
ANGELUS ILLYCINUS 


LECTORI S. 


IE5as. Lector, M. Znnaeum Lucanum, poetam pondere 
argumenti nulli fortasse secundum ; cujus editionem, etsi 
Aue a doctissimis viris castieatae, ac splendidissimae 
praecedant, emendatissimam , quantum infirmitas nostra 
valebat, vulgare curavimus; nec illos secuti sumus, qui 
But in prolegomenis, aut in adnotationibus, ut multum 
sibi adrogarent, plurimum poetae derogaverunt. Quam- 
quam omnes in eligendis lectionibus se modestissimos 
profiteantur, tamen cum sit necesse illam, vel illam sequi, 
hoc me fecisse puto servato semper amore veriorem 
inquirendi; nec vereor fateri , saepius me veterum exem- 


plarium fidem | recentioribus | auctoritatibus praetulisse. 


"Irchetypas , vetustissimasque editiones sedulo consului, 
et duobus fretus codicibus Saeculo XII. exaratis, ac. in 
Caesarea Bibliotheca Vindobonensi adservatis , quam mazi- 
me conatus sum tibi, mihique satisfacere. Illa Latinarum 
dictionum orthographiae ratione usus sum, quam Turcius 
hufus 4pronianus in recensione Virgiliani codicis, olim 


Florentiis in Bibliotheca LLaurentiana extantis, probavit. 


Vale. 

M. A4. LUCANI 
PHARSALIAE 


LIBER PRIMUS. 


Bios per Emathios plus quam civilia campos, 
Jusque datum sceleri canimus, populumque potentem 
In sua victrici conversum viscera dextra, 
Cognatasque acies, et rupto foedere regni 

Certatum totis concussi viribus orbis 

In commune nefas, infestisque obvia signis 

Signa, pares aquilas, et pila minantia pilis. 

Quis furor, o cives, quae tanta licentia ferri, 
Gentibus invisis Latium praebere cruorem? 

Cumque superba foret Babylon spolianda tropaeis 


Ausoniis, umbraque erraret Crassus inulta, 


E PHARSALIA. 

Della geri placuit nullos habitura triumphos. 
Heu quantum terrae potuit, pelagique parari 
Hoc, quem civiles hauserunt, sanguine, dextrae! 
Unde venit Titan, et nox ubi sidera condit, 
Quaque dies medius flagrantibus aestuat horis, 
Et qua bruma rigens, ac nescia vere remitti, 
Adstringit Scythicum glaciali frigore pontum; 
Sub juga jam Seres, jam barbarus isset Araxes, 
Et gens, si qua jacet, nascenti conscia Nilo. 
Tune, si tantus amor belli tibi, Roma, nefandi. 
Totum sub Latias leges cum miseris orbem, 

In te verte manus: nondum tibi defuit hostis. 

At nunc semirutis pendent quod moenia tectis 
Urbibus Italiae, lapsisque ingentia muris 

Saxa jacent, nulloque domus custode tenentur, 
Rarus et antiquis habitator in urbibus errat; 
Horrida quod dumis, multosque inarata per annos 
Hesperia est, desuntque manus poscentibus arvis, 
Non tu, Pyrrhe ferox, nec tantis cladibus auctor 


Poenus erit: nulli penitus discindere ferro 


V. 


: 3i. LIBER L 5 
Contigit; alta sedent civilis vulnera dextrae. 

Quod si non aliam venturo fata Neroni 

Invenere viam, magnoque aeterna parantur 

Regna Deis, coelumque suo servire Tonanti 

Non nisi saevorum potuit post bella gigantum; 

Jam nihil, o Superi, querimur: scelera ista, nefasque 
Hac mercede placent: diros Pharsalia campos 
Impleat, et Poeni saturentur sanguine manes; 

Ultima funesta concurrant proelia Munda. 

His Caesar, Perusina fames, Mutinaeque labores 
Accedant fatis, et quas premit aspera classes 

Leucas, et ardenti servilia bella sub Aetna: 

Multum, Roma, tamen debes civilibus armis, 

Quod tibi res acta est. Te, cum statione peracta 
Astra petes serus, praelati regia coeli 

Excipiet gaudente polo: seu sceptra tenere, 

Seu te flammiferos Phoebi transcendere currus, 
Telluremque nihil mutato sole timentem 

Igne vago lustrare juvat, tibi numine ab omni 


Cedetur, jurique tuo natura relinquet, 

Quis Deus esse velis, ubi regnum ponere mundi. 
Sed neque in Arctoo sedem tibi legeris orbe, 

Nec polus adversi calidus qua vergitur Austri, 

Unde tuam videas obliquo sidere Romam. 

Aetheris immensi partem si presseris unam, 

Sentiet axis onus: librati pondera coeli 

Orbe tene medio; pars aetheris illa sereni 

Tota vacet, nullaeque obstent a Caesare nubes. 

Tunc genus humanum positis sibi consulat armis, 
Inque vicem gens omnis amet: pax missa per orbem 
Ferrea belligeri compescat limina Jani. 

Sed mihi jam numen; nec, si te pectore vates 
Accipiam, Cirrhaea velim secreta moventem 
Sollicitare Deum, Bacchumque avertere Nysa: 

'Tu satis ad vires Romana in carmina. dandas. 

Fert animus causas tantarum expromere rerum, 
Immensumque aperitur opus; quid in arma furentem 
Impulerit populum, quid pacem excusserit orbi. 
Invida fatorum series, summisque negatum 


Stare diu, nimioque graves sub pondere lapsus, 


Ner. í LIBER I. 


M 


Nec se Roma ferens. Sic, cum compage soluta 
Saecula tot mundi suprema coegerit hora, 
AÁntiquum repetens iterum chaos, omnia mixtis 
Sidera sideribus concurrent, ignea pontum 

Astra petent, tellus extendere litora nolet, 
Excutietque fretum, fratri contraria Phoebe 

Ibit, et obliquum bigas agitare per orbem 
Indignata, diem poscet sibi; totaque discors 
Machina divulsi turbabit foedera mundi. 

In se magna ruunt: laetis hunc numina rebus 
Crescendi posuere modum; nec gentibus ullis 
Commodat in populum, terrae, pelagique potentem, 
Invidiam Fortuna suam. Tu causa malorum 

Facta tribus dominis communis, Boma, nec unquam 
In turbam missi feralia foedera regni. 

O male concordes, nimiaque cupidine caeci, 

Quid miscere juvat vires, orbemque tenere 

In medio? Dum terra fretum, terramque levabit 
Aér, et longi volvent Titana labores, 


Noxque diem coelo totidem per signa sequetur, 


8 PHARSALIA. V. gr. 


Nulla fides regni sociis, omnisque potestas 

Impatiens consortis erit: nec gentibus ullis 

Credite, nec longe fatorum exempla petantur: 
Fraterno primi maduerunt sanguine muri. 

Nec pretium tanti tellus, pontusque furoris 

Tunc erat: exiguum dominos commisit asylum. 
Temporis angusti mansit concordia discors, 

Paxque fuit non sponte ducum: nam sola futuri 
Crassus erat belli medius mora. Qualiter undas 

Qui secat, et geminum gracilis mare separat lsthmos, 
Nec patitur conferre fretum: si terra recedat, 
Jonium Aegaeo frangat mare. Sic, ubi saeva 

Arma ducum dirimens, miserando funere Crassus 
Assyrias Latio maculavit sanguine Carras, 

Parthica Romanos solverunt damna furores. 

Plus illa vobis acie, quam creditis, actum est, 
Arsacidae: bellum victis civile dedistis. 

Dividitur ferro regnum, populique potentis, 

Quae mare, quae terras, quae totum possidet orbem, 


Non cepit fortuna duos: nam pignora juncti 


IET IY LIBE us d 9 
Sanguinis, et diro ferales omine taedas 

Abstulit ad manes Parcarum Julia saeva 

Intercepta manu: quod si tibi fata dedissent 
Majores in luce moras, tu sola furentem 

Inde virum poteras, atque hinc retinere parentem, 
Armatasque manus excusso jungere ferro, 

Üt generos soceris mediae junxere Sabinae. 

Morte tua discussa fides, bellumque movere 
Permissum ducibus: stimulos dedit aemula virtus. 
'Tu nova ne veteres obscurent acta triumphos, 

Et victis cedat Piratica laurea Gallis, 

Magne, times: te jam series, ususque laborum 
Erigit, impatiensque loci fortuna secundi: 

Nec quemquam jam ferre potest, Caesarve priorem, 
Pompejusve parem. Quis justius induit arma, 

Scire nefas: magno se judice quisque tuetur. 
Victrix causa Deis placuit, sed victa Catoni. 

Nec coiere pares: alter vergentibus annis 

In senium, longoque togae tranquillior usu 


Dedidicit jam pace ducem; famaeque petitor 


10 PHARSALLIA. V. 131. 


Multa dare in vulgus, totus popularibus auris 
Impelli, plausuque sui gaudere theatri; 
Nec reparare novas vires, multumque priori 


Credere fortunae: stat magni nominis umbra. 


Qualis frugifero quercus sublimis in agro 

Exuvias veteres populi, Sacrataque gestans 

Dona ducum, nec jam validis radicibus haerens, 
Pondere fixa suo est; nudosque per aéra ramos 
Effundens, trunco, non frondibus, efficit umbram. 
Sed, quamvis primo nutet casura sub Euro, 

Tot circum silvae firmo se robore tollant, 

Sola tamen colitur. Sed non in Caesare tantum 
Nomen erat, nec fama ducis; sed nescia virtus 
Stare loco, solusque pudor non vincere bello. 
Acer, et indomitus, quo spes, quoque ira vocasset, 
lerre manum, et numquam temerando parcere ferro; 
Successus urgere suos, instare favori 

Numinis, impellens quidquid. sibi summa petenti 


Obstaret, gaudensque viam fecisse ruina. 


Qualiter expressum ventis per nubila fulmen 


X. LIBER: L Jun 


Aetheris impulsi sonitu, mundique fragóre 
Emicuit, rupitque diem, populosque paventes 
Terruit, obliqua perstringens lumina flamma; 

In sua templa furit, nullaque exire vetante 
Materia, magnamque cadens, magnamque revertens 
Dat stragem late, sparsosque recolligit ignes. 

Hae ducibus causae suberant: sed publica belli 
Semina, quae populos semper mersere potentes. 
Namque ut opes nimias mundo fortuna subacto 
Intulit, et rebus mores cessere secundis, 
Praedaque, et hostiles luxum suasere ràápinae, 
Non auro, tectisve modus, mensasque priores 
Aspernata fames: cultus gestare decoros 

Vix nuribus, rapuere mares: fecunda virorum 
Paupertas fugitur, totoque arcessitur orbe, 

Quo gens quaeque perit. Tum longos jungere fines 
Agrorum, et quondam duro sulcata Camilli 
Vomere, et antiquos Curionum passa ligones 
Longa sub ignotis extendere rura colonis. 


Non erat is populus, quem pax tranquilla juvaret, 

Quem sua libertas immotis pasceret armis. 
Inde irae faciles, et, quod. suasisset egestas. 
Vile nefas; magnumque decus, ferroque petendum. 


Plus patria potuisse sua; mensuraque juris 


! Vis erat: hinc leges, et plebiscita coactae, 
Et cum Consulibus turbantes jura Tribuni: 
Hinc rapti fasces pretio, sectorque favoris 
) Ipse sui populus, letalisque ambitus urbi, 
Annua venali referens certamina campo. 
Hinc usura vorax, avidumque in tempore foenus, 
Et concussa fides, et multis utile bellum. 
| Jam gelidas Caesar cursu superaverat Alpes, 
Ingentesque animi motus, bellumque futurum 
Caeperat. Ut ventum est parvi Rubiconis ad undas, 
Ingens visa duci patriae trepidantis imago, 
Clara per obscuram vultu maestissima noctem. 
Turrigeros canos effundens vertice crines, 
' Caesarie lacera, nudisque adstare lacertis, 


Et gemitu permixta loqui: Quo tenditis ultra? 


Quo fertis mea signa, viri? Si jure venitis, 


V. 19r. LIBER L 15 
8i cives, huc usque licet. Tunc perculit horror 
Membra ducis, riguere comae, gressumque coerceus 
Languor in extrema tenuit vestigia ripa. 

Mox ait: O magnae qui moenia prospicis urbis 
Tarpeja de rupe tonans, Phrygiique penates 

Gentis Juleae, et rapti secreta Quirini, 

Et residens celsa Latialis Juppiter Alba, 

Vestalesque foci, summique o numinis instar 

Roma, fave coeptis: non te furialibus armis 
Persequor; en adsum victor terraque, marique 

Caesar, ubique tuus, liceat modo, nunc quoque iles. 
Ille erit, ille nocens, qui me tibi fecerit hostem. 

Inde moras solvit belli, tumidumque per amnem 
Signa tulit propere. Sic cum squalentibus arvis 
Aestiferae Libyes viso leo comminus hoste 

Subsedit dubius, totam dum colligit iram: 

Mox ubi se saevae stimulavit verbere caudae, 
Erexitque jubam, et vasto grave murmur hiatu 
Infremuit, tum torta levis si lancea Mauri 


Haereat, aut latum subeant venabula pectus, 


14 PHARSALIA. iier. 
Per ferrum tanti securus vulneris exit. 

Fonte cadit modico, parvisque impellitur undis 
Puniceus Rubicon, cum fervida canduit aestas, 
Perque imas serpit valles, et Gallica certus 

Limes ab Ausoniis disterminat arva colonis. 

'Tunc vires praebebat hiems, atque auxerat undas 
Tertia jam. gravido pluvialis Cynthia cornu, 

Et madidis Euri resolutae flatibus Alpes. 

Primus in obliquum sonipes opponitur amnem, 
Excepturus aquas; molli tum cetera rumpit 

'urba vado faciles jam fracti fluminis undas. 
Caesar, ut adversam superato gurgite ripam 

Attigit, Hesperiae vetitis et constitit arvis, 

Hic, ait, hic pacem, temerataque jura relinquo: 

Te, Fortuna, sequor: procul hinc jam foedera sunto. 
Credidimus fatis, utendum est judice bello. 

Sic fatus, noctis tenebris rapit agmina ductor 
hmpiger, et torto Balearis verbere fundae 

Ocior, et missa Parthi post terga sagitta, 


Vicinumque minax invadit Ariminum, et ignes 


V. 231. LIBER L 

Solis lucifero fugiebant astra relicto. 

Jamque dies primos belli visura tumultus 
Exoritur; seu sponte Deum, seu turbidus Auster 
Impulerit, maestam tenuerunt nubila lucem. 
Constitit ut capto jussus deponere miles 

Signa foro, stridor lituum, clangorque tubarum 
Non pia concinuit cum.rauco classica cornu. 
Rupta quies populi, stratisque excita juventus 
Diripiunt sacris adfixa penatibus arma, 

Quae pax longa dabat: nuda jam crate fluentes 
Invadunt clypeos, curvataque cuspide pila, 

Et scabros nigrae morsu rubiginis enses. 

Ut. notae fulsere aquilae, Romanaque signa, 

Et celsus medio conspectus in agmine Caesar, 
Diriguere metu; gelidos pavor occupat artus, 

Et tacito mutos volvunt in pectore questus. 

O male vicinis haec moenia condita Gallis, 

O tristi damnata loco! pax alta per omnes, 

Et tranquilla quies populos; nos praeda furentum, 


Primaque castra sumus: melius, Fortuna, dedisses 

Orbe sub Eoo sedem, gelidaque sub Arcto, 
Errantesque domos, Latii quam claustra tueri. 

Nos primi Senonum motus, Cimbrumque ruentem 
Vidimus, et Martem Libyes, cursumque furoris 
"eutonici: quoties Romam Fortuna lacessit, 

Hac iter est bellis. Gemitu sic quisque latenti, 

Non ausus timuisse palam; vox nulla dolori 
Credita; sed quantum, volucres cum bruma coercet, 
Rura silent, mediusque jacet sine murmure pontus, 
Tanta quies. Noctis gelidas lux solverat umbras; 
Ecce faces belli, dubiaeque in proelia menti 
Urgentes addunt stimulos, cunctasque pudoris 
Rumpunt fata moras: justos fortuna laborat 

Esse ducis motus, et causas invenit armis. 

Expulit ancipites discordes urbe "Iribunos, 

Victo jure, minax jactatis curia Gracchis. 

Hos jam mota ducis, vicinaque signa petentes 
Audax venali comitatur Curio lingua: 


Vox quondam populi, libertatemque tueri 


Ausus, et armatos plebi miscere potentes. 


V. 271. LODBOEZEV HEC 17 
Utque ducem varias volventem pectore curas 
Conspexit; dum voce tuae potuere juvari, 

Caesar, ait, partes, quamvis nolente Senatu, 
lraximus imperium, tunc cum mihi rostra tenere 
Jus erat, et dubios in te transferre Quirites. 

Sed postquam leges bello siluere coactae, 
Pellimur e patriis laribus, patimurque volentes 
Exilium: tua nos faciet victoria cives. 

Dum trepidant nullo firmatae robore partes, 
Tolle moras: semper nocuit differre paratis: 

Par labor, atque metus pretio majore petuntur. 
Bellantem geminis tenuit te Gallia lustris; 

Pars quota terrarum: facili si proelia pauca 
Gesseris eventu, tibi Roma subegerit orbem. 
Nunc neque te longi remeantem pompa triumphi 
Excipit, aut sacras poscunt Capitolia laurus. 
Livor edax tibi cuncta negat, gentesque subactas 
Vix impune feres: socerum depellere regno 
Decretum est genero; partiri non potes orbem, 


Solus habere potes. Sic postquam fatus, et ipsi 

In bellum prono tantum tamen addidit irae, 
Accenditque ducem, quantum clamore juvatur 
Eleus sonipes, quamvis jam carcere clauso 
Immineat foribus, pronusque repagula laxet. 
Convocat armatos extemplo ad signa maniplos, 
Utque satis trepidum, turba coeunte, tumultum 
Composuit, vultu, dextraque silentia jussit. 
Dellorum o socii, qui mille pericula Martis 
Mecum, ait, experti, decimo jam vincitis anno, 
Hoc cruor Árctois meruit diffusus in arvis, 
Vulneraque, et mortes, hiemesque sub Alpibus actae? 
Non secus ingenti bellorum Boma tumultu 
Concutitur, quam si Poenus transcenderet Alpes 
Hannibal: implentur valido tirone cohortes, 

In classem cadit omne nemus, terraque, marique 
Jussus Caesar agi. Quid, si mihi signa jacerent 
Marte sub adverso, ruerentque in terga feroces 
Gallorum populi? Nunc, cum Fortuna secundis 
Mecum rebus agat, Superique ad summa vocantes. 


Tentamur. Veniat longa dux pace solutus 


V. 11. EMBED o 19 
Milite cum subito, partesque in bella togatae, 
Marcellusque loquax, et nomina vana Catonis. 

Scilicet extremi Pompejum, emptique clientes 
Continuo per tot sociabunt tempora regno? 

llle reget currus nondum patientibus annis? 

lle semel raptos numquam dimittet honores? 

Quid jam rura querar totum suppressa per orbem, 
Ac jussam servire famem? Quis castra timenti 

Nescit mixta foro, gladii cum triste minantes 
Judicium insolita trepidum cinxere corona, 

Atque auso medias perrumpere milite leges 

Pompejana reum clauserunt signa Milonem? 

Nunc quoque, ne lassum teneat privata senectus, 
Bella nefanda parat, suetus civilibus armis, 

Et docilis Sullam scelerum vicisse magistrum. 

Utque ferae tigres numquam posuere furorem, 

Quas nemore Hyrcano, matrum dum lustra sequuntur, 
Altus caesorum pavit cruor armentorum; 

Sic et Sullanum solito tibi lambere ferrum 


Durat, Magne, sitis: nullus semel ore receptus 

Pollutas patitur sanguis mansuescere fauces. 

Quem tamen inveniet tam longa potentia finem 

Quis scelerum modus est? Ex hoc jam te, improbe, regno 
Ille tuus saltem doceat descendere Sulla. 

Post Cilicasne vagos, et lassi Pontica regis 

Proelia barbarico vix consummata veneno, 

Ultima Pompejo dabitur provincia Caesar? 

Quod non, victrices aquilas deponere jussus, 
Paruerim, mihi si merces erepta laborum est, 

His saltem longi, non me duce, praemia belli 
Reddantur: miles sub quolibet iste triumphet. 

Conferet exanguis quo se post bella senectus? 

Quae sedes erit emeritis? Quae rura dabuntur, 

Quae noster veteranus aret? Quae moenia fessis? 

An melius fient Piratae, Magne, coloni? 

Tollite jam pridem, victricia tollite signa, 

Viribus utendum est, quas fecimus. Arma tenenti 
Omnia dat qui justa negat; nec numina desunt. 

Nam neque praeda meis, neque regnum quaeritur armis: 


Detrahimus dominos urbi servire paratae. 


V. 351. LIBEHRB:J 21 


Dixerat: at dubium non claro murmure vulgus 
Secum incerta fremit; pietas, patriique penates, 
Quamquam caede feras mentes, animosque tumentes 
Frangunt, sed diro ferri revocantur amore, 
Ductorisque metu. Summi tum munera pili 

Laelius, emeritique gerens insignia doni, 

Servali civis referentem praemia quercum, 

Si licet, exclamat, Romani maxime rector 

Nominis, et jus est veras expromere voces, 

Quod tam lenta tuas tenuit patientia vires 
Conquerimur: deeratne tibi fiducia nostri? 

Dum movet hic calidus spirantia corpora sanguis, 
Et, dum pila valent fortes torquere lacerti, 
Degenerem patiere togam, regnumque Senatus? 
Usque adeo miserum est civili vincere bello? 

Duc age per Scythiae populos, per inhospita Syrtis 
Litora, per calidas Libyes sitientis arenas. 

Haec manus, ut victum post terga relinqueret orbem. 
Oceani tumidas remo compescuit undas, 


Fregit et Arctoo spumantem vertice Rhenum. 


—— n 

Jussa sequi tam posse mihi, quam velle necesse est: 
Nec civis meus est, in quem tua classica, Caesar, 
Audiero. Per signa decem felicia castris, 

Perque tuos juro quocumque ex hoste triumphos, 
Pectore si fratris gladium, juguloque parentis 
Condere me jubeas, plenaeque in viscera partu 
Conjugis, invita peragam tamen ommia dextra. 

Si spoliare Deos, ignemque immittere templis, 
Numina miscebit castrensis. flamma Monetae. 

Castra super Tusci si ponere Thybridis undas, 
Hesperios audax veniam metator in agros. 

Tu quoscumque voles in planum effundere muros, 
His aries actus disperget saxa lacertis; 

Illa licet, penitus tolli quam jusseris urbem, 

Roma sit. His cunctae simul adsensere cohortes, 
Elatasque alte quaecumque ad bella vocaret 
Promisere manus: it tantus in aethera clamor, 
Quantus, piniferi Boreas cum "Thracius Ossae 
Rupibus incubuit, curvato robore pressae 


Fit sonus, aut rursus redeuntis in aethera silvae. 

Caesar, ut acceptum tam prono milite bellum, 
Fataque ferre videt, ne quo languore moretur 
Fortunam, sparsas per Gallica rura cohortes 
Evocat, et Romam motis petit undique signis. 
Deseruere cavo tentoria fixa Lemanno, 

Castraque, quae Vogesi curvam super ardua rupem 
Pugnaces pictis cohibebant Lingones armis. 

Hi vada liquerunt Isarae, qui gurgite ductus 

Per tam multa suo, famae majoris in amnem 
Lapsus, ad aequoreas nomen non pertulit undas. 
Solvuntur flavi longa statione Rutheni: 

Mitis Atax Latias gaudet non ferre carinas, 

Finis et Hesperiae promoto milite Varus: 

Quaque sub Herculeo sacratus numine portus 
Urget rupe oava pelagus: non Chorus in illum 

Jus habet, aut Zephyrus; solus sua litora turbat 
Circius, et tuta prohibet statione Monoeci; 
Quaque jacet litus dubium, quod terra, fretamque 
Vindicat alternis vicibus, cum funditur ingens 


Oceanus, vel cum refugis se fluctibus aufert. 

Ventus ab extremo pelagus sic axe volutet, 
Destituatque ferens, an sidere mota secundo 
Tethyos unda vagae lunaribus aestuet horis, 
Flammiger an Titan, ut alentes hauriat undas, 
Erigat Oceanum, fluctusque ad sidera tollat, 
Quaerite, quos agitat mundi labor; at mihi semper 
Tu, quaecumque moves tam crebros causa meatus, 
Ut Superi voluere, late. Tunc rura Nemetis 

Qui tenet, et ripas Satyri, qua litore curvo 
Molliter admissum claudit Tarbellicus aequor, 
Signa movet, gaudetque amoto Santonus hoste; 

Et Biturix, longisque leves Saxones in armis, 
Optimus excusso Leucus, Rhemusque lacerto, 
Optima gens flexis in gyrum Sequana frenis, 

Et docilis rector monstrati Belga covinni. 
Arvernique ausi Latio se fingere fratres, 

Sanguine ab lliaco populi, nimiumque rebellis 
Nervius, et caesi pollutus sanguine Cottae; 


Et qui te laxis imitantur, Sarmata, braccis 


Vangiones; Datavique truces, quos aere recurvo 

Stridentes acuere tubae; qua Cinga pererrat 
Gurgite, qua Rhodanus raptum velocibus undis 
In mare fert Ararim, qua montibus ardua summis 
Gens habitat cana pendentes rupe Gebennas. 

Tu quoque, laetatus converti proelia, Trevir, 

Et nunc tonse Ligur, quondam per colla decora 
Crinibus effusis toti praelate comatae; 
Et quibus immitis placatur sanguiné diro 
Teutates, horrensque feris altaribus Hesus, 

Et 'Taranis Scythicae non mitior ara Dianae. 

Vos quoque, qui fortes animas, belloque peremptas 
Laudibus in longum vates dimittitis aevum. 
Plurima securi fudistis carmina, Dardi: 

Et vos barbaricos ritus, moremque sinistrum 
Sacrorum, Druidae, positis repetistis ab armis. 
Solis nosse Deos, et coeli numina vobis, 

Aut solis nescire datum: nemora alta remotis 
Incolitis lucis: vobis auctoribus, umbrae 

Non .tacitas Erebi sedes, Ditisque profundi 


Pallida regna petunt; regit idem spiritus artus 

Orbe alio: longae, canitis si cognita, vitae 

Mors media est: certe populi, quos despicit Arctos. 
Felices errore suo, quos ille, timorum 


Maximus, haud urget leti metus: inde ruendi 


í In ferrum mens prona viris, animaeque capaces 
Mortis, et ignavum rediturae parcere vitae. 
Et vos crinigeros bellis arcere Caycos 
Oppositi, petitis Romam, Rhenique feroces 
Deseritis ripas, et apertum gentibus orbem. 
«3 Caesar, ut immensas collecto robore vires 
Audendi majora fidem fecere, per omnem 
Spargitur Italiam, vicinaque moenia complet. 
Vana quoque ad veros accessit fama timores, 
Irrupitque animos populi, clademque futuram 
Intulit, et velox properantis nuntia belli 
Innumeras solvit falsa in praeconia linguas. 
Est qui, tauriferis ubi se Mevania campis 
Explicat, audaces ruere in certamina turmas 


I Adferat, et, qua Nar Tiberino inlabitur amni, 


M T Barbaricas saevi discurrere Caesaris alas: 

Ipsum omnes aquilas, collataque signa ferentem, 
Agmine non uno, densisque incedere castris: 

Nec, qualem meminere, vident, majorque, ferusque 
Mentibus occurrit, victoque immanior hoste. 

Tunc inter Rhenum populos, Alpemque jacentes, 
Finibus Arctois, patriaque a sede revulsos 

Pone sequi, jussamque feris a gentibus urbem, 
Romano spectante, rapi. Sic quisque pavendo 

Dat vires famae, nulloque auctore malorum, 

Quae finxere, timent: nec solum vulgus inani 
Percussum terrore pavet; sed curia, et ipsi 

Sedibus exiluere Patres, invisaque belli 

Consulibus fugiens mandat decreta Senatus. 

Tum, quae tuta petant, et quae metuenda relinquant, 
Incerti, quo quemque fugae tulit impetus, urget 
Praecipitem populum, serieque haerentia longa 
Agmina prorumpunt. Credas aut tecta nefandas 
Corripuisse faces, aut jam quatiente ruina 

Nutantes pendere domos: sic turba per urbem 


Praecipiti lymphata gradu, velut unica rebus 

Spes foret adflictis patrios excedere muros, 
Inconsulta ruit. Qualis cum turbidus Auster 
Reppulit a Libycis immensum Syrtibus aequor, 
Fractaque veliferi sonuerunt pondera mali, 
Desilit in fluctus deserta puppe magister, 
Navitaque, et nondum sparsa compage carinae, 
Naufragium sibi quisque facit: sic urbe relicta 
In bellum fugitur: nullum jam languidus aevo 
Evaluit revocare parens, conjuxve maritum 
Fletibus, aut patrii, dubiae dum vota salutis 
Conciperent, tenuere lares; nec limine quisquam 
Haesit, et extremo tunc forsitan urbis amatae 
Plenus abit visu: ruit irrevocabile vulgus. 

O faciles dare summa Deos, eademque tueri 
Difficiles! Urbem populis, victisque frequentem 
Gentibus, et generis, coeat si turba, capacem 
Humani, facilem, venturo Caesare, praedam 
Ignavae liquere manus. Cum pressus ab hoste 
Clauditur externis miles Romanus in oris. 


Effugit exiguo nocturna pericula vallo, 

Et subitus.rapti munimine cespitis agger 

Praebet securos intra tentoria somnos. 

Tu tantum audito bellorum nomine, Roma, 
Desereris; nox una tuis non credita muris. 

Danda tamen venia est, tantorum danda pavorum: 
Pompejo fugiente timent. Tum, ne qua futuri 
Spes saltem trepidas mentes levet, addita fati 
Pejoris manifesta fides, Superique minaces 
Prodigiis terras implerunt, aethera, pontum. 
Ignota obscurae viderunt sidera noctes, 
Ardentemque polum flammis, coeloque volantes 
Obliquas per inane faces, crinemque timendi 
Sideris, et terris mutantem regna cometen. 
Fulgura fallaci micuerunt crebra sereno, 

Et varias ignis denso dedit aére formas. 

Nunc jaculum longo, nunc sparso lumine lampas 
Immicuit coelo: tacitum sine nubibus ullis 

Fulmen, et Arctois rapiens de partibus ignem 
Percussit Latiale caput, stellaeque minores, 


Per vacuum solitae noctis decurrere tempus, 

In medium venere diem; cornuque coacto 

Jam Phoebe toto fratrem cum redderet orbe, 
'errarum subita percussa expalluit umbra. 

Ipse caput medio Titan cum ferret Olympo. 
Condidit ardentes atra caligine currus, 
Involvitque orbem tenebris, gentesque coegit 
Desperare diem; qualem, fugiente per ortus 
Sole, Thyesteae noctem duxere Mycenae. 

Ora ferox Siculae laxavit Mulciber Aetnae, 

Nec tulit in coelum flammas, sed vertice prono 
Ignis in Hesperium cecidit latus; atra Charybdis 
Sanguineum fundo torsit mare; flebile saevi 
Latravere canes. Vestali raptus ab ara 

Ignis, et ostendens confectas flamma Latinas 
Scinditur in partes, geminoque cacumine surgit, 
Thebanos imitata rogos. Tum cardine tellus 
Subsedit, veteremque jugis nutantibus Alpes 


Discussere nivem. Tethys majoribus undis 


Hesperiam Calpen, summumque implevit Atlanta. 


Indigetes flevisse Deos, urbisque laborem 

Testatos sudore Lares, delapsaque templis 

Dona suis, dirasque diem foedasse volütsbe 
Accipimus, silvisque feras sub nocte relictis 

Audaces media posuisse cubilia Roma. 

Tum pecudum faciles humana ad murmura linguae, 
Monstrosique hominum partus, numeroque, modoque 
Membrorum, matremque suus conterruit infans: 
Diraque per populum Cumanae carmina vatis 
Vulgantur: tum, quos sectis Bellona lacertis 

Saeva movet, cecinere Deos, crinemque rotantes 
Sanguineum populis ulularunt tristia Galli. 
Compositis plenae gemuerunt ossibus urnae. 

Tum fragor armorum, magnaeque per avia voces 
Auditae nemorum, et venientes comminus umbrae: 
Quique colunt junctos extremis moenibus agros, 
Diffugiunt; ingens urbem cingebat Erinnys, 
Excutiens pronam flagranti vertice pinum, 
Stridentesque comas: Thebanam qualis Agaven 
Impulit, aut saevi contorsit tela Lycurgi 


Eumenis, aut qualem, jussu Junonis iniquae, 

Horruit Alcides, viso jam Dite, Megaeram. 
Insonuere tubae, et quanto clamore cohortes 
Miscentur, tantum nox atra silentibus horis 
Edidit, et medio visi consurgere campo 
"Tristia Sullani cecinere oracula manes; 
Tollentemque caput gelidas Anienis ad undas 
Agricolae fracto Marium fugere sepulchro. 
Haec propter placuit Tuscos de more vetusto 
Acciri vates, quorum qui maximus aevo 
Aruns incoluit desertae moenia Lucae, 
Fulminis edoctus motus, venasque calentes 
Fibrarum, et motus errantis in aére pennae, 
Monstra jubet primum, quae nullo semine discors 
Protulerat natura, rapi, sterilique nefandos 
Ex utero foetus infaustis urere flammis. 

Mox jubet et totam pavidis a civibus urbem 
Ambiri, et festo purgantes moenia lustro, 
Longa per extremos pomoeria cingere fines 
Pontifices, sacri quibus est permissa potestas. 


'Turba minor ritu sequitur succincta Gabino, 

Vestalemque chorum ducit vittata sacerdos, 
'Irojanam soli cui fas vidisse Minervam. 

Tunc qui fata Deum, secretaque carmina servant, 
Et lotam parvo revocant Almone Cybelen, 

Et doctus volucres Augur servare sinistras, 
Septemvirque epulis festis, Titiique sodales, 

Et Salius laeto portans ancilia collo, 

Et tollens apicem generoso vertice Flamen. 
Dumque illi effusam longis anfractibus urbem 
Circueunt, Àruns dispersos fulminis ignes 
Colligit, et terrae moesto cum murmure condit, 
Datque locis nomen: sacris tunc admovet aris 
Electa cervice marem. Jam fundere Bacchum 
Coeperat, obliquoque molas inducere cultro. 
Impatiensque diu non grati victima sacri, 
Cornua succincti premerent cum torva ministri, 
Deposito victum praebebat poplite collum. 

Nec cruor emicuit solitus, sed vulnere largo 
Diffusum rutilo nigrum pro sanguine virus. 


Palluit attonitus sacris feralibus Aruns, 

Atque iram Superum raplis quaesivit in extis. 
lerruit ipse color vatem: nam pallida tetris 
Viscera tincta notis, gelidoque infecta cruore 
Plurimus adsperso variabat sanguine livor. 

Cernit tabe jecur madidum, venasque minaces 
Hostili de parte videt: pulmonis anheli 

Fibra latet, parvusque secat vitalia limes. 

Cor jacet, et saniem per hiantes. viscera rimas 
Emittunt, produntque suas omenta latebras: 
Quodque nefas nullis impune apparuit extis, 

Ecce videt capiti fibrarum increscere molem 
Alterius capitis: pars aegra, et marcida pendet ; 
Pars micat, et celeri venas movet improba pulsu. 
His ubi concepit magnorum fata malorum, 
Exclamat: vix fas, Superi, quaecumque movetis 
Prodere me populis: neque enim tibi summe litavi, 
Juppiter, hoc sacrum; caesique in viscera tauri 
Inferni venere Dei. Non fanda timemus 3 

Sed venient majora metu. Dii visa secundent. 


Et fibris sit nulla fides; sed conditor avtis 

Finxerit ista Tages. Flexa sic omina Tuscus 
Involvens, multaque tegens ambage canebat. 

At Figulus, cui cura Deos, secretaque coeli 
Nosse fuit, quem non stellarum Aegyptia Memphis 
Aequaret visu, numerisque moventibus astra. 
Aut hie errat, ait, ulla sine lege per aevum 
Mundus, et incerto discurrunt sidera motu; 
Aut, si fata movent, urbi, generique paratur 
Humano matura lues. Terraene dehiscent, 
Subsidentque urbes? An tollet fervidus aér 
Temperiem? Segetes tellus infida negabit? 
Omnis an infusis miscebitur unda venenis? 
Quod cladis genus, o Superi, qua peste paratis 
Saevitiam? Extremi multorum tempus in unum 
Convenere dies. Summo si frigida coelo 

Stella nocens nigros Saturni accenderet ignes, 
Deucalioneos fudisset Aquarius imbres, 

Totaque diffuso latuisset in aequore tellus. 

Si saevum radiis Nemeaeum, Phoebe, leonem 


Nune premeres, toto fluerent incendia mundo, 

Succensusque tuis flagrasset curribus aether. 

Hi cessant ignes. Tu, qui flagrante minacem 
Scorpion incendis cauda, chelasque peruris, 

Quid tantum, Gradive, paras? Nam mitis in alto 
Juppiter occasu premitur, Venerisque salubre 
Sidus hebet, motuque celer Cyllenius haeret, 

Et coelum Mars solus habet. Cum Signa meatus 
Deseruere suos, mundoque obscura feruntur, 
Ensiferi nimium fulget latus Orionis, 

Imminet armorum rabies; ferrique potestas 
Confundet jus omne manu, scelerique nefando 
Nomen erit virtus, multosque exibit in annos 

Hic furor, et Superos quid prodest poscere finem? 
Cum domino pax ista venit. Duc, Roma, malorum 
Continuam seriem, clademque in tempora multa 
Extrahe, civili tantum jam libera bello. 

Terruerant satis haec pavidam praesagia plebem, 
Sed majora premunt: nam qualis vertice Pindi 
Edonis Ogygio decurrit plena Lyaeo, 


Talis et attonitam rapitur matrona per urbem, 

Vocibus his prodens urgentem pectora Phoebum. 
Quo feror, o Paean, qua me super aethera raptam 
Constituis terra? Video Pangaea nivosis 

Cana jugis, latosque Haemi sub rupe Philippos. 
Quis furor hic, o Phoebe, doce; quo tela, manusque 
Romanae miscent acies, bellumque sine hoste est? 
Quo diversa feror? Primos me ducis in ortus, 

Qua mare Lagaei mutatur gurgite Nili. 

Hunc ego, fluminea deformis truncus arena 

Qui jacet, adgnosco: dubiam super aequora Syrtim, 
Arentemque feror Libyen, quo tristis Erinnys 
lranstulit Emathias acies: nunc desuper Alpis 
Nubiferae colles, atque aériam Pyrenen 

Abripimur: patriae sedes remeamus in urbis, 
Impiaque in medio peraguntur bella Senatu. 
Consurgunt partes iterum, totumque per orbem 
Rursus eo. Nova da mihi cernere litora ponti, 
Telluremque novam; vidi jam, Phoebe, Philippos. 


Haec ait, et lasso jacuit deserta furore. 

du QUE irae patuere Deum, manifestaque belli 
Signa dedit mundus, legesque, et foedera rerum 
Praescia monstrifero vertit natura tumultu, 
Indixitque nefas. Cur hanc tibi, rector Olympi, 
Sollicitis visum mortalibus addere curam, 


Noscant venturas ut dira per omina clades? 


Sive parens rerum, cum primum informia regna, 


Materiamque rudem, flamma cedente, recepit, 


Fixit in aeternum causas, qua cuncta coercet, 


Se quoque lege tenens, et saecula jussa ferentem 


Fatorum immoto divisit limite mundum: 

Sive nihil positum est, sed sors incerta vagatur, 
Fertque, refertque vices, et habent mortalia casum ; 
Sit subitum quodcumque paras; sit caeca futuri 

Mens hominum fati, liceat sperare timenti. 

Ergo ubi concipiunt quantis sit cladibus orbi 
Constatura fides Superum, ferale per urbem 
Justitium: latuit plebejo tectus amictu 

Omnis honos, nullos comitata est purpura fasces. 
Tunc questus tenuere suos, magnusque per omnes 
Errabat sine voce dolor. Sic funere primo 

Attonitae tacuere domus, cum corpora nondum 
Conclamata jacent, nec mater crine soluto 

Exigit ad sàevos famularum brachia planctus: 

Sed cum membra premit fugiente rigentia vita, 
Vultusque exanimes, oculosque in morte minaces, 

Nec dum est ille dolor, sed jam metus, incubat amens, 
Miraturque malum. Cultus matrona priores 

Deposuit, maestaeque tenent delubra catervae. 

Hae lacrimis sparsere Deos, hae pectora duro 


Adfixere solo, lacerasque in limine sacro 


4 
| 


A 
[$1] 


V.3i TILBIESU £8). 

Attonitae fudere comas, votisque vocari 

Adsuetas crebris feriunt ululatibus aures. 

Nec cunctae summi templo jacuere Tonantis; 
Divisere Deos, et nullis defuit aris 

Invidiam factura parens, quarum una madentes 
Scissa genas, planctu liventes atra lacertos, 
Nunc, ait, o miserae contundite pectora matres, 
Nunc laniate comas, neve hunc differte dolorem, 
Et summis servate malis; nunc flere potestas, 
Dum pendet fortuna ducum: cum vicerit alter, 
Gaudendum est. His se stimulis dolor ipse lacessit. 
Nec non bella viri, diversaque castra petentes, 
Effundunt justas in numina saeva querelas. 

O miserae sortis, quod non in Punica nati 
Tempora Cannarum fuimus, 'Trebiaeque juventus! 
Non pacem petimus, Superi; date gentibus iras: 
Nunc urbes excite feras, conjuret in armis 
Mundus, Achaemeniis decurrant Medica Susis 
Agmina, Massageten Scythicus non adliget Hister, 


Fundat ab extremo flavos Aquilone Suevos 

Albis, et indomitum Rheni caput: omnibus hostes 
Reddite me populis, civile avertite bellum. 
Hinc Dacus premat, inde Getes, occurrat Hiberis 
Alter, ad Eoas hic vertat signa pharetras; 
Nulla vacet tibi, Boma, manus: vel perdere nomen 
Si placet Hesperium, Superi, collapsus in ignes 
Plurimus ad terram per fulmina decidat aether. 
Saeve parens, utrasque simul partesque, ducesque. 
Dum nondum meruere, feri. Tantone novorum 
Proventu scelerum quaerunt uter imperet urbi? 
Vix tanti fuerat civilia bella movere, 
Ut neuter. Tales pietas peritura querelas 
"Egerit; at miseros angit sua cura parentes, 

. Oderuntque gravis vivacia fata senectae, 
Servatosque iterum bellis civilibus annos. 
Atque aliquis magno quaerens exempla timori, 
Non alios, inquit, motus tunc fata parabant, 
Cum post leutonicos victor, Libycosque triumphos 
Exul limosa Marius caput abdidit ulva. 


Stagna avidi texere soli, laxaeque paludes 

Depositum, Fortuna, tuum; mox vincula ferri 
Exedere senem, longusque in carcere paedor. 
Consul, et eversa felix moriturus in urbe, 

Poenas ante dabat scelerum: mors ipsa refugit 
Saepe virum, frustraque hosti est concessa potestas 
Sanguinis invisi, primo qui caedis in ictu 

Diriguit, ferrumque, manu torpente, remisit. 
Viderat immensam tenebroso in carcere lucem, 
Terribilesque Deos scelerum, Mariumque futurum ; 
Audieratque pavens: fas haec contingere non est 
Colla tibi; debet multas hic legibus aevi, 

Ante suam, mortes: vanum depone furorem. 

$i libet ulcisci deletae funera gentis, 

Hunc, Cimbri, servate senem. Non ille favore 
Numinis, ingenti Superum protectus ab ira. 

Vir ferus, et Romam cupienti perdere fato 
Sufficiens. Idem pelago delatus iniquo 

Hostilem in terram, vacuisque mapalibus actus, 
Nuda triumphati jacuit per regna Jugurthae, 


Et Poenos pressit cineres: solatia fati 

Carthago, Mariusque tulit; pariterque jacentes 
Ignovere Deis. Libycas sibi colligit iras, 

Ut primum fortuna redit: servilia solvit 

Agmina, conflato saevas ergastula ferro 

Exeruere manus; nulli gestanda dabantur 

Signa ducis, nisi qui scelerum jam fecerat usum, 
Attuleratque in castra nefas. Pro fata! Quis ille, 
Quis fuit ille dies, Marius quo moenia victor 
Corripuit? quantoque gradu mors saeva cucurrit? 
Nobilitas cum plebe perit, lateque vagatur 
Ensis, et a nullo revocatum est pectore ferrum. 
Stat cruor in templis, multaque rubentia caede 
Lubrica saxa madent. Nulli sua profuit aetas: 
Non senis extremum piguit vergentibus annis 
Praecipitasse diem, nec primo in limine vitae 
Infantis miseri nascentia rumpere fata. 

Crimine quo parvi caedem potuere mereri? 

Sed satis est jam posse mori: trahit ipse furoris 
Impetus, et visum est lenti quaesisse nocentem. 


In numerum pars magna perit, rapuitque cruentus 

Victor ab ignota vultus cervice recisos; 

Dum vacua pudet ire manu: spes una salutis 
Oscula pollutae fixisse trementia dextrae, 

Mille licet gladii mortis nova signa sequantur. 
Degener o populus, vix saecula longa decorum 
Sic meruisse viris, ne dum. breve dedecus aevi, 
Et vitam, dum Sulla redit. Cui funera vulgi 
Flere vacet? Vix te sparsum per viscera, Daebi, 
Innumeras inter carpentis membra coronae 
Discessisse manus, aut te, praesage malorum 
Antoni, cujus laceris pendentia canis 

Ora ferens miles festae rorantia mensae 
Imposuit. Truncos laceravit Fimbria Crassos, 
Saeva Tribunitio maduerunt robora tabo. 

Te quoque neglectum violatae, Scaevola, dextrae 
Ànte ipsum penetrale Deae, semperque calentes 
Mactavere focos: parvum sed fessa senectus 
Sanguinis effudit jugulo, flammisque pepercit. 
Septimus haec sequitur repetitis fascibus annus. 


Ille fuit vitae. Mario modus, omnia passo. 

Quae pejor fortuna potest, atque omnibus uso, 
Quae melior; mensoque homini quid fata pararent. 
Jam quot apud Sacri cecidere cadavera portum, 
Aut Collina tulit stratas quot porta catervas? 

Tunc cum paene caput mundi, rerumque potestas 
Mutavit translata locum, Romanaque Samnis 

Ultra Caudinas speravit vulnera furcas. 

Sulla quoque immensis accessit cladibus ultor. 

Ille quod exiguum restabat sanguinis urbi 

Hausit; dumque nimis jam putrida membra recidit, 
Excessit medicina iip nimiumque secuta est, 
Qua morbi duxere, manus: periere nocentes, 

Sed cum jam soli possent superesse nocentes. 
Tunc data libertas odiis, resolutaque legum 

Frenis ira ruit: non uni cuncta dabantur, 

Sed fecit sibi quisque nefas: semel omnia victor 
Jusserat. Infandum domini per viscera ferrum 
Exegit famulus: nati maduere paterno 

Sanguine; certatum est, cui cervix caesa parentis 


Cederet, in fratrum ceciderunt praemia fratres. 

Busta repleta fuga, permixtaque viva sepultis 
Corpora, nec populum latebrae cepere ferarum. 
Hic laqueo fauces, elisaque guttura fregit, 

Hic se praecipiti jaculatus pondere dura 

Dissiluit percussus humo, mortesque cruento 
Victori rapuere suas: hic robora busti 

Extruit ipse sui, nec dum omni sanguine fuso 
Desilit in flammas, et, dum licet, Occupat ignes. 
Colla ducum pilo trepidam gestata per urbem, 
Et medio congesta foro: cognoscitur illic 
Quidquid ubique latet. Scelerum non Thracia tantum 
Vidit Bistonii stabulis pendere tyranni, 

Postibus Antaei Libye; nec Graecia maerens 

Tam laceros artus Pisaea flevit in aula. 

Cum jam tabe fluunt, confusaque tempore multo 
Amisere notas, miserorum dextra parentum 
Colligit, et pavido subducit cognita furto: 

Meque ipsum memini caesi deformia fratris 

Ora rogo cupidum, vetitisque imponere flammis, : 


Omnia Sullanae lustrasse cadavera pacis, 

Perque omnes truncos, cum qua cervice recisum 
Conveniat, quaesisse caput. Quid sanguine manes 
Placatos Catuli referam, cum victima tristis 
Inferias Marius, forsan nolentibus umbris. 
Pendit inexpleto non fanda piacula busto? 

Cum laceros artus, aequataque vulnera membris 
Vidimus, et toto quamvis in corpore caeso 

Nil animae letale datum, .moremque nefandae 
Dirum saevitiae, pereuntis parcere morti. 
Avulsae cecidere manus, exsectaque lingua 
Palpitat, et muto vacuum ferit aéra motu. 

Hic aures, alius spiramina naris aduncae 
Amputat, ille cavis evolvit sedibus orbes, 
Ultimaque effudit. spectatis lumina membris. 

Vix erit ulla fides, tam saevi criminis unum 

Tot poenas cepisse caput. Sic mole ruinae 
Iracta sub ingenti miscentur pondere membra, 
Nec magis informes veniunt ad litora trunci, 
Qui medio periere freto. Quid perdere fructum 


Juvit, et ut vilem Marii confundere vultum ? 


vp. LIBER Il. 5i 


Ut scelus hoc Sullae, caedesque ostensa placeret, 
Adgnoscendus erat. Vidit Fortuna colonos 
Praenestina suos cunctos simul ense recisos, 
Unius populum pereuntem tempore mortis. 
Tunc flos Hesperiae, Latii jam sola juventus, 
Concidit, et miserae maculavit ovilia Romae. 
'Tot simul infesto juvenes occumbere leto 

Saepe fames, pelagique furor, subitaeque ruinae, 
Aut coeli, terraeque lues, aut bellica clades, 
Numquam poena fuit. Densi vix agmina vulgi 
Inter et exangues:immissa morte catervas, 
Victores movere manum; vix caede peracta 
Procumbunt, dubiaque labant cervice, sed illos 
Magna premit strages, peraguntque cadavera partem 
Caedis; viva graves elidunt corpora trunci. 
Intrepidus tanti sedit securus ab alto 

Spectator sceleris: miseri tot millia vulgi 

Non piguit jussisse mori.. Congesta recepit 
Omnia Tyrrhenus Sullana. cadavera gurges. 


In fluvium primi cecidere, in corpora summi; 


[o 

Praecipites haesere rates, et strage cruenta 
Interruptus aquis fluxit prior amnis in aequor, 
ÁÀd molem stetit unda sequens: nam sanguinis alti 
Vis sibi fecit iter, campumque effusa per omnem, 
Praecipitique ruens Tiberina ad flumina rivo 
Haerentes adjuvit aquas, nec jam alveus amnem, 
Nec retinent ripae, redeuntque cadavera campo. 
Tandem Tyrrhenas vix eluctatus in undas 
Sanguine caeruleum torrenti dividit aequor. 

Hisne salus rerum, felix his Sulla vocari, 

His meruit tumulum medio sibi tollere Campo? 
Haec rursus patienda manent: hoc ordine belli 


Ibitur: hic stabit civilibus exitus armis. 


Quamquam agitant graviora metu, multumque coitur 


Humani generis majore in proelia damno. 
Exulibus Mariis bellorum maxima merces 
Roma recepta fuit, nec plus victoria Sullae 
Praestitit, invisas penitus quam tollere partes. 
Hos alio, Fortuna, vocas; olimque potentes 


Concurrunt: neuter civilia bella moveret. 

Contentus, quo Sulla fuit. Sic maesta senectus 
Praeteritique memor flebat, metuensque futuri. 
Àt non magnanimi percussit pectora Bruti 
Terror, et in tanta pavidi formidine motus 

Pars populi lugentis erat: sed nocte sopora, 
Parrhasis obliquos Helice cum verteret axes, 
Atria cognati pulsat non ampla Catonis. 

Invenit insomni volventem publica cura 

Fata virum, casusque urbis, cunctisque timentem, 
Securumque sui, farique his vocibus orsus: 
Omnibus expulsae terris, olimque fugatae 
Virtutis jam sola fides, quam turbine nullo 
Excutiet fortuna tibi, tu mente labantem 

Dirige me, dubium certo tu robore firma. 
Namque alii Magnum, vel Caesaris arma sequantur, 
Dux Bruto Cato solus erit. Pacemne tueris, 
Inconcussa tenens dubio vestigia mundo? 

Àn placuit ducibus scelerum, populique furentis 
Cladibus immixtum civile absolvere bellum? 


Quemque suae rapiunt scelerata in proelia causae: 

Hos polluta domus, legesque in. pace timendae, 
Hos ferro fugienda fames, mundique ruinae 
Permiscenda fides: nullum furor egit in arma. 
Castra petunt magna victi mercede: tibi uni 

Per se bella placent. Quid tot durasse per annos 
Profuit immunem corrupti moribus aevi? 

Hoc solum longae pretium virtutis habebis; 
Accipient alios, facient te bella nocentem. 

Nec tantum, o Superi, liceat feralibus armis, 
Has etiam movisse manus, nec pila lacertis 
Missa tuis caeca telorum in nube ferantur, 

Nec tanta in casum virtus eat: ingeret omnis 

Se belli fortuna tibi; quis nolet ab isto 

Ense mori, quamvis alieno vulnere labens, 

Et scelus esse tuum? Melius tranquilla sine armis 
Otia solus ages, sicut coelestia semper 
Inconcussa suo volvuntur sidera lapsu; 
Fuhminibus propior terrae succenditur aér, 
Imaque telluris ventos, tractusque coruscos 


Flammarum accipiunt; nubes excedit Olympus 


Tia, 8 

Lege Deum: minimas rerum discordia turbat, 
Pacem summa tenent. Quam laetae Caesaris aures 
Áccipient tantum venisse in proelia civem! 

Nam praelata suis numquam diversa dolebit 
Castra ducis Magni: nimium placet ipse, Catoni 
Si bellum civile placet. Pars magna Senatus, 

Et duce privato gesturus proelia Consul 
Sollicitant, proceresque alii, quibus adde Catonem 
Sub juga Pompeji, toto jam liber in orbe 

Solus Caesar erit. Quod si pro legibus arma 

Ferre juvat patriis, libertatemque tueri, 

Nunc neque Pompeji Brutum, neque Caesaris hostem, 
Post bellum victoris habes. Sic fatur; at illi 
Arcano sacras reddit Cato pectore voces. 
Summum, Brute, nefas civilia bella fatemur, 

Sed quo fata trahunt virtus secura sequetur: 
Crimen erit Superis .et me fecisse nocentem. 
Sidera quis, mundumque velit spectare cadentem 
Expers ipse metus? Quis, cum ruat arduus aether, 


Terra labet mixto coéuntis pondere mundi, 

Conmipressas tenuisse manus? Gentesne furorem 
Hesperium ignotae, Romanaque bella: sequentur, 
Deductique fretis alio sub sidere Reges, 

Otia solus agam? Procul hunc arcete furorem, 
O Superi, motura Dacas ut clade, Getasque, 
Securo me Roma cadat. Ceu morte parentem 
Natorum orbatum, longum producere funus 

Ad tumulum jubet ipse dolor; juvat ignibus atris 
Inseruisse manus, constructoque aggere busti 
Ipsum atras tenuisse faces; non ante revellar, 
Exanimem quam te complectar, Roma, tuumque 
Nomen, libertas, et inanem prosequar umbram. 
Sic eat; immites Romana piacula Divi 

Plena ferant, nullo fraudemus sanguine bellum. 
O utinam, coelique Deis, Erebique placeret 

Hoc caput in cunctas damnatum exponere poenas! 
Devotum hostiles Decium pressere catervae: 

Me geminae figant acies, me barbara telis 

BRheni turba petat; cunctis ego pervius hastis 


Excipiam medius totius vulnera belli. 

Hic redimat sanguis populos, hac caede luatur 
Quidquid Romani meruerunt pendere mores. 

Ad juga cur faciles populi, cur saeva volentes 
Regna pati pereunt? Me solum invadite ferro, 

Me frustra leges, et inania jura tuentem: 

Hic dabit, hic pacem jugulus, finemque laborum 
Gentibus Hesperiis: post me regnare volenti 

Non opus est bello. Quin publica signa, ducemque 
Pompejum sequimur? nec, si fortuna favebit, 
Hunc quoque totius sibi jus promittere mundi 
Non bene compertum est: ideo me milite vincat, 
Ne sibi se vicisse putet. Sic fatur, et acres 

Irarum movit stimulos, juvenisque calorem 

Excitat in nimios belli civilis amores. 

Interea Phoebo gelidas pellente tenebras; 

Pulsatae sonuere fores, quas sancta relicto 
Hortensi maerens irrupit Marcia busto; 

Quondam virgo toris melioris juncta mariti: 

Mox ubi connubii pretium, mercesque soluta est. 


Tertia jam. soboles, alios fecunda penates 


H 

Impletura datur, geminas e sanguine matris 
Permixtura domos. Sed postquam condidit urna 
Supremos cineres, miserando concita vultu. 
Effusas laniata comas, concussaque pectus 
Verberibus crebris, cineresque ingesta sepulchri, 
Non aliter placitura viro, sic maesta profatur. 
Dum sanguis inerat, dum vis materna, peregi 
Jussa, Cato, et geminos excepi foeta maritos. 
Visceribus lassis, partuque exhausta revertor, 
Jam nulli tradenda viro: da foedera prisci 
Illibata tori; da tantum nomen inane 

Connubii: liceat tumulo scripsisse, Catonis 
Marcia; nec dubium longo quaeratur in aevo, 
Mutarim primas expulsa, an tradita, taedas. 
Non me laetorum comitem , rebusque secundis 
Accipis, in curas venio, partemque laborum. 
Da mihi castra sequi: cur tuta in pace relinquar. 
Et sit civili propior Cornelia bello? 

Hae flexere virum voces, et tempora quamquam 


Sint aliena toris, jam fato in bella vocante, 

Foedera sola tamen, vanaque carentia pompa 
Jura placent, sacrisque Deos admittere testes. 
Festa coronato non pendent limine serta, 
Infulaque in geminos discurrit candida postes, 
Legitimaeque faces, gradibusque adclivis eburnis 
Stat torus, et picto vestes discriminat auro, 
Turritaque premens frontem matrona corona 
'ranslata vétuit contingere limina planta. 

Non timidum nuptae leviter tectura pudorem 
Lutea demissos velarunt flammea vultus; 
Balteus haud fluxos gemmis adstrinxit amictus, 
Colla monile decens, humerisque haerentia primis 
Suppara nudatos cingunt angusta lacertos. 

Sic, ut erat, maesti servans lugubria cultus, 
Quoque modo natos, hoc est complexa maritum. 
Obsita funerea celatur purpura lana; 

Non soliti lusere sales, nec more Sabino 

Excepit tristis convicia festa maritus. 

Pignora nulla domus, nulli coiere propinqui: 


Junguntur taciti, contentique auspice Bruto. 

Ille nec horrificam sancto dimovit ab ore 
Caesariem, duroque admisit gaudia vultu: 

Ut primum tolli feralia viderat arma, 

Intonsos rigidam in frontem descendere canos 
Passus erat, maestamque genis increscere barbam. 
Uni quippe vacat studiis, odiisque carenti, 
Humanum lugere genus; nec foedera prisci 
Sunt tentata tori; justo quoque robur amori 
Restitit. Hi mores, haec duri immota Catonis 
Secta fuit, servare modum, finemque tenere, 
Naturamque sequi, patriaeque impendere vitam, 
Nec sibi, sed toti genitum se credere mundo. 
Huic epulae, vicisse famem, magnique penates, 
Summovisse hiemem tecto, pretiosaque vestis, 
Hirtam membra super, Romani more Quiritis, 
Induxisse togam, Venerisque huic maximus usus, 
Progenies. Urbi pater est, urbique maritus: 
Justitiae cultor, rigidi servator honesti, 

In commune bonus, nullosque Catonis in actus 


Subrepsit, partemque tulit sibi nata voluptas. 


Interea trepido discedens agmine Magnus. 

Moenia Dardanii tenuit Campana coloni. 

Haec placuit belli sedes, hinc summa moventis 
Hostis in occursum Sparsas extendere partes, 
Umbrosis mediam qua collibus Appenninus 

Erigit Italiam, nullo qua vertice tellus 

Altius intumuit, propiusque accessit Olympo. 

Mons inter geminas medius se porrigit undas 
Inferni, superique maris, collesque coercent 

Hinc 'Tyrrhena vado frangentes aequora Pisae. 
Illinc Dalmaticis obnoxia fluctibus Ancon. 

Fontibus hic vastis immensos concipit amnes, 
Fluminaque in gemini spargit divortia ponti. 

In laevum cecidere latus, veloxque Metaurus, 
Crustumiumque rapax, et junctus Sapis Isauro, - 
Sennaque, et Hadriacas qui verberat Aufidus undas; 
Quoque magis nullum tellus se solvit in amnem, 
Eridanus fractas devolvit in aequora silvas, 
Hesperiamque exhaurit aquis. Hunc fabula primum 


Populea fluvium ripas umbrasse corona; 

Cumque diem pronum transverso limite ducens 
Succendit Phaéton flagrantibus aethera loris, 
Gurgitibus raptis penitus tellure perusta, 
, Hunc habuisse pares Phoebeis ignibus undas. 

Non minor hic Nilo, si non per plana jacentis 
Aegypti Libycas Nilus stagnaret arenas. 

Non minor hic Histro, nisi quod dum permeat orbem 
Hister, casuros in quaelibet aequora fontes 
Accipit, et Scythicas exit non solus in undas. 
Dexteriora petens montis declivia Thybrim 

Unda facit, BRutubamque cavum: delabitur inde 
Vulturnusque celer, nocturnaeque editor aurae 
Sarnus, et umbrosae Liris per regna Maricae 
Vestinis impulsus aquis, radensque Salerni 

Culta Siler, nullasque vado qui Macra moratus 
Alnos, vicinae procurrit in aequora Lunae. 
Longior educto qua surgit in aéra dorso, 

Gallica rura videt, devexasque excipit Alpes. 

Tune Ümbris, Marsisque ferax, domitusque Sabello 


Vomere, piniferis amplexus rupibus omnes 

Indigenas Latii populos, non deserit ante 
Hesperiam, quam cum Soyllaeis clauditur undis, 
Extenditque suas in templa Lacinia rupes, 

Longior ltalia, donec confinia pontus 

Solveret incumbens, terrasque repelleret aequor. 

At postquam gemino tellus elisa profundo est, 
Extremi colles Siculo cessere Peloro. 

Caesar in arma furens, nullas, nisi sanguine fuso, 
Gaudens habere vias, quod non terat hoste vacantes 
Hesperiae fines, vacuosque irrumpat in agros, 
Átque ipsum non perdat iter, consertaque bellis 
Bella gerat, non tam portas intrare patentes, 

Quam fregisse juvat, nec tam patiente colono 

Arva premi, quam . si ferro populetur, et igni: 
Concessa pudet ire via, civemque videri. 

Tunc urbes Latii dubiae, varioque favore 

Ancipites, quamquam primo terrore ruentis 
Cessurae belli, denso tamen aggere firmant 

Moenia, et abrupto circumdant undique vallo, 


Saxorumque orbes, et quae super eminus hostem 

Tela petant, altis murorum turribus aptant. 
Pronior in Magnum populus, pugnatque minaci 


Cum terrore fides. Ut cum mare possidet Auster 


Flatibus horrisonis, hunc aequora tota sequuntur: 


Si rursus tellus, pulsu laxata tridentis 

Aeolii, tumidis immittat fluctibus Eurum, 
Quamvis icta novo, ventum tenuere priorem 
Aequora, nubiferoque polus cum cesserit Euro, 
Vindicat unda Notum. Facilis sed vertere mentes 
Terror erat, dubiamque fidem fortuna ferebat. 
Gens Etrusca fuga trepidi nudata Libonis, 
Jusque sui pulso jam perdidit Umbria Thermo: 
Nec gerit auspiciis civilia bella paternis, 
Caesaris audito conversus nomine, Sulla. 
Varus, ut admotae pulsarunt Auximon alae, 
Per diversa ruens neglecto moenia tergo, 

Qua silvae, qua saxa, fugit. Depellitur arce 
Lentulus Exculea: victor cedentibus instat, 
Divertitque. acies; solusque ex agmine tanto 


Dux fugit. et nullas ducentia signa cohortes. 


V. 451. 

Tu quoque nudatam commissae deseris arcem, 
Scipio, Luceriae; quamquam fortissima pubes 
His sedeat castris, jampridem Caesaris armis 
Parthorum seducta metu, qua Gallica damna 
Supplevit Magnus, dumque ipse ad bella vocaret, 
Donavit socero Romani sanguinis usum. 

At te Corfini validis circumdata muris 

Tecta tenent, pugnax Domiti; tua classica servat 
Oppositus quondam polluto tiro Miloni. 

Ut procul immensam campo consurgere nubem, 
Ardentesque acies percussis sole corusco 
Conspexit telis, Socii, decurrite, dixit, 

Fluminis ad ripas, undaeque immergite pontem; 


Et tu montanis totus nunc fontibus exi, 

Atque omnes trahe, gurges, aquas, ut spumeus alnos 


Discussa compage feras: hoc limite bellum 
Haereat, hac hostis lentus terat otia ripa. 
Praecipitem cohibete ducem; victoria nobis 

Hic primum stans Caesar erit: Nec plura locutus 


Devolvit rapidum nequidquam moenibus agmen. 

Nam prior e campis ut conspicit amne soluto 
Rumpi Caesar iter, calida prolatus ab ira, 

Non satis est muris latebras quaesisse pavori. 
Obstruitis campos, fluviisque arcere paratis. 
Ignavi? Non si tumido me gurgite Ganges 
Summoveat, stabit jam flumine Caesar in ullo 
Post Rubiconis aquas. Equitum properate catervae, 
Ite simul pedites, ruiturum ascendite pontem. 
Haec ubi dicta, levis totas accepit habenas 

In campum sonipes, crebroque simillima nimbo 
lrans ripam validi torserunt tela lacerti. 
Ingreditur pulsa fluvium statione vacantem 
Caesar, et ad tutas hostis compellitur arces: 

Et jam moturas ingentia pondera turres 

Erigit, et mediis subrepsit vinea muris. 

Ecce, nefas belli, reseratis agmina portis 
Captivum traxere ducem, civisque superbi 
Constitit ante pedes; vultu tamen alta minaci 
Nobilitas recta-ferrum cervice poposcit. 


Scit Caesar poenamque peti, veniamque timeri. 

Vive, licet nolis, et nostro munere, dixit, 

Cerne diem; victis jam spes bona partibus esto, 
Exemplumque mei: vel, si libet, arma retenta, 
Et nihil hac. venia, si viceris ipse, paciscor. 
latur, et adstrictis laxari vincula pahmis 

Imperat. Heu, quanto melius, vel caede peracta, 
Parcere Romano potuit fortuna pudori! 

Poenarum extremum civi, quod castra secutus 
Sit patriae, Magnumque ducem, totumque Senatum, 
Ignosci. Premit ille graves interritus iras, 

Et sconti HRomamne petes, pacisque recessus, 
Degener? In medios belli non ire furores 
Jamdudum moriture paras? Rue certus, et omnes 
Lucis rumpe moras, et Caesaris effuge munus. 
Nescius interea capti ducis arma parabat 

Magnus, ut immixto firmaret robore partes. 
Jamque secuturo jussurus classica Phoebo, 
'entandasque ratus moturi militis iras, 
Adloquitur tacitas veneranda voce cohortes: 


O scelerum ultores, melioraque signa secuti, 

O vere Romana manus, quibus arma Senatus 

Non privata dedit, votis deposcite pugnam. 

Ardent Hesperii saevis populatibus agri; 

Gallica per gelidas rabies effunditur Alpes, 

Jam tetigit sanguis pollutos Caesaris enses. 

Dii melius, belli tulimus quod damna priores: 
Coeperit inde nefas. Jamjam, me praeside, Roma 
Supplicium, poenamque petat: neque.enim ista vocari 
Proelia justa decet, patriae sed vindicis iram. 

Nec magis hoc bellum est, quam cum Catilina paravit 
Arsuras in tecta faces, sociusque furoris 

Lentulus, exertique manus vesana Cethegi. 

O rabies miseranda ducis! Cum fata Camillis 

Te, Caesar, magnisque velint miscere Metellis. 

Ad Cinnas, Mariosque venis? Sternere profecto, 

Ut Catulo jacuit Lepidus, nostrasque secures 

Passus, Sicanio tegitur qui Carbo sepulchro. 

Quique feros movit Sertorius exul Iberos. 

Quamquam, si qua fides, his te quoque jungere, Caesar, 


Invideo, nosirasque manus quod Roma furenti 

Opposuit. Parthorum utinam post proelia sospes, 
Et Scythicis Crassus victor remeasset ab oris, 
Ut simili causa caderes, qua Spartacus hostis! 
Te quoque si Superi titulis accedere nostris 
Jusserunt, valet in torquendo dextera pilo, 
Fervidus haec iterum circum praecordia sanguis 
Incaluit: disces non esse ad bella fugaces, 

Qui pacemr potuere pati. Licet ille solutum, 
Defectumque vocet, ne vos mea terreat aetas. 
Dux sit in his castris senior, dum miles in illis. 
Quo potuit civem populus perducere liber, 
Ascendi, supraque nihil, nisi regna, reliqui. 

Non privata cupit, Romana quisquis in urbe 
Pompejum transire parat. Hinc Consul uterque, 
Hinc acies statura ducum est. Caesarne Senatus 
Victor erit? Non tam caeco trahis omnia cursu, 
Teque nihil, Fortuna, pudet. Multisne rebellis 
Gallia jam lustris, aetasque impensa labori 

Dant animos? Rheni gelidis quod fugit ab undis, 


Oceanumque vocans incerti stagna profundi, 

lerrita quaesitis ostendit terga Britannis? 

Àn vanae tumuere minae, quod fama furoris 
Expulit armatam patrüs e sedibus urbem? 

Heu demens! non te fugiunt, me cuncta sequuntur. 
Qui cum signa tuli toto fulgentia ponto, 

Ante bis exactum quam Cynthia conderet orbem, 
Omne fretum. metuens pelagi Pirata reliquit, 
Angustaque domum terrarum in sede poposcit. 
Idem per Soythici profugum divortia ponti 
Indomitum Regem, Romanaque fata morantem, 
Ad mortem, Sulla felicior, ire coegi. 

Pars mundi mihi nulla vacat; sed tota tenetur 
Terra meis, quocumque jacet sub sole, tropaeis. 
Hinc me victorem gelidas ad Phasidos undas 
Arctos habet, calida medius mihi cognitus axis 
Aegypto, atque umbras nusquam flectente Syene. 
Occasus inea jura timet, Tethymque fugacem 
Qui ferit, Hesperius, post omnia flumina, DBaetis. 
Me domitus cognovit Arabs, me Marte feroces 


Heniochi, notique erepto vellere Colchi. 

Cappadoces mea signa timent, et dedita sacris 
Incerti Judaea Dei, mollisque Sophene. 
Armenios, Cilicasque feros, Taurosque subegi: 
Quod socero bellum, praeter civile, reliqui? 
Verba ducis nullo partes clamore sequuntur, 
Nec matura petunt promissae classica pugnae. 
Sensit et ipse metum Magnus, placuitque referri 
Signa, nec in tantae discrimina mittere pugnae 
Jam victum fama non visi Caesaris agmen. 
Pulsus ut armentis primo certamine taurus 
Silvarum secreta petit, vacuosque per agros 
Exul in adversis explorat cornua truncis; 

Nec redit in pastus, nisi cum cervice recepta 
Excussi placuere tori; mox reddita victor 
Quoslibet in saltus comitantibus agmina tauris 
Invito pastore trahit. Sic viribus impar 

Tradidit Hesperiam, profugusque per Appula rura 
Brundusii tutas conscendit Magnus in arces. 
Urbs est Dictaeis olim possessa colonis, 


Quos Creta profugos vexere per aequora puppes 


72 PHARSALIA. V. 611. 


Cecropiae, victum mentitis Thesea velis. 

Hanc latus angustum jam se cogentis in arctum 
Hesperiae, tenuem producit in aequora linguam, 
OT flexis claudit quae cornibus undas. 
Nec tamen hoc arctis immissum faucibus aequor 
Portus erat, si non violentos insula Coros 
Exciperet saxis, lassasque refunderet undas. 
Hinc illinc montes scopulosae rupis aperto 
Opposuit natura mari, flatusque removit, 

Ut tremulo starent contentae fune carinae. 

Hinc late. patet omne fretum, seu vela ferantur 
In portus, Corcyra, tuos, seu laeva petatur 
Illyris Ionias vergens Epidamnus in undas. 

Hac fuga nautarum, cum totas Hadria vires 
Movit, et in nubes abiere Ceraunia, cumque 
Spumoso Calaber perfunditur aequore Sason. 
Ergo ubi nulla fides rebus post terga relictis, 
Nec licet ad duros Martem convertere Hiberos, 
Cum mediae jaceant immensis tractibus Alpes. 


Tunc sobole e tanta natum, cui firmior aetas. 

Adfatur: Mundi jubeo tentare. recessus. 

Euphratem, Nilumque move, quo nominis usque 
Nostri fama venit, quas est vulgata per urbes 

Per me Roma ducem: sparsos per rura colonos 
Redde mari Cilicas, Pharios hinc concute Reges, 
Tigranemque meum: nec Pharnacis arma relinquas, 
Admoneo,.nec tu populos utraque vagantes 
Armenia, Pontique feras per litora gentes, 
Riphaeasque manus, et quas tenet aequore denso 
Pigra palus Scythici patiens Maeotica plaustri. 

Sed quid plura moror? Totos mea, nate, per ortus 
Bella feres, totoque urbes agitabis in orbe 
Perdomitas; omnes redeant in castra triumphi. 

Et vos, qui Latios signatis nomine fastos, 

Primus in Epirum Boreas agat, inde per arva 
Grajorum, Macedumque novas adquirite vires, 
Dum paci dat tempus hiems. Sic fatur, et omnes 
Jussa gerunt, solvuntque cavas a litore puppes. 

Át numquam patiens pacis, longaeque quietis 


Armorum, ne quid fatis mutare liceret, 

Adsequitur, generique premit vestigia Caesar. 
Sufficerent aliis primo tot moenia cursu 

Rapta, tot oppressae depulsis hostibus arces; 

Ipsa caput mundi, bellorum maxima merces, 
Roma capi facilis: sed Caesar in omnia praeceps, 
Nil actum credens, cum quid superesset agendum, 
Instat atrox, et adhuc, quamvis possederit omnem 
Italiam, extremo sedeat quod litore Magnus, 
Communem tamen esse dolet: nec rursus aperto 
Vult hostes errare freto, sed molibus undas 
Obstruit, et latum dejectis rupibus aequor. 

Cedit in immensum cassus labor ; omnia pontus 
Haurit saxa vorax, montesque immiscet arenis: 
Ut maris Aegaei medias si celsus in undas 
Depellatur Eryx, nullae tamen aequore rupes 
KEmineant, vel si convulso vertice Gaurus 

Decidat in fundum penitus stagnantis Averni. 
Ergo ubi nulla vado tenuit sua pondera moles, 
Tunc placuit caesis innectere vincula silvis. 


Roboraque immensis late religare catenis. 

Talem fama canit tumidum super aequora Xerxem 
Construxisse vias, multum cum pontibus ausus, 
Europamque Asiae, Sestonque admovit Abido, 
Incessitque fretum rapidi super Hellesponti, 

Non Eurum, Zephyrumque timens: cum vela, ratesque 
In medium deferret Athon. Sic ora profundi 
Arctantur casu nemorum: tunc aggere multo 

Surgit opus, longaeque tremunt super aequora turres. 
Pompejus tellure nova compressa profundi 

Ora videns, curis animum mordacibus angit, 

Ut reseret pelagus, spargatque per aequora bellum. 
Saepe Noto plenae, tensisque rudentibus actae, 

Ipsa maris per claustra rates fastigia molis 

Discussere salo, spatiumque dedere carinis, 

Tortaque per tenebras validis balista lacertis, 
Multifidas jaculata faces. Ut tempora tandem 

Furtivae placuere fugae, ne litora clamor 

Nauticus exagitet, neu buccina dividat horas, 

Neu tuba praemonitos perducat ad aequora nautas, 


Praecepit sociis. Jam coeperat ultima Virgo 

Phoebum laturas ortu praecedere Chelas, 

Cum taciti solvére rates: non ancora voces 
Movit, dum spissis avellitur uncus arenis, 
Dum juga curvantur mali, dumque ardua pinus 
Erigitur, pavidi classis siluere magistri ; 
Strictaque pendentes deducunt carbasa nautae, 
Nec quatiunt validos, ne sibilet aura, rudentes. 
Dux etiam votis hoc te, Fortuna, precatur, 
Quam retinere vetas, liceat sibi perdere saltem 
Italiam. Vix fata sinunt; nam murmure vasto 
Impulsum rostris sonuit mare. fluctuat unda, 
Totque carinarum permixtis aequora sulcis. 
Ergo hostes portis, quas omnes solverat urbis 
Cum fato conversa fides, murisque recepti, 


Praecipiti cursu flexi per cornua portus 


Ora petunt, pelagusque dolent contingere classes. 


Heu pudor, exigua est fugiens victoria Magnus. 


Angustus puppes mittebat in aequora limes 


 Arctior Euboica, qua Chalcida verberat, unda. 


Hic haesere rates geminae, classique paratas 

Excepere manus, tractoque in litora bello, 

Hic primum rubuit civili sanguine Nereus. 

Cetera classis abit summis spoliata carinis. 

Ut Pagasaea ratis peteret cum Phasidos undas, 
Cyaneas tellus emisit in aequora cautes, 

Rapta puppe minor subducta est montibus Argo. 
Vanaque percussit pontum Symplegas inanem, 

Et statura redit. Jam Phoebum urgere monebat 
Non idem Eoi color aetheris, albaque nondum 
Lux rubet, et flammas propioribus eripit astris, 
Et jam Plejas hebet, flexi jam plaustra Bootae 

In faciem puri redeunt languentia coeli, 
Majoresque latent stellae, calidumque refugit 
Lucifer ipse diem; pelagus jam, Magne, tenebas, 
Non ea fata ferens, quae, cum super aequora toto 
Praedonem sequerere mari: lassata triumphis 
Cessavit fortuna tuis; cum conjuge pulsus, 

Et natis, totosque trahens in bella penates, 

Vadis adhuc ingens, populis comitantibus, exul. 


Quaeritur indignae sedes longinqua ruinae. 

Non quia te Superi patrio privare sepulchro 
Maluerint; Phariae busto damnantur arenae: 

Parcitur Hesperiae, procul hoc ut in orbe remoto 
Abscondat fortuna nefas, Romanaque tellus 


Immaculata sui servetur sanguine Magni. 

tristi spoliantur templa rapina; 


Pauperiorque fuit tune primum Cesare loma. 

Bon ut classem velis cedentibus Auster 
Incumbens, mediumque rates tenuere profundum, 
Omnis in lIonios spectabat navita fluctus; 

Solus ab Hesperia non flexit lumina terra 

Magnus, dum patrios portus, dum litora numquam 
Ad visus reditura suos, tectumque cacumen 
Nubibus, et dubios cernit vanescere montes. 

Inde soporifero cesserunt languida Somno 

Membra ducis: diri tum plena horroris imago 

Visa caput maestum per hiantes Julia terras 


Tollere, et accenso furialis stare sepulchro. 

Sedibus Elysiis, campoque expulsa piorum 

Ad Stygias, inquit, tenebras, manesque nocentes 
Post bellum civile trahor: vidi ipsa tenentes 
Eumenidas, quaterent quas vestris lampadas armis. 
Praeparat innumeras puppes Acherontis adusti 
Portitor, in multas laxantur Tartara poenas. 

Vix operi cunctae, dextra properante, Sorores 
Sufficiunt: lassant rumpentes stamina Parcas. 
Conjuge me laetos duxisti, Magne, triumphos: 
Fortuna est mutata toris; semperque potentes 
Detrahere in cladem fato damnata maritos, 

En nupsit tepido pellex Cornelia busto. 

Haereat illa tuis per bella, per aequora signis, 
Dum non securos liceat mihi rumpere somnos, 
Et nullum vestro vacuum. sit tempus amori, 

Sed teneat Caesarque dies, et Julia noctes. 

Me non Lethaeae ,. conjux, oblivia ripae 
Immemorem fcobite tui, Regesque silentum 
Permisere sequi: veniam, te bella gerente, 


In medias acies. Numquam tibi, Magne, per umbras. 

Perque meos manes, generum non esse licebit. 
Abscindis frustra ferró tua pignora: bellum 

'Te faciet civile meum. Sic fata, refugit 

Umbra per amplexus trepidi dilapsa mariti. 

llle Dei quamvis cladem, manesque minentur; 
Major in arma ruit, certa cum mente malorum. 
Et quid, ait, vani terremur imagine visus? 

Aut nihil est sensus animis a morte relictum, 
Aut mors ipsa nihil. Titan jam pronus in undas 
Ibat, et igniferi tantum demerserat orbis, 
Quantum deesse solet lunae, seu. plena futura est, 
Seu jam plena fuit: tunc obtulit hospita tellus 
Puppibus accessus faciles; legére rudentes, 

Et posito remis petierunt litora malo. 

Caesar, ut emissas venti rapuere carinas, 
Absconditque fretum classes, et litore solus 
Dux stetit Hesperio, non illum gloria pulsi 
Laetificat Magni; queritur quod tuta per aequor 
'lerga ferant hostes; neque enim sufficit ulla 


Praecipiti fortuna viro; nec vincere tanti. 

Ut bellum differret, erat. Tunc pectore curas 
Expulit armorum, pacique intentus agebat; 
Quoque modo vanos populi conciret amores 
Gnarus, et irarum causas, et summa favoris 
Annona momenta trahi: namque adserit urbes 
Sola fames, emiturque metus, cum Ssegne potentes 
Vulgus alunt; nescit plebes jejuna timere. 

Curio Sicanas transcendere jussus in urbes, 
Qua mare tellurem subitis aut obruit undis, 
Aut scidit, et medias fecit sibi litora terras. 

Vis illic ingens pelagi, semperque laborant 
Aequora, ne rupti repetant confinia montes. 
Bellaque Sardoas etiam sparguntur in oras. 
Utraque frugiferis est insula nobilis arvis. 

Nec prius Hesperiam longinquis messibus ullae. 
Nec Romana magis complerunt horrea, terrae. 
Ubere vix glebae superat, cessantibus Austris, 
Cum medium nubes Borea cogente sub axem 
Effusis magnum Libye tulit imbribus annum. 


Haec ubi sunt provisa duci, tunc agmina victor 

Non armata trahens, sed pacis habentia vultum, 
Tecta petit patriae. Pro! si remeasset in urbem 
Gallorum tantum populis, Arctoque subacta, 
Quam seriem rerum longa praemittere pompa. 
Quas potuit belli facies! ut vincula Bheno, 
Oceanoque daret! celsos ut Gallia currus 

Nobilis, et flavis sequeretur mixta Britannis! 
Perdidit o qualem vincendo plura triumphum! 

Non illum laetis vadentem coetibus urbes, 

Sed tacitae videre metu; non constitit usquam 
Obvia turba duci: gaudet tamen esse timori 

lam magno populis, et se non mallet amari. 
Jamque et praecipites superaverat Ánxuris arces. 
Et qua Pontinas via dividit uda paludes, 

Qua sublime nemus, Scythicae qua regna Dianae, 
Quaque iter est Latiis ad summam fascibus Albam; 
Excelsa de rupe procul jam conspicit urbem, 
Arctoi toto non visam tempore belli; 

Miratusque suae, sic fatur, moenia Romae: 


Tene, Deum sedes, non ullo Marte coacti 

Deseruere viri? Pro qua pugnabitur urbe? 

Dii melius, quod non Latias Eous in oràs 

Nunc furor incubuit, nec juncto Sarmata velox 
Pannonio; Dacisque Getes admixtus: habenti 

Tam pavidum tibi, Roma, ducem fortuna pepercit, 
Quod bellum civile fuit. Sic fatur, et urbem 
Attonitam terrore subit: namque ignibus atris 
Creditur, ut captae, rapturus moenia Romae. 
Sparsurusque Deos; fuit haec mensura timoris: 
Velle putant, quodcumque potest. Non omina festa, 
Non fictas laeto voces simulare tumultu; 

Vix odisse vacat. Phoebea palatia complet 

Turba Patrum, nullo cogendi jure Senatus, 

E latebris educta suis; non Consule sacrae 
lulserunt sedes, non proxima lege potestas 

Praetor adest, vacuaeque loco cessere Curules. 
Omnia Caesar erat: privatae Curia vocis 

Testis adest. Sedere Patres censere parati, 

$i regnum, si templa sibi, jugulumque Senatus, 


Exiliumque petat. Melius, quod plura jubere 


Vu. LIBER III 


Erubuit, quam Boma pati. Tamen exit in iram, 
Viribus an possint obsistere jura, per unum 
Libertas experta virum: pugnaxque Metellus, 

Ut videt ingenti Saturnia templa revelli 

Mole, rapit gressus, et Caesaris agmina rumpens, 
Ante fores nondum reseratae constitit aedis: 
Usque adeo solus ferrum, mortemque timere 
Auri nescit amor; pereunt discrimine nullo 
Amissae leges, sed, pars vilissima rerum, 
Certamen movistis, opes: prohibensque rapina 
Victorem, clara testatur voce Tribunus; 

Non nisi per nostrum vobis percussa patebunt 
Templa latus, nullasque feres, nisi sanguine sacro 
Sparsus, raptor, opes: certe violata potestas 
Invenit ista Deos, Crassumque in bella secutae 


Saeva ribunitiae voverunt proelia dirae. 


Detege jam ferrum; neque enim tibi turba verenda est 


Spectatrix scelerum; deserta stamus in urbe. 
Non feret e nostro sceleratus praemia miles. 


Sunt quos prosternas populi, quae moenia dones. 

Pacis ad exhaustae spolium non cogit egestas; 
Bellum, Caesar, habes. His magnam victor in iram 
Vocibus accensus: Vanam spem mortis honestae 
Concipis; haud, inquit, jugulo se polluet isto 
Nostra, Metelle, manus: dignum te Caesaris ira 
Nullus honos faciet: te vindice tuta relicta est 
Libertas? Non usque adeo permiscuit imis 
Longus summa dies, ut non, si voce Metelli 
Serventur leges, malint a Caesare tolli. 

Dixerat, et nondum foribus cedente Tribuno. 
Acrior ira subit; saevos circumspicit: enses, 
Oblitus simulare togam. Tum Cotta Metellum 
Compulit audaci nimium desistere coepto. 
Libertas, inquit, populi, quem regna coercent, 
Libertate perit, cujus servaveris umbram, 

Si, quidquid jubeare, velis. 'Tot rebus iniquis 
Paruimus victi; venia est haec sola pudoris , 
Degenerisque metus, nil jam potuisse negari. 
Ocius avertat diri mala semina belli. 


Damna movent populos, si quos sua jura tuentur. 


———— 

Non sibi, sed domino gravis est, quae servit. egestas. 


Protinus abducto patuerunt templa Metello. 
Tunc rupes Tarpeja sonat, magnoque reclusas 
'lestatur stridore fores: tunc conditus imo 
Eruitur templo, multis intactus ab annis, 


homani census populi, quem Punica bella, 


Quem dederat Perses, quem victi praeda Philippi; 


uod tibi, Roma, fuga Pyrrhus trepidante reliquit, 
Eu I 3l 


Quo te Fabricius Regi non vendidit auro, 
Quidquid parcorum mores servastis avorum, 
Quod dites Asiae populi misere tributum, 
Victorique dedit Minoia Creta Metello. 

Quod Cato longinqua vexit super aequora Cypro. 
Tunc Orientis opes, captorumque ultima legum 
Quae Pompejanis praelata est gaza triumphis 
Egeritur; tristi spoliantur templa rapina, 
Pauperiorque fuit tunc primum Caesare Roma. 
Interea totum Magni fortuna per orbem 

Secum casuras in proelia moverat urbes. 


Proxima vicino vires dat Graecia bello. 

Phocaicas Amphisa manus, scopulosaque Cyrrha, 
Parnasusque jugo misit desertus utroque. 

Boeoti coiere duces, quos impiger ambit 

Fatidica Cephisos aqua, Cadmeaque Dirce, 
Pisaeaeque manus, populisque per aequora mittens 
Sicaniis Alpheus aquas: tunc Maenala liquit 
Arcas, et Herculeam miles Trachinius Oeten. 
Thesproti, Dryopesque ruunt, quercusque silentes 
Chaonio veteres liquerunt vertice Sellae. 

Exhausit totas quamvis delectus Athenas, 

Exiguae Phoebea tenent navalia puppes, 

Tresque petunt veram credi Salamina carinae. 
Jam dilecta Jovi centenis venit in arma 

Creta vetus populis, Gnosasque agitare pharetras 
Docta, nec Eois pejor Gortyna sagittis. 

Tunc qui Dardaniam tenet Oricon, et vagus altis 
Dispersus silvis Athamas, et nomine prisco 
Encheliaé, versi testantes funera Cadmi. 

Colchis, et Hadriacas spumans Ábsyrtos in undas, 


Et Penei qui rura colunt, quorumque labore 

Thessalus Haemoniam vomer proscindit lolcon. 
Inde lacessitum primo mare, cum rudis Argo 
Miscuit ignotas, temerato litore, gentes, 

Primaque cum ventis, pelagique furentibus undis 
Composuit mortale genus, fatisque per illam 
Accessit mors una ratem. Tunc linquitur Haemus 
Thracius, et populum Pholoé mentita biformem. 
Deseritur Strymon, tepido committere Nilo 
Bistonias consuetus aves, et barbara Cone 
Sarmaticas ubi perdit aquas, sparsamque profundo 
Multifidi Peucen unum caput adluit Istri; 
Mysiaque, et gelido tellus perfusa Caico 

Idalis, et nimium glebis exilis Arisbe: 

Quique colunt Pitanen, et quae tua munera, Pallas, 
Lugent damnatae Phoebo victore Celenae; 

Qua celer, et rectis descendens Marsya ripis 
Errantem Maeandron adit, mixtusque refertur. 


Passaque ab auriferis tellus exire metallis 


.Pactolon, qua culta secat non vilior Hermus. 


lliacae quoque signa manus, perituraque castra 

Ominibus petiere suis; nec fabula Trojae 
Continuit Phrygiique ferens se Caesar Iuli. 
Accedunt Syriae populi, desertus Orontes, 
Et felix, sic fama, Ninos; ventosa Damascus, 
Gazaque, et arbusto palmarum dives Idume, 
Et Tyros instabilis, pretiosaque murice Sidon. 
Has ad bella rates, non flexo limite ponti, 
Certior haud ullis duxit Cynosura carinis. 
Phoenices primi, famae si creditur, ausi 
Mansuram rudibus vocem signare figuris. 


Nondum flumineas Memphis contexere biblos 


Noverat, ei saxis tantum, volucresque, feraeque. 


Sculptaque servabant magicas animalia linguas. 
Deseritur Taurique nemus, Perseaque "arsos, 
Coryciumque patens exesis rupibus antrum, 
Mallos, et extremae resonant navalibus Aegae, 
Itque Cilix justa, jam non pirata, carina. 
Movit et Eoos bellorum fama recessus, 

Qua colitur Ganges, toto qui solus in orbe 


Ostia nascenti contraria solvere Phoebo 

Audet, et adversum fluctus impellit in Eurum: 

Hic ubi Pellaeus post Tethyos aequora ductor 
Constitit, et magno vinci se fassus ab orbe est. 
Quaque ferens rapidum, diviso gurgite, fontem 
Vastis Indus aquis mixtum non sentit Hydaspem ; 
Quique bibunt tenera dulces ab arundine succos, 
Et qui tinguentes croceo medicamine crinem 
Fluxa coloratis adstringunt carbasa gemmis: 
Quique suas struxere pyras, vivique calentes 
Conscendére rogos. Pro, quanta est gloria genti 
Injecisse manum fatis, vitaque repletos 

Quod superest donasse Deis! Venere feroces 
Cappadoces, duri populus nunc cultor ÀAmanni, 
Armeniusque tenens volventem saxa Niphatem ; 
Aethera tangentes silvas liquere Coastrae; 
Ignotum vobis, Arabes, venistis in orbem, 
Umbras mirati nemorum non ire sinistras. 

'Tunc furor extremos movit homanus Horetas, 
Carmanosque duces, quorum devexus in Austrum 


Aether, non totam mergi tamen aspicit Árcton, 

Lucet et exigua velox ibi nocte Bootes. 
Aethiopumque solum, quod non premeretur ab ulla 
Signiferi regione poli, nisi poplite lapso 

Ultima curvati procederet ungula '[auri. 

Quaque caput rapido tollit cum Tigride magnus 
Euphrates, quos non diversis fontibus edit 

Persis, et incertum, tellus si misceat amnes, 

Quod potius sit nomen aquis: sed Sparsus in agros 
l'ertilis Euphrates Phariae vice fungitur undae; 

At Tigrim subito tellus absorbet hiatu, 
Occultosque tegit cursus, rursusque renatum 
Fonte novo flumen pelagi non abnegat undis. 

Inter Caesareas acies, diversaque signa 

Pugnaces dubium Parthi tenuere favorem, 

Contenti fecisse duos: tinxere sagittas 

Errantes Scythiae populi, quos gurgite Dactros 
Includit gelido, vastisque Hyrcania silvis. 

Hinc Lacedaemonii, moto gens aspera freno, 
Oeniochi, saevisque adfinis Sarmata Moschis ; 


Colchorum qua rura secat ditissima Phasis. 


I 

Qua Croeso fatalis Halys, qua vertice lapsus 
Riphaeo Tanais diversi nomina mundi 

Imposuit ripis, Asiaeque, et terminus idem 
Europae, mediae dirimens confinia terrae, 

Nunc huc, nunc illuc, qua flectitur, ampliat orbem. 
Quaque fretum torquens Maeotidas egerit undas 
Pontus, et Herculeis aufertur gloria metis, 
Oceanumque negat solas admittere Gades. 

Hinc Essedoniae gentes, auroque ligatas 
Substringens, Árimaspe, comas; hinc fortis Arius, 
Longaque Sarmatici solvens jejunia belli 
Massagetes quo fugit equo, volucresque Geloni. 
Non, cum Memnoniis deducens agmina regnis 
Cyrus, et effusis numerato milite telis 

Descendit Perses, fraternique ultor amoris 
Aequora cum tantis percussit classibus, unum 
Tot Reges habuere ducem; coiere nec unquam 
Tam variae cultu gentes, tam dissona vulgi 

Ora; tot immensae comites missura ruinae 


Excivit populos, et dignas funere Magni 

Exequias fortuna dedit. Non corniger Hammon 
Mittere Marmaricas cessavit in arma catervas; 
Quidquid ab occiduis Libye patet arida Mauris, 
Usque Paraetonias Eoa ad litora Syrtes. 

Acciperet felix ne non semel omnia Caesar, 
Vincendum pariter Pharsalia praestitit orbem. 

Ile ubi deseruit trepidantis moenia Romae. 
Agmine nubiferam rapto superevolat Alpem: 
Cumque alii famae populi terrore paverent, 
Phocais in dubiis ausa est servare juventus, 

Non Graja levitate, fidem, signataque jura, 

Et causas, non fata, sequi. Tamen ante furoreni 
Indomitum, duramque viri deflectere mentem 
Pacifico sermone parant, hostemque propinquum 
Orant, Cecropiae praelata fronde Minervae: 
Semper in externis populo communia vestro 
Massiliam bellis testatur fata tulisse, 

Comprensa est Latiis quaecumque annalibus aetas: 
Et nunc, ignoto si quos petis orbe triumphos, 


Accipe devotas externa in proelia dextras. 

At si funestas acies, si dira paratis 

Proelia discordes, lacrimas civilibus armis, 
Secretumque damus: tractentur vulnera nulla 
Sacra manu. Si coelicolis furor arma dedisset, 
Aut si terrigenae tentarent astra gigantes, 

Non tamen auderet pietas humana vel armis, 

Vel votis, prodesse Jovi, sortisque Deorum 
Ignarum mortale genus, per fulmina tantum 
Sciret adhuc coelo solum regnare Tonantem. 

Adde quod innumerae concurrunt undique gentes, 
Nec sic horret iners scelerum contagia mundus, 
Ut gladiis egeant civilia bella coactis. 

Sit mens ista quidem cunctis, ut vestra recusent 
Fata, nec haec alius committat proelia miles. 

Cui non conspecto languebit dextra parente? 
'Telaque diversi: prohibebunt spargere fratres. 

Finis adest rerum, si non commnittitis illis 

Arma, quibus fas est: nobis haec summa precandi, 
Terribiles aquilas, infestaque signa relinquas 


Ürbe procul, nostrisque velis te: credere muris, 

Excludique sinas, admisso Caesare, bellum. 

Sit locus exceptus sceleri, Magnoque, tibique 
Tutus, ut, invictae fatum si consulat urbi, 
Foedera si placeant, sit quo veniatis inermes. 
Vel cum tanta vocent discrimina Martis Hiberi, 
Quid rapidum deflectis iter? Non pondera rerum, 
Nec momenta sumus: numquam felicibus armis 
Usa manus, patriae primis a sedibus exul, 

Et post translatas exustae Phocidos arces, 
Moenibus exiguis alieno in litore tuti, 

lllustrat quos sola fides. Si claudere muros 
Obsidione paras, et vi perfringere portas, 
Excepisse faces tecüs, et tela parati, 

Undarum raptos aversis fontibus haustus 
Quaerere, et effossam sitientes lambere terram ; 
Et desit si larga Ceres, tunc horrida cerni, 
Foedaque contingi maculato carpere morsu: 
Nec pavet hic populus pro libertate subire, 
Obsessum Poeno gessit quod Marte Saguntum. 


Pectoribus rapti matrum, frustraque trahentes 

Übera sicca fame, medios mittentur in ignes; 

Uxor et a caro poscet sibi fata marito. 

Vulnera miscebunt fratres, bellumque coacti 

Hoc potius civile gerent. Sic Graja juventus 
Finierat, cum turbato jam prodita vultu 

Ira ducis, tandem testata est voce dolorem. 

Vana movet Grajos nostri fiducia cursus; 

Quamvis Hesperium mundi properemus ad axem, 
Massiliam delere vacat. Gaudete cohortes, 

Obvia praebentur fatorum munere bella. 

Ventus ut amittit vires, nisi robore densae 
Occurrant silvae, spatio diffusus inani; 

Utque perit magnus, nullis obstantibus, ignis, 

Sic hostes mihi deese nocet; damnumque putamus 
Annorum, nisi, qui vinci potuere, rebellent. 

Sed si solus eam demissis degener armis, 

Tunc mihi tecta patent: jam non excludere tantum, 
Inclusisse volunt; at enim contagia belli 

Dira fugant. Dabitis poenam pro pace petita, 


Et nihil esse meo discetis tutius aevo, 

Quam duce me bellum. Sic postquam fatus, ad urbem 
Haud trepidam convertit iter: tum moenia clausa 
Conspicit , et densa juvenum vallata corona. 
Haud procul a muris tumulus surgentis in altum 
Telluris parvum diffuso vertice campum 
Explicat: haec patens longo munimine cingi 
Visa duci rupes, tutisque aptissima castris. 
Proxima pars urbis celsam consurgit in arcem 
Par tumulo, mediisque sedent convallibus arva. 
Tunc res immenso placuit statura labore, 

Aggere diversos vasto committere colles. 

Sed prius, ut totam, qua terra cingitur, urbem 
Clauderet, a summis produxit ad aequora castris 
Longum Caesar opus, fontesque, et pabula campi 
Amplexus fossa, densas tollentia pinnas 
Cespitibus, crudaque exstruxit brachia terra. 

Jam. satis hoc.Grajae memorandum contigit urbi, 
Aeternumque decus; quod non impulsa, nec ipso 
Strata metu, tenuit flagrantis in omnia belli 


Praecipitem cursum; raptisque a Caesare cunctis, 

Vincitur una mora: quantum est, quod fata tenentur, 
Quodque virum toti properans imponere mundo 
Hos perdit fortuna dies! Tunc omnia late 
Procumbunt nemora, et spoliantur robore silvae; 
Ut, cwm terra levis mediam virgultaque molem 
Suspendant, structa laterum compage ligatam 
Arctet humum, pressus ne cedat turribus agger. 
Lucus erat longo numquam violatus ab aevo, 
Obscurum cingens connexis aéra ramis, 

Et gelidas alte summotis solibus umbras. 

Hunc non ruricolae Panes, nemorumque potentes 
Silvani, Nymphaeque tenent, sed barbara ritu 
Sacra Deum, structae diris altaribus arae, 
Omnisque humanis lustrata cruoribus arbor. 

Si qua fidem meruit Superos mirata vetustas. 
llis et volucres metuunt consistere ramis, 

Et lustris recubare ferae; nec ventus in illas 
Incubuit silvas, excussaque nubibus atris 
Fulgura: non ullis frondem praebentibus auris, 


Arboribus suus horror inest: tum plurima nigris 


Et 

Fontibus unda cadit, simulacraque maesta Deorum 
Arte carent, caesisque extant informia truncis. 
Ipse situs, putrique facit jam robore pallor 
Attonitos: non vulgatis sacrata figuris 

Numina sic metuunt; tantum terroribus addit, 
Quos timeant, non nosse Deos. Jam fama ferebat 
Saepe cavas motu terrae mugire cavernas, 

Et procumbentes iterum consurgere taxos, 

Et non ardentis fulgere incendia silvae, 
Roboraque amplexos circumfluxisse dracones. 
Non illam cultu populi propiore frequentant, 
Sed cessere Deis: medio cum Phoebus in axe est. 
Aut coelum nox atra tenet, pavet ipse sacerdos 
Accessus, dominumque timet deprendere luci. 
Hanc jubet immisso silvam procumbere ferro, 
Nam vicina operi, belloque intacta priori, 

Inter nudatos stabat densissima montes. 

Sed fortes tremuere manus, motique verenda 
Majestate loci, si robora sacra ferirent, 


In sua credebant redituras membra secures. 

Implicitas magno Caesar terrore cohortes 

Ut vidit, primus raptam vibrare bipennem 

Ausus, et aériam ferro proscindere quercum, 

Effatur, merso violata in robora ferro: 

Jam ne quis vestrum dubitet subvertere silvam, 
Credite me fecisse nefas. Tunc paruit omnis 

Imperiis, non sublato secura pavore 

Turba, sed expensa Superorum, et Caesaris ira. 
Procumbunt orni, nodosa impellitur ilex, 

Silvaque Dodones, et fluctibus aptior alnus, 

Et non plebejos luctus testata cupressus, 

Tunc primum posuere comas, et fronde carentes 
Admisere diem, propulsaque robore denso 

Sustinuit se silva cadens. Gemuere videntes 

Gallorum populi; muris sed clausa juventus 

Exultat: quis enim laesos impune putaret 

Esse Deos? Servat multos fortuna nocentes, t: 
Et tantum miseris irasci numina possunt. 

Utque satis caesi nemoris, quaesita per agros 


Plaustra ferunt, curvoque soli cessantis aratro 

Agricolae raptis annum flevere juvencis. 

Dux tamen, impatiens haesuri ad moenia Martis, 
Versus ad Hispanas acies, extremaque mundi, 
Jussit bella geri. Stellatis axibus agger 

Erigitur, geminasque aequantes moenia turres 
Accipit: hae nullo fixerunt robore terram, 

Sed per iter longum causa repsere latenti. 

Cum tantum. nutaret onus, telluris inanes 
Concussisse sinus quaerentem erumpere ventum 
Credidit, et muros mirata est stare juventus. 
Illinc tela cadunt excelsas urbis in arces, 

Sed major Grajo Romana in corpora ferro 

Vis inerat: neque enim solis excussa lacertis 
Lancea, sed tenso ballistae turbine rapta, 

Haud unum contenta latus transire, quiescit. 
Sed pandens perque arma viam, perque ossa, relicta 
Morte fugit; superest telo post vulnera cursus. 
At saxum quoties ingenti verberis ictu 
Excutitur, qualis rupes, quam vertice montis 


Abscidit impulsu ventorum adjuta vetustas, 

Frangit cuncta ruens, nec tantum corpora pressa 
Exanimat; totos cum sanguine dissipat artus. 

Ut tamen hostiles densa testudine muros 

Tecta subit virtus, armisque innexa priores 
Arma ferunt, galeamque extensus protegit umbo, 
Quae prius ex longo nocuerunt missa recessu, 
Jam post terga cadunt; nec Grais flectere jactum, 
Aut facilis labor est longinqua ad tela parati 
Tormenti mutare modum, sed pondere solo 
Contenti, nudis evolvunt saxa lacertis. 

Dum fuit armorum series, ut grandine tecta 
Innocua percussa sonant, sic omnia tela 
Respuit: at postquam virtus incensa virorum 
Perpetuam rupit, defesso milite, cratem., 

Singula continuis cesserunt ictibus arma. 

Tunc adoperta levi procedit vinea terra, 

Sub cujus pluteis, et tecta fronte latentes 

Moliri nunc ima parant, et vertere ferro 
Moenia: nunc aries suspenso fortior ictu 


ÍIneussus densi compagem solvere muri 

Tentat, et impositis unum subducere saxis. 

Sed super et flammis, et magnae fragmina molis. 
Et sudibus crebris, et adusti roboris ictu 
Percussae cedunt crates, frustraque labore 
Exhausto fessus repetit tentoria miles. 


Summa fuit Grais, ut starent moenia, voti; 


Ultro acies inferre parant, armisque coruscas 


Nocturni texere faces, audaxque juventus 
Erupit: non hasta viris, non letifer arcus, 
Telum flamma fuit, rapiensque incendia ventus 
Per Romana tulit celeri munimina cursu. 
Nec, quamvis viridi luctetur robore, lentas 
Ignis agit vires, taeda sed raptus ab omni 
Consequitur nigri spatiosa volumina fumi. 
Nec solum silvas, sed saxa ingentia solvit, 
Et crudae putri fluxerunt pulvere cautes. 
Procubuit, majorque jacens apparuit agger. 
Spes victis telluris abit, placuitque profundo 
Tortunam tentare mari. Non robore picto 


Ornatas decuit fulgens tutela carinas, 

Sed rudis, et qualis procumbit montibus. arbor 
Conseritur, stabilis navalibus area bellis. 

Et jam turrigeram Bruti comitata carinam 
Venerat in fluctus Rhodani cum gurgite classis. 
Stoechados arva tenens: nec non et Graja juventus 
Omne suum fatis voluit committere robur, 
Grandaevosque senes mixtis armavit ephebis. 
Accepit non sola viros, quae stabat in undis, 
Classis; et emeritas repetunt navalibus alnos. 

Ut matutinos spargens super aequora Phoebus 
Fregit aquis radios, et liber nubibus aether, 

Et posito Borea, pacemque tenentibus Austris. 
Servatum bello jacuit mare, movit ab omni 
Quisque suam statione ratem, paribusque lacertis 
Caesaris hine pubes, hinc Grajo remige classis 
lollitur; impulsae tonsis tremuere carinae, 
Crebraque sublimes convellunt verbera puppes. 
Cornua Romanae classis, validaeque triremes, 
Quasque quater surgens exstructi remigis ordo 


Commovet, et plures quae mergunt aequore pinus, 

Multiplices cinxere rates. Hoc robur aperto 
Oppositum pelago: lunata fronte recedunt 
Ordine contentae gemino crevisse liburnae. 
Celsior at cunctis Bruti praetoria puppis 
Verberibus senis agitur, molemque profundo 
Invehit, et summis longe petit aequora remis. 
Ut tantum medii fuerat maris, utraque classis 

| Quod semel excussis posset transcurrere tonsis, 
Innumerae vasto miscentur in aethere voces, 
Remorumque sonus premitur clamore, nec ullae 


Audiri potuere tubae. Tunc caerula verrunt, 


Atque in transtra cadunt, et remis pectora pulsant. 


SEEK ue rre 


Ut primum rostris crepuerunt obvia rostra, 


In puppim rediere rates, emissaque tela 


Áéra texerunt, vacuumque cadentia pontum: 

Et jam diductis extendunt cornua proris, 

| Diversaeque rates laxata classe receptae. 

Ut, quoties aestus Zephyris, Éurisque repugnat, 
Huc abeunt fluctus, illuc mare; sic ubi puppes 


Sulecato varios duxerunt gurgite tractus, 

Quod tulit illa ratis remis, haec rettulit aequor. 
Sed Grais habiles, pugnamque capessere pinus, 
Et tentare fugam, nec longo frangere gyro 
Cursum, nec tarde flectenti cedere clavo. 

At Romana ratis stabilem praebere carinam 
Certior, et terris similem bellantibus. usum. 
Tunc in signifera residenti puppe magistro 
Brutus ait; paterisne acies errare profundo, 
Artibus et certas pelagi? Jam consere bellum, 
Phocaicis medias rostris oppone carinas. 
Paruit, obliquas et praebuit hostibus alnos. 
Tunc quaecumque ratis tentavit robora Bruti, 
Icta victa suo percussa, et capta cohaesit. 

Ast alias manicaeque ligant, teretesque catenae, 
Seque tenent remis; tecto stetit aequore bellum. 
Jam non excussis torquentur tela lacertis, 

Nec longinqua cadunt jaculato vulnera ferro: 
Miscentur manus, navali plurima bello 

Ensis agit. Stat quisque suae de robore puppis 


Pronus in adversos ictus, nullique perempti 

In ratibus cecidére suis: cruor altus in undis 
Spumat, et obducti concreto sanguine fluctus: 
Et quas immissi traxerunt vincula ferri, 

Has prohibent jungi conserta cadavera puppes. 
Semianimes alii vastum subiere profundum, 
Hauseruntque Suo permixtum sanguine pontum. 
Hi luctantem animam lenta cum morte trahentes, 
Practarum subita ratium periere ruina. 

Irrita tela suas peragunt in gurgite caedes, 

Et quodcumque cadit, frustrato pondere, ferrum, 
Exceptum mediis invenit vulnus in undis. 
Phocaicis Romana ratis vallata carinis, 

Bobore diducto dextrum, laevumque tuetur 
Aequo Marte latus, cujus dum pugnat ab alta 
Puppe Tagus, Grajumque audax aplustre retentat, 
lerga simul pariter missis et pectora telis 
lransigitur; medio concurrit pectore ferrum, 

Et stetit incertus flueret quo vulnere sanguis; 
Donec utrasque simul largus cruor expulit hastas, 


Divisitque animam, sparsitque in vulnera letum. 

Dirigit huc puppim miseri quoque dextra Telonis, 
Qua nullae melius, pelago turbante, carinae 
Audivere manum, nec lux est notior ulli 
Crastina, seu Phoebum videat, seu cornua lunae, 
Semper venturis componere carbasa ventis. 

Hic Latiae rostro compagem ruperat alni, 

Pila sed in medium venere trementia pectus, 
Avertitque ratem morientis dextra magistri. 

Dum cupit in sociam Gyareus erepere puppim, 
Excipit immissum suspensa per ilia ferrum, 
Adfixusque rati, telo retinente,. pependit. 

Stant gemini fratres, fecundae gloria matris. 
Quos eadem variis genuerunt viscera fatis: 
Discrevit mors saeva viros, unumque relictum 
Adgnorunt miseri, sublato errore, parentes, 
Aeternis causam lacrimis; tenet ille dolorem 
Semper, et amissum fratrem lugentibus offert. 
Quorum alter, mixtis obliquo pectore remis. 
Ausus Romanae Graja de puppe carinae 


Injectare manum;.sed eam gravis insuper ictus 

| Amputat: illa tamen nisu, quo prenderat, haesit, 
Deriguitque tenens strictis immortua nervis. 
Crevit in adversis virtus; plus nobilis irae 
| Truncus habet, fortique instaurat proelia laeva, 
Rapturusque suam procumbit in aequora dextram: 
Haec quoque cum toto manus est abscissa lacerto. 


Jam clypeo, telisque carens, non conditur ima 


her rei 


Puppe, sed expositus, fraternaque pectore nudo 


Arma tegens, crebra confixus cuspide perstat, 


Telaque multorum leto casura suorum, 


TOLRUES 


Emerita jam morte, tenet. Tum vulnere multo 


Ep ier 777 


Effugientem animam lassos collegit in artus, 
Membraque contendit toto quicumque manebat 


Sanguine, et hostilem, defectis robore membris j 


Insiluit, solo nociturus pondere, puppim. 
Strage virum cumulata ratis, multoque cruore 
Plena, per obliquum crebros latus accipit ictus. 
At postquam ruptis pelagus compagibus hausit, 
Ad summos repleta foros descendit in undas, 


Vicinum involvens contorto vertice pontum. 


& 

Aequora discedunt mersa diducta carina, 

Inque locum puppis cecidit mare, multaque ponto 
Praebuit illa dies varii miracula fati. 

Ferrea dum puppi rapidos manus inserit uncos, 
Adfixit Lycidam: mersus foret ille profundo, 

Sed prohibent socii, suspensaque crura retentant. 
Scinditur avulsus, nec sicut vulnere sanguis 
Emicuit lentus; ruptis cadit undique venis, 
Discursusque animae diversa in membra meantis 
Interceptus aquis: nullius vita perempti 

Est tanta dimissa via. Pars ultima trunci 

Tradidit in letum vacuos vitalibus artus; 

At tumidus qua pulmo jacet, qua viscera fervent, 
Haeserunt ibi fata diu, luctataque multum 

Hac cum parte viri vix omnia membra tulerunt. 
Dum nimium pugnax unius turba carinae 
Incumbit prono lateri; vacuamque relinquit, 

Qua caret hoste, ratem, congesto pondere puppis 
Versa, cava texit pelagus, nautasque carina:, 


Brachia nec licuit vasto jactare profundo, 
pP 

Sed clauso periere mari. Tunc unica diri 
Conspecta est leti facies, cum forte natantem 
Diversae rostris juvenem fixere carinae.. 
Discessit medium tam vastos pectus ad ictus, 
Nec prohibere valent obtritis ossibus artus, 

Quo minus aera sonent: eliso ventre per ora 
Ejectat saniem permixtus viscere sanguis. 
Postquam inhibent remis puppes, ac rostra reducunt, 
Dejectum in pelagus, perfosso pectore, corpus 
Vulneribus transmisit aquas. Pars maxima turbae : 
Naufraga, jactatis morti obluctata lacertis, 

Puppis ad auxilium sociae concurrit; at illi 
Robora cum vetitis prensarent altius ulnis, 
Nutaretque ratis, populo peritura recepto, 

lhnpia turba super medios ferit ense lacertos. 
Brachia linquentes Graja pendentia puppi, 

À manibus cecidere suis; non amplius undae 
Sustinuere: graves in summo gurgite truncos. 
Jamque omni fusis nudato milite telis 


Invenit arma furor: remum contorsit in hostem 

Alter; at hi totum validis aplustre lacertis, 
Avulsasque rotant, excusso remige, sedes. 

[n pugnam fregere rates: sidentia pessum 

Corpora caesa tenent, spoliantque cadavera ferro. 
Multi inopes teli, jaculum letale revulsum 
Vulneribus traxere suis, et viscera laeva 
Oppressere manu, validos dum praebeat ictus 
Sanguis, et hostilem cum torserit, exéat, hastam. 
Nulla tamen plures hoc edidit aequore clades, 
Quam pelago diversa lues; nam pinguibus ignis 
Adfixus taedis, et tecto sulpure vivax 

Spargitur: at faciles praebere alimenta carinae 
Nunc pice, nunc liquida rapuere incendia cera. 
Nec flammam superant undae, sparsisque per aequor 
Jam ratibus, fragmenta ferus sibi vindicat ignis. 
Hic recipit fluctus, extinguat ut aequore flammas, 
Hi, ne mergantur, tabulis ardentibus haerent. 
Mille modos inter leti, mors una timori est, 

Qua coepere mori: nec cessat naufraga virtus. 


Tela legunt dejecta mari, ratibusque ministrant, 

Incertasque manus, ictu languente, per undas 
Exercent: nunc rara datur si copia ferri, 
Utuntur pelago; saevus complectitur hostem 
Hostis, et implicitis zaudent subsidere membris. 
P B 

Mergentesque mori. Pugna fuit unus in illa 

5 q 8 
Eximius Phoceus animam servare sub undis, 
Scrutarique fretum, si quid mersisset arenis, 

q q 
Et nimis adfixos unci convellere morsus, 
Ádductum quoties non senserat ancora funem. 
q 

Hic ubi compressum penitus deduxerat hostem, 
Victor, et incolumis summas remeabat ad undas. 


Sed se per vacuos credit dum surgere fluctus, 


V. 69r. 


Puppibus occurrit, tandemque sub aequore mansit. 


Hi super hostiles jecerunt brachia remos, 

Et ratium tenuere fugam: non perdere letum 
Maxima cura fuit; multus sua vulnera puppi 
Adfixit moriens, et rostris abstulit ictus. 
Stantem sublimi Tyrrhenum culmine prorae 


Lygdamus excussae Balearis tortor habenae 


Glande petens, solido fregit cava tempora plumbo. 


— Í— 


Nogn: LIBER IIL 325 


Sedibus expulsi, postquam cruor omnia rupit 
Vincula, procurrunt oculi; stat lumine rapto 
Attonitus, mortisque illas putat esse tenebras. 
ÁÀt postquam membris sensit constare vigorem, 
Vos, ait, o socii, sicut tormenta soletis, 

Me quoque mittendis rectum componite telis. 
Egere quod superest animae, Tyrrhene, per omnes 
Bellorum casus: ingentem militis usum 

Hoc habet ex magna defunctum parte cadaver; 
Viventis feriere loco. Sic fatus in hostem 
Caeca tela manu, sed non tamen irrita, mittit. 
Excipit haec juvenis generosi sanguinis Argus, 
Qua jam non medius descendit in ilia venter, 
Adjuvitque suo procumbens pondere ferrum. 
Stabat diversa victae jam parte carinae 

Infelix Argi genitor (non ille juventae 

Tempore Phocaicis ulli cessurus in armis: 
Victum aevo robur cecidit, fessusque senecta 
Exemplum, non miles erat;) qui funere viso, 


Saepe cadens longae senior per transtra carinae 

Pervenit ad puppim, spirantesque invenit artus. 
Non lacrimae cecidere genis, non pectora tundit, 
Distentis toto riguit sed corpore palmis. 

Nox subit, atque oculos vastae obduxere tenebrae, 
Et miserum cernens adgnoscere desinit Argum. 
Ille caput labens, et jàm languentia colla, 

Viso patre, levat: vox fauces nulla solutas 
Prosequitur, tacito tantum pétit oscula vultu, 
Invitatque patris claudenda ad lumina dextram. 
Ut torpore senex caruit, viresque cruentus 

Cepit habere dolor, non perdam tempora, dixit, 
À saevis permissa Deis, jugulumque senilem 
Confodiam: veniam misero concede parenti, 
Árge, quod amplexus, extrema quod oscula fugi. 
Nondum destituit calidus tua vulnera sanguis, 
Semianimisque jaces, et adhuc potes esse superstes. 
Sic fatus, quamvis capulum per viscera missi 
Polluerat gladii, tamen alta sub aequora tendit 
Praecipiti saltu: letum praecedere nati 


Festinantem animam morti non credidit uni. 

Inclinant jam fata ducum, nec jam amplius anceps 
Belli casus erat: Grajae pars maxima classis 
Mergitur; ast aliae, mutato remige, puppes 
Victores vexere suos: navalia paucae 

Praecipiti tenuere fuga. Quis in urbe parentum 
Fletus erat, quanti matrum per litora planctus! 
Conjux saepe sui, confusis vultibus unda, 
Credidit ora viri, Romanum amplexa cadaver. 
Accensisque rogis, miseri de corpore trunco 
Certavere patres. At Drutus in aequore victor 


Primus Caesareis pelagi decus addidit armis. 

A procul extremis terrarum Caesar in oris 
Martem saevus agit non multa caede nocentem, 
Maxima sed fati ducibus momenta daturum. 
Jure pari rector castris Afranius illis, 

Ac Petrejus erat: concordia duxit in aequas 
Imperium commune vices, tutelaque valli 
Pervigil; alterno paret custodia signo. 

His, praeter Latias acies, erat impiger Astur, 
Vettonesque leves, profugique a gente vetusta 
Gallorum Celtae miscentes nomen Hiberis. 


Colle tumet modico, lenique excrevit in altum 

Pingue solum tumulo: super hunc fundata vetusta 
Surgit Ilerda manu. Placidis praelabitur undis 
Hesperios inter Sicoris non ultimus amnes, 
Saxeus ingenti quem pons amplectitur arcu, 
Hibernas passurus aquas. Át proxima rupes 
Signa tenet Magni; nec Caesar colle minori 
Castra levat: medius dirimit tentoria gurges. 
Explicat hinc tellus campos effusa patentes, 

Vix oculo prendente modum, camposque coercet 
Cinga rapax, vetitus fluctus, et litora cursu 
Oceani pepulisse suo: nam gurgite mixto, 

Qui praestat terris, aufert tibi nomen Hiberus. 
Prima dies belli cessavit Marte cruento, 
Spectandasque ducum vires, numerosaque signa 
Exposuit. Piguit sceleris, pudor arma furentum 
Continuit, patriaeque, et ruptis legibus unum 
Donavere diem. Prono tum Caesar Olympo 

In noctem subita circumdedit agmina fossa, 
Dum primae praestant acies, hostemque fefellit, 


Et prope consertis obduxit castra maniplis. 

Luce nova collem subito conscendere cursu, 

Qui medius totam castris dirimebat lIlerdam, 
Imperat: huc hostem pariter terrorque, pudorque 
Impulit, et rapto tumulum prior agmine cepit. 
His virtus, ferrumque locum promittit: at illis 
Ipse locus. Miles rupes oneratus in altas 

Nititur, adversoque acies in monte supina 
Haeret, et in tergum. casura umbone sequentis 
Erigitur: nulli telum vibrare vacabat, 

Dum labat, et fixo firmat vestigia pilo, 

Dum scopulos, stirpesque tenent, atque hoste relicto 
Caedunt ense viam. Vidit lapsura ruina 

Agmina dux, equitemque jubet succedere bello, 
Munitumque latus laevo producere gyro. 

Sic pedes ex facili, nulloque urguente, receptus, 
Irritus et victor subducto Marte pependit. 
Hactenus armorum discrimina, cetera bello 

Pata dedit variis incertus motibus aér. 

Pigro bruma gelu, siccisque Aquilonibus haerens, 


Aethere constricto pluvias in nube tenebat. 

Urebant montana nives, camposque jacentes 
Non duraturae conspecto sole pruinae; 

Atque omnis propior mergenti sidera coelo 
Aruerat tellus, hiberno dura sereno. 

Sed postquam vernus calidum Titana recepit, 
Sidera respiciens, delapsae portitor Helles, 
Atque iterum aequatis ad justae pondera librae 
Temporibus vicere dies, tunc, sole relicto, 
Cynthia quo primum cornu dubitanda refulsit, 
Exclusit Boream, flammasque accepit ab Euro. 
Ille suo nubes, quascumque invenit in axe, 
Torsit in occiduum Nabathaeis flatibus orbem, 
Et quas sentit Arabs, et quas Gangetica tellus 
Exhalat nebulas, quidquid concrescere primus 
Sol patitur, quidquid coeli fuscator Eoi 
Intulerat Corus, quidquid defenderat Indos. 
Incendére diem nubes oriente remotae, 


Nec medio potuere graves incumbere mundo, 


Sed nimbos rapuere fuga: vacat imbribus Arctos. 


Et Notus; in solam Calpem fluit humidus aér. 


ab. 

Hic, ubi jam Zephyri fines, et summus Olympi 
Cardo tenet Tethyn, vetitae transcurrere, densos 
Involvére globos, congestumque aéris atri 

Vix recipit spatium, quod separat aethere terram. 
Jamque polo pressae largos densantur in imbres, 
Spissataeque fluunt; nec servant fulmina flammas, 
Quamvis crebra micent: extinguit fulgura nimbus. 
Hinc imperfecto complectitur aéra gyro 

Arcus, vix ulla variatus luce colorem, 
Oceanumque bibit, raptosque ad nubila fluctus 
Pertulit, et coelo diffusum reddidit aequor. 
Jamque Pyrenaeae, quas numquam solvere Titan 
Evaluit, fluxere nives, fractoque madescunt 

Saxa gelu; tum, quae solitis e fontibus exit, 

Non habet unda viam, tam largus alveus omnis 
À ripis accepit aquas. Jam naufraga campo 
Caesaris arma natant, impulsaque gurgite multo 
Castra labant; alto restagnant flumina vallo. 

Non pecorum raptus faciles, non pabula mersi 


Ulla ferunt sulci, tectarum errore viarum 

Fallitur occultos sparsus populator in agros. 
Jamque comes semper magnorum prima malorum 
Saeva fames aderat, nulloque obsessus ab hoste 
Miles eget; toto censu non prodigus emit 
Exiguam Cererem. Pro lucri pallida tabes! 

Non deest prolato jejunus venditor auro. 

Jam tumuli, collesque latent; jam flumina cuncta 
Condidit una palus, vastaque voragine mersit. 
Absorpsit penitus rupes, ac tecta ferarum 
Detulit, atque ipsas hausit; subitisque frementes 
Vorticibus contorsit equos, et reppulit aestus 
Fortior Oceani, nec Phoebum surgere sentit 

Nox subjecta polo, rerum discrimina miscet 
Deformis coeli facies, junctaeque tenebrae. 

Sic mundi pars ima jacet, quam. zona nivalis, 
Perpetuaeque premunt hiemes: non sidera coelo 
Ulla videt, sterili non quidquam frigore gignit, 
Sed glacie medios signorum temperat ignes. 

Sic, o summe parens mundi, sic sorte secunda 


Aequorei rector facias, Neptune, tridentis: 

Et tu perpetuis impendas aéra nimbis, | 

Tu remeare vetes, quoscumque emiseris, aestus; 
Non habeant amnes declivem ad litora cursum, 
Sed pelagi referantur aquis, concussaque tellus 
Laxet iter fluviis; hos campos Rhenus inundet, 
Hos Rhodanus, vastos obliquent flumina fontes. 
Rhiphaeas huc solve nives, huc stagna, lacusque, 
Et pigras, ubicumque jacent, effunde paludes, 
Et miseras bellis civilibus eripe terras. 

Sed parvo fortuna viri contenta pavore, 

Plena redit, solitoque magis favere secundi, 

Et veniam meruere Dei. Jam rarior aér, 

Et par Phoebus aquis densas in vellera nubes 
Sparserat, et noctes ventura luce rubebant, 
Servatoque loco rerum, discessit ab astris 
Humor, et ima petit quidquid pendebat aquarum. 
Tollere silva comas, stagnis emergere colles 
Incipiunt, visoque die durescere valles. 

Utque habuit ripas Sicoris, camposque reliquit, 


Primum cana salix madefacto vimine parvam 

Texitur in puppim, caesoque inducta juvenco 

Vectoris patiens tumidum superenatat amnem. 

Sic Venetus stagnante Pado, fusoque Britannus 

Navigat Oceano; sic, cum tenet omnia Nilus, 
Conseritur bibula Memphitis cymba papyro. 

His ratibus trajecta manus festinat utrimque 

Succisum curvare nemus; fluviique ferocis 

Incrementa timens, non primis robora ripis 

Imposuit, medios pontem distendit in agros. 

Ac ne quid Sicoris repetitis audeat undis, 

Spargitur in sulcos, et scisso gurgite rivus 

Dat poenas majoris aquae. Postquam omnia fatis 
Caesaris ire videt, celsam Petrejus Ilerdam 

Deserit, et noti diffisus viribus orbis, 

Indomitos quaerit populos, et semper in arma 

Martis amore feros, et tendit in ultima mundi. 
Nudatos Caesar colles, desertaque castra 

Conspiciens, capere arma jubet, nec quaerere pontem. 
Nec vada, sed duris fluvium superare lacertis. 


Paretur, rapuitque ruens in proelia miles, 

Quod fugiens timuisset, iter: mox uda receptis 
Membra fovent armis, gelidosque a gurgite cursu 
Restituunt artus, donec decresceret umbra 

In medium surgente die: jamque agmina summa 
Carpit eques, dubiique fugae, pugnaeque tenentur. 
Attollunt campo geminae juga saxea rupes 

Valle cavae media: tellus hinc ardua celsos 
Continuat colles, tutae quos inter opaco 

Anfractu latuere viae; quibus hoste potito 
Faucibus, emitti terrarum in devia Martem, 

Inque feras gentes Caesar videt. Ite sine ullo 
Ordine, ait, raptumque fuga convertite bellum, 
Et faciem pugnae, vultusque inferte minaces; 

Nec liceat pavidis ignava occumbere morte: 
Excipiant recto fugientes pectore ferrum. 

Dixit, et ad montes tendentem praevenit hostem. 
Illic exiguo paullum distantia vallo 

Castra locant. Postquam spatio languentia nullo 
Mutua conspicuos habuerunt lumina vultus, 


Et fratres, natosque suos videre, patresque, 

Deprensum est civile nefas. Tenuere parumper 

Ora metu, tantum nutu, motoque salutant 

Ense suos. Mox ut stimulis majoribus ardens 

Rupit amor leges, audet transcendere vallum 
Miles, in amplexus effusas tendere palmas. 

Hospitis ille ciet nomen, vocat ille propinquum, 
Admonet hunc studiis consors puerilibus aetas, 
Nec Romanus erat, qui non adgnoverat hostem. 
Arma rigant lacrimis, singultibus oscula rumpunt. 
Et quamvis nullo maculatus sanguine miles, 

Quae potuit fecisse, timet. Quid pectora pulsas, 
Quid, vesane, gemis? Fletus quid fundis inanes? 
Nec te sponte tua sceleri parere fateris? 

Usque adeone times, quem tu facis ipse timendum ? 
Classica dent bellum, saevos tu neglige cantus: 
Signa ferat, cessa: jamjam civilis Erinnys 

Concidet, et Caesar generum privatus amabit. 

Nunc ades, aeterno complectens omnia nexu, 

O rerum, mixtique salus, concordia, mundi, 


Et sacer orbis amor: magnum nunc saecula nostra 

Venturi discrimen habent; periere latebrae 

Tot scelerum, populo venia est erepta nocenti; 
Adgnovere suos. Pro numine fata sinistro 

Exigua requie tantas augentia clades! 

Pax erat, et miles castris permixtus utrisque 
Errabat; duro concordes cespite mensas 
Instituunt, et permixto libamina Baccho. 
Graminei luxere foci, junctoque cubili 

Extrahit insomnes bellorum fabula noctes: 

Quo primum steterint campo, qua lancea dextra 
Exierit. Dum, quae gesserunt fortia, jactant, 

Et dum inulta negant, quod solum fata petebant, 
Est miseris renovata fides, atque omne futurum 
Crevit amore nefas: nam postquam foedera pacis 
Cognita Petrejo, seque, et sua tradita venum 
Castra videt, famulas scelerata ad proelia dextras 
Excitat, atque hostes turba stipatus inermes 
Praecipitat castris, junctosque amplexibus ense 
Separat, et multo disturbat sanguine pacem. 


Addidit ira ferox moturas proelia voces: 

Immemor o patriae, signorum oblite tuorum, 
Non potes hoc causae, miles, praestare Senatus, 
Adsertor victo redeas ut Caesare? Certe 

Ut vincare potes. Dum ferrum, incertaque fata, 
Quique fluat multo non deerit vulnere sanguis, 
Ibitis ad dominum, damnataque signa feretis? 
Utque habeat famulos nullo discrimine Caesar 
Exorandus erit? Ducibus quoque vita petenda est? 
Numquam nostra salus pretium, mercesque nefandae 
Proditionis erit; non hoc civilia bella, 

Ut. vivamus, agunt; trahimur sub nomine pacis. 
Non chalybem gentes, penitus fugiente metallo, 
Eruerent, nulli vallarent oppida muri, 

Non sonipes in bella ferox, non iret in aequor 
Turrigeras classis pelago sparsura carinas, 

Si bene libertas unquam pro pace daretur. 

Hostes nempe meos sceleri jurata nefando 
Sacramenta tenent: at vobis vilior hoc est 

Vestra fides, quod pro causa pugnantibus aequa 


Et veniam Sperare licet. Pro dira pudoris 

Foedera! Nunc toto fatorum ignarus in orbe, 
Magne, paras acies, mundique extrema tenentes 
Sollicitas Reges, cum forsan foedere nostro 

Jam tibi sit promissa salus. Sic fatur, et omnes 
Concussit mentes, scelerumque reduxit amorem. 
Sic ubi desuetae silvis in carcere clauso 
Mansuevere ferae, et vultus posuere minaces, 
Atque hominem didicere pati, si torrida parvus 
Venit in ora cruor, redeunt rabiesque, furorque, 
Admonitaeque tument, gustato sanguine, fauces; 
Fervet, et a trepido vix abstinet ira magistro. 
Itur in omne nefas, et quae fortuna, Deorum 
Invidia, caeca bellorum in nocte tulisset, 

Fecit monstra fides: inter mensasque, torosque, 
Quae modo complexu foverunt, pectora caedunt. 
Et quamvis primo ferrum strinxere gementes, 
Ut. dextrae justi gladius dissuasor adhaesit, 

Dum feriunt, odere suos, animosque labantes 
Confirmant ictu. Fervent jam castra tumultu, 


Et scelerum turba: rapiuntur colla parentum; 

Ac velut occultum pereat scelus, omnia monstra 
In faciem posuere ducum: juvat esse nocentes. 

Tu, Caesar, quamvis spoliatus milite multo, 
Adgnoscis Superos; neque enim tibi major in arvis 
Emathiis fortuna fuit, nec Phocidos undis 
Massiliae, Phario nec tantum est aequore gestum. 
Hoc siquidem solo civilis crimine belli 

Dux causae melioris eris. Polluta nefanda 

Agmina caede duces junctis committere castris 
Non audent, altaeque ad moenia rursus llerdae 
Intendére fugam. Campos eques obvius omnes 
Abstulit, et siccis inclusit collibus hostem. 

Tunc inopes undae praerupta cingere fossa 

Caesar avet, nec castra pati contingere ripas, 

Aut circum largos curvari brachia fontes. 

Ut leti videre viam, conversus in iram 

Praecipitem timor est. Miles, non utile clausis 
Auxilium, mactavit equos; tandemque coactus. 
Spe posita, damnare fugam, casurus in hostes 


lertur. Ut effuso Caesar decurrere passu 

Vidit, et ad certam devotos tendere mortem, 
Tela tene jam, miles, ait, ferrumque ruenti 
Subtrahe; non ullo constet mihi sanguine bellum. 
Vincitur haud gratis, jugulo qui provocat hostem. 
En sibi vilis adest, invisa luce, juventus, 

Jam damno peritura meo: non sentiet ictus, 
Incumbet gladiis, gaudebit sanguine fuso. 

Deserat hic fervor mentes, cadat impetus amens, 
Perdant velle mori. Sic deflagrare minaces 
Incassum, et vetito passus languescere bello, 
Substituit merso dum nox sua lumina Phoebo. 
Inde ubi nulla data est miscendae copia mortis, 
Paullatim cadit ira ferox, mentesque tepescunt. 
Saucia majores animos ut pectora gestant 

Dum dolor est, ictusque recens, et mobile nervis 
Conamen calidus praebet cruor, ossaque nondum 
Adduxere cutem; si conscius ensis adacti 

Stat victor, tenuitque manus; tum frigidus artus 
Alligat, atque animum subducto robore torpor, 


Postquam sicca rigens adstrinxit vulnera sanguis. 

Jamque inopes undae, primum tellure refossa. 
Occultos latices, abstrusaque flumina quaerunt; 
Nec solum rastris, durisque ligonibus arva, 
Sed gladiis fodére suis, puteusque cavati 
Montis ad irrigui premitur fastigia campi. 


Non se tam penitus, tam longe, luce relicta, 


Merserit Assyrii scrutator pallidus auri. 

Non tamen aut tectis sonuerunt cursibus amnes, 
Aut micuere novi, percusso pumice, fontes, 
Antra nec exiguo stillant sudantia rore, 

Aut impulsa levi turbatur glarea vena. 

Tune exhausta super multo sudore juventus 
Extrahitur, duris silicum lassata metallis; 
Quoque minus possent siccos tolerare vapores, 
Quaesitae fecistis aquae: nec languida fessi 
Corpora sustentant epulis, mensasque perosi 
Auxilium fecere famem. Si mollius arvum 
Prodidit humorem, pingues manus utraque glebas 
Exprimit ora super: nigro si turbida limo 


Colluvies immota jacet, cadit omnis in haustus 

Certatim obscoenos miles, moriensque recepit. 
Quas nollet victurus, aquas; rituque ferarum 
Distentas siccant pecudes, et lácte negato, 
Sordidus exhausto sorbetur ab ubere sanguis. 
Nunc herbas, frondesque terunt, et rore madentes 
Destringunt ramos, et si quos palmite crudo 
Arboris, aut tenera sucos pressere medulla. 

O fortunati, fugiens quos barbarus hostis 
Fontibus immixto stravit per rura veneno! 

Hos licet in fluvios saniem, tabemque ferarum 
Pallida Dictaeis, Caesar, nascentia saxis 

Infundas aconita palam, Romana juventus 

Non decepta bibet. Torrentur viscera flamma, 
Oraque sicca rigent squamosis aspera linguis; 
Jam marcent venae, nulloque humore rigatus 
Aéris alternos angustat pulmo meatus, 
Rescissoque nocent suspiria dura palato. 

Pandunt ora tamen, nocturnumque aéra captant. 
Expectant imbres, quorum modo cuncta natabant 


Lhnupulsu, et siccis vultus in nubibus haerent: 

Quoque magis miseros undae jejunia solvant, 
Non super ardentem Meroén, Cancrique sub axe, 
Qua nudi Garamantes: arant, sedere; sed inter 
Stagnantem Sicorim, et rapidum deprensus Hiberum 
Spectat vicinos sitiens exercitus amnes. 

Jam domiti cessere duces, pacisque petendae 
Auctor damnatis supplex Afranius armis, 
Semianimes in castra trahens hostilia turmas, 
Victoris stetit ante pedes: servata precanti 
Majestas, non fracta malis, interque priorem 
Fortunam, casusque novos, gerit omnia victi, 
Sed ducis, et veniam securo pectore poscit. 

Si me degeneri stravissent fata sub hoste, 

Non deerat fortis rapiendo dextera leto: 

Át nunc causa inihi- est orandae sola salutis. 
Dignum donanda, Caesar, te credere vita. 

Non partis studiis agimur, nec sumpsimus arma 
Consilis inimica tuis: nos denique bellum 
Invénit civile duces, causaeque priori, 


Dum potuit, servata fides. Nil fata moramur , 

Tradimus: Hesperias gentes, aperimus Eoas. 
Securumque orbis patimur post terga relicti. 
Nec cruor effusus campis tibi bella peregit, 

Nec ferrum, lassaeque manus. Hoc hostibus unum, 
Quod vincas, ignosce tuis: nec magna. petuntur. 
Otia da fessis, vitam patiaris inermes 

Degere, quam tribuis. Campis prostrata jacere 
Agmina nostra putes; nec enim felicibus armis 
Misceri damnata decet, partemque triumphi 
Captos ferre tui: turba haec sua fata peregit. 
Hoc petimus, victos ne tecum vincere cogas. 
Dixerat: at facilis Caesar, vultuque serenus 
Flectitur, atque usum belli, poenamque remittit. 
Ut primum justae placuerunt foedera pacis, 
Incustoditos decurrit miles ad amnes, 

Incumbit ripis, permissaque flumina turbat. 
Continuus multis subitarum: tractus aquarum, 
Aéra non passus vacuis discurrere venis, 
Arctavit, clausitque animam: nec fervida pestis 


Cedit adhuc, sed morbus egens, jam gurgite plenis 

Visceribus, sibi poscit aquas: mox robora nervis, 
Et vires rediere viris. O prodiga rerum 

Luxuries, numquam parvo contenta paratu, 

Et quaesitorum terra, pelagoque ciborum 

Ambitiosa fames, et lautae gloria mensae! 

Discite, quam parvo liceat producere vitam, 

Et quantum natura petat. Non erigit aegros 

Nobilis ignoto diffusus Consule Bacchus, 

Non auro, myrrhaque bibunt: sed gurgite puro 
Vita redit; satis est populis fluviusque, Ceresque. 
Heu miseri, qui bella gerunt! Tunc arma relinquens 
Victori miles, spoliato pectore tutus, 

Innocuusque suas, curarum liber, in urbes 
Spargitur. O quantum donata pace potitos 

Excussis umquam ferrum vibrasse lacertis 

Poenituit, tolerasse sitim, frustraque rogasse 
Prospera bella Deos! Nempe usis Marte secundo 

Tot dubiae restant acies, tot in orbe labores; 

Ut numquam fortuna labet successibus anceps. 


Vincendum toties; terras fundendus in omnes 

Est cruor, et Caesar per tot sua fata sequendus. 
Felix, qui potuit, mundi nutante ruina, 

Quo jaceat, jam scire, loco. Non proelia fessos 
Ulla vocant, certos non rumpunt classica somnos; 
Jam conjux, natique rudes, et sordida tecta, 

Et, non deductos, recipit sua terra colonos. 

Hoc quoque securis oneris fortuna remisit, 
Sollicitus menti quod abest favor. llle salutis 

Est auctor, dux ille fuit. Sic proelia soli 

Felices nullo spectant civilia voto. 

Non eadem belli totum fortuna per orbem 
Constitit, in partes aliquid sed Caesaris ausa est. 
Qua maris Hadriaci longas ferit unda Salonas, 

Et tepidum in molles Zephyros excurrit Iader. 
Illic bellaci confisus gente Curetum, 

Quos alit Hadriaco tellus circumflua ponto, 
Clauditur extrema residens Antonius ora, 

Cautus ab incursu belli, si sola recedat, 
Expugnat quae tuta, fames. Non pabula tellus 


Pascendis submittit equis, non proserit ullam 

Flava Ceres segetem: spoliabat gramine. campum 
Miles, et attonso miseris jam dentibus arvo, 
Castrorum siccas de cespite vulserat herbas. 

Ut primum adversae socios in litore terrae, 

Et Basilum videre ducem, nova furta per aequor 
Exquisita fugae. Neque enim de more carinas 
Extendunt, puppesque levant, sed firma gerendis 
Molibus insolito contexunt robora ductu. 

Namque ratem vacuae sustentant undique cuppae, 
Quarum porrectis series constricta catenis 
Ordinibus geminis obliquas excipit alnos: 

Nec gerit expositum telis in fronte patenti 
Remigium, sed quod trabibus circumdedit aequor, 
Hoc ferit, et taciti praebet miracula cursus, 
Quod nec vela ferat, nec apertas verberet undas. 
Tunc freta servantur, dum se declivibus undis 
Aestus agat, refluoque mari nudentur arenae. 
Jamque relabenti crescebant litora ponto, 

Missa ratis prono defertur lapsa profundo, 


Et geminae comites: cunctas super ardua turris 

Eminet, et tremulis tabulata minantia pinnis. 
Noluit Illyricae custos Octavius undae 

Confestim tentare ratem, celeresque carinas 
Continuit, cursu crescat dum praeda secundo, 

Et temere ingressos repetendum invitat ad aequor 
'ace maris. Sic dum pavidos formidine cervos 
Claudat odoratae metuentes aéra pennae, 

Aut dum dispositis attollat retia varis 

Venator, tenet ora levis clamosa Molossi, 
Spartanos, Cretasque ligat, nec creditur ulli 

Silva cani, nisi qui presso vestigia rostro 

Colligit, et praeda nescit latrare reperta, 
Contentus tremulo monstrasse cubilia loro. 

Nec mora; complentur moles, avideque petitis 
Insula deseritur ratibus, quo tempore primas 
Impulit ad noctem jam lux extrema tenebras. 

At Pompejanus fraudes innectere ponto 

Antiqua parat arte Cilix, passusque vacare 
Summa freti, medio suspendit vincula ponto, 


Et laxas fluitare sinit, religatque catenas 

Rupis ab Illyricae scopulis. Nec prima, nec illa, 
Quae sequitur, tardata ratis; sed tertia moles 
Haesit, et ad cautes adducto fune secuta est. 
Impendent cava saxa mari, ruituraque semper 
Stat, mirum, moles, et silvis aequor inumbrat. 


Huc fractas Aquilone rates, submersaque pontus 


Corpora saepe tulit, caecisque abscondit in antris. 


Restituit raptus tectum mare; cumque cavernae 
Evomuere fretum, contorti vorticis undae 
Taurominitanam vincunt fervore Charybdim. 
Hic Opiterginis moles onerata colonis 
Constitit; hanc omni puppes statione solutae 
Circueunt, alii rupes, et litora complent. 
Vultejus tacitas sensit sub gurgite fraudes: 

Dux erat ille ratis, frustra qui vincula ferro 
Rumpere conatus, poscit spe proelia nulla, 
Incertus qua terga daret, qua pectora bello. 
Hoc tamen in casu, quantum deprensa valebat, 
Effecit virtus: inter tot millia captae 


Circumfusa rati, et plenam vix inde cohortem, 

Pugna fuit; non longa quidem; nam condidit atra 
Nox lucem dubiam, pacemque habuere tenebrae. 
Tunc sic attonitam, venturaque fata paventem 
Rexit magnanima Vultejus voce cohortem; 
Libera, non ultra parva quam nocte, juventus. 
Consulite extremis angusto in tempore rebus. 
Vita brevis nulli superest, qui tempus in illa 
Quaerendae sibi mortis habet; nec gloria leti 
Inferior, juvenes, admoto occurrere fato. 
Omnibus incerto venturae tempore vitae 

Par animi laus est, et quos speraveris annos 
Perdere, et extremae momentum abrumpere lucis, 
Árcessas dum fata manu: non cogitur ullus 

Velle mori. Fuga nulla patet, stant undique nostris 


Intenti cives jugulis; decernite letum, 


» 


Et metus omnis abest: cupias quodcumque necesse est. 


Non tamen in caeca bellorum nube cadendum est, 
Ut cum permixtis acies sua tela tenebris 
Involvunt; conserta jacent cum corpora campo, 


In medium mors omnis abit, perit obruta virtus. 

Nos in conspicua sociis, hostique carina 
Constituére Dei. Praebebunt aequora testes, 
Praebebunt terrae, summis dabit insula saxis: 
Spectabunt geminae diverso e litore partes. 
Nescio quod nostris magnum, et memorabile fatis 
Exemplum, fortuna, paras. Quaecumque per aevum 
Exhibuit monimenta fides, servataque ferro 
Militiae pietas, transibit nostra juventus. 

Namque suis pro te gladiis incumbere, Caesar, 
Esse parum scimus, sed non majora supersunt 
Obsessis, tanti quae pignora demus amoris. 
Abscidit nostrae multum sors invida laudi, 

Quod non cum senibus capti, natisque tenemur. 
Indomitos sciat esse viros, tmeatque furentes, 
Et mort faciles animos, et gaudeat hostis 

Non plures haesisse rates. Tentare parabunt 
loederibus, turpique volent corrumpere vita. 

O utinam, quo plus habeat mors unica famae, 
Promittant veniam, jubeant sperare salutem, 


Ne nos, cum calido fodiemus viscera ferro. 

Desperasse putent! Magna virtute merendum est. 
Caesar, ut, amissis inter tot millia paucis, 

Hoc damnum, clademque voces. Dent fata recessum. 
Emittantque licet, vitare instantia nolim. 

Projeci vitam, comites, totusque futurae 

Mortis agor stimulis; furor est: adgnoscere solis 
Permissum est, quos jam tangit vicinia fati, 
Victurosque Dei celant, ut vivere durent, 

Lelix esse mori. Sic cunctas sustulit ardor 
Nobilium mentes juvenum; cum sidera coeli, 
Ante ducis voces, oculis humentibus omnes 
Aspicerent, flexoque Ursae temone paverent, 
Idem, cum fortes animos praecepta subissent, 
Optavere diem: nec segnis mergere ponto 

Tunc erat astra polus, nam sol Ledaea tenebat 
Sidera, vicino cum lux altissimo Cancro est, 
Nox tum "Ihessalicas urguebat parva sagittas. 
Detegit orta dies stantes in rupibus Histros; 
Pugnacesque mari Graja cum classe Liburnos. 


'Tentavere prius suspenso vincere bello 

Foederibus, fieret captis si dulcior ipsa 

Mortis vita mora. Stabat devota juventus, 
Damnata jam luce ferox, securaque pugnae 
Promisso sibi fine manu, nullique tumultus 
Excussere viris mentes ad summa paratas; 
Innumerasque simul pauci terraque, marique 
Sustinuere manus: tanta est fiducia mortis. 
Utque satis bello visum, est fluxisse cruoris, 
Versus ab hoste furor. Primus dux ipse carinae 
Vultejus, jugulo poscens jam fata retecto, 

Et quis, ait, juvenum, cujus sit dextra cruore 
Digna meo, certaque fide per vulnera nostra 
Testetur se velle mori? Nec plura locuto 
Viscera non unus jamdudum transigit ensis. 
Collaudat cunctos; sed eum, cui vulnera prima 
Debebat, grato moriens interficit ictu. 
Concurrunt alii, totumque in partibus unis 
Bellorum fecere nefas. Sic semine Cadmi 
Emicuit Dircaea cohors, ceciditque suorum 


Vulneribus, dirum Thebanis fratribus omen: 


V. 531. 

Phasidos et campis insomni dente creati 
Terrigenae, missa magicis e cantibus ira, 

Cognato tantos implerunt sanguine sulcos, 
Ipsaque. inexpertis quod primum fecerat herbis, 
Expavit Medea nefas. Sic mutua pacti 

Fata cadunt juvenes, nimiumque in morte virorum 
Mors virtutis habet: pariter sternuntque, caduntque 
Vulnere letali, nec quemquam dextra fefellit, 

Cum feriat moriente manu; nec vulnus adactis 
Debetur gladiis, percussum est pectore ferrum, 

Et jugulis pressere manum: cum sorte cruenta 
Fratribus incurrant fratres, natusque parenti, 
Haud trepidante tamen toto cum pondere dextra 
Exegere enses; pietas ferientibus una, 

Non repetisse, fuit. Jam latis viscera lapsa 
Semianimes traxere foris, multumque cruoris 
Infudere mari. Despectam cernere lucem, 
Victoresque suos vultu spectare superbo, 

Et mortem sentire juvat. Jam strage cruenta 


Conspicitur cumulata ratis, bustisque remittunt 

Corpora victores, ducibus mirantibus, ulli 
Esse ducem tanti. Nullam majore locuta est 
Ore ratem totum discurrens fama per orbem. 
Non tamen ignavae post haec exempla virorum 
Percipient gentes, quam sit non ardua virtus 
Servitium fugisse manu; sed regna timentur 
Ob ferrum, et saevis libertas uritur armis, 
Ignoratque datos, ne quisquam serviat, enses. 
Mors, utinam pavidos vitae subducere nolles, 
Sed virtus te sola daret! Non segnior illo 
Marte fuit, qui tunc Libycis exarsit in arvis. 
Namque rates audax Libybaeo litore solvit 
Curio, nec forti velis Aquilone recepto 

Inter semirutas magnae Carthaginis arces, 

Et Clupeam, tenuit stationis litora notae; 
Primaque castra locat cano procul aequore, qua se 
Bagrada lentus agit, siccae sulcator arenae. 
Inde petit tumulos, exesasque undique rupes, 
Antaei quae regna vocat non vana vetustas. 


Nominis antiqui cupientem noscere causas 

Cognita per multos docuit rudis incola patres. 
Nondum post genitos tellus effoeta gigantes, 
"'Terribilem Libycis partum concepit in antris, 
Nec tam justa fuit terrarum gloria Typhon, 

Aut Tityos, Briareusque ferox; coeloque pepercit, 
Quod non Phlegraeis Antaeum sustulit arvis. 

Hoc quoque tam vastas cumulavit munere vires 
Terra sui foetus, quod, cum tetigere parentem, 
Non defecta vigent, renovato robore, membra. 
Haec illi spelunca domus; latuisse sub alta 

Rupe ferunt, epulas raptos habuisse leones. 

Ad somnos non terga ferae praebere cubile 
Adsuerunt, non silva torum; viresque resumit 
In nuda tellure jacens. Periere coloni 

Arvorum Libyes; pereunt, quos adpulit aequor; 
Auxilioque diu virtus non usa cadendi 

Terrae spernit. opes: invictus robore cunctis, 
Quamvis staret, erat. Tandem vulgata cruenti 
Fama mali, terras: monstris, aequorque levantem 


Magnanimum Alciden Libycas excivit in oras. 

Ille Cleonaei projecit terga leonis, 

Antaeus Libyci: perfudit membra liquore 
Hospes, Olympiacae servato more palaestrae. 
Ille parum fidens pedibus contingere matrem, 
Auxilium membris calidas infudit arenas. 
Conseruere manus, et multo brachia nexu: 
Colla diu gravibus frustra tentata lacertis, 
Immotumque caput fixa cum fronte tenetur, 
Miranturque habuisse parem. Nec viribus uti 
Alcides primo voluit certamine totis, 
Exhausitque virum; quod creber anhelitus illi 
Prodidit, et gelidus fesso de corpore sudor. 
Tunc cervix lassata quati, tunc pectore pectus 
Urgueri, tunc obliqua percussa labare 

Crura manu. Jam terga viri cedentia victor 
Alligat, et medium compressis ilibus arctat; 
Inguinaque insertis pedibus distendit, et omnem 
Explicuit per membra virum: rapit arida tellus 
Sudorem, calido complentur sanguine venae. 


Intumuere tori, totosque induruit artus. 

Herculeosque novo laxavit corpore nodos. 
Constitit Alcides stupefactus robore tanto, 

Nec sic Inachiis, quamvis rudis esset, in undis 
Desectam timuit, reparatis anguibus, hydram. 
Conflixere pares, telluris viribus ille, 

llle suis: numquam saevae sperare novercae 
Plus licuit. Videt exhaustos sudoribus artus, 
Cervicemque viri, siccam cum ferret Olympum. 
Utque iterum fessis injecit brachia membris, 
Non expectatis Àntaeus viribus hostis, 

Sponte cadit, majorque accepto robore surgit. 
Quisquis inest terris, in fessos spiritus artus 
Egeritur, tellusque, viro luctante, laborat. 

Ut tandem auxilium tactae prodesse parentis 
Alcides sensit, standum est tibi, dixit, et ultra 
Non credére solo, sternique vetabere terra. 
Haerebis pressis intra mea pectora membris. 
Huc, Antaee, cades. Sic fatus, sustulit alte 
Nitentem in terras juvenem; morientis in artus 


Non potuit nati tellus permittere vires. 

Alcides medium tenuit: jam pectora pigro 
Stricta gelu, terrisque diu non credidit hostem. 
Hinc, aevi veteris custos, famosa vetustas, 
Miratrixque sui signavit nomine terras. 

Sed majora dedit cognomina collibus istis, 
Poenum qui Latiis revocavit ab arcibus hostem, 
Scipio: nam sedes Libyca tellure potito 

Haec fuit. En veteris cernis vestigia. valli: 
homana hos primum tenuit victoria campos. 
Curio laetatus, tamquam:- fortuna locorum 

Della gerat, servetque ducum sibi fata priorum, 
Felici non fausta loco tentoria ponens, 

Indulsit castris, et collibus abstulit omen, 
Sollicitatque feros. non aequis viribus hostes. 
Omnis «Romanis quae. cesserat Africa signis, 
Tunc Vari sub jure fuit; qui robore quamquam 
Confisus Latio, Regis tamen undique vires 
Excivit; Libycae gentes, extremaque. mundi 
Signa suum comitata Jubam. Non fusior ulli 


Terra fuit domino: qua sunt longissima regna. 


T 

Cardine ab occiduo vicinus Gadibus Atlas 

Terminat; a medio confinis Syrtibus Hammon. 

At qua lata jacet, vasti plaga fervida regni 

Distinet Oceanum, zonaeque exusta calentis 

Sufficiunt spatio. Populi tot castra sequuntur, 
Autololes, Numidaeque vagi, semperque paratus 
Inculto Gaetulus equo: tum concolor Indo 

Maurus, inops Nasamon, mixti Garamante perusto 
Marmaridae volucres, aequaturusque sagittas 
Medorum, tremulum cum torsit missile, Mazax ; 

Et gens, quae nudo residens Massylia dorso 

Ora levi flectit frenorum nescia virga; 

Et solitus vacuis errare mapalibus Afer 

Venator, ferrique simul fiducia non est, 

Vestibus iratos laxis operire leones. 

Nec solum studiis civilibus arma parabat, 

Privatae sed bella dabat Juba: concitus irae. 

Hunc quoque,:quo Superos, humanaque polluit anno. 
Lege ribunitia solio depellere avorum 


Curio tentarat, Libyamque auferre Tyranno. 


—— 

Dum regnum te, Roma, facit. Memor ille doloris 
Hoc bellum sceptri fructum putat esse retenti. 
Hac igitur Regis trepidat jam Curio fama, 

Et quod Caesareis numquam devota juventus 

Illa nimis castris, nec Rheni miles in undis 
Exploratus erat; Corfini captus in arce, 
Infidusque novis ducibus, dubiusque priori, 

Fas utrumque putat. Sed postquam languida segni 
Cernit cuncta metu, nocturnaque munia valli 
Desolata fuga, trepida sic mente profatur: 
Audendo magnus tegitur timor: arma capessam 
Ipse prior, campum miles descendat in aequum, 
Dum meus est; variam semper dant otia mentem. 
Eripe consilium pugna: cum dira voluntas 

Ense subit presso, galeae texere pudorem, 

Quis conferre duces meminit? Quis pendere causas? 
Qua stetit, inde favet: veluti fatalis arenae 
Muneribus non ira vetus concurrere cogit: 
Productos odere pares. Sic fatus, apertis 


Instruxit campis acies; quem blanda futuris 

Deceptura malis belli fortuna recepit. 

Nam pepulit Varum campo, nudataque foeda 
Terga fuga, donec vetuerunt castra, cecidit. 
lristia sed postquam superati proelia Vari 
Sunt audita Jubae, laetus quod gloria belli 

Sit rebus servata suis, rapit agmina furtim, 
Obscuratque suam per jussa silentia famam, 
Hoc solum metuens, incautus ab hoste timeri. 
Mittitur, exigua qui proelia prima lacessat, 
Eliciatque manu, Numidis a Rege secundus, 
Ut sibi commissi, simulator Sabbura belli; 
Ipse cava regni vires in valle retentat. 

Aspidas ut Pharias cauda sollertior hostis 
Ludit, et iratas incerta provocat umbra; 
Obliquansque caput vanas serpentis in auras 
Effusae tuto comprendit guttura morsu, 
Letiferam citra saniem: tunc irrita pestis 
Exprimitur, faucesque fluunt, pereunte veneno. 
Fraudibus eventum dederat fortuna, feroxque 


Non exploratis occulti viribus hostis. 

Curio nocturnum. castris erumpere cogit, 
Ignotisque equitem late discurrere campis. 

Ipse sub Aurorae primos excedere motus 

Signa jubet castris, multum, frustraque rogatus 
Ut Libycas metuat fraudes, infectaque semper 
Punica bella dolis. Leti fortuna propinqui 
"'Iradiderat fatis juvenem, bellumque trahebat 
Auctorem civile suum. Super ardua ducit 

Saxa, Super cautes abrupto limite signa. 

Cum procul e summis conspecti collibus hostes 
lraude sua cessere parum, dum collé relicto 
Effusam patulis aciem. committeret arvis. 

Ille fugam credens, simulatae nescius artis, 

Ut. victor, medios. aciem projecit in agros. 

lunc primum patuere doli, Numidaeque fugaces 
Undique completis. clauserunt montibus agmen. 
Obstupuit dux ipse simul, perituraque turba: 
Non timidi petiere fugam, non proelia fortes; 
Quippe ubi non sonipes motus clangore tubarum 


Saxa quatit pulsu, rigidos vexantia. frenos 

Ora terens, spargitque jubas, et subrigit aures, 
Incertoque pedum pugnat non stare tumultu. 

Fessa jacet cervix, fumant sudoribus artus, / 

Oraque projecta squalent arentia lingua; 

Pectora rauca gemunt, quae creber anhelitus urguet, 
Et defecta- gravis longe trahit ilia pulsus, 

Siccaque sanguineis durescit spuma lupatis. 

Jamque gradum neque verberibus, stimulisque coacti, 
Nec, quamvis crebris jussi calcaribus, addunt: 
Vulneribus coguntur equi, nec profuit ulli 
Cornipedis rupisse moras: neque enim impetus illis, 
Incursusque fuit; tantum profertur ad hostes, 

Et spatium jaculis, oblato vulnere, donat. 

At vagus Afer equos ut primum emisit in agmen, 
Tunc campi tremuere sono, terraque soluta, 

Quantus Bistonio torquetur turbine pulvis, 

Aéra nube sua texit, traxitque tenebras. 

Ut vero in pedites fatum miserabile belli 

Incubuit, nullo dubii discrimine Martis 


Ancipites steterunt casus, sed tempora pugnae 


X 

Mors tenuit: neque enim licuit procurrere contra. 
Et miscere manus. Sic undique septa juventus 
Gomminus obliquis, et rectis eminus hastis 
Obruitur; non vulneribus, nec sanguine, solum 
Telorum nimbo peritura, et pondere ferri. 

Ergo acies tantae parvum spissantur in orbem, 
"AICREST quis metuens medium correpsit in agmen. 
Vix impune suos inter convertitur enses; 
Densaturque globus, quantum pede prima relato 
Constrinxit gyros acies. Non arma movendi 

Jam locus est pressis, stipataque membra teruntur, 
Frangitur armatum colliso pectore pectus. 

Non tam laeta tulit victor spectacula Maurus, 
Quam fortuna dabat: fluvios non ille cruoris, 
Membrorumque videt lapsum, et ferientia terram 
Corpora; compressum turba stetit omne cadaver. 
E)xcitet invisas dirae Carthaginis umbras 
Inferiis fortuna novis, ferat ista cruentus 
Hannibal, et Poeni tam dira piacula manes. 


Romanam, Superi, Libyca tellure ruinam 

Pompejo prodesse nefas, votisque Senatus: 
Africa nos potius vincat sibi. Curio fusas 

Ut vidit campis acies, et cernere tantas 

Permisit clades compressus sanguine pulvis, 

Non tulit adflictis animam producere rebus, 

Aut sperare fugam, ceciditque in strage suorum 
Impiger ad letum, et fortis virtute coacta. 

Quid nunc rostra tibi prosunt turbata, forumque, 
Unde Tribunitia plebejus signifer arce 

Arma dabas populis? Quid prodita jura Senatus, 
Et gener, atque socer bello concurrere jussi? 
Ante jaces, quam dira duces Pharsalia confert, 
Spectandumque tibi bellum civile negatum est. 
Has urbi miserae vestro de sanguine poenas 
Ferre datis; luitis jugulo sic arma, potentes. 
Felix Roma quidem, civesque habitura beatos. 
Si libertatis Superis tam cura placeret, 

Quam vindicta placet. Libycas en nobile corpus 
Pascit aves, nullo contectus Curio busto. 


At tibi nos, quando non proderit ista silere. 

À quibus omne aevi senium sua fama repellit, 
Digna damus, juvenis, meritae praeconia vitae. 
Haud alium tanta civem tulit indole Roma, 
Aut cui plus leges deberent recta sequenti. 
Perdita nunc urbi nocuerunt saecula, postquam 
Ambitus, et luxus, et opum metuenda facultas 
lransverso mentem dubiam torrente tulerunt: 
Momentumque fuit mutatus Curio rerum, 
Gallorum captus spoliis, et Caesaris auro. 

Jus licet in jugulos nostros sibi fecerit ense 
Sulla potens, Mariusque ferox, et Cinna cruentus, 
Caesareaeque domus series, cui tanta potestas 


Concessa est? Emére omnes, hic vendidit urbem. 

Obs alterna duces bellorum vulnera passos 

In Macedum terras, miscens adversa secundis. 
Servavit fortuna pares. Jam sparserat Haemo 
Bruma nives, gelidoque cadens Atlantis Olympo: 
Instabatque dies, qui dat nova nomina fastis. 
Quique colit primus ducentem tempora Janum. 
Dum tamen emeriti remanet pars ultima juris. 
Consul uterque vagos belli per munia Patres 
Elicit Epirum. Peregrina, ac sordida sedes 
Ronianos cepit proceres, secretaque reruin 


Hospes in externis audivit Curia tectis: 

Nam quis castra vocet tot strictas jure secures, 
Tot fasces? Docuit populos venerabilis ordo 

Non Magni partes, sed Magnum in partibus esse. 
Ut primum maestum tenuere silentia coetum, 
Lentulus excelsa sublimis sede profatur. 

Indole si dignum Latia, si sanguine prisco 

Robur inest animis, non qua tellure coacti, 
Quamque procul tectis captae sedeamus ab urbis 
Cernite; sed vestrae faciem cognoscite turbae. 
Cunctaque jussuri primum hoc decernite, Patres, 
Quod regnis, populisque liquet, nos esse Senatum. 
Nam, vel Hyperboreae plaustrum glaciale sub Ursae; 
Vel plaga qua torrens, claususque vaporibus axis 
Nec patitur noctes, nec iniquos crescere soles, 

Si fortuna ferat, rerum nos summa sequetur; 
Imperiumque comes. Tarpeja sede perusta 
Gallorum facibus, Vejosque habitante Camillo, 

Illic Roma fuit. Non umquam perdidit ordo 
Mutato sua jura.solo: maerentia tecta 


Caesar habet, vacuasque domos, legesque silentes, 

Clausaque justitio- tristi fora; Curia solos 

lla videt Patres, plena quos urbe fugavit. 
Ordine de tanto quisquis non exulat, hic est. 
Ignaros scelerum, longaque in pace quietos 
Dellorum primus sparsit furor: omnia rursus 
Membra loco redeunt. En totis viribus orbis 
Hesperiam pensant Superi: jacet hostis in undis 
Obrutus Illyricis : Libyae squalentibus arvis 
Curio Caesarei cecidit pars magna Senatus. 
Tollite signa, duces, fatorum impellite cursum, 
Spem vestram praestate Deis; fortunaque tantum 
Det nobis animos, quantos fugientibus hostem 
Causa dabat. Nostrum exhausto jus clauditur anno. 
Vos, quorum finem non est sensura potestas, 
Consulite in medium, Patres, Magnumque jubete 
Esse ducem. Laeto nomen clamore Senatus 
Excipit, et Magno fatum patriaeque, suumque 
Imposuit. Tunc in Reges, populosque merentes 
Sparsus honos, pelagique potens Phoebeia donis 


Exornata Rhodos, gelidique inculta juventus 

Taygeti; fama veteres laudantur Athenae, 
Massiliaeque suae donatur libera Phocis. 

Tunc Sadalen, fortemque Cotyn, fidumque per arma 
Dejotarum, et gelidae dominum Rhasipolin orae 
Collaudant; Libyamque jubent, auctore Senatu, 
Sceptrifero parere Jubae. Pro tristia fata! 

Et tibi, non fidae gentis dignissime regno, 

Fortunae, Ptolemaee, pudor, crimenque Deorum, 
Cingere Pellaeo pressos diademate crines 

Permissum. Saevum in populos, puer, accipis ensem; 
Atque utinam in populos! Donata est regia Lagi, 
Accessit Magni jugulus; regnumque sorori 

Ereptum est, soceroque nefas. Jam turba soluto 
Arma petit coetu, quae cum populique, ducesque 
Casibus incertis, et caeca sorte pararent, 

Solus in ancipites metuit descendere Martis 

Appius eventus, finemque expromere rerum 

Sollicitat Superos, multosque obducta per annos 
Delphica fatidici reserat penetralia Phoebi. 


Hesperio tantum , quantum semotus Eoo 

Cardine, Parnasus gemino petit aethera colle, 

Mons Phoebo, Bromioque sacer, cui numine mixto 
Delphica Thebanae referunt trieterica Bacchae. 

Hoc solum, fluctu terras mergente, cacumen 
Eminuit, pontoque fuit discrimen, et astris. 

lu quoque vix summam seductus ab aequore rupem 
Extuleras, unoque jugo, Parnase, latebas. 

Ultor ibi expulsae premeret cum viscera partus 
Matris, adhuc rudibus Paean Pythona sagittis 
Explicuit, cum regna Themis, tripodasque teneret. 

Ut vidit Paean vastos telluris hiatus 

Divinam spirare fidem, ventosque loquaces 

Exhalare solum, sacris se condidit antris, 

Incubuitque adyto, vates ibi factus, Apollo. 

Quis latet hic Superum, quod numen ab aethere pressum 
Dignatur caecas inclusum habitare cavernas? 

Quis terram coeli patitur Deus, omnia cursus 

Aeterni secreta tenens, mundique futuri 

Conscius, ac populis sese proferre paratus, 
Contactusque ferens hominum, magnusque, potensque, 


NES 

Sive canit fatum, seu quod jubet ipse canendo 
lit fatum? Forsan terris inserta regendis, 

Aére libratum vacuo quae sustinet orbem, 
Totius pars magna Jovis Cyrrhaea per antra 
Exit, et aetherio trahitur connexa Tonanti. 

Hoc ubi virgineo conceptum est pectore numen, 
Humanam feriens animam sonat, oraque vatis 
Solvit; ceu Siculus, flammis urguentibus Aetnam, 
Undat apex, Campana fremens ceu saxa vaporat 
Conditus Inarimes aeterna mole Typhoeus. 

Hoc tamen expositum cunctis, nullique negatum 
Numen, ab humani solum se labe furoris 
Vindicat. Haud illic tacito mala vota susurro 
Concipiunt; nam fixa canens, mutandaque nulli, 
Mortales optare vetat; justisque benignus 

Saepe dedit sedem totas mutantibus urbes, 

Ut Tyriis: dedit ille minas impellere belli, 

Ut Salaminiacum meminit mare: sustulit iras 
lelluris sterilis, monstrato fine: resolvit 


ÁAéra tabificum. Non ullo saecula dono 

Nostra carent majore Deum, quam Delphica sedes 
Quod siluit, postquam Reges timuere futura, 

Et Superos vetuere loqui: nec voce negata 
Cyrrhaeae maerent vates, templique fruuntur 
Justitio: nam si qua Deus sub pectora venit, 
Numinis aut poena est mors immatura recepti, 
Aut pretium; quippe stimulo, fluctuque furoris 
Compages humana labat, pulsusque Deorum 
Concutiunt fragiles animas. Sic tempore longo 
Immotos tripodas, vastaeque silentia rupis 
Appius Hesperii scrutator ad ultima fati 

Sollicitat. Jussus sedes laxare verendas 

Antistes, pavidamque Deis immittere vatem, 
Castalios circum latices, nemorummque recessus 
Phemonoén errore vagam, curisque vacantem 
Corripuit, cogitque fores irrumpere templi. 
Limine terrifico metuens consistere Phoebas, 
Absterrere ducem noscendi ardore futura 

Cassa fraude parat. Quid spes, ait, improba veri 


Te, Romane, trahit? Muto Parnasus hiatu 

Conticuit, pressitque Deum: seu Spiritus istas 
Destituit fauces, mundique in devia versum 
Duxit iter; seu barbarica cum lampade Python 
Arsit, in immensas cineres abiere cavernas, 

Et Phoebi tenuere viam; seu sponte Deorum 
Cyrrha silet, farique sat est arcana futuri 
Carmina longaevae, vobis commissa, Sybillae: 
Seu Paean solitus templis arcere nocentes, 

Ora quibus solvat nostro non invenit aevo. 
Virginei patuere doli, fecitque, negatis 
Numinibus, metus ipse fidem. Tum torta priores 
Stringit vitta comas, crinesque in terga solutos 
Candida Phocaica complectitur infula lauro. 
Haerentem, dubiamque premens in templa sacerdos 
Impulit. Illa pavens adyti penetrale remoti 
Fatidicum, prima templorum in parte resistit ; 
Atque Deum simulans, sub pectore ficta quieto 
Verba refert, nullo confusae murmure vocis 
Instinctam sacro mentem testata furore, 


Haud aeque laesura ducem, cui falsa canebat, 

Quam tripodas, Phoebique fidem. Non rupta trementi 
Verba sono, nec vox antri complere capacis 
Sufficiens spatium; nulloque horrore comarum 
Excussae laurus, immotaque culmina templi, 
Securumque nemus, veritam se credere Phoebo 
Prodiderant. Sensit tripodas cessare, furensque 
Appius; Et nobis meritas dabis, impia, poenas, 

Et Superis, quos fingis, ait, nisi mergeris antris. 
Deque orbis trepidi tanto consulta tumultu 

Desinis ipsa loqui. Tandem conterrita virgo 

Confugit ad tripodas, vastisque immissa cavernis 
Haesit, et insueto concepit pectore numen, 

Quod non exhaustae per tot jam saecula rupis 
Spiritus ingessit vati; tandemque potitus 

Pectore Cyrrhaeo, non umquam. plenior artus 
Phoebados irrupit Paean, mentemque priorem 
Expulit, atque hominem toto sibi cedere jussit 
Pectore. Bacchatur demens aliena per antrum 

Colla ferens, vittasque Dei, Phoebeaque serta 


Erectis discussa comis, per inania templi 

Ancipiti Icervice rotat, Spargitque vaganti 
Obstantes tripodas, magnoque exaestuat igne, 
Iratum te, Phoebe, ferens: nec verbere solo 
Uteris, et stimulis; flammas in viscera mergis. 
Accipit et frenos, nec tantum prodere vati, 
Quantum scire licet. Venit aetas omnis in unam 
Congeriem, miserumque premunt tot saecula pectus: 
lanta patet rerum series, atque omne futurum 
Nititur in lucem, vocemque petentia fata 
Luctantur: non prima dies, non ultima mundi, 
Non modus Oceani, numerus non deerat arenae. 
Talis in Euboico vates Cumana recessu, 
Indignata suum multis servire furorem 
Gentibus, ex tanta fatorum strage superba 
Excerpsit Romana manu. Sic plena laborat 
Phemonoé Phoebo, dum te, consultor operti 
Castalia tellure Dei, vix invenit, Appi, 

Inter fata diu quaerens tam magna latentem. 
Spumea tunc primum rabies vesana per ora 


Effluit, et gemitus, et anhelo clara meatu 


V. agr. LIBER V. 177 
Murmura: tunc maestus vastis ululatus in antris, 
Extremaeque sonant, domita jam virgine, "voces. 
Effugis ingentes, tanti discriminis expers, 
Dellorum; Romanae, minas, solusque quietem 
Euboici vasta lateris convalle tenebis. 

Cetera suppressit, faucesque obstruxit Apollo. 
Custodes tripodes fatorum, arcanaque. mundi, 
Tuque potens veri, Paean, nullumque futuri 

À Superis celate diei: suprema ruentis 

Imperii, caesosque duces, et funera Regum, 

Et tot in Hesperio collapsas sanguine gentes 

Cur aperire times? An nondum numina tantum 
Decrevere nefas, et adhuc, dubitantibus astris 
Pompeji damnare caput, tot fata tenentur? 
Vindicis an gladii facinus, poenasque furorum, 
Regnaque. ad ultores iterum redeuntia Brutos, 

Ut peragat fortuna, taces? Tunc pectore vatis 
Impulsae cessere fores, exclusaque templis 
Prosiluit: perstat rabies, nec cuncta locutae. 


Quem non emisit, superest Deus: ille feroces 


L 

Torquet adhuc oculos, totoque vagantia coelo 
Lumina. Nunc vultu pavido, nunc torva minaci; 
Stat numquam facies; rubor igneus inficit ora, 
Liventesque genas; nec, qui solet esse timenti, 
Terribilis.sed pallor inest: nec fessa quiescunt 
Corda, sed ut tumidus Boreae post flamina pontus 
Rauca gemit, sic multa levant Suspiria yatem. 
Dumque a luce sacra, qua vidit fata, refertur 
Ad vulgare jubar, mediae venere tenebrae. 
Immisit Stygiam Paean in viscera Lethen, 

Quae raperet secreta Deum. Tum pectore verum 
Fugit, et ad Phoebi tripodas rediere futura, 
Vixque refecta cadit; nec te vicinia leti 

lerritat ambiguis frustratum sortibus, Appi: 
Jure sed incerto mundi, subsidere regnum 
Chalcidos Euboicae, vana spe rapte, putabas. 
Heu demens, nullum belli sentire fragorem, 

Tot mundi caruisse malis, praestare Deorum 
Excepta quis morte potest? Secreta tenebis 


Litoris Euboici, memorando condite busto. 

Qua maris angustat fauces saxosa Carystos, 

Et tumidis infesta colit qua numina Rhamnus, 
Arctatus rapido fervet qua gurgite pontus, 
Euripusque trahit, cursum mutantibus undis, 
Chalcidicas puppes ad iniquam classibus Aulin. 
Interea domitis Caesar remeabat Hiberis, 

Victrices aquilas alium laturus in orbem, 

Cum prope fatorum tantos per prospera cursus 
Avertére Dei. Nullo nam Marte subactus 

Intra castrorum timuit tentoria ductor 

Perdere successus scelerum: cum poene fideles 

Per tot bella manus, satiatae sanguine tandem, 
Destituére ducem: seu maesto classica paulum 
Intermissa sono, claususque, et frigidus ensis 
Expulerat belli furias; seu, praemia miles 

Dum majora petit, damnat causamque, ducemque, 
Et scelere imbutos etiam nunc venditat enses. 
Haud magis expertus discrimine Caesar in ullo est, 
Quam non e stabili, tremulo sed culmine cuncta 


Despiceret, staretque super titubantia fultus. 

Tot raptis truncus manibus, gladioque relictus 
Poene suo, qui tot gentes in bella trahebat, 

Scit non esse suos, strictos sed militis enses. 

Non pavidum jam murmur erat, nec pectore tecto 
lra latens; nam quae dubias constringere mentes 
Causa solet, dum quisque pavet, quibus ipse timori est, 
Seque putat solum regnorum injusta gravari, 
Haud retinet: quippe ipsa metus exolverat audax 
Turba suos; quidquid multis peccatur, inultum est. 
Effudere minas: liceat discedere, Caesar, 

À rabie scelerum. Quaeris terraque, marique 

His ferrum jugulis, animasque effundere viles 
Quolibet hoste paras: partem tibi Gallia nostri 
Eripuit, partem duris Hispania bellis; 

Pars jacet Hesperia; totoque exercitus orbe, 

le vincente, perit. Terris fudisse cruorem 

Quid juvat Arctois, Rhodano, Rhenoque subactis? 
lot mihi pro bellis bellum civile dedisti. 

Cepimus expulso patriae cum tecta Senatu, 


Quos hominum, vel quos licuit spoliare Deorum ? 


Nan TULLUS V. 101 
Imus in omne nefas, manibus, ferroque nocentes, 
Paupertate pii. Finis quis quaeritur armis? 

Quid satis est, si Roma parum? Jam respice canos. 
Invalidasque manus, et inanes cerne lacertos. 

Usus abit vitae, bellis consumpsimus aevum. 

Ad mortem dimitte senes. En improba vota: 

Non duro liceat morientia cespite membra 

Ponere, non anima galeam fugiente ferire, 

Atque oculos morti clausuram quaerere dextram, 
Conjugis illabi lacrimis, unique paratum 

Scire rogum: liceat morbis finire senectam; 

Sit praeter gladios aliquod sub Caesare fatum. 
Quid, velut ignaros ad quae portenta paremur,. 
Spe trahis? Usque adeo soli civilibus armis 
Nescimus cujus sceleris sit maxima merces? 

Nil actum est bellis, si nondum comperit istas 
Omnia posse manus; nec fas, nec vincula juris 

Hoc audere vetant. Rheni mihi Caesar in undis 
Dux erat, hic socius: facinus quos inquinat, aequat. 


Adde, quod ingrato meritorum judice virtus 

Nostra perit: quidquid gerimus, fortuna vocatur. 
Nos fatum sciat esse suum. Licet omne Deorum 
Obsequium speres, irato milite, Caesar, 

Pax erit. Haec fatus, totis discurrere castris 
Coeperat, infestoque ducem deposcere vultu. 

Sic eat, o Superi; quando pietasque, fidesque 
Destituunt, moresque malos sperare relictum est, 
Finem civili faciat discordia bello. 

Quem non ille ducem potuit terrere tumultus? 
Fata sed in praeceps solitus dimittere Caesar, 
Fortunamque suam per summa pericula gaudens 
Exercere. venit; nec, dum desaeviat ira. 
Expectat ; medios properat tentare furores. 

Non illis urbes, spoliandaque templa negasset, 
Tarpejamque Jovis sedem, matresque Senatus, 
Passurasque infanda nurus: vult omnia Caesar 
À se saeva peti, vult praemia Martis amari: 
Militis indomiti tantum mens sana timetur. 

Non pudet, heu! Caesar, soli tibi bella placere, 


Jam manibus damnata tuis? Hos ante pigebit 

Sanguinis? His ferri grave jus erit? Ipse per omne 
Fasque, nefasque rues? Lassare, et disce sine armis 
Posse pati: liceat scelerum tibi ponere finem. 

Saeve quid insequeris? Quid jam nolentibus instas ? 
Bellum te civile fugit. Stetit aggere fulti 

Cespitis intrepidus vultu, meruitque timeri 

Non metuens; atque haec, ira dictante, profatur. 

Qui modo in absentem vultu, dextraque furebas, 
Miles, habes nudum, promptumque ad vulnera pectus. 
Hinc fuge, si belli finis placet ense relicto. 

Detegit imbelles animos nil fortiter ausa 

Seditio, tantumque fugam meditata juventus, 

Àc ducis invicti rebus lassata secundis. 

Vadite, meque meis ad bella relinquite fatis: 
Invenient haec arma manus, vobisque repulsis, 

Tot reddet fortuna viros, quot tela vacabunt. . 

Anne, fugam Magni tanta cum classe sequuntur 
Hesperiae gentes, nobis victoria turbam 

Non dabit, impulsi tantum quae praemia belli 


Auferat, et vestri rapta mercede laboris, 


rie cam RS. 2i 


104 PHARSALIA. V. 331. 


Lauriferos nullo comitetur vulnere currus? 

Vos despecta, senes, exhaustaque sanguine turba 
Cernetis nostros, jam plebs Romana, triumphos. 
Caesaris an cursus vestrae sentire putatis 

Damnum posse fugae? Veluti si cuncta minentur 
Flumina, quos miscent pelago, subducere fontes, 
Non magis ablatis umquam decresceret aequor, 
Quam nunc crescit, aquis. An vos momenta putatis 
Ulla dedisse mihi? Numquam sic cura Deorum 

Se premit, ut vestrae morti, vestraeque saluti 

Fata vacent: procerum motus haec cuncta sequuntur. 
Humanum paucis vivit genus. Orbis Hiberi 

Horror, et Arctoi, nostro sub nomine, miles, 
Pompejo certe fugeres duce. Fortis in armis 
Caesareis Labienus erat; nunc transfuga vilis 

Cum duce praelato terras, atque aequora lustrat. 
Nec melior mihi vestra fides, si bella nec hoste, 
Nec duce me, geritis: quisquis mea signa relinquit. 
Nec Pompejanis tradit sua partibus arma, 


Hic numquam vult esse meus. Sunt ista profecto 

Curae castra Deis, qui me committere tantis, 

Non nisi mutato voluerunt milite, bellis. 

Heu quantum fortuna humeris jam pondere fessis 
Amolitur onus! Sperantes omnia dextras 

Exarmare datur, quibus hic non sufficit orbis. 

Jam certe mihi bella geram. Discedite castris, 
lradite nostra viris, ignavi, signa, Quirites. 

At paucos, quibus haec rabies auctoribus arsit, 
Non Caesar, sed poena tenet. Procumbite terrae, 
Infidumque caput, feriendaque tendite colla. 

Et tu, quo solo stabunt jam robore castra, 

Tiro rudis, specta poenas, et disce ferire, 

Disce mori. Tremuit saeva sub voce minantis 
Vulgus iners, unumque caput tam magna juventus, 
Privatum factura, timet; velut ensibus ipsis 
Lhmperet, invito moturus milite ferrum. 

Ipse pavet, ne tela sibi, dextraeque negentur 

Ad scelus hoc Caesar. Vicit patientia saevi 

Spem ducis, et jugulos, non tantum praestitit enses. 


Nil magis, adsuetas sceleri quam perdere dextras, 

Atque perire timet. Tam diro foederis ictu 

Parta quies, poenaque redit placata juventus. 
Brundusium decimis jubet hanc attingere castris, 
Et cunctas revocare rates, quas avius Hydrus, 
Antiquusque Taras, secretaque litora Leucae, 
Quas recipit Salpina palus, et subdita Sipus 
Montibus, Ausoniam qua torquens frugifer oram, 
Dalmatico Boreae, Calabroque obnoxius Austro, 
Appulus.Hadriacas exit Garganus in undas. 

Ipse petit trepidam tutus sine milite Romam, 
Jam doctam servire togae, populoque precanti 
Scilicet indulgens, summum Dictator honorem 
Contigit, et laetos fecit, se Consule, fastos. 
Namque omnes voces, per quas jam tempore tanto 
Mentimur dominis, T primum repperit aetas, 
Qua, sibi ne ferri jus ullum Caesar abesset, 
Ausonias voluit gladiis miscere secures. 

Addidit, et fasces aquilis, et nomen inane 
Imperii rapiens, signavit tempora digna 


Maesta nota: nam quo melius Pharsalicus annus 

Consule notus erit? Fingit sollemnia campus, 
Et non admissae dirimit suffragia plebis, 
Decantatque tribus, et vana versat in urna. 
Nec coelum servare licet: tonat augure- surdo, 
Et laetae jurantur aves, bubone sinistro. 

Inde perit primum quondam veneranda potestas, 
Juris inops: careat tantum ne nomine tempus, 
Menstruus in fastos distinguit saecula Consul. 
Nec non lliacae numen quod praesidet Albae, 
Haud meritum Latio sollemnia sacra subacto, 
Vidit flammifera. confectas nocte Latinas. 

Inde rapit cursus, et quae piger Appulus arva 
Deseruit rastris, et inerti tradidit herbae, 
Ocior et coeli flammis, et tigride foeta, 
lranscurrit; curvique tenens Minoia tecta 
Brundusii, clausas ventis brumalibus undas 
Invenit, et pavidas hiberno sidere classes. 
Turpe duci visum est rapiendi tempora belli 
In segnes exisse moras, portuque teneri, 


Dum pateat tutum vel non felicibus aequor. 

Expertes animos pelagi sic robore complet: 
Fortius hiberni flatus coelumque, fretumque, 
Cum coepere, tenent, quam quos incumbere certos 
Perfida nubiferi vetat inconstantia veris. 

Nec maris anfractus, lustrandaque litora nobis, 
Sed recti fluctus, soloque Aquilone secandi. 

Hic utinam summi curvet carchesia mali, 
Incumbatque furens, et Graja ad moenia perflet, 
Ne Pompejani Phaeacum e litore toto 

Languida jactatis comprendant carbasa remis. 
Rumpite, quae retinent felices vincula proras: 
Jamdudum et nubes, et saevas perdimus undas. 
Sidera prima poli, Phoebo labente sub undas. 
Exierant, et luna suas jam fecerat umbras, 

Cum pariter solvére rates, totosque rudentes 
Laxavere sinus; et flexo navita cornu 

Obliquat laevo pede carbasa, summaque pandens 
Suppara velorum perituras colligit auras. 

Ut primum levior propellere lintea ventus 


Incipit, exiguumque tument; mox reddita malo 

In mediam cecidere ratem, terraque relicta, 

Non valet ipsa sequi puppes, quae vexerat, aura. 
Aequora lenta jacent, alto torpore ligata, 

Pigrius immotis haesere paludibus undae. 

Sic stat iners Scythicas adstringens Bosphorus undas. 
Cum, glacie retinente, fretum non impulit Hister, 
Immensumque gelu tegitur mare: comprimit unda, 
Deprendit quascumque, rates; nec pervia velis 
Aequora frangit eques, fluctuque latente sonantem 
Orbita migrantis scindit Maeotida Bessi. 

Saeva quies. pelagi, maestoque ignava profundo 
Stagna jacentis aquae, veluti deserta rigente 

Aequora natura cessant, pontusque, vetustas 

Oblitus servare vices, non commeat aestu. 

Non horrore tremit, non solis imagine vibrat. 
Casibus innumeris fixae patuere carinae. 

Illinc infestae classes, et inertia tonsis 

Aequora moturae; gravis hinc languore profundi 
Obsessis ventura fames: nova vota timori 


Sunt inventa novo, fluctus, nimiasque precari 

Ventorum vires, dum se torpentibus unda 

Excutiat stagnis, et sit mare. Nubila nusquam, 
Undarumque minae: coelo languente, fretoque, 
Naufragii spes omnis abit. Sed nocte fugata 
Laesum nube dies jubar extulit, imaque sensim 
Concussit pelagi, movitque Ceraunia nautis. 

Inde rapi coepere rates, atque aequora classem : 
Curva sequi, quae jam vento, fluctuque secundo 
Lapsa Palaestimas uncis confixit arenas. 

Prima duces vidit junctis consistere castris 

Tellus, quam volucer Genusus, quam mollior Apsus 
Circueunt ripis. Ápso gestare carinas 

Causa palus, leni quam fallens egerit unda. 

At Genusum nunc sole nives, nunc imbre solutae 
Praecipitant: neuter longo se gurgite lassat, 

Sed minimum terrae vicino litore novit. 

Hoc fortuna loco tantae duo nomina famae 
Composuit; miserique fuit spes irrita mundi, 

Posse duces, parva campi statione diremptos, 


Admotum damnare nefas; nam cernere vultus, 

Et voces audire datur, multosque per annos 
Dilectus tibi, Magne, socer, post pignora tanta, 
Sanguinis infausti sobolem, mortemque nepotis, 
Te nisi Niliaca propius non vidit arena. 

Caesaris attonitam miscenda ad proelia mentem 
Ferre moras scelerum partes jussere relictae. 
Ductor erat cunctis audax Antonius armis, 

Jam tum civili meditatus Leucada bello. 

Illum saepe minis Caesar, precibusque morantem 
Evocat. O mundi tantorum causa laborum, 

Quid Superos, et fata tenes? Sunt cetera cursu 
Acta meo, summam rapti per prospera belli 

Te poscit fortuna manum. Non rupta vadosis 
Syrtibus incerto Libye nos dividit aestu. 
Numquid inexperto tua credimus arma profundo, 
Inque novos traheris casus? Ignave, venire 

Te Caesar, non ire jubet. Prior ipse per hostes 
Percussi medias alieni juris arenas. 

Tu mea castra times? Pereuntia tempora fati 


Conqueror: in ventos impendo vota, fretumque. 

Ne retine dubium cupientes ire per aequor: 

Si bene nota mihi est, ad Caesaris arma juventus 
Naufragio venisse volet: Jam voce doloris 
Utendum est: non ex aequo divisimus orbem. 
Epirum Caesarque tenet, totusque Senatus: 
Ausoniam tu solus habes. His terque, quaterque 
Vocibus excitum .postquam cessare videbat, 

Dum se deesse Deis, et non sibi numina, credit, 
Sponte per incautas audet tentare tenebras, 
Quod jussi timuere, fretum; temeraria prono 
Expertus cessisse Deo, fluctusque, verendos 
Classibus, exigua sperat superare carina. 

Solverat armorum fessas nox languida curas, 
Parva quies miseris, in quorum pectora somno 
Dat vires fortuna minor: jam castra silebant, 
Tertia jam vigiles commoverat hora secundos; 
Caesar sollicito per vasta silentia gressu 

Vix famulis audenda parat, cunctisque relictis, 
Sola placet fortuna comes. Tentoria postquam 


Egressus, vigilum somno cedentia membra 

Transiluit, questus tacite quod fallere posset, 

Litora curva legit, primisque invenit in undis, 
Rupibus exesis haerentem fune, carinam. 

Rectorem, dominumque ratis secura tenebat 

Haud procul inde domus, non ullo robore fulta, 

Sed sterili junco, cannaque intexta palustri, 

Et latus inversa nudum munita phaselo. 

Haec Caesar bis, terque manu quassantia tectum 
Limina commovit. Molli consurgit Amyclas. 

Quem dabat alga, toro. Quisnam mea naufragus, inquit, 
Tecta petit? Aut quem nostrae fortuna coegit 
Auxilium sperare casae? Sic fatus, ab alto 
Aggere,.jam tepidae sublato fune favillae, 

Scintillam tenuem. commotos pavit in ignes, 

Securus belli; praedam civilibus armis 

Scit non esse casam. O vitae tuta facultas 

Pauperis, angustique lares! O munera nondum 
Intellecta Deum! Quibus hoc contingere templis, 

Áut potuit muris, nullo trepidare tumultu, 


Caesarea pulsante manu? Tum poste recluso, 

Dux ait: Expecta votis majora modestis, 

Spesque tuas laxa, juvenis; si jussa secutus 

Me vehis Hesperiam, non ultra cuncta carinae 
Debebis, manibusque inopem duxisse senectam. 
Ne.cessa praebere Deo tua fata, volenti 
Angustos opibus subitis implere penates. 

Sic fatur, quamquam plebejo tectus amictu, 
Indocilis privata loqui. Tum pauper Àmyclas; 
Multa quidem prohibent nocturno credere ponto: 
Nam sol non rutilas deduxit in aequora nubes, 
Concordesque tulit radios: Noton altera Phoebi, 
Altera pars Borean diducta luce vocabat. 

Orbe quoque exhaustus medio, languensque recessit, 
Spectantes oculos infirmo lumine passus; 
Lunaque non gracili surrexit lucida cornu. 

Áut orbis medii puros exesa recessus; 

Nec duxit recto tenuata cacumina cornu, 
Ventorumque nota rubuit: tum lurida pallens 
Ora tulit, vultu sub nubem tristis ituro. 


Sed mihi nec motus nemorum, nec litoris ictus, 

Nec placet incertus, qui provocat aequora, Delphin; 
Aut siccum quod mergus amat, quodque ausa volare 
Ardea sublimis, pennae confisa natanti. 

Quodque caput spargens undis, velut occupet imbrem, 
Instabili gressu metitur litora cornix. 

Sed si magnarum poscunt discrimina rerum, 

Haud dubitem. praebere manus: vel litora tangam 
Jussa, vel hoc potius pelagus, flatusque negabunt. 
Haec fatur, solvensque ratem dat carbasa ventis; 

Ad quorum motus non solum lapsa per altum 

Aéra dispersos traxere cadentia sulcos 

Sidera, sed summis etiam quae fixa tenentur 

Astra polis, sunt visa quati. Niger inficit horror 
lerga maris, longo per multa volumina tractu 
Aestuat unda minax, flatusque incerta futuri 
'Turbida testantur conceptos aequora ventos. 

Tunc rector trepidae fatur ratis: aspice saevum 
Quanta paret pelagus: Zephyros intendat, an Euros 
Incertum est; puppim dubius ferit undique pontus. 
Nubibus, et coelo Notus est: si murmura ponti 

Consulimus, Cori verrunt mare. Gurgite tanto, 

Nec ratis Hesperias tanget, nec naufragus, oras. 
Desperare viam, et vetitos convertere cursus 

Sola salus: liceat vexata litora puppe 

Prendere, ne longe nimium sit proxima tellus. 
Fisus cuncta sibi cessura pericula Caesar, 

Sperne minas, inquit, pelagi, ventoque furenti 
Trade sinum. [Italiam si coelo auctore recusas, 

Me pete; sola tibi causa haec est justa timoris, 
Vectorem non nosse tuum, quem numina numquam 
Destituunt, de quo male tunc fortuna meretur, 
Cum post vota venit: medias perrumpe procellas, 
Tutela secure mea: coeli iste, fretique, 

Non puppis nostrae, labor est; hanc Caesare pressam 
A fluctu defendet onus; nec longa furori 

Ventorum saevo dabitur mora; proderit undis 

Ista ratis. Ne flecte manum, fuge proxima velis 
Litora: tunc Calabro portu te crede potitum, 

Cum jam non poterit puppi, nostraeque saluti 


Altera terra dari. Quid tanta strage paretur 

Ignoras: quaerit pelagi, coelique tumultu 

Quid praestet fortuna mihi. Non plura locuto 
Avulsit laceros percussa puppe rudentes 
Turbo rapax, fragilemque super volitantia malum 
Vela tulit; sonuit victis compagibus alnus. 
Inde ruunt toto concita pericula mundo. 
Primus ab Oceano caput exeris Atlanteo, 

Core, movens aestus: jam te tollente furebat 
Pontus, et in scopulos totas erexerat iras. 
Occurrit gelidus Boreas, pelagusque retundit, 
Et dubium pendet, vento cui pareat, aequor. 
Sed. Scythici vicit rabies Aquilonis, et undas 
Torsit, et abstrusas penitus vada fecit arenas: 
Nec perfert pontum Boreas ad saxa, suumque 
In fluctus Cori frangit mare, motaque possunt 
Aequora subductis etiam. concurrere ventis. 
Non Euri cessasse minas, non imbribus atrum 
Aeolii jacuisse Notum sub carcere saxi 
Crediderim ; cunctos solita de parte ruentes 


Defendisse suas violento turbine terras: 

Sic pelagus mansisse loco: nec parva procellis 
Aequora rapta ferunt: Áegaeas transit in undas 
Tyrrhenum, sonat lonio vagus Hadria ponto. 

Ah quoties frustra pulsatos aequore montes 
Obruit illa dies! Quam celsa cacumina pessum 
Tellus victa dedit! Non ullo litore surgunt 

Tam validi fluctus, alioque ex orbe voluti 

A magno venere mari, mundumque coercens 
Monstriferos agit unda sinus. Sic rector Olympi 
Cuspide fraterna lassatum in saecula fulmen 
Adjuvit, regnoque accessit terra secundo, 

Cum mare convolvit gentes, cum litora Tethys 
Noluit ulla pati, coelo contenta teneri. 

Tunc quoque tanta maris moles crevisset in astra, 
Ni Superum rector pressisset nubibus undas. 

Non coeli nox illa fuit: latet obsitus aér 

Infernae pallore domus, nimbisque gravatus 
Deprimitur, fluctusque in nubibus accipit imbrem. 
Lux etiam metuenda perit, nec fulgura currunt 


Clara, sed obscurum mnimbosus dissilit aér. 

Tunc Superum convexa tremunt, atque arduus axis 
Intonuit, motaque poli compage laborat. 

Extimuit natura Chaos; rupisse videntur 

Concordes elementa moras, rursusque redire 

Nox manes mixtura Deis. Spes una salutis, 

Quod tanta mundi nondum periere ruina. 

Quantum Leucadio placidus de vertice pontus 
Despicitur, tantum nautae videre trementes 
Fluctibus e summis praeceps mare; cumque tumentes 
Rursus hiant undae, vix eminet aequore malus: 
Nubila tanguntur velis, et terra carina. 

Nam pelagus, qua parte sedet, non celat arenas 
Exhaustum in cumulos, omnisque in fluctibus unda est. 
Artis opem vicere metus; nescitque magister 

Quam frangat, cui cedat aquae: discordia ponü 
Succurrit miseris, fluctusque evertere puppim 

Non valet in fluctus; victum latus unda repellens 
Erigit, atque omni surgit ratis ardua vento. 

Non humilem Sasona vadis, non litora curvae 


Thessaliae saxosa pàvent, oraeque malignos 

Ambraciae. portus; scopulosa Ceraunia nautae 
Summa timent. Credit jam digna pericula Caesar 
latis esse suis: tantusne evertere, dixit, 

Me Superis labor est, parva quem puppe sedentem 
lam magno petiere mari? $i gloria leti 

Est pelago donata mei, bellisque. negamur, 
Intrepidus, quamcumque datis mihi, numina, mortem 
Accipiam. Licet ingentes abruperit actus 

Festinata dies fatis, sat magna peregi. 

Arctoas domui gentes, inimica subegi 

Arma metu, vidit Magnum mihi Roma secundum: 
Jussa plebe tuli fasces per bella negatos; 

Nulla meis aberit titulis Romana potestas. 

Nesciet hoc quisquam, nisi tu, quae sola meorum 
Conscia votorum es, me, quamvis plenus honorum, 
Et Dictator eam Stygias, et Consul ad umbras, 
Privatum, Fortuna, mori. Mihi funere nullo 

Est opus. O Superi, lacerum retinete cadaver 
Fluctibus in mediis: desint mihi busta, rogusque, 


Dum metuar. semper, terraque exspecter ab ommi. 
Li 

Haec fatum decimus, dictu mirabile, fluctus 
Invalida cum puppe levat; nec rursus ab alto 
Aggere dejecit pelagi, sed pertulit unda, 
Scruposisque angusta vacant ubi litora saxis, 
Imiposuit terrae: pariter tot regna, tot urbes, 
Fortunamque suam, tacta tellure, recepit. 

Sed non tam remeans Caesar jam luce propinqua, 
Quam tacita sua castra fuga, comitesque fefellit. 
Circumfusa duci flevit, gemituque suorum, 

Et non ingratis incessit turba querelis: 

Quo te, dure, tulit virtus temeraria, Caesar? 

Aut quae nos viles animas in fata relinquens, 
Invitis spargenda dabas tua membra procellis ? 

Cum tot in hac anima populorum vita, salusque 
Pendeat, et tantus caput hoc sibi fecerit orbis. 
Saevitia est voluisse mori. Nullusne tuorum 
Emeruit comitum, fatis non posse superstes 

Esse tuis? Cum te raperet mare, corpora segnis 
Nostra sopor tenuit. Pudet heu! Tibi causa petendae 


Haec fuit Hesperiae? Visum est committere quemquam 

Tam saevo crudele mari. Sors ultima rerum 

In dubios casus, et prona pericula mortis 
Praecipitare solet: mundi jam summa tenentem 
Permisisse mari! Tantum quid numina lassas? 
Sufficit ad fatum belli favor iste, laborque 
Fortunae, quod te nostris impegit arenis? 

Hine usus placuere Deum, non rector ut orbis, 
Nec dominus rerum, sed felix naufragus esses? 
Talia jactantes, discussa nocte, serenus 
Oppressit cum sole dies, fessumque. tumentes 
Composuit pelagus, ventis patientibus, undas. 
Nec non Hesperii lassatum fluctibus aequor 

Ut videre duces, purumque insurgere coelo 
Fracturum pelagus Borean, solvére carinas, 
Quas ventus, doctaeque pari moderamine dextrae 
Permixtas habuere diu, latumque per aequor, 
Ut terrestre, coit, consertis puppibus, agmen. 
Sed nox saeva modum venti, velique tenorem 
Eripuit nautis, excussitque ordine puppes. 


Strymona sic gelidum, bruma pellente, relinquunt 

Poturae te, Nile, grues, primoque volatu 

Effingunt varias, casu monstrante, figuras. 

Mox ubi percussit tensas Notus altior alas, 
Confusos temere immixtae glomerantur in orbes, 
Et turbata perit dispersis litera pennis. 

Cum primum, redeunte die, violentior aér 
Puppibus incubuit, Phoebeo concitus ortu, 
Praetereunt frustra tentati litora Lissi, 
Nymphaeumque tenent, nudas Aquilonibus undas 
Succedens Boreae jam portum: fecerat Auster. 
Undique collatis in robur Caesaris armis, 

Summa videns duri Magnus discrimina Martis 

Jam castris instare suis, seponere tutum 

Conjugii decrevit onus, Lesboque remotam 

Te procul a saevi strepitu, Cornelia, belli 

Occulere. Heu quantum mentes dominatur in aequas 
Justa Venus! Dubium, trepidumque ad proelia, Magne, 
Te quoque fecit amor: quod nolles stare sub ictu 
Fortunae, quo mundus erat, Romanaque fata, 
Conjux sola fuit. Mentem jam verba paratam 

Destituunt, blandaeque juvat ventura trahentem 
Indulgere morae, et tempus subducere fatis. 
Nocte sub extrema, pulso torpore quietis, 

Dum fovet amplexu gravidum Cornelia curis 
Pectus, et aversi petit oscula grata mariti, 
Humentes mirata genas, percussaque caeco 
Vulnere, non audet flentem deprendere Magnum. 
llle gemens; Vita non nunc mihi dulcior, inquit, 
Cum taedet vitae, laeto sed tempore, conjux, 
Venit maesta dies, et quam nimiumque, parumque 
Distulimus: jam totus adest in proelia Caesar. 
Cedendum est bellis; quorum tibi tuta latebra 
Lesbos erit: desiste preces tentare; negavi 

Jam mihi: non longos a me patiere recessus: 
Praecipites aderunt casus; properante ruina 
Summa cadunt. Satis est audisse pericula Magni; 
Meque tuus decepit amor, civilia bella 

Si spectare potes: nam me, jam Marte parato, 
Securos cepisse pudet cum conjuge somnos, 


Eque tuo, miserum quatiunt dum classica mundum, 

Surrexisse sinu. Vereor civilibus armis 

Pompejum nullo tristem committere damno. 
Tutior interea populis, et tutior omni 

Rege, late; positamque procul fortuna mariti 
Non tota te mole premat. Si numina nostras 
Impulerint acies, maneat pars optima Magni; 
Sitque mihi, si fata premant, victorque cruentus, 
Quo fugisse velim. Vix tantum infirma dolorem 
Cepit, et attonito cesserunt pectore sensus. 
Tandem ut vox maestas potuit proferre querelas ; 
Nil mihi de fatis thalami, Superisque relictum est, 
Magne, queri: nostros non rumpit funus amores, 
Nec diri fax summa rogi; sed sorte frequenti, 
Plebejaque nimis careo dimissa marito. 

Hostis ad adventum rumpamus foedera taedae, 
Placemus socerum. Sic est tibi cognita, Magne, 
Nostra fides? Credisne aliquid mihi tutius esse, 
Quam tibi? Nonne olim casu pendemus ab uno? 
Fulminibus me, saeve, jubes, tantaeque ruinae 


Absentem praestare caput? Secura videtur 

Sors tibi, cum facias etiam nunc vota, perisse, 

Ut nolim servire malis? Sed morte parata 

Te sequar ad manes: feriat dum maesta remotas 
Fama procul terras, vivam tibi nempe superstes. 
Adde, quod adsuescis fatis, tantumque dolorem, 
Crudelis, me ferre doces. Ignosce fatenti, 

Posse pati timeo. Quod si sunt vota, Deisque 
Audior, eventus rerum sciet ultima conjux. 
Sollicitam rupes, jam te victore, tenebunt, 

Et puppim, quae fata feret tam laeta, timebo; 

Nec solvent audita metus mihi prospera belli, 
Cum vacuis projecta locis a Caesare possim 

Vel fugiente capi. Notescent litora clari 

Nominis exilio, positaque ibi conjuge Magni, 

Quis Mitylenaeas poterit nescire latebras? 

Hoc precor extremum, si nil tibi victa relinquent : 
lutius arma fuga, cum te commiseris undis, 
Quolibet infaustam potius deflecte carinam: 
Litoribus quaerere meis. Sic fata, relictis 


Exiluit stratis amens, tormentaque nulla 

Vult differre mora. Non maesti pectora Magni 
Sustinet amplexu dulci, nec colla tenere, 
Extremusque perit tam longi fructus amoris, : 
Praecipitantque suos luctus; neuterque recedens 
Sustinuit dixisse vale; vitamque per omnem 
Nulla fuit tam maesta dies: nam cetera damna 
Durata jam mente malis, firmaque tulerunt. 
Labitur infelix, manibusque excepta suorum 
Fertur ad aequoreas, ac se prosternit, arenas, 
Litoraque ipsa tenet, tandemque illata carinae est. 
Non sic infelix patriam, portusque reliquit 

I 2p qr q 
Hesperios, saevi premerent cum Caesaris arma. 
Fida' comes Magni vadit duce sola relicto, 

2 ? 
Pompejumque fugit. Quae nox sibi proxima venit, 
Insomnis. Viduo tum primum frigida lecto, 

I? 8 
Atque insueta quies uni, nudumque, marito 
Non haerente, latus. Somno quam saepe gravata 
Deceptis vacuum manibus complexa cubile est, 
I , 

Atque oblita fugae quaesivit nocte maritum! 


Nam, quamvis flamma tectas urguente medullas, 

Non juvat in toto corpus jactare cubili; 

Servatur pars illa tori; caruisse timebat 

Pompejo: sed non Superi tam laeta parabant; 


Instabat, miserae Magnum quae redderet, hora. 

Dolet. heu, semperque — dolebit, 
Quod scelerum, Caesar, prodest übi summa tuorum 
Cum genero pugnasse pio: 


ISEDESVIT- 

E castra duces, pugnae jam mente propinqui. 
Imposuere jugis, admotaque comminus arma, 
Parque suum videre Dei, capere omnia Caesar 
Moenia Grajorum spernit, Martemque secundum 
Jam nisi de genero fatis debere recusat. 
Funestam mundo votis petit omnibus horam, 
In casum quae cuncta ferat. Placet alea fati 
Alterutrum mersura caput. ler collibus omnes 
Explicuit turmas, et signa minantia pugnam, 
Testatus numquam Latiae se deesse ruinae. 

Ut videt ad nullos exciri posse tumultus 


Dd a 

In pugnam generum, sed clauso fidere vallo, 

Signa movet, tectusque via dumosa per arva 
Dyrrhachii praeceps rapiendas tendit ad arces. 

Hoc iter aequoreo praecepit limite Magnus, 
Quemque vocat collem Taulantius incola Petram, 
Insedit castris, Ephyreaque moenia servat, 
Defendens tutam vel.solis turribus urbem. 

Non opus hanc veterum, nec moles structa tuetur, 
Humanusque labor, facilis, licet ardua tollat, 
Cedere vel bellis, vel cuncta moventibus annis. 

Sed munimen habet nullo quassabile ferro, 
Naturam, sedemque loci: nam clausa profundo 
Undique praecipiti, scopulisque vomentibus aequor, 
Exiguo debet, quod non est insula, colli. 

'lerribiles ratibus sustentant moenia cautes, 
Joniumque furens, rabido cum tollitur Austro, 
Templa, domosque quatit, spumatque in culmina pontus. 
Huc avidam belli rapuit spes improba mentem 
Caesaris, ut vastis diffusum collibus hostem 


Cingeret ignarum, ducto procul aggere valli. 

Metitur terras oculis; nec cespite tantum 
Contentus fragili subitos attollere muros, 
Ingentes cautes, avulsaque saxa metallis, 
Grajorumque domos, direptaque moenia transfert. 
Extruitur, quod non aries impellere saevus, 
Quod non ulla queat violenti machina belli. 
Franguntur montes, planumque per ardua Caesar 
Ducit opus: pandit fossas, turritaque summis 
Disponit castella jugis, magnoque recessu 
Amplexus fines, saltus, nemorosaque Tesqua, 

Et silvas, vastaque feras indagine claudit. 

Non desunt campi, non desunt pabula Magno, 
Castraque, Caesareo circumdatus aggere, mutat. 
Flumina tot cursus illic exorta fatigant, 

Illic mersa, suos; Operumque ut summa revisat. 
Defessus Caesar mediis intermanet agris. 

Nunc vetus lliacos attollat fabula muros, 
Adscribatque Deis: fragili circumdata testa 
Moenia mirentur refugi Dabylonia Parthi. 


En quantum Tigris, quantum celer ambit Orontes, 

Assyriis quantum populis telluris Eoae 

Sufficit in regnum, subitum, bellique tumultu 
Raptum clausit opus: tanti periere labores; 

Tot potuere manus aut jungere Seston Abydo, 
Ingestoque solo Phryxeum elidere pontum; 
Aut Pelopis latis Ephyren abrumpere regnis. 

Et ratibus longae flexus donare Maleae; 

Aut aliquem mundi, quamvis: natura negasset. 
In melius mutare locum. Coit area belli: 

Hic alitur sanguis terras fluxurus in ommes, 
Hic et Thessalicae clades, Libycaeque tenentur; 
Aestuat angusta rabies civilis arena. , 
Prima quidem surgens operum structura fefellit 
Pompejum: veluti mediae qui tutus in arvis 
Sicaniae rabidum nescit latrare Pelorum: 

Aut vaga cum Tethys, Rutupinaque litora fervent. 
Unda Caledonios fallit turbata Britannos. 

Ut primum vasto septas videt aggere terras, 
Ipse quoque a tuta deducens agmina Petra 


Diversis spargit tumulis, ut Caesaris arma 

Laxet, et effuso claudentem milite tendat. 

At tantum septi vallo sibi vindicat agri, 

Parva Mycenaeae quantum sacrata Dianae 

Distat ab excelsa nemoralis Aricia Roma; 
Quoque modo, Romae praelapsus moenia, Tybris 
In mare descendit, si nusquam torqueat amnem. 
Classica nulla sonant, injussaque tela vagantur, 
Et fit saepe nefas, jaculum tentare lacerto. 

Major cura ducis miscendis abstrahit armis 
Pompejum, exhaustae praebenda ad pabula terrae, 
Quae currens obtrivit eques, gradibusque citatis 
Ungula frondentem discussit cornea campum. 
Belliger attonsis sonipes defessus in arvis, 
Advectos dum plena ferant praesepia culmos, 
Ore novas poscens moribundus labitur herbas, 
Et tremulo medios abrumpit poplite gyros. 
Corpora dum solvit tabes, et digerit artus. 
lraxit iners coelum fluidae contagia pestis 
Obscuram in nubem. 'Tali spiramine Nessus 


Emittit Stygium nebulosis aére saxis, 

Antraque letiferi rabiem Typhonis anhelant. 

Inde labant populi, coeloque paratior unda 

Omne pati virus. duravit viscera coeno. 

Jam riget atra cutis, distentaque lumina rumpit, 
Igneaque in vultus, et sacro fervida morbo 

Pestis abit, fessumque caput se ferre recusat. 

Jam magis atque magis praeceps agit omnia fatum, 
Nec medii dirimunt morbi vitamque, necemque, 
Sed languor cum morte venit; turbaque cadentum 
Aucta lues, dum mixta jacent incondita vivis 
Corpora; nam miseros ultra tentoria cives 
Spargere, funus erat. Tamen hos minuére labores 
A tergo pelagus, pulsusque Aquilonibus aér, 
Litoraque, et plenae peregrina messe carinae. 

At liber terrae spatiosis collibus hostis 

Aére non pigro, nec inertibus angitur undis, 

Sed patitur saevam, veluti circumdatus arcta 
Obsidione,; famem: nondum surgentibus altam 

In segetem culmis, cernit miserabile vulgus 


In pecudum cecidisse cibos, et carpere dumos, 

Ét morsu spoliare nemus, letumque minantes 
Vellere ab. ignotis dubias radicibus herbas: 

Quae mollire queunt flamma, quae frangere morsu, 
Quaeque per abrasas utero demittere fauces, 
Plurimaque, humanis ante hoc incognita mensis, 
Diripiens miles, saturum tamen obsidet hostem. 

Ut primum libuit ruptis evadere claustris 

Pompejo, cunctasque sibi permittere terras, 

Non obscura petit latebrosae tempora noctis, 

Et raptum furto, soceri cessantibus armis, 
Dedignatur iter: latis exire ruinis 

Quaerit, et impulsu turres confringere valli, 
Perque omnes gladios, et qua via caede paranda est. 
Opportuna tamen valli pars visa propinqui, 

Qua Minuti castella vocant, et confraga densis 
Arboribus dumeta tegunt. Huc pulvere nullo 
Proditus agmen agit, subitusque ad moenia venit. 
'lot simul e campis Latiae fulsere volucres, 

Tot cecinere tubae; ne quid victoria ferro 


Deberet, pavor attonitos confecerat hostes: 


El 

Quod. solum valuit virtus, jacuere perempti, 


Debuerant quo stare, loco: qui vulnera ferrent 


Jam deerant, nimbusque, ferens tot tela, peribat. 


Tum piceos volvunt immissae lampadis ignes, 


lum quassae nutant turres, lapsumque minantur. 
q » dup 


Roboris impacti crebros gemit agger ad ictus. 
Jam Pompejanae celsi super ardua valli 

Exierant Aquilae, jam mundi jura patebant. 
Quem non mille simul turmis, nec Caesare toto 
Auferret fortuna locum, victoribus unus 
Eripuit, vetuitque capi, seque arma tenente, 

Àc nondum strato, Magnum vicisse negavit. 
Scaeva, viro nomen, castrorum in plebe merebat 
Ante feras Rhodani gentes: ibi sanguine multo 
Promotus Latiam longo gerit ordine vitem. 
Pronus ad omne nefas, et qui nesciret, in armis 
Quam magnum virtus crimen civilibus esset. 
Hic ubi quaerentes socios, jam Marte relicto, 
Tuta fugae cernit; quo vos pavor, inquit, abegit 


Impius, et cunctis ignotus Caesaris armis? 

lerga datis morti? cumulo vos deesse virorum 
Non pudet, et bustis, interque cadavera quaeri? 
Non ira saltem, juvenes, pietate remota, 
Stabitis? e cunctis, per quos erumperet hostis, 
Nos sumus electi: non parvo sanguine Magni 
Ista dies ierit. Peterem felicior umbras 

Caesaris in vultu: testem hunc fortuna negavit, 
Pompejo laudante cadam. Confringite tela 
Pectoris incursu, juguloque retundite ferrum. 
Jam longinqua petit pulvis, sonitusque ruinae, 
Securasque fragor concussit Caesaris aures. 
Vincimus, o socii; veniet, qui vindicet arces, 
Dum morimur. Movit tantum vox illa furorem, 
Quantum non primo succendunt classica cantu; 
Mirantesque virum, atque avidi spectare, sequuntur 
Scituri juvenes, numero deprensa, locoque, 

Àn plus quam mortem virtus daret. Ille ruenti 
Aggere consistit, primumque cadavera plenis 
'Turribus evolvit, subeuntesque obruit hostes 


Corporibus, totaeque viro dant tela ruinae, 

Roboraque, et moles, hosti seque ipse minatur? 
Nunc sude, nunc duro contraria pectora conto 
Detrudit muris, et valli. summa tenentes 

Amputat ense manus: caput obterit, ossaque saxo, 
Àc male defensum fragili compage cerebrum 
Dissipat: alterius flamma, crinesque, genasque 
Succendit; strident oculis ardentibus ignes. 

Ut primum, cumulo crescente, cadavera murum 
Admovére solo, non segnior extulit illum 

Saltus, et in medias jecit super arma catervas, 
Quam per summa rapit celerem venabula pardum. 
'Tunc densos inter cuneos compressus, et omni 
Vallatus bello vincit, quem respicit, hostem. 
Jamque hebes, et crasso non asper sanguine mucro 
Perdidit ensis opus, frangit sine vulnere membra. 
lllum tota premit moles, illum omnia tela; 

Nulla fuit non certa manus, non lancea felix, 
Parque novum fortuna videt concurrere, bellum, 
Atque virum: fortis crebris sonat ictibus umbo, 


Et galeae fragmenta cavae compressa perurunt 

Tempora, nec quidquam nudis vitalibus obstat 
Jam, praeter stantes in summis ossibus hastas. 
Quid nunc, vesani, jaculis, levibusque sagittis 
Perditis haesuros numquam vitalibus ictus? 

Hunc aut tortilibus vibrata phalarica nervis 
Obruat, aut vasti muralia pondera saxi: 

Hunc aries ferro, ballistaque limine portae 
Promoveat: stat non fragilis pro Caesare murus, 
Pompejumque tenet. Jam pectora non tegit armis, 
Àc veritus credi clypeo, laevaque vacasse, 

Aut culpa vixisse sua, tot vulnera belli 

Solus obit, densamque ferens in pectore silvam, 
Jam gradibus fessis, in quem cadat, eligit hostem. 
Sic Libycus densis Elephas oppressus ab armis 
Omne repercussum squalenti missile tergo 
Frangit, et haerentes, mota cute, discutit hastas. 
Viscera tuta latent penitus, citraque cruorem 
Confixae stant tela ferae: tot facta sagittis, 

Tot jaculis, unam non explent vulnera mortem. 


Dictaea procul ecce manu Gortynis arundo 

Tenditur in Scaevam, quae, voto certior omni, 
In caput, atque oculi laevum descendit in orbem. 
llle moras ferri, nervorum et vincula rumpit, 
Adfixam vellens oculo pendente sagittam 
Intrepidus, telumque suo cum lumine calcat. 
Pannonis haud aliter, post ictum saevior, ursa, 
Cum jaculum parva Libys amentavit habena, 

Se rotat in vulnus, telumque irata receptum 
Impetit, et secum fugientem circuit hastam. 
Perdiderat vultum rabies; stetit imbre cruento 
Informis facies: laetus fragor aethera pulsat 
Victorum; majora viris e sanguine parvo 

Gaudia non faceret conspectum in Caesare vulnus. 
Ille tegens alta suppressum mente dolorem, 
Mitis, et a vultu penitus virtute remota, 

Parcite, ait, cives; procul hinc avertite ferrum: 
Collatura meae nil sunt jam vulnera morti; 

Non eget ingestis, sed vulsis pectore telis. 
Tollite, et in Magni viventem ponite castris: 


IIoc vestro praestate duci: sit Scaeva relicti 

Caesaris exemplum potius, quam mortis honestae. 
Credidit infelix simulatis vocibus Aulus, 

Nec vidit recto gladium mucrone tenentem ; 
Membraque captivi pariter laturus, et arma, 
Fulmineum mediis excepit faucibus ensem. 

Incaluit virtus, atque una caede refectus, 

Solvat, ait, poenas, Scaevam quicumque subactum 
Speravit: pacem gladio si quaerit ab isto 

Magnus, adorato submittat Caesare signa. 

Àn similem vestri, segnemque ad fata putastis? 
Pompeji vobis minor est, causaeque Senatus, 

Quam mihi mortis amor. Simul haec effatus, et altus 
Caesareas pulvis testatur adesse cohortes. 

Dedecus hic belli Magno, crimenque remisit, 

Ne solum totae fugerent te, Scaeva, catervae, 
Subducto qui Marte ruis; nam sanguine fuso 

Vires pugna dabat. Labentem turba suorum 

Excipit, atque humeris defectum imponere gaudet; 
Ac velut inclusum perfosso in pectore numen, 


Et vivam magnae speciem virtutis adorant; 

Telaque confixis certant evellere membris, 
Exornantque Deos, ac nudum pectore Martem 
Armis, Scaeva, tuis. Felix hoc nomine famae, 

Si tibi durus Hiber, aut si tibi terga dedisset 
Cantaber exiguis, aut longis Teutonus armis! 
Non tu bellorum spoliis ornare Tonantis 

Templa potes, non tu laetis ululare triumphis. 
Infelix, quanta dominum virtute parasti! 

Nec magis hac Magnus castrorum parte repulsus 
Intra claustra piger, dilato Marte, quievit, 
Quam mare lassatur, cum se tollentibus Euris 
Frangentem fluctus scopulum ferit, aut latus alti 
Montis adest, seramque sibi parat unda ruinam. 
Hinc vicina petens placido castella profundo 
Incursu gemini Martis rapit, armaque late 
Spargit, et effuso laxat tentoria campo, 
Mutandaeque juvat permissa licentia terrae. 

Sic pleno Padus ore tumens super aggere tutas 
Excurrit ripas, et totos concutit agros, 


Succubuit si qua tellus, cumulumque furentem 


M. 271. LIBER. VI. 

Undarum non passa, ruit; tum flumine toto 
Transit, et ignotos aperit sibi gurgite campos. 
Illos terra fugit dominos, his rura colonis 
Accedunt, donante Pado. Vix proelia Caesar 
Senserat, elatus specula, quae prodidit ignis. 
Invenit impulsos, presso jam pulvere, muros, 
Frigidaque ut veteris deprendit signa ruinae; 
Accendit pax ipsa loci, movitque furorem 
Pompejana quies, et victo Caesare somnus: 
Ire vel in clades properat, dum gaudia turbet. 
Torquato ruit inde minax, qui Caesaris arma 
Segnius haud vidit, quam malo nauta tremente 
Omnia Circeae subducit vela procellae, 
Agminaque interius muro breviore recepit, 
Densius ut parva disponeret arma corona. 
lransierat primi Caesar munimina valli, 

Cum super e totis emisit collibus agmen, 
Effuditque acies obseptum Magnus in hostem. 


Non sic Aetnaeis habitans in vallibus horret 


Enceladum, spirante Noto, cum tota cavernas 

Egerit, et torrens in campos defluit Aetna, 
Caesaris ut miles glomerato pulvere victus 

Ante aciem, caeci trepidus sub nube timoris 
Hostibus occurrit fugiens, inque ipsa pavendo 
Fata ruit. lotus mitti civilibus armis 

Usque vel in pacem potuit cruor: ipse furentes 
n tenuit gladios. Felix, ac libera Regum, 
homa, fores, jurisque tui, vicisset in illo 

Si tibi Sulla loco: dolet heu, semperque dolebit, 
Quod scelerum, Caesar, prodest tibi summa tuorum, 
Cum genero pugnasse pio. Pró tristia fata, 

Non Uticae Libye clades, Hispania Mundae 
Flesset, et infando pollutus sanguine Nilus 
Nobilius Phario gestasset Rege cadaver, 

Nec Juba Marmaricas nudus pressisset arenas, 
Poenorumque umbras placasset sanguine fuso 
Scipio, nec sancto caruisset vita Catone. 
Ultimus esse dies potuit tibi, Roma, malorum. 
Exire e mediis potuit Pharsalia fatis. 


Deserit averso possessam numine sedem 

Caesar, et Emathias lacero petit agmine terras. 
Arma secuturum soceri, quacumque fugasset, 
lentavere sui comites devertere Magnum, 
Hortati, patrias sedes, atque hoste carentem 
Ausoniam peteret. Numquam me Caesaris, inquit, 
Exemplo reddam patriae, numquamque videbit 
Me, nisi dimisso redeuntem milite, Roma. 
Hesperiam potui, motu surgente, tenere, 

Si vellem patriis aciem committere templis. 

ÁÀc medio pugnare foro. Dum bella .relegem., 
Extremum Soythici transcendam frigoris orbem, 
Ardentesque plagas: victor tibi, Roma, quietem 
Eripiam, qui, ne premerent te proelia, fugi? 
Ah potius, ne quid bello patiaris in isto, 

Te Caesar putet esse suam. Sic fatus, in ortus 
Phoebeos convertit iter, terraeque secutus 
Devia, qua vastos aperit Candavia saltus, 
Contigit Emathiam, bello quam fata parabant. 
"Thessaliam, qua parte diem brumalibus horis 
Attollit Titan, rupes Ossaea coercet: 


Hs 

Cum per summa poli Phoebum trahit altior aestas. 

Pelion opponit radiis nascentibus umbras. 

At medios ignes coeli, rabidique Leonis 

Solstitiale caput nemorosus submovet Othrys. 

Excipit adversos Zephyros, et Japyga Pindus, 

Et maturato praecidit vespere lucem. 

Nec metuens imi Borean habitator Olympi 

Lucentem totis ignorat noctibus Arcton. 

Hos inter montes, media qui valle premuntur, 

Perpetuis quondam latuere paludibus agri, 

Flumina .dum campi retinent, nec pervia Tempe 
Dant aditus pelago, stagnumque implentibus unum 

Crescere cursus erat. Postquam discessit Olympo 

Herculea gravis Ossa manu, subitaeque ruinam 

Sensit aquae Nereus, melius mansura sub undis, 

Emathis, aequorei regnum Pharsalos Achillis, 

Eminet, et, prima Rhoeteia litora pinu 

Quae tetigit, Phylace, Pteleosque, et Dorion ira 

Flebile Pieridum; Trachin, pretioque nefandae 


Lampados Herculeis fortis Meliboea pharetris, 

Atque olim Larissa potens: ubi nobile quondam 
Nunc super Árgos arant; veteres ubi fabula "Thebas 
Monstrat Echionias; ubi quondam Pentheos exul 
Colla, caputque ferens supremo tradidit igni, 
Questa quod hoc solum nato rapuisset Agave. 
Ergo abrupta palus multos discessit in amnes. 
Purus in occasus, parvi sed gurgitis, Aeas 

Ionio fluit inde mari; nec fortior undis 

Labitur avectae pater Isidis, et tuus, Oeneu, 

Paene gener crassis oblimat Echinadas undis; 

Et Meleagream maculatus sanguine Nessi 

Evenos Calydona secat: ferit amne citato 

Maliacas Sperchios aquas, et flumine puro 

Irrigat Amphrysos famulantis pascua Phoebi; 
Quique nec humentes nebulas, nec rore madentem 
Aéra, nec tenues ventos suspirat Anauros, 

Et quisquis, pelago per se non cognitus, amnis 
Peneo donavit aquas: it gurgitis exspes 

Apidanos, numquamque celer, nisi mixtus, Enipeus. 


Accipit Asopos cursus, Phoenixque, Melasque. 

Solus, in alterius nomen cum venerit undae, 
Defendit Titaresus aquas, lapsusque superne, 
Gurgite Penei pro siccis utitur arvis. 

Hunc fama est Stygiis manare paludibus amnem, 
Et capitis memorem, fluvii contagia vilis 

Nolle pati, Superumque sibi servare timorem. 
Ut primum emissis patuerunt amnibus arva, 
Pinguis Doebicio discessit vomere sulcus, 

Mox Lelegum dextra pressum descendit aratrum. 
Aeolidae, Dolopesque solum rupere coloni, 

Et Magnetes equis, Minyae gens cognita remis. 
Illic semiferos Ixionidas Centauros 

loeta Pelethroniis nubes effudit in antris. 

Aspera te Pholoés frangentem, Monyche, saxa, 
Teque sub Oetaeo torquentem vertice vulsas, 
Rhoete ferox, quas vix Boreas inverteret, ornos: 
Hospes et Alcidae magni, Phole; teque per amnem 
Ihnprobe Lernaeas véctor passure sagittas; 

Teque senex Chiron, gelido qui sidere fulgens 


Impetis Haemonio majorem Scorpion arcu. 

Hae tellure feri inicuerunt semina Martis. 
Primus ab aequorea percussis cuspide saxis 


Thessalicus sonipes, bellis feralibus omen, 


' Exsiluit; primus chalybem, frenosque momordit, 


Spumavitque novis Lapithae domitoris habenis. 
Prima fretum scindens Pagasaeo litore pinus, 
Terrenum ignotas hominem projecit in undas. 
Primus Thessalicae rector telluris lonos 

In formam calidae percussit pondera massae, 
Fudit et argentum flammis, aurumque moneta 
Fregit, et immensis coxit fornacibus aera. 

Illic, quod populos scelerata impegit in arma, 
Divitias numerare datum est. Hinc maxima serpens 
Descendit Python, Cyrrhaeaque fluxit in. antra, 
Unde et Thessalicae veniunt ad Pythia laurus. 
Impius hinc prolem Superis immisit Aloeus, 
Inseruit celsis prope se cum Pelion astris, 
Sideribusque vias incurrens abstulit Ossa. 

Hac ubi damnata fatis tellure locarunt 


Castra duces, cunctos belli praesaga futuri 

Mens agitat, summique gravem discriminis horam 
Adventare palam est: propius jam fata moveri 
Degeneres trepidant animi, pejoraque versant; 

Ad dubios pauci, praesumpto robore, casus 
Spemque, metumque ferunt. Turbae sed mixtus inerti 
Sextus erat, Magno proles indigna parente, 

Qui mox Scyllaeis exul grassatus in undis, 

Polluit aequoreos, Siculus pirata, triumphos; 

Qui stimulante metu fati praenoscere cursus, 
Lhmpatiensque morae, venturisque omnibus aeger, 
Non tripodas Deli, non Pythia consulit antra; 

Nec quaesisse libet primis quid frugibus altrix 
Aere Jovis Dodona sonet, quis noscere fibra 

Fata queat, quis prodat aves, quis fulgura coeli 
Servet, et Assyria scrutetur sidera cura, 

Aut si quid tacitum, sed fas, erat. Ille supernis 
Detestanda Deis saevorum arcana magorum 
Noverat, et tristis sacris feralibus aras, 
Umbrarum, Ditisque fidem; miseroque liquebat 


Scire parum Superos. Vanum, saevumque furorem 

Adjuvat ipse locus, vicinaque moenia castris 
Haemonidum, ficti quas nulla licentia monstri 
Transierat, quarum, quidquid non creditur, ars est. 
Thessala quin etiam tellus herbasque nocentes 
Rupibus ingenuit, sensuraque saxa canentes 
Arcanum ferale magos: ibi plurima surgunt 

Vim factura Deis, et terris hospita Colchis 

Legit in Haemoniis, quas non advexerat, herbas. 
Impia, tot populis, tot surdas gentibus aures 
Coelicolum, dirae convertunt carmina gentis. 
Una per aetherios exit vox illa recessus, 
Verbaque ad invitum perfert cogentia numen, 
Quod non cura poli, coelique volubilis umquam 
Avocat: infandum tetigit cum sidera murmur, 
Tunc Babylon Persea licet, secretaque Memphis 
Omne vetustorum solvat penetrale magorum, 
Abducit Superos alienis Thessalis aris. 

Carmina Thessalidum dura in praecordia fluxit 
Non fatis adductus amor, flammisque severi 


lllicitis arsere senes. Nec noxia tantum 

Pocula proficiunt, aut cum turgentia succo 
Frontis amaturae subducunt pignora foetae: 
Mens, hausti nulla sanie polluta veneni, 
Excantata perit. Quos non concordia mixti 
Alligat ulla tori, blandaeque potentia formae, 
lraxerunt torti magica vertigine fili. 

Cessavere vices rerum, dilataque longa 

Haesit nocte dies; legi non paruit aether: 
Torpuit et praeceps, audito carmine, mundus, 
Axibus et rapidis impulsos Juppiter urguens 
Miratur non ire polos. Nunc omnia complent 
Inbribus, et calido praeducunt nubila Phoebo, 
Et tonat ignaro coelum Jove: vocibus isdem 
Humentes late nebulas, nimbosque solutis 
Excussere comis: ventis cessantibus, aequor 
Intumuit; rursus vetitum sentire procellas 
Conticuit, turbante Noto; puppimque ferentes 
In ventum tumuere sinus: de rupe pependit 
Abscissa fixus torrens, amnisque cucurrit 


Non qua pronus erat: Nilum non extulit aestas. 

Maeander direxit aquas, Rhodanumque morantem 
Praecipitavit Arar; submisso vertice montes 
Explicuere jugum, nubes suspexit Olympus; 
Solibus et nullis Scythicae, cum bruma rigeret, 
Dimaduere nives: impulsam sidere Tethyn 
BHeppulit Haemonidum, defenso litore, carmen. 
Terra quoque immoti concussit ponderis axem, 
Et medium vergens nisu titubavit in orbem: 
lantae molis onus percussum voce recessit, 
Prospectumque dedit circum labentis Olympi. 
Omne potens animal leti, genitumque nocere, 

Et pavet Haemonias, et mortibus instruit artes. 
Has avidae tigres, et nobilis ira leonum 

Ore fovent blando; gelidos his explicat orbes, 
Inque pruinoso coluber distenditur arvo: 

Viperei coeunt, abrupto corpore, nodi, 
Humanoque cadit serpens adílata veneno. 

Quis labor hic Superis cantus, herbasque sequendi. 
Spernendique timor? Cujus commercia pacti 


Obstrictos habuere Deos? Parere necesse est, 

An juvat? Ignota tantum pietate merentur, 

An tacitis valuere minis? Hoc juris in omnes 

Est illis Superos, an habent haec carmina certum 
lhnperiosa Deum, qui mundum cogere, quidquid 
Cogitur ipse, potest? Illis et sidera primum 
Praecipiti deducta polo, Phoebeque serena 

Non aliter diris verborum obsessa venenis 
Palluit, et nigris, terrenisque ignibus arsit, 

Quam si fraterna prohiberet imagine tellus, 
Insereretque suas flammis coelestibus umbras; 

Kt patitur tantos cantu depressa labores, 

Donec suppositas propior despumet in herbas. 
Hos scelerum ritus, haec dirae carmina gentis 
Effera damnarat nimiae pietatis Erichtho, 

Inque novos ritus pollutam. duxerat artem. 

llli namque nefas urbis submittere tecto, 

Aut laribus ferale caput; desertaque busta 
Incolit, et tumulos expulsis obtinet umbris, 
Grata Deis Erebi. Coetus audire silentum, 


Nosse domos Stygias, arcanaque Ditis operti 

Non Superi, non vita vetat. Tenet ora profanae 
Foeda situ macies, coeloque ignota sereno, 
Terribilis Stygio facies pallore gravatur, 

Ilmpexis onerata comis. Si nimbus, et atrae 
Sidera subducunt nubes, tunc "Thessala nudis 
Egreditur bustis, nocturnaque fulgura captat. 
Semina fecundae segetis calcata perussit, 

Et non letiferas spirando perdidit auras. 

Nec superos orat, nec cantu supplice numen 
Auxiliare vocat, nec fibras illa litantis 

Novit: funereas aris imponere flammas 

Gaudet, et accenso rapuit quae tura sepulchro. 
Omne nefas Superi prima jam voce precantis 
Concedunt, carmenque timent audire secundum. 
Viventes animas, et adhuc sua membra regentes, 
Infodit busto: fatis debentibus annos 

Mors invita subit, perversa funera pompa 
Rettulit a tumulis, fugére cadavera letum. 
Fumantes juvenum cineres, ardentiaque ossa 


E mediis rapit ipsa rogis, ipsamque, parentes 

Quam tenuere, facem; nigroque volantia fumo 
Feralis fragmenta tori, vestesque fluentes 

Colligit in cineres, et olentes membra favillas. 
Ast ubi servantur saxis, quibus intimus humor 
Ducitur, et tracta durescunt tabe medullae 
Corpora, tunc omnes avide desaevit in artus. 
Immergitque manus oculis, gaudetque gelatos 
Effodisse orbes, et siccae pallida rodit 
Excrementa manus. Laqueum, nodosque nocentes 
Ore suo rupit, pendentia corpora carpsit. 
Abrasitque cruces, percussaque viscera nimbis 
Vulsit, et incoctas admisso sole medullas. 
Insertum manibus chalybem, nigramque per artus 
Stillantis tabi saniem, virusque coactum 

Sustulit, et, nervo morsus iciilitite) pependit; 
Et quacumque jacet nuda tellure cadaver, 

Ante feras, volucresque sedet; nec carpere membra 
Vult ferro, manibusque suis, morsusque luporum 
Expectat, siccis raptura e faucibus artus. 


Nec cessant a caede manus, si sanguine vivo 

Est opus, erumpat jugulo qui primus aperto. 

Nec refugit caedes, vivum si sacra cruorem, 

Extaque funereae poscunt trepidantia mensae. 

Vulnere sic ventris, non qua natura vocabat, 
Extrahitur partus. calidis ponendus in aris: 

Et quoties saevis opus est, ac fortibus umbris, 
Ipsa facit manes; hominum mors omnis in usu est. 
llla genae florem primaevo corpore vulsit, 

Illa comam laeva morienti abscidit ephebo. 

Saepe etiam caris cognato in funere dira 

Thessalis incubuit membris, atque oscula figens 
lruncavitque caput, compressaque dentibus ora 
Laxavit, siccoque haerentem gutture linguam 
Praemordens, gelidis infudit murmura labris, 
Arcanumque nefas Stygias mandavit ad umbras. 
Hane ut fama loci Pompejo prodidit, alta 

Nocte poli, Titan medium quo tempore ducit 

Sub nostra tellure diem, deserta per arva 

Carpit iter. Fidi scelerum, suetique ministri 


Effractos circum tumulos, ac busta vagati. 

Conspexere procul praerupta in caute sedentem, 
Qua juga devexus Pharsalica porrigit Haemus. 

Illa Magis, magicisque Deis incognita verba 
Tentabat, carmenque novos fingebat in usus. 
Namque timens, ne Mars alium vagus iret in orbem, 
Emathis et tellus tam multa caede careret, 
Pollutos cantu, dirisque venefica succis 
Conspersos, vetuit transmittere bella Philippos, 
Tot mortes habitura suas, usuraque mundi 
Sanguine: caesorum truncare cadavera legum 
Sperat, et Hesperiae cineres avertere gentis, 
Ossaque nobilium, tantosque adquirere manes. 
Hic ardor, solusque labor, quid corpore Magni 
Projecto rapiat, quos di involet artus: 
Quam prior adfatur Pompeji ignava propago. 

O decus Haemonidum, populis quae pandere fata, 
Quaeque Suo ventura potes devertere cursu, 

'Te precor, ut certum liceat mihi noscere finem, 
Quem belli fortuna parat. Non ultima turbae 


Pars ego Romanae, Magni clarissima proles, 

Vel dominus rerum, vel tanti funeris heres. 

Mens dubiis percussa pavet, rursusque parata est 
Certos ferre metus: hoc casibus eripe juris; 

Ne subiti, caecique ruant. Vel numina torque, 

Vel tu parce Deis, et Manibus. exprime verum. 
Elysias resera sedes, ipsamque vocatam, 

Quos petat e nobis, mortem tibi coge fateri. 

Non humilis labor est; dignum quod quaerere cures 
Vel tibi, quo tanti praeponderet alea fati. 

Impia laetatur vulgatae nomine: famae- 

Thessalis, et contra: si fata minora moveres, 
Pronum erat, o juvenis, quos velles, inquit, in actus 
Invitos praebere Deos. Conceditur arti, 

Unam cum radiis presserunt sidera mortem, 
Inseruisse moras, et, quamvis fecerit omnis 

Stella senem, medios herbis abrumpimus annos. 

At simul a prima descendit origine mundi 

Causarum series, atque omnia fata laborant, 

$i quidquam mutare velis, unoque sub ictu 


Stat genus humanum, tunc (Thessala turba fatemur) 

Plus fortuna potest. Sed si praenoscere casus 
Contentus, facilesque aditus, multique patebunt 

Ad verum: tellus nobis, aetherque, chaosque, 
Aequoraque, et campi, Rhodopejaque saxa loquentur. 
Sed pronum, cum tanta novae sit COpia mortis, 
Emathiis unum campis attollere corpus, 

Ut modo defuncti, tepidique cadaveris ora 

Plena voce sonent, ne, membris sole perustis, 
Auribus incertum feralis strideat umbra. 

Dixerat, et noctis geminatis arte tenebris, 

Maestum tecta caput squalenti nube, pererrat 
Corpora caesorum tumulis projecta negatis. 

Continuo fugére lupi, fugére revulsis 

Unguibus impastae volucres, dum Thessala vatem 
Eligit, et gelidas late scrutata medullas 

Pulmonis rigidi stantes sine vulnere fibras 

Invenit, et vocem defuncto in corpore quaerit. 

Fata peremptorum pendent jam multa virorum, 
Quem Superis revocasse velit. Si tollere. totas 


lentasset campis acies, et reddere bello, 


V. 63r. LIBER VI. 245 


Cessissent leges Erebi, monstroque potenti 
Extractus Stygio populus pugnasset Averno. 
Electum tandem trajecto gutture corpus 

Ducit, et, inserto laqueis feralibus unco, 

Per scopulos miserum trahitur, per saxa cadaver 
Victurum, montisque cavi, quem tristis Erichtho 
Damnarat sacris, alta sub rupe locatur. 

Haud procul a Ditis caecis depressa cavernis 

In praeceps subsedit humus, quam pallida pronis 
Urguet silva comis, et nullo vertice coelum 
Suspiciens, Phoebo non pervia taxus opacat. 
Marcentes intus tenebrae, pallensque sub antris 
Longa noote situs, numquam, nisi carmine factum, 
Lumen habet. Non Taenareis sic faucibus aér 
Sedit iners, maestum mundi confine latentis, 

Ác nostri, quo non metuunt emittere manes 
Tartarei Reges: nam quamvis Thessala vates 

Vim faciat fatis, dubium est, quod traxerit illuc 
Aspiciat Stygias, an quod descenderit, umbras. 


Discolor, et vario furialis cultus amictu 

Induitur, vultusque aperitur crine remoto, 

Et coma vipereis substringitur horrida sertis. 

Tit pavidos juvenis comites, ipsumque trementem 
Conspicit, exanimi defixum lumina vultu, 

Ponite, ait, trepida conceptos mente timores; 

Jam nova, jam vera reddetur vita figura, 

Ut quamvis pavidi possint audire loquentem. 

Si vero Stygiosque lacus, ripamque sonantem 

Ignibus ostendam, si me praesente videri 

Eumenides possunt, villosaque colla colubris 
Cerberus excutiens, et vincti terga Gigantes, 

Quis timor, ignavi, metuentes cernere manes? 
Pectora tunc primum ferventi sanguine supplet, 
Vulneribus laxata novis, taboque medullas i 
Abluit, et virus large lunare ministrat. 

Huc quidquid foetu genuit natura sinistro 

Miscetur. Non spuma canum, quibus unda timori est, 
Viscera non lyncis, non durae nodus hyaenae 

Defuit, et cervi, pasti serpente,: medulla: 


Non puppim retinens, Euro tendente rudentes. 
I 

In mediis echeneis aquis, oculique draconum, 
Quaeque sonant foeta tepefacta sub alite saxa: 

Non Arabum volucer. serpens, innataque rubris 
Aequoribus custos pretiosae vipera conchae, 

Aut viventis adhuc Libyci membrana cerastae, 

Aut cinis Eoa positi Phoenicis in ara. 

Quo postquam viles, et habentes nomina pestes 
Contulit, infando saturatas carmine frondes, 

Et, quibus os dirum nascentibus inspuit, herbas 
Addidit, et quidquid mundo dedit ipsa veneni. 
Tunc vox, Lethaeos cunctis pollentior herbis 
Excantare Deos, confundit murmura primum 
Dissona, et humanae multum discordia linguae. 
Latratus habet illa canum, gemitusque luporum; 
Quod. trepidus bubo, quod strix nocturna queruntur, 
Quod. strident, ululantque ferae, quod. sibilat anguis 
Exprimit, et planctus illisae cautibus undae, 
Silvarumque sonum, fractaeque tonitrua nubis. 

Tot rerum. vox una fuit: mox cetera cantu 


Explicat Haemonio, penetratque in "Tartara lingua. 

Eumenides, Stygiumque nefas, poenaeque nocentum, 
Et Chaos innumeros avidum confundere mundos, 
Et rector terrae, quem longa in saecula torquet 
Mors dilata Deum, Styx, et, quos nulla meretur 
Thessalis, Elysios, coelum, matremque perosa 
Persephone, nostraeque Hecates pars ultima, per quam 
Manibus et mihi sunt tacitae commercia linguae, 
Janitor et sedis laxae, qui viscera saevo 

Spargis nostra cani, repetitaque fila sorores 
Fracturae, tuque o flagrantis portitor undae, 

Jam lassate, senex, ad me redeuntibus umbris, 
Exaudite preces; si vos satis ore nefando, 

Pollutoque voco, si numquam haec carmina fibris 
Humanis jejuna cano, si pectora plena 

Saepe dedi, et lavi calido prosecta cerebro; 

Si quis, qui vestris caput, extaque lancibus infans 
Imposuit, victurus erat, parete precanti. 

Non in Tartareo latitantem. poscimus antro, 
Adsuetamque diu tenebris, modo luce fugata 


Descendentem animam: primo pallentis hiatu 

Haeret adhuc Orci, licet has exaudiat herbas 
Ad manes ventura semel. Ducis omnia nato 
Pompejana canat nostri modo militis umbra. 
Si bene de vobis civilia bella merentur. 

Haec ubi fata, caput, spumantiaque ora levavit, 
Aspicit adstantem projecti corporis umbram, 
Exanimes artus, invisaque claustra timentem 
Carceris antiqui: pavet ire in pectus apertum, 
Visceraque, et ruptas letali vulnere fibras. 

Ah miser, extremum cui mortis munus iniquae 
Eripitur, non posse mori. Miratur Erichtho, 
Has fatis licuisse moras, irataque morti 
Verberat immotum vivo serpente cadaver, 
Perque cavas terrae, quas egit carmine, rimas 
Manibus illatrat, regnique silentia rumpit. 
Tisiphone, vocisque meae secura Megaera, 

Non agitis saevis Erebi per inane flagellis 
Infelicem animam? Jam vos ego nomine vero 
Eliciam, Stygiasque canes in luce superna 


Destituam; per busta setuar, per funera custos. 

Expellam tumulis, abigam vos omnibus urnis. 
Teque Deis, ad quos alio procedere vultu 

Ficta soles, Hecate, pallenü tabida forma, 
Ostendam, faciemque Erebi mutare vetabo. 
Eloquar immenso terrae sub pondere, quae te 
Contineant, Ennaea, dapes; quo foedere maestum 
Regem noctis ames, quae te contagia passam 
Noluerit revocare Ceres. Tibi, pessime mundi 
Arbiter, immittam ruptis Titana cavernis, 

Et subito feriere die. Paretis? An ille 
Compellandus erit, quo numquam terra vocato 
Non concussa tremit, qui Gorgona cernit apertam, 
Verberibusque suis trepidam castigat Erinnyn, 
Indespecta T" vobis qui Tartara, cujus 

Vos estis superi, Stygias qui pejerat undas? 
Protinus adstrictus caluit cruor, atraque fovit 
Vulnera, et in venas, extremaque membra cucurrit. 
Percussae gelido trepidant sub pectore fibrae. 

Et nova desuetis subrepens, vita medullis, 


Miscetur morti. lunc omnis palpitat artus, 

'lenduntur nervi, nec se tellure cadaver 

Paulatim per membra levat, terraque repulsum est, 
Erectumque simul. Distento lumina rictu 
Nudantur; nondum facies viventis in illo, 

Jam morientis erat; remanet pallorque, rigorque, 
Et stupet illatus mundo: sed murmure nullo 

Ora adstricta sonant; vox illi, linguaque tantum 
Responsura datur. Dic, inquit Thessala, magna, 
Quod jubeo, mercede mihi; nam vera locutum 
Immunem toto mundi praestabimus aevo 

Artibus Haemoniis: tali tua membra sepulchro. 
Talibus exuram Stygio cum carmine silvis, 

Ut nullos cantata magos exaudiat umbra. 

Sit tanti vixisse iterum ; nec verba, nec herbae 
Audebunt longae somnum tibi solvere Lethes, 

A me morte data. Tripodas, vatesque Deorum 
Sors obscura decet: certus discedat, ab umbris 
Quisquis vera petit, duraeque oracula mortis 

Fortis adit. Ne parce, precor; da nomina rebus, 


Da loca, da vocem, qua mecum fata loquantur. 

Addidit et carinen, quo, quidquid. consulit, umbram 
Scire dedit. Maestum, fletu manante, cadaver, 
Tristia non equidem Parcarum stamina, dixit, 
Aspexi, tacitae revocatus ab aggere ripae. 

Quod tamen e cunctis mihi noscere contigit umbris, 
Effera Romanos agitat discordia inanes, 

Impiaque infernam ruperunt arma quietem. 

Elysias alii sedes, ac Tartara maesta 

Diversi liquere duces; quid fata pararent, 

Hi fecere palam. Tristis felicibus umbris 

Vultus erat: vidi Decios, natumque, patremque, 
Lustrales bellis animas, flentemque Camillum, 

Et Curios; Sullam de te, Fortuna, querentem. 
Deplorat Libycis perituram Scipio terris 

Infaustam sobolem: major Carthaginis hostis, 

Non servituri maeret Cato fata nepotis. 

Solum te, Consul, depulsis prime tyrannis, 

Brute, pias inter gaudentem vidimus umbras. 
Abruptis Catilina minax, fractisque catenis 


Exultat, Mariique truces, nudique Cethegi. 


— Aag 


V. 791. LIBER VIL 251 


Vidi ego laetantes, popularia nomina, Drusos, 
Legibus immodicos, ausosque ingentia Gracchos. 
Aeternis Chalybum nodis, et carcere Ditis 
Constrictae plausere manus, camposque piorum 
Poscit turba nocens: regni possessor inertis 
Pallentes aperit sedes, abruptaque saxa 

Asperat, et durum vinclis adamanta, paratque 
Poenam victori. Refer haec solatia tecum, 

O juvenis, placido manes, patremque, domumque 
Expectare sinu, regnique in parte serena 

Pompeji servare locum; nec gloria parvae 
Sollicitet vitae; veniet quae misceat omnes 

Hora duces. Properate mori, magnoque superbi, 
Quamvis e parvis, animo descendite, bustis, 

Et Romanorum manes calcate Deorum. 

Quem tumulum Nili, quem 'lybridis abluat unda, 
Quaeritur, et ducibus tantum de funere pugna est. 
Tu fatum ne quaere tuum; cognoscere Parcae, 
Me reticente, dabunt: tibi certior omnia vates 


Ipse canet Siculis genitor Pompejus in arvis: 

llle quoque incertus, quo te vocet, unde repellat, 


Quas jubeat vitare plagas, quae sidera mundi. 
Europam, miseri, Libyamque, Asiamque timete. 
Distribuit tumulos vestris fortuna triumphis. 

O miseranda domus, toto nihil orbe videbis 
Tutius Emathia. Sic postquam fata peregit, 

Stat vultu maestus tacito, mortemque reposcit. 
Carminibus magicis opus est, herbisque, cadaver 
Ut cadat, et nequeant animam sibi reddere fata, 
Consumpto jam jure semel. Tum robore multo 
Extruit illa rogum; venit defunctus ad ignes: 
Accensa juvenem positum strue linquit Erichtho; 
landem passa mori, Sextoque ad castra parentis 
It comes, et coelo lucis ducente colorem, 

Dum ferrent tutos intra tentoria gressus, 


Jussa tenere diem densas nox praestitit umbras. 

Y 
hk S Oceano, quam lex aeterna vocabat, 
Luctificus Titan numquam magis aethera contra 
Egit equos, currumque polo rapiente retorsit, 
Defectusque pati voluit, ruptaeque labores 
Lucis, et attraxit nubes, non pabula flammis, 
Sed ne Thessalico purus luceret in orbe. 
At nox, felicis Magno pars ultima vitae, 
Sollicitos vana decepit imagine somnos. 
Nam Pompejani visus sibi sede theatri 
Innumeram effigiem Romanae cernere plebis. 
Attollique suum laetis ad. sidera nomen 


Vocibus, et plausu cuneos certare sonantes. 

Qualis erat populi facies, clamorque faventis, 
Olim cum juvenis, primique aetate triumphi, 
Post domitas gentes, quas torrens ambit Hiberus, 
Et quaecumque fugax Sertorius impulit arma, 
Vespere pacato, pura venerabilis aeque, 

Quam currus ornante, toga, plaudente Senatu, 
Sedit adhuc Romanus eques. Seu fine bonorum 
Anxia venturis ad tempora laeta refugit, 

Sive per ambages solitas contraria visis 
Vaticinata quies, magni tulit omina planctus. 
Seu vetito patrias ultra tibi cernere sedes, 

Sic Romam fortuna dedit. Ne rumpite somnos, 
Castrorum vigiles, nullas tuba verberet aures. 
Crastina dira quies, et imagine maesta diurna 
Undique funestas acies feret, undique bellum. 
Unde pares somnos populi, noctemque beatam? 
O felix, si te vel sic tua Boma videret! 
Donassent utinam Superi, patriaeque, tibique 
Unum, Magne, diem, quo fati certus uterque 


Extremum tanti fructum caperetis amoris! 

'Tu velut Ausonia vadis moriturus in urbe. 

Illa rati semper de te sibi conscia voti 

Hoc scelus haud umquam fatis haerere putavit, 
Sic se dilecti tumulum quoque perdere Magni. 
Te mixto flesset luctu, juvenisque, senexque, 
Injussusque puer: lacerasset crine soluto 
Pectora femineum, ceu Bruti funere, vulgus. 
Nunc quoque, tela licet paveant victoris iniqui, 
Nuntiet ipse licet Caesar tua funera, flebunt: 
Sed dum tura ferunt; dum laurea serta Tonanti, 
O miseri, quorum gemitus edére dolorem, 

Qui te non pleno pariter planxere theatro! 
Vicerat astra jubar, cum mixto murmure turba 
Castrorum fremuit, fatisque trahentibus orbem, 
Signa petit pugnae: miseri pars maxima vulgi 
Non totum visura diem, tentoria circum 

Ipsa ducis queritur, magnoque accensa tumultu 
Mortis vicinae properantes admovet horas. 

Dira subit rabies; sua quisque, ac publica fata 


Praecipitare cupit: segnis, pavidusque vocatur, 

Àc nimium patiens soceri Pompejus, et orbis 
Indulgens regno, qui tot simul undique gentes : 
Juris habere sui vellet, pacemque timeret. 

Nec non et Reges, populique queruntur Eoi 
Bella trahi, patriaque procul tellure teneri. 

Hoc placet, o Superi, cum vobis vertere cuncta 
Propositum, nostris erroribus addere crimen. 
Cladibus irruimus, nocituraque poscimus arma. 
In Pompejanis votum est Pharsalia castris. 
Cunctorum. voces homani maximus auctor 
Tullius eloquii, cujus sub jure, togaque 
Pacificas saevus tremuit Catilina secures, 
Pertulit, iratus bellis, cum rostra, forumque 
Optaret, passus tam longa silentia miles. 
Addidit invalidae robur facundia causae. 

Hoc pro tot meritis solum te, Magne, precatur, 
Uti se, Fortuna, velis, proceresque tuorum 
Castrorum, Regesque tui cum supplice mundo 
Adfusi, vinci socerum patiare rogamus. 


Humani generis tam longo tempore bellum 

Caesar erit? Merito, Pompejum vincere lente, 
Gentibus indignum est, a transcurrente subactis. 
Quo tibi fervor abit, aut quo fiducia fati? 

De Superis, ingrate, times, causamque Senatus 
Credere Dis dubitas? Ipsae sua signa revellent, 
Prosilientque acies: pudeat vicisse coactum. 

Si duce te jusso, si nobis bella geruntur, 

Sit juris quocumque velint concurrere campo. 
Quid inundi gladios a sanguine Caesaris arces? 
Vibrant tela manus, vix signa morantia quisquam 
Expectat; propera, ne te tua classica linquant. 
Scire Senatus avet, miles te, Magne, sequatur, 
An comes. Ingemuit rector, sensitque Deorum 
Esse dolos, et fata suae contraria menti. 

Si placet hoc, inquit, cunctis, si milite Magno, 
Non duce tempus eget, nil ultra fata morabor. 
Involvat populos una fortuna ruina, 

Sitque hominum magnae lux ista novissima parti. 
Testor, Roma, tamen, Magnum, quo cuncta perirent, 


Accepisse diem. Potuit tibi vulnere nullo 

Stare labor belli; potuit sine caede subactum, 
Captivumque ducem violatae tradere paci. 

Quis furor, o caeci, scelerum? Civilia bella 
Gesturi, metuunt ne non cum sanguine vincant. 
Abstulimus terras, exclusimus aequore toto, 

Ad praematuras segetum jejuna rapinas 

Agmina compulimus, votumque effecimus hosti, 
Ut mallet sterni gladiis,. mortemque suorum 
Permiscere meis. Belli pars magna peracta est 

His, quibus effectum est, ne pugnam tiro paveret. 
$i modo virtutis stimulis, iraeque calore 

Signa petunt; multos in summa pericula misit 
Venturi timor ipse mali: fortissimus ille est, 

Qui promptus metuenda pati, si comminus instent, 
Et differre potest. Placet haec tam prospera rerum 
Tradere fortunae? Gladio permittere mundi 
Discrimen? Pugnare ducem, quam vincere, malunt. 
Bes mihi Romanas dederas, Fortuna, regendas: 
Accipe majores, et caeco in Marte tuere. 


Pompeji nec crimen erit, nec gloria bellum. 

Vincis apud Superos votis me, Caesar, iniquis: 

P P 1 
Pugnatur. Quantum scelerum, quantumque malorum 
In populos lux ista feret! Quot regna jacebunt! 

pop pham 
Sanguine Romano quam turbidus ibit Enipeus! 
Prima velim caput hoc funesti lancea belli. 
Si sine momento rerum, partisque ruina 
E 1 

Casurum est, feriat; neque enim victoria Magno 
Laetior. Aut populis invisum, hac clade peracta, 

por ? P 
Aut hodie Pompejus erit miserabile nomen. 
Omne malum victi, quod sors feret ultima rerum, 

»q 
Omne nefas victoris erit. Sic fatur, et arma 
Permittit populis, frenosque furentibus ira 
q 
Laxat, et ut victus violento navita Coro, 
Dat regimen ventis, iegnavumque arte relicta 
918 T 
Puppis onus trahitur. Trepido confusa tumultu 
Castra fremunt, animique truces sua pectora pulsant 
Ictibus incertis: multorum pallor in ore 
P 

Mortis venturae est, faciesque simillima fato. 
Advenisse diem, qui fatum rebus in aevum 


Conderet humanis, et quaeri Roma quid esset. 

Illo Marte palam est: sua quisque pericula nescit, 
Attonitus majore metu. Quis litora ponto 

Obruta, quis summis cernens in montibus aequor, 
Aetheraque in terras, dejecto sole, cadentem, 

lot rerum finem, timeat sibi? Non vacat ullos 
Pro se ferre metus; urbi, Magnoque timetur. 

Nec gladiis habuere fidem, nisi cotibus asper 
Exarsit mucro. Tunc omnis lancea saxo 

)rigitur, tendunt nervis melioribus arcus, 

Cura fuit lectis pharetras implere sagittis, 

Auget eques stimulos, frenorumque aptat habenas. 
Si liceat superis hominum conferre labores, 

Non aliter, Phlegra rabidos tollente Gigantes, 
Martius incaluit Siculis incudibus ensis, 

Et rubuit flammis iterum Neptunia cuspis, 
Spiculaque extenso Paean Pythone recoxit, 

Pallas Gorgoneos diffudit in Aegida crines, 
Pallenaea Jovi mutavit fulmina Cyclops. 

Non tamen abstinuit venturos prodere casus 


Per varias fortuna notas: nam Thessala rura 

Cum peterent, totus venientibus obstitit aether, 
Inque oculis hominum fregerunt fulmina nubes, 
Adversasque faces; immensoque igne columnas, 
Et trabibus mixtis avidos Pythonas aquarum 
Detulit, atque oculos ingesto fulgure clausit; 
Excussit cristas galeis, capulosque solutis 
Perfudit gladiis, ereptaque pila liquavit, 
Aetherioque nocens fumavit sulpure ferrum. 
Nec non innumero cooperta examine signa, 
Vixque revulsa solo, majori pondere pressum 
Signiferi mersere caput; rorantia fletu, 

Usque ad Thessaliam, Romana; et publica signa. 
Admotus Superis discussa fugit ab ara 

Taurus, et Emathios praeceps se jecit in agros, 
Nullaque funestis inventa est victima sacris. 

At tu, quos scelerum Superos, quas rite vocasti 
Eumenidas, Caesar? Stygii quae numina regni, 
Infernumque nefas, et mersos nocte furores? 
Impia tam saeve gesturus bella litasti? 


Jam dubium, monstrisne Deum, nimione pavori 

Crediderint: multis concurrere visus Olympo 

Pindus, et abruptis mérgi convallibus Haemus, 

Edere nocturnas belli Pharsalia voces, 

Ire per Ossaeam rapidus Boebeida sanguis; 

"Inque vicem vultus tenebris mirantur opertos, 

Et pallere diem, galeisque incumbere noctem, 

Defunctosque patres, et cunctas sanguinis umbras 

Ante oculos volitare suos: sed mentibus unum 

Hoc solamen erat, quod vóti turba nefandi 

Conscia, quae patrum jugulos, quae pectora fratrum 

Sperabat, gaudet monstris, mentisque tumultu, 

Atque omen scelerum subitos putat esse furores. 

Quid mirum, populos, quos lux extrema vocabat, 

Lymphato trepidasse metu, praesaga malorum 

$i data mens homini est? Tyriis qui Gadibus hospes . 

Adjacet, Armeniumque bibit Romanus Araxem, 

Sub quocumque die, quocumque est sidere mundi, 
: Maeret, et ignorat causas, animumque dolentem 

Corripit, Emathiis quid perdat nescius arvis. 


Euganeo, si vera fides memorantibus, augur 

Colle sedens, Aponus terris ubi fumifer exit, 
Atque Antenorei dispergitur unda Timavi, 

Venit summa dies, geritur res maxima, dixit, 
Impia concurrunt Pompeji, et Caesaris arma. 

Seu tonitrus, ac tela Jovis praesaga notavit, 

Aéra seu totum discordi obsistere coelo, 
Perspexitque polos: seu lumen in aethere maestum 
Solis, in obscuro pugnam pallore notavit. 
Dissimilem certe cunctis, quos explicat, egit 
lhessalicum natura diem: si cuncta perito 

Augure mens hominum coeli nova signa notasset, 
Spectari toto potuit Pharsalia mundo. 

O summos hominum, quorum fortuna per orbem 
Signa dedit, quorum fatis coelum omne vacavit! 
Haec et apud seras gentes, populosque nepotum, 
Sive sua tantum venient in saecula fama, 

Sive aliquid magnis nostri quoque cura laboris 
Nominibus prodesse potest, cum bella legentur, 
Spesque, metusque simul, perituraque vota movebunt, 


Attonitique omnes veluti venientia fata, 
LI 

Non transmissa, legent, et adhuc tibi, Magne, favebunt. 


! 

Miles ut adverso Phoebi radiatus ab ictu 
Descendens totos perfudit lumine colles, 

Non temere imunissus campis: stetit ordine certo 
Infelix acies. Cornus tibi cura sinistri, 

Lentule, cum prima, quae tum fuit optima bello, 
Et quarta legione, datur: tibi numine pugnax 
Adverso, Domiti, dextri frons tradita Martis. 

At medii robur belli fortissima densant 

Agmina, quae Cilicum terris deducta tenebat 
Scipio, miles in hoc, Libyco dux primus in orbe. 
At juxta fluvios, et stagna undantis Enipei, 
Cappadocum montana cohors, et largus habenis 
Ponticus ibat eques. Sicci sed plurima campi 
Tetrarchae, Regesque tenent, magnique Tyranni, 
Atque omnis Latio quae servit purpura ferro. 
Illuc et Libye Numidas, et Creta Cydonas 

Misit; Ityreis cursus fuit inde sagittis, 

Inde, truces Galli, solitum prodistis in hostem, 


llic pugnaces commovit Iberia Celtas. 

Eripe victori gentes, et sanguine mundi 

Fuso, Magne, semel totos consume triumphos. 
lllo forte die Caesar, statione relicta, 

Ad segetum raptus moturus signa, repente 
Conspicit in planos hostem descendere campos, 
Oblatumque videt votis sibi mille petitum 
Tempus, in extremos quo mitteret omnia casus. 
Aeger quippe morae, flagransque cupidine regni, 
Coeperat exiguo tractu civilia bella 

Ut lentum damnare nefas. Discrimina postquam 
Adventare ducum, supremaque proelia vidit, 
Casuram et fati sensit nutare ruinam, 

Illa quoque in ferrum rabies promptissima paulum 
Languit, et casus audax spondere secundos 
Mens stetit in dubio, quam nec sua fata timere, 
Nec Magni sperare sinunt. Formidine mersa, 
Prosilit; hortando melior fiducia vulgo. 

O domitor mundi, rerum fortuna mearum, 
Miles, adest toties optatae copia pugnae; 

Nil opus est votis, jam fatum accersite ferro. 

In manibus vestris, quantus sit Caesar, habetis. 
Haec est illa dies, mihi quam Rubiconis ad undas 
Promissam memini, cujus spe movimus arma, 

In quam distulimus vetitos remeare triumphos. 
Haec eadem est, hodie quae pignora, quaeque penates 
Reddat, et emerito faciat vos Marte colonos. 

Haec, fato quae teste probet, quis justius arma 
Sumpserit, haec acies victum factura nocentem est. 
Si pro me patriam ferro, flammisque petistis, 
Nune pugnate truces, gladiosque exolvite culpa. 
Nulla manus, belli mutato judice, pura est. 

Non mihi res agitur, sed vos, ut libera sitis 
Turba, precor, gentes ut jus habeatis in omnes. 
Ipse ego, privatae cupidus me reddere vitae, 
Plebejaque toga modicum componere civem, 
Omnia dum vobis liceant, nihil esse recuso. 
Invidia regnate mea. Nec sanguine multo 

Spem mundi petitis. Grajis delecta juventus 
Gymnasiis aderit, studioque ignava palaestrae, 


Et vix arma ferens, et mixtae dissona turbae 

Barbaries: non illa tubas, non agmine moto 
Clamorem latura suum. Civilia paucae 

Bella manus facient: pugnae pars magna levabit 

His orbem populis, Romantique obteret hostem. 
Ite per ignavas gentes, famosaque regna, 

Et primo ferri motu prosternite mundum; 

Sitque palam, quas tot duxit Pompejus in urbem 
Curribus, unius gentes non esse triumphi. 
Armeniosne movet, Romana potentia cujus 

Sit ducis? Aut emptum minimo vult sanguine quisquam 
Barbarus Hesperiis Magnum praeponere rebus? 
Romanos odere omnes, dominosque gravantur, 

Quo novere magis. Sed me fortuna meorum 
Commisit manibus, quarum me Gallia testem 

Tot fecit bellis. Cujus non militis ensem 
Adgnoscam? coelumque tremens cum lancea transit, 
Dicere non fallar, quo sit vibrata lacerto. 

Quod si signa ducem numquam fallentia vestrum 
Conspicio, faciesque truces, oculosque minaces, 


Vicistis: videor fluvios spectare cruoris, 

Calcatosque simul Reges, sparsumque Senatus 
Corpus, et immensa populos in caede natantes. 
Sed mea fata moror, qui vos in tela ruentes 
Vocibus his teneo. Veniam date bella trahenti, 
Spe trepido. Haud umquam vidi tam magna daturos, 
Tam prope me Superos: camporum limite parvo 
Absumus a votis. Ego sum, cui, Marte peracto, 
Quae populi, Regesque tenent, donare licebit. 
Quone poli ipn, quo coeli sidere verso, 
Thessalicae tantum, Superi, permittitis orae? 
Aut merces hodie bellorum, aut poena paratur. 
Caesareas spectate cruces, spectate catenas, 

Et caput hoc positum rostris, effusaque membra, 
Septorumque nefas, et clausi proelia campi: 
Cum duce Sullano gerimus civilia bella. 

Vestri causa movet; nam me secura manebit 
Sors quaesita manu: fodientem viscera cernet 
Me mea, qui nondum victum respexerit hostem. 
Dii, quorum curas abduxit ab aethere tellus, 


BRomanusque labor, vincat, quicumque necesse 


eu 

Non putat in victos saevum destringere ferrum, 
Quique suos cives, quod signa adversa tulerunt, 
Non credit fecisse nefas. Pompejus in arcto 
Agmina vestra loco, vetita virtute moveri, 

Cum tenuit, quanto satiavit sanguine ferrum! 

Vos tamen hoc oro, juvenes, ne caedere quisquam 
Hosti terga velit: civis, qui fugerit, esto. 

Sed dum tela micant, non vos pietatis imago 
Ulla, nec adversa conspecti fronte parentes 
Commoveant: vultus gladio turbate verendos. 

Sive quis infesto cognata in pectora ferro 

Ibit, sive ullum violabit vulnere pignus, 

Ignoti jugulum tamquam scelus imputet hostis. 
Sternite jam vallum, fossasque implete ruina, 
Exeat ut plenis acies non sparsa maniplis. 

Parcite ne castris; vallo tendetis in illo, 

Unde acies peritura venit. Vix cuncta locuto 
Caesare, quemque suum munus trahit, armaque raptim 
Sumpta, virisque Ceres. Capiunt praesagia belli, 


Calcatisque ruunt castris; stant ordine nullo, 

Arte ducis nulla, permittunt omnia fatis. 

Si totidem Magni soceros, totidemque petentes 
Urbis regna suae, funesto in Marte locasset, 

Non tam praecipiti ruerent in proelia cursu. 

Vidit ut hostiles in rectum exire catervas 
Pompejus, nullasque moras permittere bello, 

Sed Superis placuisse diem, stat corde gelato 
Attonitus; tantoque duci sic arma timere 

Omen erat. Premit inde metus, totumque per agmen 
Sublimi provectus equo: quem flagitat, inquit, 
Vestra diem virtus, finis civilibus armis, 

Quem quaesistis, adest. Totas effundite vires; 
Extremum ferri superest opus, unaque gentes 

Hora trahit. Quisquis patriam, carosque penates, 
Qui sobolem, ac thalamos, desertaque pignora quaerit, 
Ense petat: medio posuit Deus omnia campo. 
Causa jubet melior Superos sperare secundos; 

Ipsi tela regent per viscera Caesaris, ipsi 

Romanas sancire volent hoc sanguine leges. 


Si socero dare regna meo, mundumque pararent, 

Praecipitare meam fatis potuere senectam. 

Non iratorum populis, urbique Deorum est 
Pompejum servare ducem. Quae vincere possent 
Omnia contulimus. Subiere pericula clari 

Sponte viri, sacraque antiquus imagine miles. 

Si Curios his fata darent, reducesque Camillos 
Temporibus, Deciosque caput fatale voventes, 
Hinc starent. Primo gentes oriente coactae, 
Innumeraeque urbes, quantas in proelia numquam 
Excivere manus: toto simul utimur orbe. 


Quidquid signiferi compressum limite coeli 


Sub Noton, et Borean hominum sumus, arma movemus. 


Nonne superfusis collectum cornibus hostem 
In medium. dabimus? Paucas victoria dextras 
Exigit, at plures tantum clamore catervae 

Bella gerent. Caesar nostris non sufficit armis. 
Credite pendentes e summis moenibus urbis 
Crinibus effusis hortari in proelia matres: 
Credite grandaevum, vetitumque aetate Senatum 


Arma sequi, sacros pedibus prosternere canos, 

Atque ipsam domini metuentem occurrere Romam. 
Credite, qui nunc est, populum, populumque futurum 
Permixtas adferre preces: haec libera nasci, 

Haec vult turba mori. Si quis post pignora tanta 
Pompejo locus est, cum prole, et conjuge supplex. 
Imperii salva si majestate liceret, 

Volverer ante pedes; Magnus, nisi vincitis, exul, 
Ludibrium soceri, vester pudor, ultima fata 

Deprecor, ac turpes extremi cardinis annos, 

Ne discam servire senex. lam maesta locuti 

Voce ducis flagrant animi, BRomanaque virtus 

Erigitur, placuitque mori, si vera timeret. 

)rgo utrimque pari concurrunt agmina motu 

lrarum: metus hos regni, spes excitat illos. 

Hae facient dextrae quidquid non expleat aetas 

Ulla, nec humanum reparet genus omnibus annis, 

Ut vacet a ferro. Gentes Mars iste futuras 

Obruet, et populos aevi venientis in orbem, 

Erepto natale, feret. lunc omne Latinum 


Fabula nomen erit: Gabios, Vejosque, Coramque 

Pulvere vix tectae poterunt monstrare ruinae, 
Albanosque lares, Laurentinosque penates 

Rus vacuum, quod non habitet, nisi nocte coacta, 
Invitus, questusque Numam jussisse, Senatus. 

Non aetas haec carpsit edax, monumentaque rerum 
Putria destituit: crimen civile videmus, 

' Tot vacuas urbes. Generis quo turba redacta est 
Humani? Toto populi qui nascimur orbe, 

Nec muros implere viris, nec possumus agros. 
Urbs nos una capit: vincto fossore coluntur 
Hesperiae segetes: stat tectis putris avitis 

In nullos ruitura domus; nulloque frequentem 


Cive suo Romam, sed mundi faece repletam 


Cladis eo dedimus, ne tanto in tempore bellum 


Jam possit civile geri. Pharsalia tanti 

Causa mali. Cedant, feralia nomina, Cannae, 
Et damnata diu Romanis Allia fastis. 
Tempora signavit leviorum Roma malorum; 
Hunc voluit nescire diem. Pro tristia fata! 


Aéra pestiferum tractu, morbosque fluentes, 

Insanamque famem, permissasque ignibus urbes, 
Moeniaque in praeceps laturos plena tremores 

Hi possent explere viri, quos undique traxit 

In miseram Fortuna necem, dum munera longi 
Explicat eripiens aevi, populosque, ducesque 
Constituit campis, per quos tibi, Roma, ruenti 
Ostendat quam magna cadas. Quo latius orbem 
Possedit, citius per prospera fata cucurrit. 

Omne tibi bellum gentes dedit omnibus annis: 

Te geminum Titan procedere vidit in axem. 

Haud multum terrae spatium restabat Eoae, 

Ut tibi nox, tibi tota dies, tibi curreret aether, 
Omniaque errantes stellae Romana viderent. 

Sed retro tua fata tulit par omnibus annis 
Emathiae funesta dies. Hac luce cruenta 

Effectum, ut Latios non horreat India fasces, 

Nec vetitos errare Dahas in moenia ducat, 
Sarmaticumque premat succinctus Consul aratrum ; 
Quod semper saevas debet tibi Parthia poenas, 


Quod fugiens civile nefas, redituraque numquam 

Libertas, ultra Tigrim, Rhenumque recessit. 

Ac, toties nobis jugulo quaesita, negatur, 
Germanum, Scythicumque bonum; nec respicit ultra 
Ausoniam. Vellem, populis incognita nostris, 

Vulturis ut primum laevo fundata volatu 

Romulus infami complevit moenia luco, 

Usque ad Thessalicas servisses, Roma, ruinas! 

De Brutis, Fortuna, queror. Quid tempora legum 
Egimus, aut annos a Consule nomen habentes? 
Felices Arabes, Medique, Eoaque tellus, 

Quam sub perpetuis tenuerunt fata '"Iyrannis! 

Ex populis, qui regna ferunt, sors ultima nostra est. 
Quos servire pudet. Sunt nobis nulla profecto 
Numina: cum caeco rapiantur saecula casu, 
Mentimur regnare Jovem. Spectabit ab alto 

Aethere Thessalicas, teneat cum fulmina, caedes? 
Scilicet ipse petet Pholoén, petet ignibus Oethen, 
Immeritaeque nemus Rhodopes, pinusque minantes? 
Cassius hoc potius feriet caput? Astra Thyestae 


hnpulit, et subitis damnavit noctibus Argos; 

Tot similes fratrum gladios, patrumque gerenti 
Thessaliae dabit ille diem? Mortalia nulli 

Sunt curata Deo. Cladis tamen hujus habemus 
Vindictam , quantam terris dare Numina fas est. 
Bella pares Superis facient civilia divos; 
Fulminibus manes, radiisque ornabit, et astris, 
Inque Deum templis jurabit Roma per umbras. 

Ut rapido cursu fati Suprema morantem 
Consumpsere locum, parva tellure dirempti, 

Quo sua pila cadant, aut quam sibi fata minentur 
Inde manum, spectant: tempus quo noscere possent 
Facturi quae monstra forent. Videre parentes 
Frontibus adversis, fraternaque comminus arma, 
Nec libuit mutare locum: tamen omnia torpor 
Pectora constrinxit, gelidusque in viscera sanguis 
Percussa pietate coit, totaeque cohortes 

Pila parata diu tensis tenuere lacertis. 

Dii tibi non mortem, quae cunctis poena paratur, 
Sed sensum post fata tuae dent, Crastine, morti, 


Cujus torta manu commisit lancea bellum, 

Primaque Thessaliam Romano sanguine tinxit. 

O praeceps rabies, cum Caesar tela teneret, 
Inventa est prior ulla manus! Tunc stridulus aér 
Elisus lituis, conceptaque classica cornu; 

Tunc ausae dare signa tubae, tunc aethera tendit. 
Extremique fragor convexa irrumpit Olympi, 
Unde procul nubes, quo nulla tonitrua durant. 
Excepit resonis clamorem vallibus Haemus, 
Peliacisque dedit rursus geminare cavernis. 
Pindus agit fremitus, Pangaeaque saxa resultant, 
Oethaeaeque gemunt rupes; vocesque furoris 
Expavere sui tota tellure relatas. 

Spargitur innumerum diversis missile votis: 
Vulnera pars optat, pars terrae figere tela, 

Àc puras servare manus: rapit omnia casus, 
Atque incerta facit, quos vult, fortuna nocentes. 
Sed quota pars cladis jaculis, ferroque volanti 
Exacta est? Odiis solus civilibus ensis 

Sufficit, et dextras Romana in viscera ducit. 


Pompeji densis acies stipata catervis, 

Junxerat in seriem nexis umbonibus arma, 

Vixque habitura locum dextras, ac tela movendi, 
Constiterat, gladiosque suos compressa timebat. 
Praecipiti cursu vesanum Caesaris agmen 

In densos agitur cuneos, perque arma, per hostem 
Quaerit iter, qua torta graves lorica catenas 
Opponit, tutoque latet sub tegmine pectus. 

Hac quoque perventum est ad viscera, totque per arma 
Extremum est, quod quisque ferit. Civilia bella 
Una acies patitur, gerit altera: frigidus inde 

Stat gladius, calet inde nocens a Caesare ferrum. 
Nec fortuna diu rerum tot pondera vergens. 
Abstulit ingentes, fato torrente, ruinas. 

Ut primum toto diduxit cornua campo 
Pompejanus eques, bellique per ultima fudit, 
Sparsa per extremos levis armatura maniplos 
Insequitur, saevasque manus immittit in hostem. 
lllic quaeque suo miscet gens proelia telo; 
Romanus cunctis petitur cruor: inde sagittae, 


Inde faces, et saxa volant, spatioque solutae 

Aéris, et calido liquefactae pondere glandes. 

Tunc et Ityraei, Medique, Arabesque soluti, 

Arcu turba minax, nusquam rexere sagittas, 

Sed petitur solus, qui campis imminet, aér: 

Inde cadunt mortes; sceleris sed crimine nullo 
Externum maculant chalybem; stetit omne coactum 
Circa pila nefas: ferro subtexitur aether, 

Noxque super campos telis conserta pependit. 

Tum Caesar metuens, ne frons sibi prima labaret 
Incursu, tenet obliquas post signa cohortes, 

Inque latus belli, qua se vagus hostis agebat, 
Immittit subitum, non motis cornibus, agmen. 
Immemores pugnae, nulloque pudore tenendi, 
Praecipites fecere palam, civilia bella 

Non bene barbaricis umquam commissa catervis. 
Ut primum sonipes, transfixus pectora ferro, 

In caput effusi calcavit membra regentis, 

Omnis eques cessit campis, glomerataque pubes 

In sua conversis praeceps ruit agmina frenis. 


Perdidit inde modum caedes, ac nulla secuta est 

Pugna, sed hinc jugulis, hinc ferro, bella geruntur. 
Nec valet haec acies tantum prosternere, quantum 
Inde perire potest. Utinam, Pharsalia, campis 
Sufficiat cruor iste tuis, quem barbara fundunt 
Pectora; non alio mutentur sanguine fontes, 

Hic numerus totos tibi vestiat ossibus agros: 

Aut si Bomano compleri sanguine mavis, 

Istis parce, precor: vivant Galataeque, Syrique,' 
Cappadoces, Gallique, extremique orbis Hiberi, 
Armenii, Cilices; nam post civilia bella 

Hic populus Romanus erit. Semel ortus in omnes 
]t timor, et fatis datus est pro Caesare cursus. 
Ventum erat ad robur Magni, mediasque catervas; 
Quod totos errore vago perfuderat agros, 

Constitit hic bellum, fortunaque Caesaris haesit. 
Non illic Regum auxiliis collecta juventus 

Bella gerit, ferrumque manus movere rogatae: 

Ille locus fratres habuit, locus ille parentes. 

Hic furor, hic rabies, hic sunt tua crimina, Caesar. 


Hanc fuge. mens. partem belli, tenebrisque relinque. 

Nullaque tantorum discat me vate malorum, 
Quam multum bellis liceat civilibus, aetas. 

Ah potius pereant lacrimae, pereantque querelae; 
Quidquid in hac acie gessisti, Roma, tacebo. 

Hic Caesar, rabies populi, stimulusque furorum, 
Ne qua parte sui pereat scelus, agmina circum 

It vagus, atque animis ignes flagrantibus addit; 
Conspicit et gladios, qui toti sanguine manent, 
Qui niteant, primo tantum mucrone cruenti, 
Quae presso tremat ense manus, quis languida tela, 
Quis contenta ferat, quis praestet bella jubenti, 
Quem pugnare juvet, quis vultum, cive perempto, 
Mutet; obit latis projecta cadavera campis. 

Vulnera multorum, totum fusura cruorem, 
Opposita premit ipse manu. Quacumque vagatur, 
Sanguineum quatiens veluti Bellona flagellum, 
Bistonas aut Mavors agitans, si verbera saevo 
Palladia stimulet turbatos aegide currus, 

Nox ingens scelerum, et caedes oriuntur, et instar 


Immensae vocis gemitus, et pondere lapsi 

Pectoris arma sonant, confractique ensibus enses. 
Ipse manu subicit gladios, ac tela ministrat, 
Adversosque jubet ferro confundere vultus. 
Promovet ipse acies, impellit terga suorum, 
Verbere conversae cessantes excitat hastae; 

In plebem vetat ire manus, monstratque Senatui. 
Scit cruor imperii qui sit, quae viscera rerum, 
Unde petat Romam, libertas ultima mundi 

Quo steterit ferienda loco. Permixta secundo 
Ordine nobilitas, venerandaque corpora ferro 
Urguentur: caedunt Lepidos, caeduntque Metellos, 
Corvinosque simul, Torquataque nomina, Regum 
Saepe duces, summosque hominum, te, Magne, remoto. 
Illic plebeja contectus casside vultus, 

Ignotusque hosti, quid ferrum, Brute, tenebas? 
O decus imperii, spes o suprema Senatus, 
Extremum tanti generis per saecula.nomen, 

Ne rue per medios nimium temerarius hostes, 
Nec tibi fatales admoveris ante Philippos, 


"Thessalia periture tua. Nil proficis istic 

Caesaris intentus jugulo: nondum attigit arcem, 
Juris et humani culmen, quo cuncta premuntur, 
Egressus, meruit fatis tam nobile letum: 

Vivat, et, ut Bruti procumbat victima, regnet. 
Hic patriae perit omne decus; jacet aggere magno 
Patricium campis, commixta plebe, cadaver. 
Mors tamen eminuit clarorum in strage virorum 
Pugnacis Domiti, quem clades fata per omnes 
Ducebant. Nusquam Magni fortuna sine illo 
Succubuit: victus toties a Caesare, salva 
Libertate perit; tunc mille in vulnera laetus 
Labitur, ac venia gaudet caruisse secunda. 
Viderat in crasso volventem sanguine membra 
Caesar, et increpitans; jam Magni deseris arma, 
Successor Domiti: sine te jam bella geruntur. 
Dixerat: ast illi suffecit pectora pulsans 

Spiritus in vocem, morientiaque ora resolvit. 
Non te funesta scelerum mercede potitum, 

Sed dubium fati, Caesar, generoque minorem 


Aspiciens, Stygias, Magno duce, liber ad umbras, 

Et securus eo: te saevo Marte subactum, 
Pompejoque graves poenas, nobisque daturum 

Cum morior sperare licet. Non plura locutum 

Vita fugit, densaeque oculos pressere tenebrae. 
Inpendisse pudet lacrimas in funere mundi 
Mortibus innumeris, ac singula fata sequentem 
Quaerere, letiferum per cujus viscera ferrum 
Exierit, quis fusa solo vitalia calcet, 

Ore quis adverso, demisso faucibus ense, 
Exspuerit moriens animam, quis corruat ictu, 

Quis steterit, dum membra cadunt, qui pectore tela 
Transmittant, vel quos campis adfixerit hasta; 

Quis cruor emissus perruperit aéra venis, 

Inque hostis cadat arma sui, quis pectora fratris 
Caedat, et, ut notum possit spoliare cadaver, 
Abscissum longe mittat caput; ora parentis 

Quis laceret, nimiaque probet spectantibus ira, 
Quem jugulat, non esse patrem. Mors nulla querela 
Digna sua est, nullosque hominum lugere vacamus. 


Non istas habuit pugnae Pharsalia partes. 

Quas aliae clades: illic per fata virorum, 

Per populos hic Roma perit; quod militis illic, 

Mors hic gentis erat: sanguis ibi fluxit Achaeus, 
Ponticus, Ássyrius; cunctos haerere cruores 
Romanus, campisque vetat consistere, torrens. 

Majus in hac acie, quam quod sua saecula ferrent, 
Vulnus habent populi; plus est, quam vita, salusque, 
Quod perit; in totum mundi prosternimur aevum. 
Vincitur his gladiis omnis, quae serviet, aetas. 
Proxima quid soboles, aut quid meruere nepotes 

In regnum nasci? Pavidi num gessimus arma? 
leximus aut jugulos? Alieni poena timoris 

In nostra cervice sedet. Post proelia natis 

Si dominum, Fortuna, dabas, et. bella dedisses. 

Jam Magnus transisse Deos, Romanaque fata 

Senserat infelix, tota vix clade coactus 

Fortunam damnare suam. Stetit aggere campi 
Eminus, unde omnes, sparsas per Thessala rura, 
Aspiceret clades, quae, bello obstante, latebant. 


Tot telis sua fata peti. tot corpora fusa, 

Ác se tam multo pereuntem sanguine vidit; 


NE : 


Nec, sicut mos est miseris, trahere omnia secum - 
Mersa juvat, gentesque suae miscere ruinae: 

Ut Latiae post se vivat pars maxima turbae, 
Sustinuit dignos etiam nunc credere votis 


Coelicolas, volvitque sui solatia casus. 


| 

Parcite, ait, Superi, cunctas prosternere gentes: 
Stante potest mundo, lRomaque superstite, Magnus 
Esse miser. $i plura juvant mea vulnera, conjux 
Est mihi, sunt nati; dedimus tot pignora fatis. 
Civiline parum bello est. si meque, meosque 
Obruet? Exiguae clades sumus, orbe remoto? 
Omnia quid laceras? Quid perdere cuncta laboras? 
Jam nihil est, Fortuna, meum. Sic fatur, et arma 
Signaque, et adflictas omni jam parte catervas 
Circuit, et revocat matura in fata ruentes, 

Seque negat tanti; nec deerat robur in-enses 

Ire duci, juguloque pati, vel pectore letum: 

Sed timuit strato miles ne corpore Magni 


Non fugeret, supraque ducem procumberet orbis; 

Caesaris aut oculis voluit subducere mortem: 
Nequidquam; infelix, socero spectare volenti 
Praestandum est ubicumque caput. Sed tu quoque. conjux, 
Causa fugae, vultusque tui, fatisque negatum 

'Te praesente mori. Tum Magnum concitus aufert 
A bello sonipes, non tergo tela paventem, 
Ingentesque animos extrema in fata ferentem. 

Non gemitus, non fletus erat, salvaque verendus 
Majestate dolor, qualem te. Magne, decebat 
Romanis praestare malis; non impare vultu 

Aspicis EÉmathiam: non te videre superbum 
Prospera bellorum, nec fractum adversa videbunt: 
Quamque fuit laeto per tres infida triumphos, 
Tam misero fortuna minor. Jam pondere fati 
Deposito securus abis: nunc tempora laeta 
Respexisse vacat; spes numquam implenda recessit: 
Quid fueris nunc scire licet. Fuge proelia dira, 

Ac testare Deum, nullum qui praestet in armis, 
Jam tibi, Magne, mori. Ceu flebilis Africa damnis, 


Et ceu Munda nocens, Pharioque a gurgite clades, 
Oo 

Sic et Thessalicae post te pars maxima pugnae. 
Non jam Pompeji nomen populare per orbem, 

Nec studium belli, sed par, quod semper hàbemus. 
Libertas, et Caesar erunt; teque inde fugato, 
Ostendat moriens sibi se pugnasse Senatus. 

Nonne juvat pulsum bellis cessisse, nec istud 
Perspectasse nefas? Spumantes caede catervas 
Respice, turbatos incursu sanguinis amnes, 

Et soceri miserere tui. Quo pectore Romam 
Intrabit, campis factus felicior istis? 

Quidquid in ignotis solus regionibus exul, 
Quidquid sub Phario positus patiere tyranno, 
Crede Deis, longo fatorum crede favori, 

' Vincere pejus erat. Prohibe lamenta sonare, 

Flere veta populos, lacrimas, luctusque remitte. 
Tam mala Pompeji, quam prospera mundus adoret. 
Aspice securus vultu non supplice Reges, 

Aspice possessas urbes, donataque regna, 
Aegyptum, Libyamque, et terras elige morti. 


Vidit prima tuae testis Larissa ruinae 

Nobile, nec victum fatis caput: omnibus illa 
Civibus effudit totas per moenia vires; 

Omnia, ceu laeto, promittunt munera flentes, 
Pandunt templa, domos, socios se cladibus optant. 
Scilicet immenso superest ex nomine multum, 
'leque minor solo: cunctas impellere gentes 

Rursus in arma potes, rursusque in fata redire. 
Sed quid opus victo populis, aut urbibus? inquit; 
Victori praestate fidem. Tu, Caesar, in alto 

Caedis adhuc cumulo patriae per viscera vadis: 

At tibi jam populos donat gener. Avehit inde 
Pompejum sonipes; gemitus, lacrimaeque sequuntur, 
Plurimaque in saevos populi convicia Divos. 

Nunc tibi vera fides quaesiti, Magne, favoris 
Contigit, ac fructus. Felix se nescit amari. 

Caesar, ut Hesperio vidit satis arva natare 
Sanguine, parcendum ferro, manibusque suorum 
Jam ratus, ut viles animas, perituraque frustra 
Agmina permisit vitae. Sed castra fugatos 


Ne revocent, pellatque quies nocturna pavorem, 

Protinus hostili statuit succedere vallo, 

Dum fortuna calet, dum conficit omnia terror, 
Non veritus grave ne fessis, aut Marte subactis 
Hoc foret imperium. Non magno hortamine miles 
In praedam ducendus erat. Victoria nobis 

Plena, viri, dixit, superest pro sanguine merces, 
Quam monstrare meum est: nec enim donare vocabo, 
Quod sibi quisque dabit: Cunctis en plena metallis 
Castra patent, raptum Hesperiis e gentibus aurum 
Hic jacet; Eoasque premunt tentoria gazas. 

Tot Regum fortuna simul, Magnique coacta 
Expectat dominos; propera praecedere miles 

Quos sequeris, quascumque tuas Pharsalia fecit, 

À victis rapiuntur opes. Nec plura locutus 

Impulit amentes, aurique cupidine caecos 

Ire super gladios, supraque cadavera patrum, 

Et caesos calcare duces. Quae fossa, quis agger 
Sustineat pretium belli, scelerumque petentes ? 
Scire volant quanta fuerint mercede nocentes. 


Invenere quidem spoliato plurima mundo 

Bellorum in sumptus congestae pondera massae. 
Sed non implevit cupientes omnia mentes 
Quidquid fodit Hiber, quidquid Tagus extulit auri, 
Quodque legit dives summis Arimaspus arenis. 

Ut rapiant, parvo scelus hoc venisse putabunt, 
Cum sibi Tarpejas victor desponderit arces; 

Cum spe Romanae promiserit omnia praedae, 
Decipitur quod castra rapit. Capit improba plebes 
Cespite patricio somnos, vacuumque cubile 
Regibus infandus miles premit, inque parentum, 
Inque toris fratrum posuerunt membra nocentes; 
Quos agitat vesana quies, somnique furentes: 
Thessalicam miseri versant in pectore pugnam. 
Invigilat cunctis saevum scelus, armaque tota 
Mente agitant, capuloque manus absente moventur. 
Ingemuisse putes campos, terramque nocentes 
Inspirasse animas, infectumque aéra totum 
Manibus, et Stygia superam formidine noctem. 
Exigit a meritis tristes victoria poenas, 


Sibilaque, et flanimas infert sopor: umbra perempti 

Civis adest; sua quemque premit terroris imago. 
Ille senum vultus, juvenum videt ille figuras, 
Hunc agitant totis fraterna cadavera somnis, 
Pectore in hoc pater est; omnes in Caesare manes. 
Haud alios, nondum Scythica purgatus in ara, 
Eumenidum vidit vultus Pelopejus Orestes; 

Nec magis attonitos animi sensere tumultus, 

Cum fureret Pentheus, aut cum descisset Agave. 
Hunc omnes gladii, quos aut Pharsalia vidit, 

Aut ultrix visura dies, stringente Senatu, 

Illa nocte premunt: hunc infera monstra flagellant. 
Heu quantum poenae misero mens conscia donat, 
Quod Styga, quod manes, ingestaque Tartara sommis, 
Pompejo vivente, videt! Tamen omnia passo, 
Postquam clara dies Pharsalica damna retexit, 
Nulla loci facies revocat feralibus arvis 

Haerentes oculos. Cernit propulsa cruore 

Flumina, et excelsos cumulis aequantia colles 
Corpora, sidentes in tabem spectat acervos, 


Et Magni numerat populos; epulisque paratur 

Ille locus, vultus ex quo, faciesque jacentum 
Adgnoscat. Juvat Emathiam non cernere terram, 
Et lustrare oculis campos sub clade latentes. 
Fortunam, Superosque suos in sanguine cernit; 
Ac ne laeta furens scelerum spectacula perdat, 
Invidet igne rogi miseris, coeloque nocenti 
Ingerit Emathiam. Non illum Poenus humator 
Consulis, et Libyca succensae lampade Cannae 
Compellunt, hominum ritus ut servet in hostes; 
Sed meminit, nondum satiata caedibus ira, 
Cives esse suos. Petimus non singula busta, 
Discretosque rogos; unum da gentibus ignem: 
Non interpositis urantur corpora flammis. 

Aut generi si poena juvat, nemus extrue Pindi, 
Erige congestas Oethaeo robore silvas, 
Thessalicam videat Pompejus ab aequore flammam. 
Nil agis hac ira: tabesne cadavera solvat, 

Àn rogus, haud refert: placido natura receptat 
Cuncta sinu, finemque sui sibi corpora debent. 


Hos, Caesar, populos, si nunc non usserit ignis, 

Üret cum terris, uret cum gurgite ponti: 

Communis mundo Superest rogus, ossibus astra 
Mixturus. Quocumque tuam fortuna vocabit, 

Hae quoque eunt animae: non altius ibis in auras, 
Non meliore loco Stygia sub nocte jacebis. 

Libera fortunae mors est: capit omnia tellus 

Quae genuit; coelo tegitur, qui non habet urnam. 
Tu, cui dant poenas inhumato funere gentes, 

Quid fugis hanc cladem? Quid olentes deseris agros? 
Has trahe, Caesar, aquas; hoc, si potes, utere coelo: 
Sed tibi tabentes populi Pharsalica rura 

Eripiunt, camposque tenent victore fugato. 

Non solum Haemonii funesta ad pabula belli 

Bistonii venere lupi, tabemque cruentae 

Caedis odorati, Pholoén liquere leones. 

Tune ursi latebras, obscoenae tecta, domosque 
Deseruere canes, et quidquid nare sagaci 

Áéra non sanum, motummque cadavera sentit. 
Jamque diu volucres civilia castra secutae 


Conveniunt. Vos, quae Nilo mutare soletis 

'Threicias hiemes, ad mollem serius Austrum 
Istis, aves: numquam se tanto vulture coelum 
Xuduit, aut plures presserunt aéra pennae. 
Omne nemus misit volucres, omnisque cruenta 
Alite sanguineis stillavit roribus arbor. 

Saepe super vultus victoris, et impia signa 

Aut cruor, aut alto defluxit ab aethere tabes, 
Membraque dejecit, jam lassis unguibus, ales. 
Sic quoque non omnis populus pervenit ad ossa, 
Inque feras discerptus abit: non intima curant 
Viscera, nec totas avidae sorbere medullas: 
Degustant artus. Latiae pars maxima turbae 
Fastidita jacet, quam sol, nimbique, diesque 
Longior, Emathiis resolutam miscuit arvis. 
'lFhessalica infelix, quo tanto crimine, tellus 


Laesisti Superos, ut te tot mortibus unam, 

Tot scelerum fatis premerent? Quod sufficit aevum, 


Immemor ut donet belli tibi damna vetustas ? 
Quae seges infecta surget non decolor herba? 


Quo non Romanos violabis vomere manes? 


Pp 

Ánte novae venient acies, scelerique secundo 
Praestabis, nondum siccos hoc sanguine, campos. 
Omnia majorum vertamus busta licebit, 

Et stantes tumulos, et qui radice vetusta 
Effudere suas, victis compagibus, urnas, 

Plus cinerum Haemoniae sulcis telluris aratur, 
Pluraque ruricolis feriuntur dentibus ossa. 
Nullus ab Exmathio religasset litore funem 
Navita, nec terram quisquam movisset arator, 
Romani dun populi, fugerentque coloni 
Umbrarum campos, gregibus dumeta carerent, 
Nullusque auderet pecori permittere pastor 
Vellere surgentem de nostris ossibus herbam; 
Ac, velut impatiens hominum, vel solis iniqui 
Limite, vel glacie, nuda, atque ignota jaceres, 

Si non prima nefas belli, sed sola tulisses. 

O Superi, liceat terras odisse nocentes, 

Quid totum premitis, quid totum absolvitis orbem ? 
Hesperiae clades, et flebilis unda Pachyni, 

Et Mutina, et Leucas puros fecere Philippos. 

WMaehter vue. Lies lhotat. ac. 
in littora. Liesbi 


Flectere vela jubet, qua tum. tellure latebas, 
Mesüor, in mediis quam si, Cornelia, campis 
|Eamathias stares. 

LIB. VIII. 


M. 4. LUCANI 
PHARSALIAE 


LIBER OCTAVUS. 


Jis super Herculeas fauces, nemorosaque Tempe. 
Haemoniae deserta petens dispendia silvae. 
Cornipedem exhaustum cursu, stimulisque negantem 
Magnus agens, incerta fugae vestigia turbat, 
Implicitasque errore vias. Pavet ille fragorem 
Motorum ventis nemorum, comitumque suorum. 
Qui post terga redit, trepidum, laterique timentem 
Exanimat. Quamvis summo de culmine lapsus, 
Nondum vile sui pretium scit sanguinis esse, 
Seque, memor fati, tantae mercedis habere 


Credit adhuc jugulum, quantum pro Caesaris ipse 

Avulsa cervice daret. Deserta sequentem 

Non patitur tutis fatum celare latebris 

Clara viri facies. Multi Pharsalica castra 

Cum peterent, nondum fama prodente ruinas, 
Occursu stupuere ducis, vertigine rerum 
Attoniti; cladisque suae vix ipse fidelis 

Auctor erat. Gravis est Magno quicumque malorum 
Testis adest: cunctis ignotus gentibus esse : 
Mallet, et obscuro tutus transire per urbes 
Nomine; sed poenas longi fortuna favoris 
Exigit a misero, quae tanto pondere famae 
Res premit adversas, fatisque prioribus urguet. 
Nunc festinatos nimium sibi sentit honores, 
Actaque lauriferae damnat Sullana juventae. 
Nunc et Corycias classes, et Pontica signa 
Dejectum meminisse pudet. Sic longius aevum 
Destruit ingentes animos, et vita superstes 
hnperio; nisi summa dies cum fine bonorum 
Adfuit, et celeri praevertit tristia leto, 


Dedecori est fortuna prior: quisquamne secundis 

'Tradere se fatis audet, nisi morte parata? 
Litora contigerat, per quae Peneius amnis, 
Emathia jam clade rubens, exibat in aequor. 
Inde ratis trepidum, ventis, et fluctibus impar, 
Flumineis vix tuta vadis, evexit in altum, 

Cujus adhuc remis quatitur Corcyra, sinusque 
Leucadii. Cilicum dominus, terraeque Liburnae, 
Exiguam vector pavidus correpsit in alnum. 
Conscia curarum secreta in litora Lesbi 
Flectere vela jubet, qua tum tellure latebas 
Maestior, in mediis quam si, Cornelia, campis 
Emathiae stares. Tristes praesagia curas 
Exagitant, trepida quatitur formidine somnus; 
Thessaliam nox omnis habet, tenebrisque remotis. 
Rupis in abruptae scopulos, extremaque currens 
Litora, prospiciens fluctus, nutantia longe 
Semper prima vides venientis vela carinae, 
Quaerere nec quidquam de fato conjugis audes. 
En ratis, ad vestros quae tendit carbasa portus, 


Quid ferat ignoras; sed nunc tibi summa pavoris 

Nuntius armorum tristis, rumorque sinister, 

Victus adest conjux. Quid perdis tempora luctus? 
Cum possis jam flere, times? Tunc puppe propinqua 
Prosiluit, crimenque Deum crudele notavit, 
Deformem pallore ducem, vultusque prementem 
Canitie, atque atro squalentes pulvere vestes. 

Obvia nox miserae coelum, lucemque tenebris 
Abstulit, atque animam clausit dolor; omnia nervis 
Membra relicta labant, riguerunt corda, diuque 

Spe mortis decepta jacet. Jam fune ligato 

Litoribus, lustrat vacuas Pompejus arenas; 

Quem postquam propius famulae videre fideles, 
Non ultra gemitus tacitos incessere fatum 

Permisere sibi, frustraque attollere terra 
Semianimem conantur heram, quam pectore Magnus 
Ambit, et adstrictos refovet complexibus artus. 
Coeperat in summum, revocato sanguine, corpus 
Pompeji sentire manus, maestamque mariti 

Posse pati faciem: prohibet succumbere fatis 


Magnus, et immodicos castigat voce dolores. 

Nobile cur robur fortunae vulnere primo, 
Femina, tantorum titulis insignis avorum, 
Frangis? Habes aditum mansurae in saecula famae. 
Laudis in hoc sexu, non legum jura, nec arma, 
Unica materia est conjux miser. Erige mentem, 
Et tua cum fatis pietas decertet, et ipsum, 

Quod sum victus, ama. Nunc sum tibi gloria major, 
À me quod fasces, et quod pia turba Senatus, 
Tantaque discessit Regum manus: incipe Magnum 
Sola sequi. Deformis, adhuc vivente marito, 
Summus, et augeri vetitus dolor: ultima debet 
Esse fides, lugere virum. Tu nulla tulisti 

Bello damna meo: vivit post proelia Magnus, 

Sed fortuna perit: quod defles, illud amasti. 
Vocibus his correpta viri vix aegra levavit 
Membra solo, tales gemitu rumpente querelas. 

O' utinam in thalamos invisi Caesaris issem 

Infelix conjux, et nulli laeta marito! 

Bis nocui mundo; me pronuba duxit Erinnys, 
Crassorumque umbrae, devotaque manibus illis 

Assyrios in castra tuli civilia casus, 
Praecipitesque dedi populos, cunctosque fugavi 
A causa meliore Deos. O maxime conjux, 

O thalamis indigne meis, hoc juris habebit 

In tantum fortuna caput? Cur impia nupsi, 


$i miserum factura fui? Nunc accipe poenas, 


Sed quas sponte luam. Quo sit tibi mollius aequor, 


Certa fides Regum, totusque paratior orbis, 
Sparge mari comitem. Mallem felicibus armis 
Dependisse caput: nunc clades denique lustra, 
Magne, tuas. Ubicumque jaces, civilibus armis 
Nostros ulta toros, ades huc, atque exige poenas. 
Julia, crudeles, placataque pellice caesa, 
Magno parce tuo. Sic fata, iterumque refusa 
Conjugis in gremium, cunctorum lumina solvit 
In lacrimas; duri flectuntur pectora Magni, 
Siccaque Thessaliae confudit lumina Lesbos. 
Tunc Mitylenaeum, pleno jam litore, vulgus 
Adfatur Magnum: Si maxima gloria nobis 


Semper erit tanti pignus servasse mariti, 

Tu quoque devotos sacro tibi foedere muros, 
Oramus, sociosque lares dignare vel una 

Nocte tua; fac, Magne, locum, quem cuncta revisant 
Saecula, quem veniens hospes Romanus adoret. 
Nulla tibi subeunda magis sunt moenia victo; 
Omnia victoris possunt sperare favorem, 

Haec jam crimen habent: quid, quod jacet insula ponto, 
Caesar eget ratibus: procerum pars magna coibit 
Certa loci; noto reparandum est litore fatum. 

Accipe templorum cultus, aurumque Deorum 
Accipe. Si terris, si puppibus ista juventus 

Aptior est, tota, quantum valet, utere Lesbo. 

Hoc solum crimen meritae bene detrahe terrae, 

Ne nostram videare fidem felixque secutus, 

Et damnasse miser. Tali pietate virorum 

Laetus, in adversis, et mundi nomine gaudens 

Esse fidem, Nullum toto mihi, dixit, in orbe 
Gratius esse solum, non parvo pignore vobis 
Ostendi. Tenuit nostros hac obside Lesbos 

Adfectus: hic sacra domus, carique penates, 


Qqa 

Hic mihi Roma fuit. Non ullo in litore puppim 

Ante dedi fugiens, saevi cum. Caesaris iram 

Jam scirem meritam, servata conjuge, Lesbon., 

Non veritus tantam veniae committere vobis 
Materiem. Sed jam satis est fecisse nocentes; 

lata mihi totum mea sunt agitanda per orbem. 

Heu nimium felix aeterno nomine Lesbos! 

Sive doces populos, legesque admittere Magnum, 
Seu praestas tu sola fidem: nam quaerere certum est 
Fas quibus in terris, ubi sit scelus. Accipe, numen, 
Si quod adhuc mecum es, votorum extrema meorum; 
Da similes Lesbo populos, qui Marte subactum 

Non intrare suos, infesto Caesare, portus, 

Non exire vetent. Dixit, maestamque carinae 
Imposuit comitem. Cunctos mutare putares 
Tellurem, patriaeque solum, sic litore toto 
Plangitur, infestae tenduntur in aethera dextrae: 
Pompejumque minus, cujus fortuna dolorem 
Moverat, ast illam, quam toto tempore belli 


Ut civem videre suam, discedere cernens 

Ingemuit populus; quam vix, si castra mariti 
Victoris peteret, siccis dimittere matres 

Jam poterant oculis: tanto devinxit amore 

Hos pudor, hos probitas, castique modestia vultus; 
Quod submissa nimis, nulli gravis hospita turbae 
Stantis adhuc fati, vixit quasi conjuge victo. 

Jam pelago medios Titan demissus ad ignes, 

Nec quibus abscondit, nec si quibus exerit orbem, 
Totus erat, vigiles Pompeji pectore curae 

Nunc socias adeunt Bomani foederis urbes; 

Et varias Regum mentes, nunc invia mundi 

Arva super nimios soles, Austrumque jacentis. 
Saepe labor maestus curarum, odiumque futuri 
Projecit fessos incerti pectoris aestus, 

Rectoremque ratis de cunctis consulit astris; 

Unde notet terras, quae sit mensura secandi 
Aequoris in coelo, Syriam quo sidere servet, 

ÁÀut quotus in plaustro Libyam bene dirigat ignis. 
Doctus ad haec fatur taciti servator Olympi: 


Signifero quaecumque fluunt labentia coelo, 

Numquam stante polo, miseros fallentia nautas 
Sidera non sequimur; sed qui non mergitur undis 
Axis inocciduus, gemina clarissimus Arcto, 

Ille regit puppes. Hic cum mihi semper in altum 
Surget, et instabit summis minor Ursa ceruchis, 
Bosphoron, et Scythiae curvantem litora pontum 
Spectamus. Quidquid descendet ab arbore summa 
Arctophylax, propiorque mari Cynosura feretur, 

In Syriae portus tendet yatié. Inde Canopos 
Excipit Australi coelo contenta vagari, 

Stella timens Borean : illa quoque perge sinistra, 
Trans Pharon, in medio tanget ratis aequore Syrtim. 
Sed quo vela dari, quo nunc pede carbasa tendi 
Nostra jubes? Dubio contra cui pectore Magnus, 
Hoc solum toto, respondit, in aequore serva, 

Ut sit ab Emathiis semper tua longius oris 
Puppis, et Hesperiam pelago, coeloque relinquat: 
Cetera da ventis. Comitem, pignusque recepi 
Depositum: tunc certus eram, quae litora vellem, 


Nunc portum fortuna dabit. Sic fatur; at ille 

Justo vela modo pendentia cornibus aequis 
Torsit, et in laevum puppim dedit, utque secaret. 
Quas Asiae cautes, et quas Chios asperat undas, 
Hos dedit in proram, tenet hos in puppe rudentes. 
Aequora senserunt motus, aliterque secante 

Jam pelagus rostro, nec idem spectante carina, 
Mutavere sonum. Non sic moderator equorum, 
Dexteriore rota laevum cum . circuit axem, 

Cogit inoffensae currus accedere metae. 

Ostendit terras Titan, et sidera texit. 

Sparsus ab Emathia fugit quicumque procella, 
Adsequitur Magnum, primusque a litore Lesbi 
Occurrit natus, procerum mox turba fidelis. 

Nam neque dejecto fatis, acieque fugato 
Abstulerat Magno Reges fortuna ministros: 
Terrarum dominos, et sceptra Eoa tenentes 

Exul habet comites. Jubet ire in devia mundi 
Dejotarum, qui sparsa ducis vestigia legit. 
Quando, ait, Emathiis amissus cladibus orbis 


Qua Romanus erat, superest, fidissime Regum, 

Eoam tentare fidem, populosque bibentes 
Euphraten, et adhuc securum a Caesare Tigrim. 
Ne pigeat Magno quaerentem fata, remotas 
Medorum penetrare domus, Scythicosque recessus, 
Et totum mutare diem, vocesque superbo 
Arsacidae perferre meas. Si foedera vobis 

Prisca manent, mihi per Latium jurata Tonantem, 
Per vestros adstricta Magos, implete pharetras, 
Armeniosque arcus Geticis intendite nervis: 

$i vos, o Parthi, peterem cum Caspia claustra, 
Et sequerer duros aeterni Martis Alanos, 

Passus Achaemeniis late decurrere campis, 

In tutam trepidos numquam. Babylona coegi: 
Arva super Cyri, Chaldaeique ultima regni, 

Qua rapidus Ganges, et qua Nysaeus Hydaspes 


Accedunt pelago, Phoebi surgentis ab igne 


Jam propior, quam Persis, eram; tamen omnia vincens 


Sustinui nostris vos tantum deesse triumphis, 
Solusque e numero Regum telluris Eoae, 


Ex aequo me Parthus adit. Nec munere Magni 

Stant semel Arsacidae. Quis enim post vulnera cladis 
Assyriae, justas Latii compescuit iras? 

Tot meritis obstricta meis, nunc Parthia ruptis 
Excedat claustris vetitam per saecula ripam, 
ZLeugmaque Pellaeum. Pompejo vincite, Parthi: 

Vinci Roma volet. Regem parere jubenti 

Ardua non piguit, positisque insignibus aulae 
Egreditur, famuli raptos indutus amictus. 

In dubiis tutum est inopem simulare tyranno. 
Quanto igitur mundi dominis securius aevum 

Verus pauper agit! Dimisso in litore Rege, 

Ipse per Icariae scopulos, Ephesumque relinquens. 
Et placidi Colophona maris, spumantia parvae 

Radit saxa Sami: spirat de litore Coo 

Aura fluens, Gnidon inde fugit, claramque relinquit 
Sole Rhodon, magnosque sinus Telmessidos undae 
Compensat medio pelagi. Pamphylia puppi 

Occurrit tellus; nec se committere muris 

Ausus adhuc ullis, te primum, parva Phaselis, 


Magnus adit: nam te metui vetat incola rarus, 

KExhaustaeque domus populis; majorque carinae, 
Quam tua turba, fuit! Tendens hinc carbasa rursus 
Jam "Taurum, Tauroque videt Dipsanta cadentem. 
Crederet hoc Magnus, pacem cum praestitit undis 
Et sibi consultum? Cilicum per litora tutus 

Parva puppe fugit: sequitur pars magna Senatus 
Ad profugum collecta ducem; parvisque Syedris, 
Quo portu mittitque rates recipitque Selinus, 

In procerum coetu tandem maesta ora resolvit 
Vocibus his Magnus: Comites bellique, fugaeque, 
Atque instar patriae, quamvis in litore nudo, 

In Cilicum terra, nullis circumdatus armis, 
Consultem, rebusque meis exordia quaeram; 
Ingentes praestate animos: non omnis in arvis 
Emathiis cecidi, nec sic mea fata premuntur, 

Ut nequeam relevare caput, cladesque receptas 
Excutere. An Libycae Marium potuere ruinae 
Erigere in fasces, plenis et reddere fastis, ( 
Me, pressum leviore manu, fortuna tenebit? 


Mille meae Grajo volvuntur in aequore puppes. 

Mille duces. Sparsit potius Pharsalia nostras, 
Quam subvertit, opes; sed me vel sola tueri 

Fama potest rerum, toto quas gessimus orbe, 

Et nomen, quod mundus amat. Vos pendite regna 
Viribus, atque fide, Libyen, Parthosque, Pharonque, 
Quaenam Romanis deceat succurrere rebus. 

Ast ego curarum vobis arcana mearum 
Expromam, mentisque meae quo pondera vergant. 
Aetas Niliaci nobis suspecta Tyranni est: 

Ardua quippe fides robustos exigit annos. 

Hinc anceps dubii terret sollertia Mauri; 

Namque memor generis, Carthaginis impia proles, 
Imminet Hesperiae, multusque in pectore vano est 
Hannibal, obliquo maculat qui sanguine regnum, 
Et Numidas contingit avos: jam supplice Varo 
Intumuit, viditque loco Romana secundo. 

Quare agite, Eoum comites properemus in orbem. 
Dividit Euphrates ingenti gurgite mundum; 
Caspiaque immensos seducunt claustra recessus; 


Et polus Assyrias alter noctesque, diesque 

Vertit, et abruptum est nostro mare discolor unda, 
Oceanusque suus. Regnandi sola voluptas; 

Celsior in campis sonipes, et fortior arcus; 

Nec puer, aut senior letales tendere nervos 

Segnis, et a nulla mors est incerta sagitta. 

Primi Pellaeas arcu fregere sarissas, 

Bactraque Medorum sedem, murisque superbam 
Assyrias Babylona domos. Nec pila timentur 

Nostra nimis Parthis, audentque in bella venire, 
Experti Scythicas, Crasso pereunte, pharetras. 
Spicula nec solo spargunt fidentia ferro, 

Stridula sed multo saturantur tela veneno: 

Vulnera parva nocent, fatumque in sanguine summo est. 
O utinam non tanta mihi fiducia saevis 

Esset in Arsacidis! Fatis nimis aemula nostris 

Fata movent Medos, multumque in gente Deorum est. 
Effundam populos alia tellure revulsos, 

Excitosque suis immittam sedibus ortus. 

Quod si nos Eoa fides, et barbara fallunt 


Foedera, vulgati supra commercia mundi 

Naufragium fortuna ferat. Non regna precabor, 
Quae feci: sat magna feram solatia mortis 

Orbe jacens alio, nil haec in membra cruente, 
Nil socerum fecisse pie. Sed cuncta revolvens 
Vitae fata meae, semper venerabilis illa 

Orbis parte fui: quantus Maeotida supra, 
Quantus apud Tanainn toto conspectus in ortu? 
Quas magis in terrás nostrum felicibus actis 
Nomen abit, aut unde redit majore triumpho? 
Roma, fave coeptis: quid enim tibi laetius umquam 
Praestiterint Superi, quam, si civilia Partho 
Milite bella geras, tantam consumere gentem, 
Et nostris miscere malis? Cum Caesaris arma 
Concurrent Medis, aut me fortuna necesse est 
Vindicet, aut Crassos. Sic fatus, murmure sentit 
Consilium damnasse viros, quos Lentulus omnes 
Virtutis stimulis, et nobilitate dolendi 
Praecessit, dignasque tulit modo. Consule voces: 
Siccine Thessalicae mentem fregere ruinae? 


Una dies mundi damnavit fata? Secundum 

Emathiam lis tanta datur? Jacet omne cruenti 
Vulneris auxilium? Solos tibi, Magne, reliquit 
Parthorum fortuna pedes? Quid transfuga mundi 
'errarum totos tractus, coelumque perosus, 
Aversosque polos, alienaque sidera quaeris, 
Chaldaeos culture focos, et barbara sacra, 
Parthorum famulus? Quid causa obtenditur armis 
Libertatis amor? Miserum quid decipis orbem, 
81 servire potes? Te, quem Romana regentem 
Horruit auditu, quem captos ducere Reges 

Vidit ab Hyrcanis, Tndoque a litore, silvis, 
Dejectum fatis, humilem, fractumque videbit, 
Extolletque animos Latium vesanus in orbem, 

Se simul, et Romam, Pompejo supplice, mensus? 
Nil animis, fatisque tuis effabere dignum: 
Exiget, ignorans Latiae commercia linguae, 

Ut lacrimis se, Magne, roges. Patimurne pudoris 
Hoc vulnus, clades ut Parthia vindicet ante 
Hesperias, quam Roma suas? Civilibus armis 


Elegit te nempe ducem: quid vulnera nostra 


NOST, 

In Seythicos spargis populos, cladesque latentes? 
Quid Parthos transire doces? Solatia tanti 

Perdit Roma mali, nullos admittere Reges, 

Sed civi servire suo. Juvat ire per orbem 
Ducentem saevas Romana in moenia gentes, 
Signaque ab Euphrate cum Crassis capta sequentem? 
Qui solus Regum, fato celante favorem, 

Defuit Emathiae, nunc tantas ille lacesset 

Auditi victoris opes, aut jungere fata 

Tecum, Magne, volet? Non haec fiducia genti est. 
Omnis in Árctois populus quicumque pruinis 
Nascitur, indomitus bellis, et mortis amator. 
Quidquid ad Eoos tractus, mundique teporem 
Labitur, emollit gentes clementia coeli. 

Ilic et laxas vestes, et fluxa virorum 

Velamenta vides. Parthus per Medica rura 
Sarmaticos inter campos, effusaque plano 
Tigridis arva solo, nulli superabilis hosti est 
Libertate fugae: sed non, ubi terra tumebit, 


Aspera conscendet montis juga, nec per opacas 

Bella geret tenebras incerto debilis arcu, 

Nec franget nando violenti vorticis amnem, 
Nec tota in pugna perfusus sanguine membra 
Exiget aestivum calido sub pulvere solem. 
Non aries illis, non ulla est machina belli; 


Haud fossas implere valent, Parthoque sequente, 


Murus erit, quodcumque potest obstare sagittae. 
Pugna levis, bellumque fugax, turmaeque vagantes, 
Et melior cessisse loco, quam pellere, miles. 

lllita tela dolis, nec Martem comminus umquam 
AÀusa pati virtus, sed longe tendere nervos, 

Et, quo ferre velint, permittere vulnera ventis. 
Ensis habét vires, et gens quaecumque virorum est, 
Bella gerit gladiis; nam Medos proelia prima 
Exarmant, vacuaeque jubent remeare pharetrae. 
Nulla manus illis, fiducia tota veneni est. 

Credis, Magne, viros, quos in discrimina belli 
Cum ferro venisse parum est? Tentare pudendum 
Auxilium tanti est, toto divisus ut orbe 


A terra moriare tua, tibi barbara tellus 

Incumbat, te parva tegant, ac vilia busta? 

Invidiosa tamen, Crasso quaerente sepulchrum. 

Sed tua sors levior, quoniam mors ultima poena est, 
Nec metuenda viris. Àt non Cornelia letum 

Infando sub Rege timet. Num barbara nobis 

Est ignota Venus, quae ritu caeca ferarum 

Polluit innumeris leges, et foedera taedae 

Conjugibus ? Thalamique patent secreta nefandi 

Inter mille nurus. Epulis vesana, meroque 

Regia, non ullos exceptos legibus horret 
Concubitus; tot femineis complexibus unum 

Non lassat nox tota marem. Jacuere sorores 

In Regum thalamis, sacrataque pignora matres. 
Damnat apud gentes sceleris non sponte peracti 
Oedipodionias infelix fabula "Thebas: 

Parthorum dominus quoties sic sanguine mixto 
Nascitur Ársacides? Cui fas implere parentem, 

Quid rear esse nefas? Proles tam clara Metelli 

Stabit barbarico conjux millessima lecto? 


Quamquam non ulli plus regia, Magne, vacabit, 

Saevitia stimulata, Venus, titulisque virorum. 
Nam quo plura juvent Parthum portenta, fuisse 
Hanc sciet et Crassi: ceu pridem debita fatis 
Assyriis, trahitur cladis captiva vetustae. 

Haereat Eoae vulnus miserabile sortis; 

Non solum auxilium funesto a Rege petisse, 

Sed gessisse prius bellum civile pudebit. 

Nam quod apud populos crimen, socerique, tuumque 
Majus erit, quam quod, vobis miscentibus arma, 
Crassorum vindicta perit? Incurrere cuncti 
Debuerant in Dactra duces, et ne qua vacarent 
Arma, vel Arctoum Dacis, Rhenique catervis 
Imperii nudare latus, dum perfida Susa 

In tumulos prolapsa ducum, Babylonque jaceret. 
Assyriae paci finem, Fortuna, precamur; 

Et, si Thessalia bellum civile peractum est, 

Ad Parthos, qui vicit, eat. Gens unica mundi est, 
De qua Caesareis possim gaudere triumphis. 

Non tibi, cum primum gelidum transibis Araxen. 


Umbra senis maesti Scythicis confixa sagittis 

Ingeret has voces? Tu, quem post funera nostra 
Ultorem cinerum nudae speravimus umbrae, 

Ad foedus, pacemque venis? Tum plurima cladis 
Occurrent monumenta tibi : quae moenia trunci 
Lustrarunt cervice duces, ubi nomina tanta 
Obruit Euphrates, et nostra cadavera Tigris 
Detulit in terras, ac reddidit. Ire per ista 

Si potes, in media socerum quoque, Magne, sedentem 
Thessalia: placare potes. Quin respicis orbem 
Hhomanum? Si regna times projecta sub Austro, 
Infidumque Jubam, petimus Pharon, arvaque Lagi. 
Syrtibus hinc Libycis tuta est Aegyptus; at inde 
Gurgite septeno rapidus mare summovet amnis: 
lerra suis contenta bonis, non indiga mercis, 

Aut Jovis: in solo tanta est fiducia Nilo. 

Sceptra puer Ptolemaeus habet tibi debita, Magne. 
'lTutelae commissa tuae. Quis nominis umbram 
Horreat? Innocua est aetas: ne jura, fidemque, 
Respectumque Deum veteris speraveris aulae. 


Nil pudet adsuetos sceptris: mitissima sors est 

Regnorum sub Rege novo. Non plura locutus 
Impulit huc animos. Quantum spes ultima rerum 
Libertatis habes! Victa est sententia Magni. 

Tunc Cilicum liquere solum, Cyproque citatas 
Immisere rates, nullas cui praetulit aras 

Undae Diva memor Paphiae, si numina nasci 
Credimus, aut quemquam fas est coepisse Deorum. 
Haec ubi deseruit Pompejus litora, totos 

Emensus Cypri scopulos, quibus exit in Austrum, 
Inde maris vasti transfuso vertitur aestu, 

Nec tenuit gratum nocturno lumine montem. 
Infimaque Aegypti pugnaci litora velo 

Vix tetigit, qua dividui pars maxima Nili 

In vada decurrit Pelusia septimus amnis. 

Tempus erat, quo Libra pares examinat horas 
Non uno plus aequa die, noctique rependit 

Lux minor hibernae verni solatia damni. 

Comperit ut Regem Casio se monte tenere, 

Flectit iter; nec Phoebus adhuc, nec carbasa languent. 


Jam rapido speculator eques per litora cursu 

Hospitis adventu pavidam compleverat aulam. 
Consilii vix tempus erat: tamen omnia monstra 
Pellaeae coiere domus; quos inter Achoreus 
Jam placidus senio, fractisque modestior annis, 
(Hunc genuit custos Nili crescentis in arva 
Memphis vana sacris: illo cultore Deorum 
Lustra suae Phoebes non unus vixerat Ápis;) 
Consilii vox prima fuit, meritumque, fidemque, 
Sacraque defuucti jactavit pignora patris. 

Sed inelior suadere malis, et nosse tyrannos, 
Ausus Pompejum leto damnare Photinus, 

Jus, et fas multos faciunt, Ptolemaee, nocentes; 
Dat poenas laudata fides, cum sustinet, inquit, 
Quos fortuna premit. Fatis accede, Deisque, 

Et cole felices, miseros fuge. Sidera terra 

Ut distant, ut flamma mari, sic utile recto. 
Sceptrorum vis tota perit, si pendere justa 
Incipit, everlitque arces respectus honesti. 
Libertas scelerum est, quae regna invisa tuetur, 


Sublatusque modus gladiis. Facere omnia saeve 


526 PHARSALIA. V. 49i: 


Non impune licet, nisi dum facis. Exeat aula 

Qui vult esse pius: virtus, et summa potestas 

Non coéunt; semper metuet, quem saeva pudebunt. 
Non impune tuos Magnus contempserit annos, 

Qui te nec victos arcere a litore nostro 

Posse putat. Neu te Sceptris privaverit hospes. 
Pignora sunt propiora tibi: Nilumque, Pharonque, 
Si regnare piget, dammatae redde sorori. 
Aegyptum certe Latiis tueamur ab armis. 

Quidquid non fuerit Magni, dum bella geruntur, 
Nec victoris erit. Toto jam pulsus ab orbe, 
Postquam nulla manet rerum fiducia, quaerit 

Cum qua gente cadat: rapitur civilibus umbris. 
Nec soceri tantum arma fugit: fugit ora Senatus, 
Cujus Thessalicas saturat pars magna volucres, 

Et metuit gentes, quas uno in sanguine mixtas 
Deseruit, Regesque timet, quorum omnia mersit; 
Thessaliaeque reus, nulla tellure receptus, 
Sollicitat nostrum, quem nondum perdidit, orbem. 


Justior in Magnum nobis, Ptolemaee, querelae 

Causa data est. Quid sepositam, semperque quietam 
Crimine bellorum maculas Pharon, arvaque nostra 
Victori suspecta facis? Cur sola cadenti 

Haec placuit tellus, in quam Pharsalica fata 
Conferres, poenasque tuas? Jam crimen habemus 
Purgandum gladio; quod nobis sceptra Senatus, 
Te suadente, dedit; votis tua fovimus arma. 

Hoc ferrum, quod fata jubent proferre, paravi 
Non tibi, sed. victo. Feriam tua viscera, Magne; 
Malueram soceri: rapimur, quo cuncta feruntur. 
Tene mihi dubitas an sit violare necesse, 

Cum liceat? Quae te nostri fiducia regni 

Huc agit, infelix? Populum non cernis inermem, 
Arvaque vix refugo fodientem mollia Nilo? 

Metiri sua regna decet, viresque fateri. 

Tu, Ptolemaee, potes Magni fulcire ruinam, 

Sub qua Roma jacet? Bustum, cineresque movere 
Thessalicos audes, bellumque in regna vocare? 
Ante aciem Emathiam, nullis accessimus armis; 


Pompeji nunc castra placent, quae deserit orbis? 

Nunc victoris opes, et cognita fata lacessis? 
Adversis non. deese decet, sed laeta secutos: 
Nulla fides umquam miseros elegit amicos. 
Adsensere omnes sceleri. laetatur honore 

Rex puer insueto, quod jam sibi tanta jubere 
Permittant famuli. Sceleri delectus. Achillas. 
Perfida qua tellus Casiis excurrit arenis, 

Et vada testantur junctas Aegyptia Syrtes, 
Exiguam sociis monstri, gladiisque carinam 
Instruit. O Superi, Nilusne, et barbara Memphis, 
Et Pelusiaci tam mollis turba Canopi, 

Hos animos? Sic fata premunt civilia mundum? 
Sic Romana jacent? Ullusne in cladibus istis 

Est locus Aegypto, Phariusque admittitur ensis? 
Hanc certe servate fidem, civilia bella, 

Cognatas praestate manus, externaque monstra 
Pellite. Si meruit tam claro nomine Magnus 
Caesaris esse nefas, tanti, Ptolemaee, ruinam 
Nominis haud metuis? Coeloque tonante profanas 


Inseruisse manus, impure, ac semivir, audes? 

Non domitor mundi, nec ter Capitolia curru 
Invectus, Regumque potens, vindexque Senatus, 
Victorisque gener; Phario satis esse tyranno 
Quod poterat, Romanus erat. Quid viscera nostra 
Scrutaris gladio? Nescis, puer improbe, nescis 
Quo tua sit fortuna loco: jam jure sine ullo 
Nili sceptra tenes; cecidit civilibus armis, 

Qui tibi sceptra dedit. Jam vento vela negarat 
Magnus, et auxilio remorum infanda petebat 
Litora, quem contra, non longa vecta biremi, 
Appulerat scelerata manus, Magnoque patere 
Fingens regna Phari, celsae de puppe carinae 
In parvam jubet ire ratem, litusque malignum 
Incusat, bimaremque vadis frangentibus aestum. 
Qui vetet externas terris advertere classes. 
Quod nisi fatorum leges, intentaque jussu 
Ordinis aeterni, miserae vicinia mortis 
Damnatum leto traherent ad litora Magnum, 
Non ulli comitum sceleris praesagia deerant. 


Quippe fides si pura foret, si Regia Magno, 

Sceptrorum auctori, vera pietate pateret, 
Venturum tota Pharium cum classe Tyrannum. 
Sed cedit fatis, classemque relinquere jussus 
Obsequitur, letumque juvat praeferre timori. 

Ibat in hostilem praeceps Cornelia puppim. 

Hoc magis impatiens egresso deesse marito, 

Quod metuit clades. Remane, temeraria conjux. 
Et tu, nate, precor, longeque e litore casus 
Expectate meos, et in hac: cervice; Tyranni 
Explorate fidem: dixit; sed surda vetanti 

Tendebat geminas amens Cornelia palmas: 

Quo sine me, crudelis, abis? Iterumne relinquor 
'Thessalicis summota malis? Numquam omine laeto 
Distrahimur miseri. Poteras non flectere puppim, 
Cum fugeres. alio, latebrisque relinquere Lesbi, 
Omnibus a terris si nos arcere parabas. 

An tantum in fluctus placeo. comes? Haec ubi frustra 
Effudit, prima pendet tamen anxia. puppe, 
Attonitoque metu nec quoquam advertere visus, 


Nec Magnum spectare potest. Stetit anxia classis 

Ad ducis eventum, metuens non arma, nefasque, 
Sed ne submissis precibus Pompejus adoret 
Sceptra sua donata manu. 'Iransire parantem 
Romanus Pharia miles de puppe salutat 
Septimius, qui, pro Superum pudor, arma satelles 
Regia gestabat posito deformia pilo. 

Llumanis, violentus, atrox, nullaque ferarum 
Mitior in caedes. Quis non, Fortuna, putasset 
Parcere te populis, quod bello haec dextra vacasset, 
"Thessaliaque procul tam noxia tela fugasses? 
Disponis gladios, ne quo non fiat in orbe, 

Heu, facinus civile tibi. Victoribus ipsis 

Dedecus, et numquam Superum caritura pudore 
Fabula; Romanus Regi sic paruit ensis, 
Pellaeusque puer gladio tibi colla recidit, 

Magne, tuo. Qua posteritas in saecula mittet 
Septimium fama? Scelus hoc quo nomine dicent, 
Qui Bruti dixere. nefas? Jam venerat horae 
Terminus extremae, Phariamque ablatus in alnum 


:Perdiderat jam jura sui. Tum stringere ferrum 

Regia monstra parant. Ut vidit comminus enses. 
Involvit vultus, atque indignatus apertum 

Fortunae praebere caput, tunc lumina pressit, 
Continuitque animam, ne quas effundere voces 
Posset, et aeternam fletu corrumpere famam. 

Át postquam mucrone latus funestus Achillas 
Perfodit, nullo gemitu consensit ad- ictum, 
Despexitque nefas, servatque immobile corpus, 
Seque probat moriens, atque haec in pectore volvit: 
Saecula Romanos numquam tacitura labores 
Attendunt, aeyumque sequens speculatur ab omni 
Orbe ratem, Phariamque fidem; nunc consule famae. 
Fata tibi longae fluxerunt prospera vitae; 

Ignorant populi, si non in morte probaris, 

An scieris adversa pati. Ne cede pudori, 
Auctoremque dole fati: quacumque feriris, 

Crede manum soceri. Spargant, lacerentque licebit, 
Sum tamen, o Superi, felix, nullique. potestas 

Hoc auferre Deo: mutantur prospera vitae, 


Non sum morte miser. Videt hanc Cornelia caedem. 

Pompejusque meus. Tanto patientius, oro, 

Claude, dolor, gemitus: natus, conjuxque peremptum 
Si mirantur, amant. Talis custodia Magno 

Mentis erat, jus hoc animi morientis habebat. 

Àt non tam patiens Cornelia cernere saevum, 
Quam perferre nefas, miserandis aethera complet 
Vocibus. O conjux, ego te scelerata peremi: 
Letiferae tibi causa morae fuit avia Lesbos, 

Et prior in Nili pervenit litora Caesar. 

Nam cui jus alii sceleris? Sed quisquis in istud 

A Superis immisse caput, vel Caesaris irae, 

Vel tibi prospiciens, nescis crudelis, ubi ipsa 
Viscera sint Magni: properas, atque ingeris ictus, 
Qua votum est victo. Poenas non morte minores 
Pendat, et ante meum videat caput. Haud ego culpa 
Libera bellorum, quae matrum sola per undas, 

Et per castra comes, nullis absterrita fatis, 
Victum, quod Reges etiam timuere, recepi. 

Hoc merui conjux, in tuta puppe relinqui ? 


Perfide, parcebas? 'Te fata extrema petente. 

Vita digna fui? Moriar, nec munere Regis. 

Aut mihi praecipitem, nautae, permittite saltum, 
Aut laqueum collo, tortosque aptare rudentes, 
Aut aliquis, Magno dignus comes, exigat ensem: 
Pompejo praestare potest, quod Caesaris armis 
Imputet. O saevi, properantem in fata tenetis? 
Vivis adhuc, conjux, et jam Cornelia non est 
Juris. Magne, sui: prohibent accersere mortem; 
Servor victori. Sic fata, interque suorum 

Lapsa manus, rapitur, trepida fugiente carina. 
At Magni cum terga sonent, et pectora ferro, 
Permansisse decus sacrae venerabile formae, 
lratamque Deis faciem, nihil ultima mortis 

Ex habitu, vultuque viri mutasse, fatentur 

Qui lacerum videre.caput. Nam saevus in ipso 
Septimius sceleris majus scelus invenit actu, 

Àc retegit sacros, scisso velamine, vultus 
Semianimis Magni, spirantiaque occupat ora, 
Collaque in obliquo ponit languentia transtro. 


Tunc nervos, venasque secat, nodosaque frangit 

Ossa diu: nondum artis erat caput ense rotare. 
At postquam trunco cervix abscissa recessit, 
Vindicat hoc Pharius dextra gestare satelles. 
Degener, atque operae, miles Romane, secundae, 
Pompeji sacrum diro caput ense recidis, 

Ut non ipse feras? O summi fata pudoris! 

Impius ut Magnum nosset puer, illa verenda 
Regibus hirta coma, et generosa fronte decora 
Caesaries compressa manu est, Pharioque veruto, 
Dum vivunt vultus, atque os in murmura pulsant 
Singultus animae, dum lumina nuda rigescunt, 
Suffixum caput est, quo numquam bella jubente 
Pax fuit: hoc leges, campumque, et rostra movebat: 
Hac facie, fortuna tibi Romana, placebas. 

Nec satis infando fuit hoc vidisse Tyranno; 

Vult sceleris superesse fidem. Tunc arte nefanda 
Submota est capiti tabes, raptoque cerebro 
Exsiccata cutis, putrisque effluxit ab alto 

Huinor, et infuso facies solidata veneno est. 


Ultima Lageae stirpis, perituraque proles. 

Degener, incestae sceptris cessure sororis, 

Cum tibi sacrato Macedon servetur in antro, 
Et Regum cineres extructo monte quiescant, 
Cum Ptolemaeorum manes, seriemque pudendam 
Pyramides claudant, indignaque Mausolea, 
Litora Pompejum feriunt, truncusque vadosis 
Huc illuc jactatur aquis. Adeone molesta 

Totum cura fuit socero servare cadaver? 

Hac fortuna fide Magni tam prospera fata 
Pertulit; hac illum summo. de culmine rerum 
Morte petit, cladesque omnes exegit in uno 
Saeva die, quibus immunes tot praestitit annos: 
Pompejusque fuit; qui numquam mixta videret 
Laeta malis; felix nullo turbante Deorum, 

Et nullo parcente miser. Semel impulit illum 
Dilata fortuna manu. Pulsatur TNT 

Carpitur in scopulis, hausto per vulnera fluctu, 
Ludibrium pelagi, nullaque manente figura, 
Una nota est Magno capitis jactura revulsi. 


Ante tamen Pharias victor quam tangat arenas, 

Pompejo raptim tumulum fortuna paravit, 

Ne jaceat nullo, vel non meliore sepulchro. 

E latebris pavidus decurrit ad aequora Codrus 
Quaestor ab Idalio Cinyraeae litore Cypri; 
Infaustusque fugae fuerat comes. llle per umbras 
Ausus ferre gradum, victum pietate timorem 
Compulit,.ut mediis quaesitum corpus in undis 
Duceret ad terram, traheretque ad litora Magnum. 
Lucis maesta parum per densas Cynthia nubes 
Praebebat; cano sed discolor aequore truncus 
Conspicitur. Tenet ille ducem complexibus arctis, 
Eripiente mari: nunc victus pondere tanto 
Expectat fluctus, pelagoque juvante, cadaver 
Impellit. Postquam sicco jam litore sedit, 
Incubuit Magno, lacrimasque effudit in omne 
Vulnus, et ad Superos, obscuraque sidera fatur : 
Non pretiosa petit cumulato ture sepulchra 
Pompejus, Fortuna, tuüs: non pinguis ad astra 
Ut ferat e membris Eoos fumus odores, 


Ut Romana suum gestent pia colla parentem, 

Praeferat ut veteres feralis pompa triumphos. 

Ut resonent tristi. cantu fora, totus ut ignem 
Projectis maerens exercitus ambiat armis. 

Da vilem Magno plebeji funeris arcam, 

Quae lacerum corpus siccos effundat in ignes. 
Robora non desint misero, nec sordidus ustor. 

Sit satis, o Superi, quod non Cornelia fuso 

Crine jacet, subicique facem complexa maritum 
Imperat, extremo sed abest a funere busti 

Infelix conjux, nec adhuc a litore longe est. 

Sic fatus, parvos juvenis procul aspicit ignes, 
Corpus vile suis, nullo custode, cremantes. 

Inde rapit flammas, semustaque robora membris 
Subducit: quaecumque es, ait, neglecta, nec ulli 
Cara tuo, sed Pompejo felicior umbra, 

Quod jam compositum violat manus hospita bustum. 
Da veniam: si quid sensus post fata relictum est, 
Cedis et ipsa rogo, paterisque haec damna. sepulchri, 
Teque pudet, sparsis; Pompeji manibus, uri. 


Sic fatur, plenusque sinus ardente favilla 

Pervolat ad truncum, qui fluctu pene relatus 

Litore pendebat. Summas dimovit arenas, 

Et collecta procul lacerae fragmenta carinae 

Exigua trepidus posuit scrobe. Nobile corpus 

Robora nulla premunt, nulla strue membra recumbunt. 
Admotus Magnum, non subditus, accipit ignis. 

Ille sedens juxta flammas; O maxime, dixit. 

Ductor, et Hesperii majestas nominis una, 

Si tibi jactatu pelagi, si funere nullo 

'ristior iste rogus, manes, animamque potentem 
Officiis averte meis: injuria fati 

Hoc fas esse jubet, ne ponti belua quidquam, 

Ne fera, ne volucres, ne saevi Caesaris ira 

Audeat, exiguam, quantum potes, accipe flammam, 
Romana succense manu. Fortuna recursus 

Si det in Hesperiam, non hac in sede quiescent 

"Tam sacri cineres; sed te Cornelia, Magne, 

Accipiet, nostraque manu transfundet in urnam. 
Interea parvo signemus litora saxo,. 


Ut nota sit busti; si quis placare peremptum 

Forte volet, plenos et reddere mortis honores. 
Inveniat trunci cineres, et norit arenas, 
Ad quas, Magne, tuum referat caput. Haec ubi fatus. 
Excitat invalidas admoto fomite flammas. 

Carpitur, et lentum Magnus destillat in ignem. 

Tabe fovens bustum. Sed jam. percusserat astra 
Aurorae promissa dies: ille, ordine rupto 

Funeris, attonitus latebras in litore quaerit. 

Quam metuis, demens, isto pro crimine poenam, 
Quo te fama loquax omnes accepit in annos? 
Condita laudabit Magni socer impius ossa. 

I modo securus veniae, fassusque sepulchrum 

Posce caput. Cogit pietas imponere finem 

Officio, semusta rapit, resolutaque nondum 

Ossa satis, nervis, et inustis plena medullis 
Aequorea restinguit aqua, congestaque in unum 
Parva clausit humo. Tum ne levis aura retectos 
Auferret cineres, saxo compressit arenam, 
Nautaque ne bustum religato fune moveret, 


Inscripsit sacrum semusto stipite nomen : 

Hic situs est Magnus. Placet hoc, Fortuna, sepulchrum 
Dicere Pompeji, quo condi maluit illum, 

Quam terra caruisse socer? 'Temeraria dextra, 

Cur obicis Magno tumulum, manesque vagantes 
Includis? Situs est, qua terra extrema refuso 

Pendet in Oceano. Romanum nomen, et omne 
Imperium Magno est tumuli modus. Obrue saxa 
Crimine plena Deum. 5i tota est Herculis Oethe, 

Et juga tota vacant Bromio Nyseia, quare 

Unus in Aegypto est Magni lapis? Omnia Lagi 

Rura tenere potest. Si nullo cespite nomen 

Haeserit, erremus populi, cinerumque tuorum. 
Magne,:metu, nullas Nili calcemus arenas. 

Quod si tam sacro dignaris nomine saxum, 

Adde actus tantos, monumentaque maxima rerum. 
Adde truces Lepidi motus, Alpinaque bella. 

Armaque Sertori, revocato Consule, victa, 

Et currus, quos egit eques; commercia tuta 

Gentibus, et pavidos Cilicas maris: adde subactam 


Barbariam, gentesque vagas, et quidquid in Euro 

Regnorum, Boreaque jacet: dic, semper ab armis 
Civilem repetisse togam: ter curribus actis 
Contentum patriae multos donasse triumphos. 
Quis capit haec tumulus? Surgit miserabile bustum 
Non ullis plenum titulis, non ordine tanto 
Fastorum, solitumque legi super alta Deorum 
Culmina, et extructos spolüs hostilibus arcus. 
Haud procul est ima Pompeji nomen arena, 
Depressum tumulo, quod non legat advena rectus, 
Quod, nisi monstratum, Romanus transeat hospes. 
Noxia civili tellus Aegyptia fáto; 

Haud equidem inmnnerito Cumanae carmine vatis 
Cautum, ne Nili Pelusia tangeret ora 

Hesperius miles, ripasque aestate tumentes: 

Quid tibi saeva, precer, pro tanto crimine, tellus? 
Vertat aquas Nilus, quo nascitur orbe, retentus, 
Et steriles egeant hibernis imbribus agri, 

Totaque in Aethiopum putres solvaris. arenas. 

Nos in templa tuam lomana recepimus Isim, 


Semideosque canes, et sistra jubentia luctus, 


V. 831. LIBER VIII 545 
Et, quem tu plangens hominem testaris, Osirim: 
Tu nostros, Aegypte, tenes in pulvere manes. 

Tu quoque, cum saevo dederis jam templa tyranno, 
Nondum Pompeji cineres, o Roma, petisti: 

Exul adhuc jacet umbra ducis. Si saecula prima 
Victoris timuere minas, nunc excipe saltem 

Ossa tui Magni, si nondum subruta fluctu 

Invisa tellure sedent. Quis busta timebit ? 

Quis sacris dignam movisse verebitur umbram? 
Imperet hoc nobis, utinam, scelus, et velit uti 
Nostro Roma sinu: satis o nimiumque beatus, 

Si mihi contingat manes transferre revulsos 
Ausoniam, si tale ducis violare sepulchrum! 
Forsitan aut sulco sterili cum poscere finem 

A Superis, aut Roma volet feralibus Austris, 
Ignibus aut nimiis, aut terrae tecta moventi, 
Consilio, jussuque Deüm transibis in urbem, 
Magne, tuam, summusque feret tua busta sacerdos. 
Nam quis ad exustam, Cancro torrente, Syenem 


Ibit. et imbrifera siccas sub Plejade Thebas 

Spectator Nili, quis rubri stagna profundi, 

Aut Arabum portus mercis mutator Eoae, 

Magne, petet, quem non tumuli venerabile saxum. 
Et cinis in summis forsan turbatus arenis 

Advertet ; manesque tuos placare jubebit, 

Et Casio praeferre Jovi? Nil ista nocebunt 

Famae busta tuae: templis, auroque sepultus 
Vilior umbra fores: nunc est pro numine summo, 
Hoc tumulo fortuna jacens. Augustius aris 
Victoris Libyco pulsatur ab aequore saxum. 
Tarpejis qui saepe Deis sua tura negarunt, 
Inclusum Thusco venerantur cespite fulmen. 
Proderit hoc olim, quod non mansura futuris 
Ardua marmoreo surrexit pondere moles. 

Pulveris exigui sparget non longa vetustas 
Congeriem, bustumque cadet, mortisque peribunt 
Argumenta tuae. Veniet felicior aetas, 

Qua sit nulla fides saxum monstrantibus illud, 
Atque erit Aegyptus populis fortasse nepotum 

Tam mendax Magni tumulo, quam Creta Tonantis. 


PHARSALIAE 


LIBER NONUS. 


WoAten ine 


'T'hes 


Ense jacet nostro: tanto te pignore, Cesar. 


salicas quaerens Magnus reparare ruimas 


Emimus: hoc tecum percussum est sanguine. foedus. 


LIP. IX. 


Jul s 


M. 4. LUCANI 
PHARSALIAE 


LIBER NONUS. 


As non in Pharia manes jacuere favilla, 
Nec cinis exiguus tantam compescuit umbram: 


Prosiluit busto, semustaque membra relinquens, 


Degeneremque rogum, sequitur convexa "Tonantis : 


Qua niger astriferis connectitur axibus aér, 
Quodque patet terras inter, lunaeque meatus 
Semidei manes habitant, quos ignea virtus 
Innocuos vita, patientes aetheris imi 

Fecit, et aeternos animam collegit in orbes. 
Non illuc auro positi, nec ture sepulti 


Perveniunt. Illic, postquam se lumine vero 

Implevit, stellasque vagas miratur, et astra 

Fixa polis, vidit quanta sub nocte jaceret 

Nostra dies, risitque sui ludibria trunci. 

Hinc super Emathiae campos, et signa cruenti 
Caesaris, ac sparsas volitavit in aequore classes, 
Et scelerum vindex in sancto pectore Bruti 

Sedit, et invicti posuit se mente Catonis. 

Ille ubi pendebant casus, dubiumque manebat, 
Quem mundi dominum facerent civilia bella, 
Oderat et Magnum, quamvis comes isset in arma, 
Auspiciis raptus patriae, ductuque Senatus. 

At post Thessalicas clades jam pectore toto 
Pompejanus erat. Patriam tutore carentem 
Excepit, populi trepidantia membra refovit, 
Ignavis manibus projectos reddidit enses: 

Nec regnum cupiens gessit civilia bella, 

Nec servire timens; nil causa fecit in armis 

Ipse sua: totae post Magni funera partes 
Libertatis erant, quas ne per litora fusas 


Colligeret rapido victoria Caesaris actu, 


V.3i LEIBERJITX 


[92] 
A4 
Nel 


Corcyrae secreta petit, ac mille carinis 

Abstulit Emathiae secum fragmenta ruinae. 

Quis ratibus tantis fugientia crederet ire 

Agmina? Quis pelagus victas arctasse carinas? 
Dorida tunc Malean, et apertam Taenaron umbris, 
Inde Cythera petit, Boreaque urguente carinas 
Creta fugit; Dictaea legit, cedentibus undis, 

Litora. Tunc ausum classi praecludere portus 
Impulit, ac saevas meritum Phyconta rapinas 
Sparsit, et hinc placidis alto delabitur auris 

In litus, Palinure, tuum: neque enim aequore tantum 
Ausonio monumenta tenes, portusque quietos 
Testatur Libye Phrygio placuisse magistro. 

Cum procul ex alto tendentes vela carinae 
Ancipites tenuere animos, sociosne malorum, 

An veherent hostes: praeceps facit omne timendum 
Victor, et in nulla non creditur esse carina. 

Ast illae puppes luctus, planctusque ferebant, 

Et mala vel duri lacrimas motura Catonis. 


Nam postquam frustra precibus Cornelia nautas, 

Privignique fugam tenuit, ne forte repulsus 
Litoribus Phariis remearet in aequora truncus. 
Ostenditque rogum non justi flamma sepulchri; 
Ergo indigna fui, dixit, Fortuna, marito 

Accendisse rogum, gelidosque. effusa per artus 
Incubuisse viro, laceros exurere crines, 

Membraque dispersi pelago componere Magni P 
Vulneribus cunctis largos infundere fletus, 

Ossibus, et tepida vestes implere favilla? 

Quidquid ab extincto licuisset tollere busto 

In templis sparsura Deum. Sine funeris ullo 

Ardet honore rogus: manus hoc Aegyptia forsan 
Obtulit officium grave manibus. O bene nudi 
Crassorum cineres! Pompejo contigit ignis 

Invidia majore Deum. Similisne malorum 

Sors mihi semper erit? Numquam dare busta licebit 
Conjugibus? Numquam plenas plangemus. ad. urnas? 
Quid porro tumulis opus est, aut ulla requiris 
Instrumenta, dolor? Non toto pectore portas 


Llnpia Pompejum? Non imis haeret imago 

Visceribus? Quaerat cineres victura superstes. 

Non tamen hic, longe qui fulget luce maligna, 
Ignis, adhuc aliquid, Phario de litore surgens 
Ostendit mihi, Magne, tui. Jam flamma resedit, 
Pompejumque ferens vanescit Solis ad. ortus 

Fumus, et invisi tendunt mihi carbasa venti. 

Non mihi nunc tellus Pompejo si qua triumphos 
Victa dedit, non alta terens Capitolia currus 
Gratior: elapsus felix de pectore Magnus: 

Hunc volumus, quein Nilus habet, terraeque nocenti 
Non haerere queror: crimen commendat arenas. 

Tu pete bellorum casus, et signa per orbem, 

Sexte, paterna move: namque haec mandata reliquit 
Pompejus vobis, in nostra condita cura. 

Me cum fatalis leto damnaverit hora, 

Excipite, o nati, bellum civile, nec umquam, 

Dum terris aliquis nostra de stirpe manebit, 
Caesaribus regnare vacet. Vel sceptra, vel urbes 
Libertate sua validas impellite fama 


Nominis: has vobis partes, haec arma relinquo. 


C 


Inveniet classes quisquis Pompejus in undas 
Venerit, et noster nullis non gentibus heres 

Bella dabit: tantum indomitos, memoresque paterni 
Juris habete animos. Uni parere decebit, 

Si faciet partes pro libertate, Catoni. 

Exsolvi tibi, Magne, fidem, mandata peregi. 
Insidiae valuere tuae, deceptaque vixi, 

Ne mihi commissas auferrem perfida voces. 

Jam nunc te: per inane chaos, per Tartara, conjux, 
Si sunt. ulla, sequar: quam longo tradita leto 
Incertum est: poenas animae vivacis ab ipsa 

Ante feram; potuit cernens tua vulnera, Magne, 
Non fugere in mortem: planctu concussa peribit, 
Effluet in lacrimas: numquam veniemus ad enses, 
Aut laqueos, aut praecipites per inania jactus. 
lurpe mori post te solo non posse dolore. 

Sic ubi fata, caput ferali obduxit amictu, 
Decrevitque pati tenebras, puppisque cavernis 
Delituit, saevumque arcte complexa dolorem 


Perfruitur lacrimis, et amat pro. conjuge luctum. 


89, PHARSALIA. V. gr. 


Ve arr. LIBER IX. 3535 


Illam non fluctus, stridensque rudentibus Eurus 
Movit, et exsurgens ad summa pericula clamor; 
Votaque sollicitis faciens contraria nautis, 

Composita in mortem jacuit, favitque procellis. 
Prima ratem Cypros spumantibus accipit undis, 

Inde tenens pelagus, sed jam moderatior, Eurus 

In Libycas egit sedes, et castra Catonis. 

Tristis, ut in multo mens est praesaga timore, 
Aspexit patrios comites a litore Magnus, 

Et fratrem: medias praeceps tunc fertur in undas. 
Dic ubi sit, germane, parens: stat summa, caputque 
Orbis, an occidimus, Romanaque Magnus ad umbras. 
Abstulit? Haec fatur; quem contra talia frater. 

O felix, quem sors alias dispersit in oras, 

Quique nefas audis: oculos, germane, nocentes 
Spectato genitore fero. Non Caesaris armis 
Occubuit, dignoque perit auctore ruinae. 

Rege sub impuro, Nilotica rura tenente, 

Hospitii fretus Superis, et munere tanto 


In proavos, cecidit donati victima regni. 


Yy 

Vidi ego magnanimi lacerantes pectora patris; 
Nec credens Pharium tantum potuisse tyrannum, 
Litore Niliaco socerum jam stare putavi. 

Sed me nec sanguis, nec tantum vulnera nostri 
Adfecere senis, quantum gestata per urbes 

Ora ducis, quae transfixo sublimia pilo 
Vidimus. Haec, fama est, oculis victoris iniqui 
Servari, scelerisque fidem quaesisse Tyrannum. 
Nam corpus Phariaene canes, avidaeque volucres 
Distulerint, an furtivus, quem vidimus, ignis 
Solverit, ignoro: quaecumque injuria fati 
Abstulit hos artus, Superis haec crimina dono: 
Servata de parte queror. Cum talia Magnus 
Audisset, non in gemitus, lacrimasque dolorem 
Effudit, justaque furens pietate profatur. 
Praecipitate rates e sicco litore, nautae; 

Classis in adversos erumpat remige ventos: 

Ite, duces, mecum: numquam civilibus armis 
Tanta fuit merces, inhumatos condere manes, 


Sanguine semiviri Magnum satiare Tyranni. 

Non ego Pellaeas arces, adytisque retectum 
Corpus Alexandri pigra Mareotide mergam ? 

Non mihi Pyramidum tumulis avulsus Amasis, 
Atque alii Reges, Nilo torrente, natabunt ? 
Omnia dent poenas nudo tibi, Magne, sepulchra. 
Evolvam busto, jam numen gentibus, Isim, 

Et tectum lino spargam per vulgus Osirim, 

Et sacer in Magni cineres mactabitur Apis. 
Suppositisque Deis uram caput. Has mihi poenas 
Terra dabit: linquam vacuos cultoribus agros, 
Nec, Nilus cui crescat, erit; solusque tenebis 
Aegyptum, genitor, populis, superisque fugatis. 
Dixerat, et classem saevas rapiebat in undas: 
Sed. Cato laudatam juvenis compescuit iram. 
Interea totis, audito funere Magni, 

Litoribus sonuit percussus planctibus aether; 
Exemploque carens, et nulli cognitus aevo 
Luctus erat, mortem populos deflere potentis. 
Sed magis, ut visa est lacrimis exhausta, solutas 


In vultus effusa comas, Cornelia puppe 
ME 

Egrediens, rursus geminato verbere plangunt. 
Ut primum in sociae pervenit litora terrae, 
Collegit vestes, iiserique insignia Magni, 


Armaque, et impressas auro, quas gesserat olim. 


Exuvias, pictasque togas, velamina summo 

Ter conspecta Jovi, funestoque intulit igni. 

Ille fuit miserae Magni cinis. Accipit omnis 
Exemplum pietas, et toto T busta 

Surgunt, Thessalicis reddentia manibus ignem. 
Sic, ubi depastis submittere germina campis, 
Et renovare parans hibernas Apulus herbas, 
Igne fovet terras, simul et Garganus, et arva 
Vulturis, et calidi lucent buceta Matini. 

Non tamen ad Magni pervenit gratius umbram, 
Omne quod in Superos audet convicia vulgus, 
Pompejumque Deis obicit, quam pauca Catonis 
Verba, sed a pleno venientia pectore veri. 

Civis obit, inquit, multo majoribus impar 
Nosse modum juris, sed in hoc tamen utilis aevo, 


Cui non ulla fuit justi reverentia: salva 

Libertate potens, et solus plebe parata 

Privatus servire sibi, rectorque Senatus, 

Sed regnantis, erat: nil belli jure poposcit, 
Quaeque dari voluit, voluit sibi posse negari. 
Immodicas possedit opes, sed plura retentis 
Intulit: invasit ferrum, sed ponere norat. 
Praetulit arma togae, sed pacem armatus amavit: 
Juvit sumpta ducem, juvit dimissa potestas. 

Casta domus, luxuque carens, corruptaque numquam 
Fortuna domini. Clarum, et venerabile nomen 
Gentibus, et multum nostrae quod proderat urbi. 
Olim vera fides Sulla, Marioque receptis 
Libertatis obit; Pompejo rebus adempto, 

Nunc et ficta perit. Non jam regnare pudebit, 
Nec color imperii, nec frons erit ulla Senatus. 

O felix, cui summa dies venit obvia victo, 

Et cui quaerendos Pharium scelus obtulit enses! 
Forsitan in soceri potuisses vivere regno. 

Scire mori sors prima viris, sed proxima cogi. 


Et mihi, si fatis aliena in jura venimus, 


" 

Da talem, Fortuna, Jubam: non deprecor hosti 
Servari, dum me servet cervice recisa. 

Vocibus his major, quam si Romana sonarent 
Rostra ducis laudes, generosam venit ad umbram 
Mortis honos. Fremit interea discordia vulgi 
Castrorum, bellique piget post funera Magni: 
Cum "Tarchondimotus linquendi signa Catonis 
Sustulit; hunc rapta fugientem classe secutus 
Litus in extremum tali Cato voce notavit: 

O numquam pacate Cilix, iterumne rapinas 
'Tendis in aequoreas? Magnum fortuna removit, 
Jam pelago Pirata redis. Tunc respicit omnes 
In coetu, motuque viros, quorum unus, aperta 
Mente fugae, tali compellat voce regentem. 
Nos, Cato, da veniam, Pompeji duxit in arma, 
Non belli civilis, amor, partesque favore 
lecimus. Ille jacet, quem paci praetulit orbis, 
Causaque nostra perit. Patrios permitte penates, 
Desertamque domum, dulcesque revisere natos. 


Nam quis erit finis, si nec Pharsalia, pugnae, 


V. 

Nec Pompejus erit? Perierunt tempora vitae, 

Mors eat in tutum; justas sibi nostra senectus 
Prospiciat flammas: bellum civile sepulchra 

Vix ducibus. praestare potest. Non barbara victos 
Regna manent, non Armenium mihi saeva minatur, 
Aut Scythicum fortuna jugum: sub jura togati 

Civis eo. Quisquis Magno vivente secundus, 

Hic mihi primus erit: sacris praestabitur umbris 
Summus honor: dominum, quem clades cogit, habebo. 
Nullum, Magne, ducem, te solum in bella secutus, 
Post te, fata sequar: neque enim sperare secunda 

Fas mihi, nec liceat. Fortuna cuncta tenentur 
Caesaris; Emathium sparsit victoria ferrum. 

Clausa fides miseris, et toto solus in orbe est, 

Qui velit, ac possit victis praestare salutem. 

Pompejo scelus est belluni civile perempto, 

Quo fuerat vivente fides. Si publica jura 

$i semper patriam sequeris, Cato, signa petamus, 
Romanus quae Consul habet. Sic ille profatus, 


Insiluit puppi, juvenum comitante tumultu. 

Actum Romanis fuerat de rebus, et omnis 

Indiga servitii fervebat litore plebes. 

Erupere ducis sacro de pectore voces. 

Ergo pari voto gessisti bella, juventus, 

Tu quoque pro dominis, et Pompejana fuisti. 

Non Romana manus? Quod non in regna laboras. 
Quod tibi, non ducibus, vivis, morerisque; quod orbem 
Adquiris nulli, quod jam tibi vincere tutum est, 
Bella fugis, quaerisque jugum cervice vacante, 

Et nescis sine Rege pati. Nunc causa pericli 
Digna viris. Vestro potuit Pompejus abuti 
Sanguine; nunc patriae jugulos, ensesque negatis, 
Cum prope libertas? Unum fortuna reliquit 

Jam tribus e dominis. Pudeat; plus regia Nili 
Contulit in leges, et Parthi militis arcus. 

Ite, o degeneres, Ptolemaei inunus, et arma 
Spernite. Quis vestras ulla putet esse nocentes 
Caede manus? Credet faciles sibi terga dedisse, 
Credet ab Emathiis primos fugisse Philippis. 


Vadite securi: meruistis judice vitam 

Caesare, non armis, non obsidione subacti. 

O famuli turpes, domini post fata prioris 

Itis ad heredem. Cur non majora mereri, 

Quam vitam, veniamque libet? Rapiatur in undas 
Infelix Magni conjux, prolesque Metelli; 

Ducite Pompejos, Ptolemaei vincite munus. 
Nostra quoque inviso quisquis feret ora tyranno, 
Non parva mercede dabit. Sciet ista juventus 
Cervicis pretio bene se mea signa secutam. 

Quin agite, et magna meritum cum caede parate: 
Ignavum scelus est tantum fuga. Dixit, et omnes 
Haud aliter medio revocavit ab aequore puppes, 
Quam simul effoetas linquunt examina ceras, 
Atque oblita favi non miscent nexibus alas, 

Sed sibi quaeque volat, nec jam degustat amarum 
Desidiosa thymum: Phrygii sonus increpet aeris, 
Attonitae posuere fugam, studiumque laboris 
Floriferi repetunt, et sparsi mellis amorem: 


Gaudet in Hyblaeo securus gramine pastor 


Divitias servasse casae: sic voce Catonis 


Az 

Inculcata viris justi patientia Martis. 

Jamque actu belli non doctas ferre quietem 
Constituit mentes, serieque agitare laborum. 
Primum litoreis miles lassatur arenis: 

Proximus in muros, et moenia Cyrenarum 

Est labor: exclusus nulla se vindicat ira, 
Poenaque de victis sola est, vicisse, Catoni.. 

Inde peti placuit Libyci contermina Mauris 
Regna Jubae; sed iter mediis natura negabat 
Syrtibus: has audax sperat sibi cedere virtus. 
Syrtes, vel primam mundo natura figuram 

Cum daret, in dubio pelagi, terraeque reliquit. 
Nam neque subsedit penitus, quo stagna profundi 
Acciperet, nec se defendit ab aequore tellus, 
Ambigua sed lege loci jacet invia sedes: 

Aequora fracta vadis, abruptaque terra profundo, 
Et post multa sonant projecti litora fluctus. 

Sic male deseruit, nullosque exegit in usus 

Hanc partem natura sui. Vel plenior alto 


Olim Syrtis erat pelago, penitusque natabat; 

Sed rapidus Titan ponto sua lumina pascens. 
Aequora subduxit zonae vicina perustae: 

Et nunc pontus adhuc, Phoebo siccante, repugnat. 
Mox ubi damnosum radios admoverit aevum, 
Tellus Syrtis erit; nam jam brevis unda superne 
Innatat, et late periturum deficit aequor. 

Ut primum remis actum mare propulit omne 
Classis onus, densis fremuit niger imbribus Auster, 
In sua regna furens: tentatum classibus aequor 
Turbine defendit, longeque a Syrtibus undas 

Egit, et illato confregit litore pontum. 

Tum quarum recto deprendit carbasa malo 
Eripuit nautis, frustraque rudentibus ausis 

Vela negare Noto, spatium vicere carinae, 

Atque ultra proram tumuit sinus. Omnia si quis 
Providus antennae suffixit lintea summae, 
Vincitur, et nudis avertitur armamentis. 

Sors melior classi, quae fluctibus incidit altis, 

Et certo jactata mari. Quaecumque levatae 


Arboribus caesis flatum effugére prementem., 

Abstulit has ventis liber contraria volvens 

Aestus, et obnixum victor detrusit in Austrum. 

Has vada destituunt, atque interrupta profundo 

Terra ferit puppes, dubioque obnoxia fato 

Pars sedet una ratis, pars altera pendet in undis. 
Tunc magis impactum brevibus mare; terraque saevit 
Obvia consurgens; quamvis elisus ab Austro, 

Saepe tamen cumulos fluctus non vincit arenae. 
Iminet in tergo pelagi, procul omnibus arvis, 
Inviolatus aqua sicci jam pulveris agger; 

Stant miseri nautae, terraeque haerente carina, 
Litora nulla vident. Sic partem intercipit aequor, 
Pars ratium major regimen, clavumque secuta est, 
Tuta fugae, nautasque loci sortita peritos, 

Torpentem 'ritonos adit illaesa paludem. 

Hanc, ut fama, Deus, quem toto litore pontus 

Audit ventosa perflantem marmora concha, 

Hanc et Pallas amat, patrio quae vertice nata 
Terrarum primam Libyen (nam proxima coelo est. 


Ut probat ipse calor) tetigit, stagnique quieta 

Vultus vidit aqua, posuitque in margine plantas, 
Et se dilecta Tritonida dixit ab unda; 

Quam juxta Lethon tacitus praelabitur amnis, 
Infernis, ut fama, trahens oblivia venis; 

Atque insopiti quondam tutela draconis, 
Hesperidum pauper spoliatus frondibus hortus. 
Invidus, annoso famam qui derogat aevo, 

Qui vates ad vera vocat. luit aurea silva 
Divitiisque graves, et fulvo germine rami, 
Virgineusque chorus, nitidi custodia luci, 

Et numquam somno damnatus lumina serpens. 
Robora complexus rutilo curvata metallo. 
Abstulit arboribus pretium, nemorique laborem 
Alcides, passusque inopes sine pondere ramos 
Rettulit Argolico fulgentia poma Tyranno. 

His igitur depulsa locis, ejectaque classis 
Syrtibus, haud ultra Garamantidas attigit undas. 
Sed duce Pompejo Libyae melioris in oris 
Mansit. At impatiens virtus haerere Catonis 


Audet in ignotas agmen committere gentes, 

Armorum fidens, et terra cingere Syrtim. 

Haec eadem suadebat hiems, quae clauserat aequor. 
Et spes imber erat, nimios metuentibus ignes, 

Ut neque sole viam, nec duro frigore saevam, 
Inde polo Libyes, hinc bruma temperet annus; 
Atque ingressurus steriles, sic fatur, arenas. 

O quibus una salus placuit mea castra secutis 
Indomita cervice mori, componite mentes 

Ad magnum virtutis opus, summosque labores. 
Vadimus in campos steriles, exustaque mundi, 

Qua nimius Titan, et rarae in fontibus undae, 
Siccaque letiferis squalent serpentibus arva; 

Durum iter ad leges, patriaeque ruentis amorem. 
Per mediam Libyen veniant, atque omnia tentent, 
$1 quibus in nullo positum est evadere voto, 

Si quibus ire sat est, neque enim mihi fallere quemquam 
Est animus, tectoque metu perducere vulgus; 

Hi mihi sint comites, quos ipsa pericula ducent, 
Qui me teste pati vel quae tristissima, pulchrum. 


Romanumque putant. At qui sponsore salutis 

Miles eget, capiturque animae dulcedine, vadat 

Ad dominum meliore via: dum primus arenas 
Ingrediar, primusque gradus in pulvere ponam. 
Me calor aetherius feriat, mihi plena veneno 
Occurrat serpens; fatoque pericula vestra 
Praetentate meo. Sitiat, quicumque bibentem 
Viderit, aut umbras nemorum quicumque petentem, 
Aestuet, aut equitem peditum praecedere turmas, 
Deficiat, si quo fuerit discrimine notum 

Dux, an miles eam. Serpens, sitis, ardor, arenae, 
Dulcia virtuti; gaudet patientia duris. 

Laetius est, quoties magno sibi constat, honestum. 
Sola potest Libye turba praestare malorum. 

Ut deceat fugisse viros. Sic ille paventes 

Incendit virtute animos, et amore laborum, 
Irreducemque viam deserto limite carpit; 

Et sacrum parvo nomen clausura sepulchro 
Invasit Libye securi fata Catonis. 

Tertia pars rerum Libye, si credere famae 


Cuncta velis; at si ventos, coelumque sequaris, 

Pars erit Europae. Nec enim plus litora Nili, 
Quam Scythicus "Tanais primis a Gadibus absunt: 
Unde Europa fugit Libyen, et litora flexu 

Oceano fecere locum: sed major in unam 

Orbis abit Asiam. Nam cum communiter istae 
Effundant Zephyrum, Boreae latus illa sinistrum 
Contingens, dextrumque Noti, descendit in ortus, 
Eurum sola tenens. Libycae quod fertile terrae est, 
Vergit in occasus; sed et haec non fontibus ullis 
Solvitur; Arctoos raris Aquilonibus imbres 
Accipit, et nostris reficit sua rura serenis. 

In nullas vitiatur Opes, non aere, nec auro 
Excoquitur, nullo glebarum crimine: pura, 

Et penitus terra est. Tantum Maurusia genti 
Robora divitiae, quarum non noverat usum: 

Sed citri contenta comis vivebat, et umbra. 

In nemus ignotum nostrae venere secures, 
Extremoque epulas, mensasque petivimus orbe. 
At quaecumque vagam Syrtim complectitur ora 


Sub nimio projecta die, vicina perusti 

Aetheris, exurit messes, et pulvere Bacchum 
Enecat, et nulla putris radice tenetur. 

Temperies vitalis abest, et nulla sub illa 

Cura Jovis terra est: natura deside torpet 

Orbis, et immotis annum non sentit arenis. 

Hoc tam segne solum raras tamen exerit herbas, 
Quas Nasamon, gens dura, legit, qui proxima ponto 
Nudus rura tenet, quem mundi barbara damnis 
Syrtis alit: nam litoreis populator arenis 

Imminet, et, nulla portus tangente carina, 

Novit opes. Sic cum toto commercia mundo 
Naufragiis Nasamones habent. Hac ire Catonem 
Dura jubet virtus. llic secura juventus 

Ventorum, nullasque timens tellure procellas, 
Áequoreos est passa metus. Nam litore sicco, 

Quam pelago, Syrtis violentius accipit Austrum, 

Et terrae magis ille nocet. Non montibus ortum 
Adversis frangit Libye, scopulisque repulsum 
Dissipat, et liquidas se turbine solvit in auras: 


Nec ruit in silvas, annosaque robora torquens 

Lassatur: patet omne solum, liberque meatu 
Aeoliam rabiem totis exercet arenis. 

At non imbriferam contorto pulvere nubem 

In flexum violentus agit: pars plurima terrae 
Tollitur, et numquam resoluto vertice pendet. 
Regna videt pauper Nasamon errantia vento, 
Discussasque domos, volitantque a culmine raptae 
Detecto Garamante casae. Non altius ignis 

Rapta vehit; quantumque licet consurgere fumo, 
Et violare diem, tantum tenet aéra pulvis. 

Tum quoque Romanum solito violentior agmen 
Adgreditur, nullusque potest consistere miles. 
Instabilis raptis, etiam quas calcat, arenis. 
Concuteret terras, orbemque a sede moveret, 

Si solida Libye compage, et pondere duro 
Clauderet exesis Austrum scopulosa cavernis: 

Sed quia mobilibus facilis turbatur arenis, 
Nusquam luctando stabilis manet ; imaque tellus 
Stat, quia summa fugit. Galeas, et scuta virorum. 


Pilaque contorsit violento spiritus actu, 

Intentusque tulit magni per inania coeli. 

Illud in extrema forsan, longeque remota 
Prodigium tellure fuit, delapsaque coelo 

Arma timent gentes, hominumque erepta lacertis 
A Superis demissa putant. Sic illa profecto 
Sacrifico cecidere Numae, quae lecta juventus 
Patricia cervice movet: spoliaverat Auster, 

Aut Boreas populos ancilia nostra ferentes. 

Sic orbem torquente Noto Romana juventus 
Procubuit, metuensque rapi, constrinxit amictus, 
Inseruitque manus terrae; nec pondere solo, 
Sed nisu jacuit: vix sic immobilis Austro, 

Qui super ingentes cumulos involvit arenae. 
Atque operit tellure viros; vix tollere miles 
Membra valet multo congestu pulveris haerens. 
Alligat et stantes adfusae magnus arenae 

Agger, et immoti, terra surgente, tenentur. 

Saxa tulit penitus discussis proruta muris, 
Effuditque procul; miranda sorte malorum 


Qui nullas videre domos, videre ruinas. 

Jamque iter omne latet, nec sunt discrimina terrae 
Ulla, nisi aetheriae, medio velut aequore, flammae. 
Sideribus novere viam; nec sidera tota 

Ostendit Libycae finitor circulus orae, 

Multaque devexo terrarum margine celat. 

Utque calor solvit, quem torserat, aéra, ventus. 
Incensusque dies, manant sudoribus artus, 

Arent ora siti. Conspecta est parva maligna 

Unda procul vena, quam vix e pulvere miles 
Corripiens, galeae conversum infudit in orbem, 
Porrexitque duci. Squalebant pulvere fauces 
Cunctorum, minimumque tenens dux ipse liquoris 
Invidiosus erat. Mene, inquit, degener, unum, 

Miles, in hac turba vacuum virtute putasti ? 

Usque adeo mollis, primisque caloribus impar 

Sum visus? Quanto poena tu dignior ista, 

Qui populo sitiente bibas. Sic concitus ira 

Excussit galeam, suffecitque omnibus unda. 

Ventum erat ad templum, Libycis quod gentibus unum 


Inculti Garamantes habent: stat corniger illic 

Juppiter. ut memorant, sed non. aut fulmina vibrans, 
Aut similis nostro, sed tortis cornibus Hammon. 
Non illic Libycae posuerunt ditia gentes 

Templa, nec Eois splendent donaria gemmis: 
Quamvis Aethiopum populis, Arabumque beatis 
Gentibus, atque. Indis unus sit Juppiter Hammon, 
Pauper adhuc Deus est, nullis violata per aevum 
Divitiis delubra. tenens, morumque priorum 
Numen Romano templum defendit ab auro. 

Esse locis Superos testatur silva per omnem 

Sola virens Libyen: nam quidquid pulvere sicco 
Separat ardentem tepida DBerenicida Lepti, 

Ignorat frondes; solus nemus abstulit Hammon. 
Silvarum fons causa loco, qui putria terrae 

Alligat, et domitas unda connectit arenas. 

Sic quoque nil obstat Phoebo, cum cardine summo 
Stat librata dies: truncum vix protegit arbor; 

Tam brevis in immedium radiis compellitur umbra. 
Deprensum est hunc esse locum, qua circulus alti 


Solstitii medium signorum percutit orbem. 


$74 PHARSALIA. Va$31. 


Non obliqua meant, nec Tauro Scorpius exit 
Rectior, aut Aries donat sua tempora Librae, 

Aut Astraea jubet lentos descendere Pisces. 

Par Geminis Chiron, et idem quod Carcinos ardens 
Humidus Aegoceros, nec plus Leo tollitur Urna. 
At tibi, quaecumque es Libyco gens igne dirempta. 
In Noton umbra cadit, quae nobis exit in Arcton. 
Te segnis Cynosura subit, tu sicca profundo 

Mergi plaustra putas, nullumque in vertice semper 
Sidus habes immune maris, procul axis uterque est, 
Et fuga signorum medio rapit omnia coelo. 

Stabant ante fores populi, quos miserat Eos, 
Cornigerique Jovis monitu nova fata petebant; 

Sed Latio cessere duci; comitesque Catonem 
Orant, exploret Libycum memorata per orbem 
Numina, de fama tam longi judicet aevi. 

Maximus hortator scrutandi voce Deorum 

Eventus Labienus erat. Sors obtulit, inquit, 

Et fortuna viae tam magni Numinis ora, 


Consiliumque Dei: tanto duce possumus uti 

Per Syrtes, bellique datos cognoscere casus. 

Nam cui crediderim Superos arcana daturos. 
Dicturosque magis, quam sancto vera Catoni? 
Certe vita tibi semper directa supernas 

Ad leges, sequerisque Deum. Datur, ecce, loquendi 
Cum Jove libertas: inquire in fata nefandi 
Caesaris, et patriae venturos excute mores: 

Jure suo populis uti, legumque licebit, 

An bellum civile perit. Tua pectora sacra 

Voce reple; durae saltem virtutis amator, 

Quaere quid est virtus, et posce exemplar honesti. 
Ille Deo plenus, tacita quem mente gerebat. 
Effudit dignas adytis e pectore voces. 

Quid. quaeri, Labiene, jubes? An liber in armis 
Occubuisse velim potius, quam regna videre? 

Àn sit vita nihil? Si longa, an differat aetas? 

Àn noceat vis ulla bono, fortunaque perdat 
Opposita virtute minas, laudandaque velle 

Sit satis, et numquam successu crescat honestum 


Seinus, et haec nobis non altius inseret Hammon. 

Haeremus cuncti Superis, temploque tacente, 
Nil agimus non sponte Dei; nec vocibus ullis 
Numen eget; dixitque semel nascentibus auctor 


Quidquid scire licet. Sterilesne elegit arenas, 


Ut caneret paucis, mersitque hoc pulvere verum? 


Estne Dei sedes, nisi terra, et pontus, et aér, 

Et coelum, et virtus? Superos quid quaerimus ultra? 
Juppiter est quodcumque vides, quodcumque moveris. 
Sortilegis egeant dubii, semperque futuris 

Casibus ancipites: me non oracula certum, 

Sed mors certa facit: pavido, fortique cadendum est. 
Hoc satis est dixisse Jovem. Sic ille profatur, 
Servataque fide templi discedit ab aris, 

Non exploratum populis Hammona relinquens. 

Ipse manu sua pila gerens praecedit anheli 

Militis ora pedes; monstrat tolerare labores, 

Non jubet, et nulla vehitur cervice supinus, 
Carpentove sedens; somni parcissimus ipse est, 
Ultimus haustor aquae: cum tandem. fonte reperto 


Indiga cogatur latices potare juventus, 

Stat, dum lixa bibat. Si veris magna paratur 
Fama bonis, et si successu nuda remoto 

Inspicitur virtus, quidquid laudamus in ullo 
Majorum, fortuna fuit. diis marte secundo, 

Quis tantum meruit populorum sanguine nomen? 
Hunc ego per Syrtes, Libyaeque extrema triumphum 
Ducere maluerim, quam ter Capitolia curru 
Scandere Pompeji, quam frangere colla Jugurthae. 
Ecce parens verus patriae, dignissimus aris, 
Roma, tuis, per quem numquam jurare pudebit, 
Et quem, si steteris umquam cervice soluta, 
Nunc, olim factura Deum. Jam spissior ignis, 

Et plaga, qua nullam Superi mortalibus umbram 
À medio fecere die, calcatur; et unda 

Rarior. Inventus mediis fons unus arenis, 

Largus aquae, sed quem.serpentum turba tenebat, 
Vix capiente loco. Stabant in margine siccae 
Aspides, in mediis sitiebant Dipsades undis. 
Ductor, ut aspexit perituros fonte relicto, 


Adloquitur: Vana specie conterrite leti, 

Ne dubita, miles, tutos haurire liquores. 

Noxia serpentum est admixto sanguine pestis; 
Morsu virus habent, et fatum dente minantur: 
Pocula morte carent. Dixit, dubiumque venenum 
Hausit, et in tota Libyae fons unus arena 

Ille fuit, de quo primus sibi posceret undam. 
Cur Libycus tantis exundet pestibus aér 

Fertilis in mortes, aut quid secreta nocenti 
Miscuerit natura solo; non cura, laborque 
Noster scire valet; nisi quod vulgata per orbem 
Fabula pro vera decepit saecula causa. 

Finibus extremis Libyes, ubi fervida tellus 
Accipit Oceanum demisso sole calentem ,* 
Squalebant late Phorcynides arva Medusae, 

Non nemorum protecta coma, non mollia sulco, 
Sed dominae vultu conspectis aspera saxis. 

Hoc primum natura nocens in corpore saevas 
Eduxit pestes; illis e faucibus angues 

Stridula fuderunt vibratis sibila linguis, 


lemineae qui more comae per terga soluti, 

Ipsa flagellabant gaudentis colla Medusae: 

Surgunt adversa, subrectae fronte colubrae, 
Vipereumque fluit, depexo crine, venenum. 

Hoc habet infelix, cunctis impune, Medusa, 
,Quod spectare licet: nam rictus, oraque monstri 
Quis timuit? Quem, qui recto se lumine vidit, 
Passa Medusa mori est? Rapuit dubitantia fata, 
Praevenitque metus: anima periere retenta 
Membra, nec emissae riguere sub ossibus umbrae. 
Eumenidum crines solos movere furores, 
Cerberus Orpheo lenivit sibila cantu, 
Amphitryoniades vidit, cum vinceret, Hydram: 
Hoc monstrum timuit genitor, numenque secundum 
Phorcys aquis, Cetoque parens, ipsaeque sorores 
Gorgones: hoc potuit coelo, pelagoque minari 
Torporem insolitum, mundoque obducere terram. 
E coelo volucres subito cum pondere lapsae; 

In scopulis haesere ferae: vicina colentes 
Aethiopum totae riguerunt marmore gentes. 


Nullum animal visus patiens, ipsique retrorsum 

Effusi faciem vitabant Gorgonos angues. 

Illa sub Hesperiis stantem Titana columnis 

In cautes Atlanta dedit, coeloque timente 

Olim Phlegraeos, stantes serpente, gigantas. 
Erexit montes, bellumque immane Deorum 
Pallados in medio confecit pectore Gorgon. 
Quo postquam partu Danaés, et divite nimbo 
Ortum Parrhasiae vexerunt Persea pennae 
Arcados auctoris citharae, liquidaeque palestrae, 
Et subitus praepes Cyllenida sustulit Harpen, 
Harpen alterius monstri jam. caede rubentem, 
A Jove dilectae fuso custode juvencae: 
Auxilium volucri Pallas tulit innuba fratri, 
Pacta caput monstri; terraeque in fine Libyssae 
Persea Phoebeos converti jussit in ortus, 
Gorgonos averso sulcantem regna volatu, 

Et clypeum laevae fulvo dedit aere nitentem, 
In quo saxificam jussit spectare Medusa, 
Quam Sopor aeternam tracturus morte quietem 


Obruit haud totam: vigilat pars magna comarum, 

Defenduntque caput protenti crinibus hydri; 
Pars jacet in medios vultus, oculique tenebras. 
Ipsa regit trepidum Pallas, dextraque trementem 
Perseos aversi Cyllenida dirigit Harpen, 

Lata colubriferi rumpens confinia colli. 

Quos habuit vultus lunati vulnere ferri 

Caesa caput Gorgon, quanto spirasse veneno 
Ora rear, quantumque oculos effundere mortis! 
Nec Pallas spectare potest; vultusque gelassent 
Perseos adversi, si non Tritonia densos 
Sparsisset crines, texissetque ora colubris. 
Aliger in coelum sic, rapta Gorgone, fugit. 

Ille quidem pensabat iter, propiusque secabat 
Aethera, si medias Europae scinderet urbes; 
Pallas frugiferas jussit non laedere terras, 

Et parci populis. Quis enim non praepete tanto 
Aethera respiceret? Zephyro convertitur ales, 
Itque super Libyen, quae, nullo consita cultu, 
Sideribus, Phoeboque vacat: premit orbita solis, 


Exuritque solum, nec terra celsior ulla 

Nox cadit in coelum, lunaeque meatibus obstat, 


Si flexus oblita vagi per recta cucurrit 


V. 691. 


Signa, nec in Borean, aut in Noton effugit umbram. 


Illa tamen sterilis tellus, fecundaque nullo 

Arva bono, virus stillantis tabe Medusae 
Concipiunt, dirosque fero de sanguine rores, 
Quos calor adjuvit, putrique incoxit arenae. 
Hic, quae prima caput movit de pulvere tabes, 
Aspida somniferam tumida cervice levavit. 
Plenior huic sanguis, et crassi gutta veneni 
Decidit, in nulla plus est serpente coactum. 
Ipsa caloris egens gelidum non transit in orbem 
Sponte sua, Niloque tenus metitur arenas. 

Sed quis erit nobis lucri pudor? Inde petuntur 
Huc Libycae mortes, et fecimus aspida mercem. 
At nom stare suum miseris passura cruorem, 
Squamiferos ingens Haemorrhois explicat orbes: 
Natus et ambiguae coleret qui Syrtidos arva 
Chersydros, tractique via fumante Chelydri, 


Et semper recto lapsurus limite Cenchris: 


EP Uri m n 


AU DS ISLBAERG EX- 3505 
Pluribus ille notis variatam pingitur alvum, 
Quam parvis tinctus maculis Thebanus Ophites: 
Concolor exustis, atque indiscretus arenis 
Hammodytes, spinaque vagi torquente Cerastae; 
Et Scytale sparsis etiam nunc sola pruinis 
Exuvias positura suas, et torrida Dipsas, 

Et gravis in geminum vergens caput Amphisbena, 
Et Natrix violator aquae, Jaculique volucres, 

Et contentus iter cauda sulcare Phareas, 

Oraque distendens avidus spumantia Prester, 
Ossaque dissolvens cum corpore tabificus Seps; 
Sibilaque effundens cunctas terrentia pestes, 

Ante venena nocens, late sibi submovet omne 
Vulgus, et in vacua regnat Dasiliscus arena. 

Vos quoque, qui cunctis innoxia numina terris 
Serpitis, aurato nitidi fulgore, Dracones, 
Pestiferos ardens facit Africa: ducitis altum 

Aéra cum pennis, armentaque tota secuti, 
Rumpitis ingentes amplexi verbere tauros; 


Nec tutus spatio est Elephas: datis omnia leto; 

Nec vobis opus est ad noxia fata veneno. 

Has inter pestes duro Cato milite siccum 

Emetitur iter, tot tristia fata suorum, 


Insolitasque videns parvo cum vulnere mortes. 


Signiferum juvenem Tyrrheni sanguinis Aulum, 


Torta caput retro, Dipsas calcata momordit. 

Vix dolor, aut sensus dentis fuit, ipsaque leti 
Frons caret invidia, nec quidquam plaga minatur. 
Ecce subit virus tacitum, carpitque medullas 
Ignis edax, calidaque incendit viscera tabe. 
Ebibit humorem circum. vitalia fusum 

Pestis, et in sicco linguam torrere palato 

Cepit; defessos iret qui sudor in artus 

Non fuit, atque oculos lacrimarum vena refugit. 
Non decus imperii, non maesti jura Catonis 
Ardentem tenuere virum, quin spargere signa 
Auderet, totisque furens exquireret agris, 

Quas poscebat aquas sitiens in corde venenum. 
llle, vel in Tanain missus, Rhodanumque, Padumque, 


Arderet, Nilumque bibens per rura vagantem. 

Accessit morti Libye, fatique minorem 

Famam Dipsas habet terris adjuta perustis. 

Scrutatur venas penitus squalentis arenae; 

Nunc redit ad Syrtes, et fluctus accipit ore, 
Aequoreusque placet, sed non et sufficit, humor. 

Nec sentit fatique genus, mortemque veneni, 

Sed putat esse sitim ; ferroque aperire tumentes 
Sustinuit venas, atque os implere cruore. 

Jussit signa rapi propere Cato; discere nulli 
Permissum est hoc posse sitim. Sed tristior illa 

Mors erat ante oculos, miserique in crure Sabelli 
Seps stetit exiguus, quem flexo dente tenacem 
Avulsitque manu, piloque adfixit arenis. 

Parva modo serpens, sed qua non ulla cruentae 
Tantum mortis habet: nam plagae proxima circum 
Fugit rapta cutis, pallentiaque ossa retexit ; 

Jamque sinu laxo nudum est sine corpore vulnus. 
Membra natant sanie: surae fluxere, sine ullo 
Tegmine poples erat; femorum quoque musculus omnis 


Liquitur, et nigra destillant inguina tabe. 

Dissiluit stringens uterum membrana, fluuntque 
Viscera: nec, quantum toto de corpore debet, 
Effluit in terras; saevum sed membra venenum 
Decoquit, in minimum mors contrahit omnia virus. 
Vincula nervorum, et laterum textura, cavumque 
Pectus, et abstrusum fibris vitalibus, omne 
Quidquid homo est, aperit pestis. Natura profana 
Morte patet: manant humeri, fortesque lacerti; 
Colla, caputque fluunt. Calido non ocius Austro 
Nix resoluta cadit, nec solem cera sequetur. 

Parva loquor, corpus sanie stillasse perustum: 

Hoc et flamma potest; sed quis rogus abstulit ossa? 
Haec quoque discedunt; putresque secuta medullas: 
Nulla manere sinunt rapidi vestigia fati. 

Cyniphias inter pestes tibi palma nocendi est: 
)ripiunt omnes animam, tu sola cadaver. 

Ecce subit facies leto diversa fluenti. 

Nasidium Marsi cultorem torridus agri 

Percussit Prester. Illi rubor igneus ora 


Succendit, tenditque cutem, pereunte figura, 

Miscens cuncta tumor toto jam corpore major; 
Humanumque egressa modum super omnia membra 
Efflatur sanies, late tollente veneno, 

Ipse latet penitus congesto corpore mersus, 

Nec lorica tenet distenti corporis auctum. 

Spumeus accenso non sic exundat aheno 

Undarum cumulus, nec tantos carbasa Coro 
Curvavere sinus: tumidos jam non capit artus 
Informis globus, et confuso pondere truncus. 
Intactum volucrum rostris, epulasque daturum 
Haud impune feris, non ausi tradere busto, 
Nondum stante modo, crescens fugére cadaver. 

Sed majora parant Libycae spectacula pestes. 
Impressit dentes Haemorrhois aspera Tullo 
Magnanimo juveni; miratorique Catonis; 

Utque solet pariter totis se effundere signis 

Corycii pressura croci, sic omnia membra 

Emisere simul rutilum pro sanguine virus. 

Sanguis erant lacrimae; quaecumque foramina novit 


Humor, ab his largus manat cruor, ora redundant, 

Et patulae nares, sudor rubet, omnia plenis 
Membra fluunt venis; totum est pro vulnere corpus. 
At tibi, Leve miser, fixus praecordia pressit 

Niliaca serpente cruor, nulloque dolore 

lestatus morsus, subita caligine mortem 

Accipis, et Stygias somno descendis ad umbras. 
Non tam veloci corrumpunt pocula leto. 

Stipite quae diro virgas mentita Sabaeas, 

Toxica fatilegi carpunt matura Sabaei. 

Ecce procul saevus sterilis se robore trunci 

Torsit, et immisit (Jaculum vocat Africa) serpens, 
Perque caput Pauli, transactaque tempora fugit. 

Nil ibi virus agit: rapuit cum vulnere fatum. 
Deprensum est, quae funda rotat, quam lenta volarent, 
Quam segnis Scythicae strideret arundinis aér. 

Quid prodest miseri Basiliscus cuspide Murri 
lransactus? Velox cürrit per tela venenum. 
Invaditque manum, quam protinus ille retecto 

Ense ferit, totoque suo demittit ab armo; 


KExemplarque sui spectans miserabile leti 

Stat vivus, pereunte manu. Quis fata putaret 
Scorpion, aut vires maturae mortis habere? 

llle minax nodis, et recto verbere saevus, 

Teste tulit coelo victi decus Orionis. 

Quis calcare tuas metuit, Salpinga, latebras? 

Et tibi dant Stygiae jus in sua fila sorores. 

Sic nec clara dies, nec nox dabat atra quietem, 
Suspecta miseris in qua tellure jacebant. 

Nam neque congestae struxere cubilia frondes, 

Nec culmis crevere tori; sed corpora fatis 

Expositi volvuntur humo, calidoque vapore 
Adliciunt gelidas nocturno frigore pestes, 
Innocuosque diu rictus, torpente veneno, 

Inter membra fovent; nec, quae mensura viarum, 
Quive modus norant, coelo duce: saepe querentes, 
Reddite, Di, clamant, miseris, quae fugimus, arma; 
heddite Thessaliam. Patimur cur segnia fata 

In gladios jurata manus? Pro Caesare pugnant 
Dipsades, et peragunt civilia bella Cerastae. 


Ire libet quo zona rubens, atque axis inustus 

Solis.equis: juvat aetheriis adscribere causis 
Quod peream, coeloque iori. Nil, Africa, de te, 
Nec de te, natura, queror: tot monstra ferentem, 
Gentibus ablatum dederas serpentibus orbem; 
Impatiensque solum Cereris, cultore negato 
Damnasti, atque homines voluisti deesse venenis. 
In loca serpentum nos venimus. Accipe poenas, 
Tu quisquis Superum commercia nostra perosus, 
Hinc torrente plaga, dubiis hinc Syrtibus orbem 
Abrumpens, medio posuisti limite mortes. 

Per secreta tui bellum civile recessus 

Vadit, et arcani miles sibi conscius orbis 
Claustra petit mundi. Forsan majora supersunt 
Ingressis. Coéunt ignes stridentibus undis, 

Et premitur natura poli. Sed longius ista 

Nulla jacet tellus, quam fama cognita nobis 
lristia regna Jubae. Quaeremus forsitan istas 
Serpentum terras: habet hoc solatia coelum ; 
Vivit adhuc aliquid. Patriae non arva requiro, 


Europamque, alios soles AÁsiamque videntem. 


V. 871. LIBER IX. 591 
Qua te parte poli, qua te tellure reliqui 

Africa? Cyrenis etiam nunc bruma rigebat. 
Exiguane via legem convertimus anni? 

Imus in adversos axes, evolvimur orbe, 

lerga damus ferienda Noto. Nunc forsitan ipsa est 
Sub pedibus jam Roma meis. Solatia fati 

Haec petimus; veniant hostes, Caesarque sequatur 
Qua fugimus. Sic dura suos patientia questus 
Exonerat. Cogit tantos tolerare labores 

Summa ducis virtus, qui nuda fusus arena 
Excubat, atque omni fortunam provocat hora. 
Omnibus unus adest fatis; quocumque vocatus 
Advolat, atque ingens meritum, majusque salute 
Contulit, in letum vires; puduitque gementem 
Illo teste mori. Quod jus habuisset in ipsum 

Ulla lues? Casus alieno in pectore vincit, 
Spectatorque docet magnos nil posse dolores. 

Vix miseris serum tanto lassata periclo 

Auxilium fortuna dedit. Gens unica terras 


Incolit a saevo serpentum innoxia morsu, 

Marmaridae Psylli: par lingua potentibus herbis; 
Ipse cruor tutus, nullumque admittere virus, 
Vel cantu cessante, potest. Natura locorunr 
Jussit ut immunes mixtis serpentibus essent; 
Profuit in mediis sedem posuisse venenis. 

Pax illis cum morte data est. Fiducia tanta est 
Sanguinis; in terram parvus cum dec'dit infans, 
Ne qua sit externae Veneris mixtura timentes, 
Letifica dubios explorant aspide partus. 

Utque Jovis volucer, calido cum protulit ovo 
Implumes natos, solis convertit ad ortus: 

Qui potuere pati radios, et lumine recto 
Sustinuere diem, coeli servantur in usus; 

Qui Phoebo cessere, jacent. Sic pignora gentis 
Psyllus habet, si quis tactos non horruit angues, 
Si quis donatis lusit serpentibus infans. 

Nec solum gens illa sua contenta salute; 
Excubat hospitibus, contraque nocentia monstra 
Psyllus adest populis; qui tunc Romana secutus 


Signa, simul jussit statui tentoria ductor, 

Primum, quas valli spatium comprendit, arenas 
?xpurgat cantu, verbisque fugantibus angues. 
Ultima castrorum medicatus circuit ignis: 

Hic ebulum stridet, peregrinaque galbana sudant, 
Et tamarix non laeta comis, Eoaque costos, 

Et panacea potens, et Thessala centaurea, 
Peucedanonque sonat flammis, Erycinaque thapsos, 
Et Larices, fumoque gravem serpentibus urunt 
Abrotonum, et longe nascentis cornua cervi. 

Sic nox tuta viris. At si quis peste diurna 

lata trahit, tunc sunt magicae miracula gentis, 
Psyllorumque ingens, et rapti pugna veneni. 

Nam primum tacta designat membra saliva, 

Quae cohibet virus, retinetque in vulnere pestem. 
Plurima tum volvit spumanti carmina lingua, 
Murmure continuo, nec dat suspiria cursus 
Vulneris, aut minimum patiuntur fata tacere. 

Saepe quidem pestis nigris inserta medullis 
Excantata fugit: sed si quod tardius audit 


Virus, et elicitum, jussumque exire repugnat; 

Tunc superincumbens pallentia vulnera lambit. 
Ore venena trahens, et siccat dentibus artus; 
Extractamque tenens gelido de corpore mortem 
Exspuit, et cujus morsus superaverit anguis, 
Jam promptum Psyllis vel gustu nosse veneni. 
Hoc igitur levior tandem Romana juventus 
Auxilio, late squalentibus errat in arvis. 

Bis positis Phoebe flammis, bis luce recepta, 
Vidit arenivagum surgens, fugiensque Catonem. 
Jamque illis magis, atque magis durescere pulvis 
Cepit, et in terram Libye spissata redire: 
Jamque procul nemorum rarae se tollere frondes, 
Surgere congesto non culta mapalia culmo. 
Quanta dedit miseris melioris gaudia terrae, 
Cum primum saevos contra videre leones! 

- Proxima Leptis erat, cujus statione quieta 
Exegere hiemem, nimbis, flammisque carentem. 
Caesar ut Emathia satiatus clade recessit, 
Caetera curarum projecit pondera, soli 


Intentus genero, cujus vestigia frustra 

Terris sparsa legens, fama duce tendit in undas, 
'hreiciasque legit fauces, et amore notatum 
Aequor, et Heroas lacrimoso litore turres, 

Qua pelago nomen Nepheleias abstulit Helle. 
Non Asiam brevioris aquae disterminat usquam 
Fluctus ab Europa, quamvis Byzantion arcto 
Pontus, et ostriferam dirimat Chalcedona cursu, 
Euxinumque ferens parvo ruat ore Propontis. 
Sigeasque petit famae mirator arenas, 

Et Simoentis aquas, et Grajo nobile busto 
Rhoetion, et multum debentes vatibus umbras. 
Circuit exustae nomen memorabile Trojae, 
Magnaque Phoebei quaerit vestigia muri. 

Jam silvae steriles, et putres robore trunci 
Assaraci pressere domos, et templa Deorum 
Jam lassa radice tenent, ac tota teguntur 
Pergama dumetis: etiam periere ruinae. 

Aspicit Hesiones scopulos, silvasque, latentes 
Anchisae thalamos; quo judex sederit antro; 


Unde puer raptus coelo; quo vertice Nais 

Luserit Oenone: nullum est sine nomine saxum. 
Inscius in sicco serpentem pulvere rivum 
'"Iransierat, qui Xanthus erat. Securus in alto 
Gramine ponebat gressus; Phryx incola manes 
Hectoreos calcare vetat. Discussa jacebant 

Saxa, nec ullius faciem servantia sacri; 
Herceas, monstrator ait, non respicis aras? 

O sacer, et magnus vatum labor, omnia fato 

, Eripis, et populis donas mortalibus aevum. 
Invidia sacrae, Caesar, ne tangere famae: 

Nam si quid Latiis fas est promittere Musis, 
Quantum Smyrnaei durabunt vatis honores, 
Venturi me, teque legent: Pharsalia nostra 
Vivet, et a nullo tenebris damnabitur aevo. 

Ut ducis implevit visus veneranda vetustas, 
Erexit subitas congestu cespitis aras, 

Votaque turicremos non irrita fudit in ignes. 
Di cinerum, Phrygias colitis quicumque ruinas, 
Aeneaeque mei, quos nunc Lavinia sedes 


Servat, et Alba lares, et quorum lucet in aris 

Ignis adhuc Phrygius, nullique aspecta virorum 
Pallas, in abstruso pignus memorabile templo, 
Gentis luleae vestris clarissimus aris 

Dat pia tura nepos, et vos in sede, priori 

Rite vocat: date felices in cetera cursus; 
Restituam populos. Grata vice moenia reddent 
Ausonidae Phrygibus, Romanaque Pergama surgent. 
Sic fatus, repetit classes, et tota secundis 

Vela dedit Coris, avidusque urguente procella 
lliacas pensare moras, Asiamque potentem 
Praevehitur, pelagoque Rhodon spumante relinquit. 
Septima nox, Zephyro numquam laxante rudentes, 
Ostendit Phariis Aegyptia litora flammis. 

Sed prius orta dies nocturnam lampada texit, 
Quam tutas intraret aquas. Ibi plena tumultu 
Litora, et incerto turbatas murmure voces 
Accipit, ac dubiis veritus se credere regnis 
Abstinuit tellure rates. Sed dira satelles 

hegia dona ferens, medium provectus in aequor, 


Colla gerit Magni, Phario velamine tecta, 

Ac prius infanda commendat crimina voce. 
Terrarum domitor, Romanae maxime gentis, 

Et quod adhuc nescis, genero secure perempto, 
Rex tibi Pellaeus belli, pelagique labores 

Donat, et, Emathiis quod solum defuit armis, 
Exhibet: absenti bellum civile peractum est. 
Thessalicas quaerens Magnus reparare ruinas, 

Ense jacet nostro: tanto te pignore, Caesar, 
Emimus: hoc tecum percussum est sanguine foedus. 
Accipe regna Phari, nullo quaesita cruore: 

Accipe Niliaci jus gurgitis; accipe quidquid 

Pro Magni cervice dares, dignumque clientem 
Castris crede tuis, cui tantum fata licere 

In generum voluere tuum; nec vile putaris 

Hoc meritum nobis, facili quod caede peractum est. 
Hospes avitus erat; depulso sceptra parenti 
Reddiderat. Quid. plura feram? 'Tu nomina tanto 
Invenies operi, vel famam consule mundi. 

Si scelus est, plus te nobis debere fateris, 


Quod scelus hoc non ipse facis. Sic fatus, opertum 

Detexit, tenuitque caput. Jam languida morte 
Effigies habitum noti mutaverat oris. 

Non primo Caesar damnavit munera visu, 
Avertitque oculos; vultus dum crederet, haesit. 
Utque fidem vidit sceleris, tutumque putavit 

Jam bonus esse socer, lacrimas non sponte cadentes 
Effudit, gemitusque expressit pectore laeto: 

Non aliter manifesta putans abscondere mentis 
Gaudia, quam lacrimis; meritumque immane Tyranni 
Destruit, et generi mavult lugere revulsum, 

Quam debere caput. Qui duro membra Senatus 
Calcarat vultu, qui sicco lumine campos 

Viderat Émathios, uni tibi, Magne, negare 

Non audet gemitus. O sors durissima fati! 

Hunccine tu, Caesar, scelerato Marte petisti, 

Qui tibi flendus erat? Non mixti foedera tangunt 
Te generis, nec nata jubet moerere, neposque. 
Credis apud. populos, Pompeji nomen amantes, 

Hoc castris prodesse tuis. Fortasse Tyranni 


Tangeris invidia, captique in viscera Magni 

Hoc alii licuisse doles, quererisque perisse 
Vindictam belli, raptumque e jure superbi 
Victoris generum. Quisquis te flere coegit 
Impetus, a vera longe pietate recessit. 

Scilicet hoc animo terras, atque aequora lustras, 
Necubi suppressus pereat gener. O bene rapta 
Arbitrio mors ista tuo! Quam magna remisit 
Crimina Romano tristis fortuna pudori, 

Quod te non passa est misereri, perfide, Magni 
Viventis! Nec non his fallere vocibus audet, 
Adquiritque fidem simulati fronte doloris: 
Aufer ab adspectu nostro funesta, satelles, 
Regis dona tui. Pejus de Caesare vestrum, 
Quam de Pompejo, meruit scelus. Unica belli 
Praemia civilis, victis donare salutem, 
Perdidimus. Quod, si Phario germana Tyranno 
Non invisa foret, potuissem reddere Regi, 
Quod. meruit; fratrique tuum pro munere tali 
Misissem, Cleopatra, caput. Secreta quid arma 


Movit, et inseruit nostro sua tela labori? 

Ergo in Thessalicis Pellaeo fecimus arvis 

Jus gladio? Vestris quaesita licentia regnis? 

Non tuleram Magnum mecum Romana regentem: 
Te, Ptolemaee, feram? Frustra civilibus armis 
Miscuimus gentes, si qua est hoc orbe potestas 
Altera, quam Caesar; si tellus ulla duorum est. 
Vertissem Latias a vestro litore proras: 

Famae cura vetat, ne non damnasse cruentam, 
Sed videar timuisse Pharon. Nec fallere vos me 
Credite victorem: nobis quoque tale paratum 
Litoris hospitium: ne sic mea colla gerantur 
Thessaliae fortuna facit. Majore profecto, 

Quam metui poterat, discrimine gessimus arma: 
Exilium, generique minas, Romamque timebam; 
Poena fugae Ptolemaeus erat. Sed parcimus annis, 
Donamusque nefas: sciat hac pro caede Tyrannus 
Nil venia plus posse dari. Vos condite busto 
Tanti colla ducis; sed non ut crimina tantum | 
Vestra tegat tellus; justo date tura sepulchro, 


Et placate caput, cineresque in litore fusos 

Colligite, atque unam sparsis date manibus urnam. 
Sentiat adventum soceri, vocesque querentis 
Audiat umbra pias. Dum nobis omnia praefert, 
Dum vitam Phario mavult debere clienti, 

Laeta dies rapta est populis: concordia mundo 
Nostra perit. Caruere Deis mea vota secundis, 

Ut te complexus, positis civilibus armis, 
Adfectus a te veteres, vitamque rogarem, 

Magne, tuam; dignaque satis mercede laborum 
Contentus, par esse tibi. Tunc pace fideli 
Fecissem, ut victus posses ignoscere Divis: 
Fecisses, ut Boma mihi. Nec, talia fatus, 

Invénit fletus comitem, nec turba querenti 
Credidit: abscondunt gemitus, et pectora laeta 
Fronte tegunt, hilaresque nefas spectare cruentum 


(O bona libertas) cum Caesar lugeat, audent. 

t: primum terras Pompeji colla secutus 
Attigit, et diras calcavit Caesar arenas, 
Pugnavit fortuna ducis, fatumque nocentis 
Aegypti, regnum Lagi Romana sub arma 

Iret, an eriperet mundo Memphiticus ensis 
Victoris, victique caput. Tua profuit umbra, 
Magne, tui socerum rapuere a sanguine manes. 
Inde Paraetoniam fertur securus in urbem 
Pignore tam saevi sceleris, sua signa secutus. 


Sed fremitu vulgi fasces, et jura querentis 


Inferri Romana suis, discordia sensit 

Pectora, et ancipites animos, Magnumque perisse 
Non sibi. Tum vultu semper celante pavores, 
Intrepidus Superum sedes, et templa vetusti 
Numinis, antiquas Macedum testantia vires, 


Circuit, et nulla captus dulcedine rerum, 


» 


on auro, cultuque Deum, non moenibus urbis, 
Effossum tumulis cupide descendit in antrum. 
Illic Pellaei proles vesana Philippi, 

Felix praedo, jacet, terrarum vindice fato 
Raptus: sacratis totum spargenda per orbem 
Membra viri posuere adytis: fortuna pepercit 
Manibus, et regni duravit ad ultima fatum. 

Nam sibi libertas umquam si redderet orbem, 
Ludibrio servatus erat, non utile mundo 

Editus exemplum, terras tot posse sub uno 
Esse viro. Macedum fines, latebrasque suorum 
Deseruit, victasque patri despexit Athenas, 
Perque Asiae populos, fatis urguentibus actus, 
Humana cum strage ruit, gladiumque per omnes 


Exegit gentes: ignotos miscuit amnes, 


AMT 


Vex»4) ^ LIBER X. 407 


Persarum Euphraten, Indorum sanguine Gangen: 


Terrarum fatale malum, fulmenque, quod omnes 
Percuteret pariter populos, et sidus iniquum 
Gentibus. Oceano classes inferre parabat 

Exteriore mari. Non illi flamma, nec undae, 

Nec sterilis Libye, nec Syrticus obstitit Hammon. 
Isset in occasum, mundi devexa secutus, 
Ambissetque polos, Nilumque a fonte bibisset: 
Occurrit suprema dies, naturaque solum 

Hunc potuit finem vesano ponere legi, 

Qui secum invidia, qua totum coeperat orbem, 
Abstulit imperium, nulloque herede relicto 

Totius fati, lacerandas praebuit urbes. 

Sed cecidit Dabylone sua, Parthoque verendus. 

Pro pudor! Eoas propius timuere sarissas, 

Quam nunc pila timent populi: licet usque sub Arcto 
BRegnemus, Zephyrique domos, terrasque premamus 
Flagrantis post terga Noti, cedemus in ortus 
Arsacidum domino. Non felix Parthia Crassis, 


Exiguae secura fuit provincia Pellae. 

Jam Pelusiaco veniens a gurgite Nili 

Rex puer, imbellis populi sedaverat iras, 
Obside quo pacis Pellaea tutus in aula 

Caesar erat, cum se parva Cleopatra biremi, 
Corrupto. custode Phari laxare catenas, 

Intulit Emathiis, ignaro Caesare, tectis: 
Dedecus Aegypti, Latii feralis Erinnys, 

Romano non casta malo. Quantum impulit Argos, 
lliacasque domos facie Spartana nocenti, 
Hesperios auxit tantum Cleopatra furores. 
Terruit illa suo, si fas, Capitolia sistro, 

Et Romana petit imbelli signa Canopo, 

Caesare captivo Pharios ductura triumphos ; 
Leucadioque fuit dubius sub gurgite casus, 

Àn mundum mne nostra quidem matrona teneret. 
Hoc animi nox illa dedit, quae prima cubili 
Miscuit incestam ducibus Ptolemaida nostris. 
Quis tibi vesani veniam non donet amoris, 
Antoni, durum cum Caesaris hauserit ignes 


Pectus, et in media rabie, medioque furore, 

Et Pompejanis habitata manibus aula, 

Sanguine Thessalicae cladis perfusus adulter 
Admisit Venerem curis, et miscuit armis 
lllicitosque toros, et non ex conjuge partus? 

Pro pudor! Oblitus Magni, tibi, Julia, fratres 
Obscoena de matre dedit, partesque fugatas 

Passus in extremis Libyae coalescere regnis, 
Tempora Niliaco turpis dependit amori, 

Dum donare Pharon, dum non sibi vincere mavult. 
Quem formae confisa suae Cleopatra sine ullis 
'Iristis adit lacrimis, simulatum compta dolorem, 
Qua decuit, veluti laceros dispersa capillos, 

Et sic orsa loqui: Si qua est, o maxime Caesar, 
Nobilitas, Pharii proles clarissima Lagi, 

Exul, in aeternum sceptris depulsa paternis, 

Si tua restituat veteri me dextera fato, 

Complector Regina pedes. Tu gentibus aequum 
Sidus ades nostris. Non urbes prima tenebo : 
Femina Niliacas: nullo discrimine sexus 


Reginam scit ferre Pharos. Lege summa perempti 


Eft 

Verba patris, qui jura mihi communia regni, 

Et thalami cum fratre dedit. Puer ipse sororem, 
Sit modo liber, amat: sed habet sub jure Photini 
Adfectus, ensesque suos. Nil ipsa paterni 

Juris habere peto: culpa, tantoque pudore 

Solve domum; remove funesta satellitis arma, 
Et Regem regnare jube. Quantosne tumores 
Mente gerit famulus, Magni cervice .revulsa! 

Jam tibi, sed procul hoc avertant fata, minantur. 
Sat fuit indignum, Caesar, mundoque, tibique, 
Pompejum -facinus, meritumque fuisse Photini. 
Nequidquam duras tentasset Caesaris aures; 
Vultus adest precibus, faciesque incesta perorat. 


Exigit infandam, corrupto judice, noctem. 


Pax ubi parta duci, donisque ingentibus empta est, 


Excepere epulae tantarum gaudia rerum, 

Explicuitque suos magno Cleopatra tumultu 
Nondum translatos Romana in saecula luxus. 
Ipse locus templi, quod vix corruptior aetas 


Extruat, instar erat, laqueataque tecta ferebant 

Divitias, crassumque trabes absconderat aurum: 
Nec summis crustata domus, sectisque nitebat 
Marmoribus, stabatque sibi non segnis Achates, 
Purpureusque lapis, totaque effusus in aula 
Calcabatur Onyx: hebenus Mareotica vastos 

Non operit postes, sed stat pro robore vili 
Auxilium, non forma domus. Ebur atria vestit, 

Et suffixa manu foribus testudinis Indae 

Terga sedent, crebro maculas distincta Smaragdo. 
Fulget gemma toris, et Jaspide fulva supellex: 
Strata micant; Tyrio quorum pars maxima succo 
Cocta diu, virus non uno duxit aheno: 

Pars auro plumata nitet; pars ignea cocco, 

Ut mos est Phariis miscendi licia telis. 

Tum famulae numerus turbae, populusque minister; 
Discolor hos sanguis, alios distinxerat aetas. 

Haec Libycos, pars tam flavos gerit altera crines, 
Ut nullis Caesar Rheni se dicat in arvis 

lam rutilas vidisse comas. Pars sanguinis usti 


Torta caput, refugosque gerens a fronte capillos. 

Nec non infelix ferro mollita juventus, 

Atque execta virum: stat contra fortior aetas. 
Vix ulla fuscante tamen lanugine malas. 
Discubuere illic Reges, majorque potestas 
Caesar; et immodice formam fucata nocentem, 
Nec sceptris contenta suis, nec fratre marito, 
Plena maris rubri spoliis, colloque, comisque 
Divitias Cleopatra gerit, cultuque laborat. 
Candida Sidonio perlucent pectora filo, 

Quod Nilotis acus compressum pectine Serum 
Solvit, et extenso laxavit stamina velo. 
Dentibus hic niveis sectos Atlantide silva 
Imposuere orbes, quales ad Caesaris ora 

Nec rapto venere Juba. Pro caecus, et amens 
Ambitione furor, civilia bella gerenti 

Divitias aperire suas, incendere mentem 
Hospitis armati! Non sit licet ille nefando 
Marte paratus opes mundi quaesisse ruina; 
Pone duces priscos, et nomina pauperis aevi, 


Fabricios. Curiosque graves: hic ille recumbat 

Sordidus Hetruscis abductus Consul aratris, 
Optabit patriae talem duxisse triumphum. 
Infudere epulas auro, quod terra, quod aér, 
Quod pelagus, Nilusque dedit, quod luxus inani 
Ambitione furens toto quaesivit in orbe, 

Non mandante fame. Multas volucresque, ferasque 
Aegypti posuere Deos; manibusque ministrat 
Niliacas crystallus aquas, gemmaeque capaces 
Excepere merum, sed non Mareotidos uvae, 
Nobile sed paucis senium cui contulit annis 
Indomitum Meroé cogens spumare Falernum. 
Accipiunt sertas nardo florente coronas, 

Et numquam fugiente rosa, multumque madenti 
Infudere comae, quod nondum evanuit aura, 
Cinnamon, externa nec perdidit aéra terra, 
Advectamque recens vicinae messis ÁÀmomum. 
Discit opes Caesar spoliati perdere mundi, 

Et gessisse pudet genero cum paupere bellum, 
Et causas Martis Phariis cum gentibus optat. 


Postquam epulis, Bacchoque modum lassata voluptas 

Imposuit, longis Caesar producere noctem 
Inchoat alloquiis, summaque in sede jacentem 
Linigérum placidis compellat Achorea dictis: 

O sacris devote senex, quodque arguit aetas, 
Non neglecte Deis, Phariae primordia gentis, 
Terrarumque situs, vulgique edissere mores, 

Et ritus, formasque Deum: quodcumque vetustis 
Inscriptum est adytis profer, noscique volentes 
Prode Deos. Si Cecropium sua sacra Platonem 
Majores docuere tui, quis dignior umquam 

Hoc fuit auditu, mundique capacior hospes? 
Fama quidem generi Pharias me duxit ad urbes, 
Sed. tamen et vestri: media inter proelia semper 
Stellarum, coelique plagis, Superisque vacavi, 
Nec meus Eudoxi vincetur fastibus annus. 

Sed cum tanta meo vivat sub pectore virtus, 
Tantus amor veri, nihil est quod noscere malim, 
Quam fluvii causas per saecula tanta latentes, 
Ignotumque caput: spes sit mihi certa videndi 


Niliacos fontes, bellum civile relinquam. 

Finierat, contraque sacer sic orsus AÁchoreus. 

las mihi magnorum, Caesar, secreta parentum 
Prodere, ad hoc aevi populis ignota profanis. 

Sit pietas aliis miracula tanta silere; 

Ast ego Coelicolis gratum reor ire per omnes 
Hoc opus, et sacras 'populis notescere leges. 
Sideribus, quae sola fugam moderantur Olympi, 
Occurruntque polo, diversa potentia prima 
Mundi lege data est. Sol tempora dividit anni, 
Mutat nocte diem, radiisque potentibus astra 

lre vetat, cursusque vagos statione moratur. 
Luna suis vicibus 'Tethyn, terrenaque miscet. 
Frigida Saturni glacies, et zona nivalis 

Cessit. Habet ventos, incertaque fulmina Mavors: 
Sub Jove temperies, et numquam turbidus aér. 
At fecunda Venus cunctarum semina rerum 
Possidet. Immensae Cyllenius arbiter undae est. 
Hune ubi pars coeli tenuit, qua mixta Leonis 
Sidera sunt Cancro, rabidos quo Sirius ignes 


Exerit, et varii mutator circulus anni 

Aegoceron, Cancrumque tenet, cui subdita Nili 
Ora latent; quae cum dominus percussit aquarum 
Igne superjecto, tunc Nilus fonte soluto 

Exit, ut Oceanus lunaribus incrementis 

Jussus adest, auctusque suos non ante coarctat, 
Quam nox aestivas a sole receperit horas. 

Vana fides veterum, Nilo, quod crescat in arva, 
Aethiopum prodesse nives. Non Arctos in illis 
Montibus, aut Boreas: testis tibi sole perusti 

Ipse color populi, calidique vaporibus Austri. 
Adde quod omne caput fluvii, quodcumque soluta 
Praecipitat glacies, ingresso vere tumescit 

Prima tabe nivis: Nilus neque suscitat undas 

Ante Canis radios, nec ripis alligat amnem 

Ante parem nocti, Libra sub judice, Phoebum. 
Inde etiam leges aliarum nescit aquarum; 

Nec tumet hibernus, cum longe sole remoto 
Officiis caret unda suis: dare jussus iniquo 
Temperiem coelo, mediis aestatibus exit, 


Sub torrente plaga; neu terras dissipet ignis 

Nilus adest mundo, contraque incensa Leonis 

Ora tumet, Cancroque suam torrente Syenen, 
Imploratus adest; nec campos liberat undis, 

Donec in autumnum declinet Phoebus, et umbras 
Extendat Meroé. Quis causas reddere posset? 

Sic jussit natura parens discurrere Nilum, 

Sic opus est mundo. Zephyros quoque vana vetustas 
His adscripsit aquis, quorum stata tempora flatus, 
Continuique dies, et in aére longa potestas: 

Vel quod ab occiduo depellunt nubila coelo 

rans Noton, et fluvio cogunt incumbere nimbos; 
Vel quod aquas toties rumpentis litora Nili 

Adsiduo feriunt, coguntque resistere fluctus. 

Ille mora cursus, adversique obice ponti 

Aestuat in campos. Sunt qui spiramina terris 

Esse putent, magnosque cavae compagis hiatus. 
Commeat hac penitus tacitis discursibus unda 
Frigore ab Arctoo medium revocata sub axem, 

Cum Phoebus pressit Meroén, tellusque perusta 


Illuc ducit aquas: trahitur Gangesque, Padusque 

Per tacitum mundi; tunc omnia flumina Nilus 
Uno fonte vomens non uno gurgite perfert. 
Rumor, ab Oceano, qui terras alligat omnes, i 
Exundante procul violentum erumpere Nilum, 
Aequoreosque sales longo mitescere tractu. 

Nec non Oceano pasci Phoebumque, polumque 
Credimus: hunc, calidi tetigit cum brachia Cancri, 
Sol rapit, atque undae plus, quam quod digerat aér, 
Tollitur: hoc noctes referunt, Niloque refundunt. 
Ast ego, si tantam fas est mihi solvere litem, 
Quasdam, Caesar, aquas post mundi sera peracti 
Saecula, coneussis terrarum erumpere venis, 

Non id agente Deo, quasdam compage sub ipsa 
Cum toto coepisse reor, quas ille creator, 

Atque opifex rerum certo sub jure coercet. 

Quae tibi noscendi Nilum, Romane, cupido est, 
Et Phariis, Persisque fuit, Macedumque Tyrannis, 
Nullaque non aetas voluit conferre futuris 
Notitiam; sed vincit adhuc natura latendi. 


Summus Alexander Regum, quos Memphis adorat, 

Invidit Nilo, misitque per ultima terrae 

Aethiopum lectos: illos rubicunda perusti 

Zona poli tenuit; Nilum videre calentem. 

Venit ad occasum, mundique extrema Sesostris, 

Et Pharios currus Regum cervicibus egit: 

Ante tamen vestros amnes Rhodanumque, Padumque, 
Quam Nilum de fonte bibit. Vesanus in ortus 
Cambyses longi populos pervénit ad aevi, 
Defectusque epulis, et pastus caede suorum, 

Ignoto te, Nile, redit. Non fabula mendax 

Ausa loqui de fonte tuo est: ubicumque videris, 
Quaereris; et nulli contingit gloria genti, 

Ut Nilo sit laeta suo. Tua flumina prodam, 

Qua Deus undarum celator, Nile, tuarum 

Te mihi nosse dedit. Medio consurgis ab axe, 

Ausus in ardentem ripas attollere Cancrum : 

In Borean is rectus aquis, mediumque Booten. 
Cursus in occasum flexus torquetur, et ortus, 

Nunc Arabum populis, Libycis nunc aequus arenis ; 


Teque vident primi, quaerunt tamen hi quoque, Seres, 

Aethiopumque feris alieno gurgite campos. 

Et te terrarum nescit cui debeat orbis. 

Arcanum natura caput non prodidit ulli, 

Nec licuit populis parvum te, Nile, videre, 
Amovitque sinus, et gentes maluit ortus 

Mirari, quam nosse tuos. Consurgere in ipsis 

Jus tibi solstitiis, aliena crescere bruma, 

Atque hiemes adferre tuas, solique vagari 
Concessum per utrosque polos. Hic quaeritur ortus, 
llic finis aquae. Late tbi gurgite rupto 

Ambitur nigris Meroé fecunda colonis, 

Laeta comis hebeni; quae, quamvis arbore multa 
Frondeat, aestatem nulla sibi mitigat umbra; 

Linea tam rectum mundi ferit illa Leonem. 

Inde plagas Phoebi, damnum non passus aquarum, 
Praeveheris, sterilesque diu metiris arenas; 

Nunc omnes unum vires collectus in amnem, 
Nunc vagus, et spargens facilem tibi cedere ripam. 
Rursus multifidas revocat piger alveus. undas, 


Qua dirimunt Arabum populis Aegyptia rura 

Regni claustra Philae: mox te deserta secantem, 
Qua dirimunt nostrum rubro commercia ponto. 
Mollis lapsus agit. Quis te tam lene fluentem 
Moturum tantas violenti gurgitis iras, 

Nile, putet? Sed cum lapsus abrupta viarum 
Excepere tuos, et praecipites cataractae, 

Ac nusquam vetitis ullas obsistere cautes 

Indignaris aquis, spuma tunc astra lacessis, 

Cuncta tremunt undis, ac multo murmure montis 
Spumeus invictis canescit fluctibus amnis. 

Hinc, Abaton quam nostra vocat veneranda vetustas, 
"lerra potens, prima sentit percussa tumultus, 

Et scopuli, placuit fluvii quos dicere venas, 

Quod manifesta novi primum dant signa tumoris. 
Hinc montes natura vagis circumdedit undis, 

Qui Libyae te, Nile, negant: quos inter in alta 

It convalle tacens jam moribus unda receptis. 

Prima tibi campos permittit, apertaque Memphis 
Rura, modumque. vetat crescendi ponere ripas. 


Sic velut in tuta securi pace trahebant 

Noctis iter mediae: sed non vesana Photini 
Mens, imbuta semel tam sacra caede, vacabat 

A scelerumá motu. Magno nihil ille perempto 
Jam putat esse nefas: habitant sub pectore manes, 
Ultricesque Deae dant in nova monstra furorem. 
Dignatur viles isto quoque sanguine dextras, 
Quo fortuna parat victos perfundere Patres; 
Poenaque civilis belli, vindicta Senatus 

Paene data est famulo. Procul hoc avertite, fata, 
Crimen, ut haec Bruto cervix absente secetur. 
In scelus it Pharium Bomani poena tyranni, 
Exemplumque perit. Struit audax irrita fatis, 
Nec parat occultae caedem committere fraudi, 
Invictumque ducem detecto Marte lacessit. 
Tantum animi delicta dabant, ut colla ferire 
Caesaris, et socerum jungi tibi, Magne, juberet; 
Atque haec dicta monet famulos perferre fideles 
Ad Pompejanae socium sibi caedis Achillam, 
Quem puer imbellis cunctis praefecerat armis, 


Et dederat ferrum, nullo sibi jure retento, 

In cunctos, in seque simul. Tu mollibus. inquit, 
Nunc incumbe toris, et pingues exige somnos: 
Invasit Cleopatra domum: nec prodita tantum est, 
Sed donata Pharos. Cessas accurrere solus 

Ad dominae thalamos? Nubit soror impia fratri: 
Nam Latio jam nupta duci est, interque maritos 
Discurrens Aegypton habet, Romamque meretur. 
Expugnare senem potuit Cleopatra venenis. 

Crede, miser, puero, quem nox si junxerit una, 
Et semel amplexus incesto pectore passus 

Hauserit obscoenum titulo pietatis amorem, 
Meque, tuumque caput per singula forsitan ili 
Oscula donabit. Crucibus, flammisque luemus 

Si fuerit formosa soror. Nil undique restat 
Auxilii: Rex hinc conjux, hinc Caesar adulter: 

Et sumus, ut fatear, tam saeva judice sontes. , 
Quem non e nobis credit Cleopatra nocentem 

A quo casta fuit? Per te, quod fecimus una, 
Perdidimusque nefas, perque ictum sanguine Magni 


Foedus, ades: subito bellum molire tumultu, 

Irrue: nocturnas rumpamus funere taedas, 
Crudelemque toris dominam mactemus in ipsis 
Cum quocumque viro. Nec nos deterreat ausis 
Hesperii fortuna ducis. Quae sustulit illum, 
Imposuitque orbi, communis gloria nobis: 

Nos quoque sublimes Magnus facit. Aspice litus 
Spem nostri sceleris; pollutos consule fluctus, 
Quid liceat nobis; tumulumque e pulvere parvo 
Aspice, Pompeji non omnia membra tegentem. 
Quem metuis, par hujus erat. Non sanguine clari, 
(Quid refert?) nec opes populorum, ac regna movemus. 
Ad scelus ingentes facti sumus. Attrahit illos 

In nostras fortuna manus. En altera venit 
Victima nobilior. Placemus caede secunda 
Hesperias gentes: jugulus mihi Caesaris haustus 
Hoc praestare potest, Pompeji caede nocentes 

Ut populus Romanus amet. Quid nomina tanta 
Horremus, viresque ducis, quibus ille relictis 
Miles erit? Nox haec peraget civilia bella, 


Inferiasque dabit populis, et mittet ad umbras, 

Quod debetur adhuc mundo, caput. Ite feroces 
Caesaris in jugulum: praestet Lagea juventus 

Hoc Regi, Romana sibi. Tu parce morari: 
Plenum epulis, madidumque mero, Venerique paratum 
Invenies. Aude: Superos tot vota Catonum, 
Brutorumque tibi tribuent. Non lentus Achillas 
Suadenti parere nefas, haud clara movendis, 

Ut mos, signa dedit castris, nec prodidit arma 
Ullius clangore tubae: temere omnia saevi 
Instrumenta rapit belli. Pars 3naxima turbae 
Plebis erat Latiae, sed tanta oblivio mentes 
Cepit, in externos corrupto milite mores, 

Ut duce sub famulo, jussuque satellitis irent, 
Quos erat indignum Phario parere Tyranno. 
Nulla fides, pietasque viris, qui castra sequuntur, 
Venalesque manus; ibi fas, ubi maxima merces. 
Aere merent parvo, jugulumque in Caesaris ire 
Non sibi dant. Pro fas! Übi non civilia bella 
Invenit imperii fatum miserabile nostri ? 


'Thessaliae subducta acies in litore Nili 

More furit patrio. Quid plus te, Magne, recepto 
Ausa foret Lagea domus? Dat scilicet omnis 
Dextera, quod debet Superis, nullique vacare 
Fas est Fomano. Latium sic scindere corpus 
Dis placitum: non in generi, socerique favorem 
Discedunt populi: civilia bella satelles 

Movit, et in partem Romanam venit Achillas; 
Et nisi fata manus a sanguine Caesaris arcent, 
Hae vincent partes. Aderat maturus uterque, 
Et districta epulis ad cunctas aula patebat 
Insidias, poteratque cruor per regia fundi 
Pocula Caesareus, mensaeque incumbere cervix: 
Sed metuunt belli trepidos in nocte tumultus, 
Ne caedes confusa manu, permissaque fatis 

Te, Ptolemaee, trahat. Tanta est fiducia ferri, 
Non rapuere nefas; summi contempta facultas 
Est operis: visum famulis reparabile damnum, 
llam mactandi dimittere Caesaris horam; 
Servatur poenas in aperta luce daturus: 


Donata est nox una duci, vixitque Photini 

Munere Phoebeos Caesar dilatus in ortus. 

Lucifer a Casia prospexit rupe, diemque 

Misit in Aegyptum primo quoque sole calentem, 
Cum procul à muris acies non sparsa maniplis, 
Nec vaga conspicitur, sed justos qualis ad hostes 
Recta fronte venit: passuri comminus arma, 
Laturique ruunt. At Caesar moenibus urbis 
Diffisus, foribus clausae se protegit aulae, 
Degeneres passus latebras: nec tota vacabat 

Regia compresso; minima collegerat arma 

Parte domus: tangunt animos iraeque, metusque, 
Et timet incursus, indignaturque timere. 

Sic fremit in parvis fera nobilis abdita claustris, 

Et frangit rabidos praemorso carcere dentes. 

Nec secus in Siculis fureret tua flamma cavernis, 
Obstrueret summam si quis tibi, Mulciber, Aetnam. 
Audax Thessalici qui nuper rupe sub Haemi, 
Hesperiae cunctos proceres, aciemque Senatus, 
Pompejumque ducem, causa sperare vetante, , 


Non timuit, fatumque sibi promisit iniquum, 

Expavit servile nefas, intraque penates 

Obruitur telis; quem non violasset Alanus, 

Non Scytha, non fixo qui ludit in hospite Maurus. 
Hic, cui Romani spatium non sufficit orbis, 
Parvaque regna putat Tyriis cum Gadibus Indos. 
Ceu puer imbellis, ceu captis femina muris, 
Quaerit tuta domus; spem vitae in limine clauso 
Ponit, et incerto lustrat vagus ommia cursu: 

Non sine Rege tamen, quem duxit in omnia secum, 
Sumpturus poenas, et grata piacula morti; 
Missurusque tuum, si non sint tela, nec ignes, 

In famulos, Ptolemaee, caput. Sic barbara Colchis 
Creditur ultorem metuens regnique, fugaeque, 
Ense suo, fratrisque simul cervice parata 
Expectasse patrem. Cogunt tamen ultima rerum 
Spem pacis tentare ducem; missusque satelles 
Hegius, ut saevos absentis voce Tyranni 

Corriperet famulos, quo bellum auctore moverent. 
Sed neque jus mundi valuit, neque foedera sancta 


Gentibus: orator Regis, pacisque sequester 

Extimet in numero scelerum ponenda tuorum, 

Tot monstris Aegypte nocens. Non Thessala tellus, 
Vastaque regna Jubae, non Pontus, et impia signa 
Pharnacis, et gelido circumfluus orbis Ibero 

Tantum ausus scelerum, non Syrtis barbara, quantum 
Deliciae fecere tuae. Premit undique bellum, 

Inque domum jam tela cadunt, quassantque penates. 
Non aries uno moturus limina pulsu, 

Fracturusque domum, non ulla est machina belli, 
Nec flammis mandatur opus; sed caeca juventus 
Consilii, vastos ambit divisa penates, 

Et nusquam totis incursat viribus agmen. 

Tata vetant, murique vicem fortuna tuetur. 

Nec non et ratibus tentatur Regia, qua se 

Protulit in medios audaci margine fluctus 

Luxuriosa domus: sed adest defensor ubique 

Caesar, et hos aditu gladiis, hos ignibus arcet; 
Obsessusque gerit (tanta est constantia mentis) 
Expugnantis opus. Piceo jubet unguine tinctas 


Lampadas immitti junctis in bella carinis. 

Nec piger ignis erat per stuppea vincula, perque 
Manantes cera tabulas, et tempore eodem 
lranstraque nautarum, summique arsere ceruchi. 
Jam prope semustae merguntur in aequora classes, 
Jamque hostes, et tela natant; nec puppibus ignis 
Incubuit solis, sed quae vicina fuere 

Tecta mari longis rapuere vaporibus ignem, 

Et cladem fovere Noti, percussaque flamma 
Turbine, non alio motu per tecta cucurrit, 

Quam solet aetherio lampas decurrere sulco, 
Materiaque carens, atque ardens aére solo. 

Illa lues clausa paulum revocavit ab aula 

Urbis in auxilium populos. Nec tempora cladis 
Perdidit in somnos, sed caeca nocte carinis 
Insiluit Caesar, semper feliciter usus 

Praecipiti cursu bellorum, et tempore rapto. 

Tunc claustrum pelagi cepit Pharon. Insula quondam 
In medio stetit illa mari, sub tempore vatis 
Proteos, at nunc est Pellaeis proxima muris. 


Illa duci geminos bellorum praestitit usus; 


su LIBER X ^7 MER 
Abstulit excursus, et fauces aequoris hosti: 

Caesar et auxiliis ut vidit libera ponti 

Ostia, non fatum meriti, poenasque Photini, 

Distulit ulterius, sed qua non debuit ira: 

Non cruce, non flammis, rabido non dente ferarum, 
(Heu facinus! cervix gladio male caesa pependit) 
Magni morte perit. Nec non subrepta paratis 

A famulo Ganymede dolis pervenit ad hostes 
Caesaris Arsinoé, quae castra carentia Rege, 

Ut proles Lagea, tenet, famulumque Tyranni 
'lerribilem justo transegit Achillea ferro. 

Altera, Magne, tuis jam victima mittitur umbris. 
Nec satis hoc fortuna putat: procul absit, ut ista 
Vindictae sit summa tuae. Non ipse Tyrannus 
Sufficit in poenas, non omnis Regia Lagi: 

Dum patrii veniant in viscera Caesaris enses, 
Magnus inultus erit. Sed non auctore furoris 
Sublato cecidit rabies; nam rursus in arma 

Auspiciis Ganymedis eunt, ac multa secundo 


Proelia Marte gerunt. Potuit, discrimine summo 

Caesaris, una dies in famam, et saecula mitti. 
Molis in exiguae spatio stipantibus armis, 

Dum parat in vacuas Martem transferre carinas 
Dux Latius, tota subiti formidine belli 
Cingitur: hinc densae praetexunt litora classes, 
Hinc tergo insultant pedites; via nulla salutis: 
Non fuga, non virtus, vix spes quoque mortis honestae. 
Non acie fusa, nec magnae stragis acervo 
Vincendus tunc Caesar erat; sed sanguine nullo: 
Captus sorte loci pendet, dubiusne timeret, 
Optaretve mori. Respexit in agmine denso 
Scaevam perpetuae meritum jam nomina famae 
Ad campos, Epidamne, tuos; ubi solus apertis 


Obsedit muris calcantem moenia Magnum. 

